
Už sporto salės 

B“ apniukusi rudens diena, o Džilė Poul liejo aša- 
ras, užlindusi už sporto salės. 

Pravirkdė ją nuolatos priekabių ieškantys bendra- 
moksliai. Istorija, kurią ketinu jums papasakoti, nebus 
iš mokinių gyvenimo, tad apie Džilės mokyklą pakaks 
pasakyti keletą žodžių, o ir tie patys nebus itin malonūs. 
Tai buvo bendra, tiek berniukų, tiek mergaičių moky- 
kla, iš tų, kurios vadinamos mišriomis, bet sklandė ir 
tokios nuomonės, kad ne tiek mokykla buvo mišri, kiek 
tikra „mišrainė“ burbuliavo jos vadovų galvose. Vyres- 
nybė laikėsi nuostatos, kad berniukams ir mergaitėms 
dera leisti daryti tai, ką jie nori. Deja, gal dešimčiai ar 
penkiolikai stipriausių berniukų ir mergaičių užvis la- 
biausiai patikdavo kabinėtis prie silpnesnių. Tad čia 
dėdavosi begalė negerų, netgi bjaurių dalykų, kokie pa- 
prastoje mokykloje būtų išaiškėję per pusę semestro ir 
būtų išrauti su šaknimis, tačiau šitoje mokykloje tiesiog 
klestėjo. Čia net jeigu kas nors ir išaiškėdavo, prasižen- 


gėliai nebūdavo metami iš mokyklos ar kaip kitaip bau- 

džiami. Pasak direktorės, tai buvo „įdomūs psichologi- 
niai atvejai , tad skriaudikai būdavo kviečiami pas ją ir 
jie kalbėdavosi ištisas valandas. O jeigu tik nutuokdavai, 
ką per tokius pokalbius jai sakyti, paprastai baigdavosi 
tuo, kad, užuot susilaukęs bausmės, tapdavai direktorės 
numylėtiniu. 

Štai dėl ko Džilė Poul tą apniukusią rudens dieną ir 
ašarojo, susigūžusi siaurame pažliugusiame takutyje, 
skiriančiame galinę sporto salės sieną nuo šabakštyno. 
Buvo beveik išsiverkusi, kai iš už sporto salės pastato 
kampo švilpaudamas išniro berniukas, susibrukęs ran- 
kas į kišenes. Ir vos neįsirėžė į mergaitę. 

- Žiūrėk, kur vėžlini! - pasipiktino Džilė Poul. 

— Gerai jau, gerai, - atsakė berniukas. - Tik nepra- 
dėk... — Su šiais žodžiais jis pastebėjo, koks jos veidas. — 
Nagi, Poul, kas atsitiko? — pasiteiravo. 

Džilė tik nusivaipė — taip atsitinka tada, kai bandai 
ką nors pasakyti, bet sumoji: vos prasižiosi, vėl upeliu 
pasipils ašaros. 

— Ak taip... ir vėl jie, ar ne? Kaip visada, - niauriai pra- 
tarė berniukas ir dar giliau susibruko rankas į kišenes. 

Džilė linktelėjo. Net jei būtų įstengusi ką nors prale- 
menti, sakyti nieko nebereikėjo. Abu puikiai suprato. 

— Nagi, paklausyk, - vėl prašneko jis. - Niekam nieko 
gero iš to, jei... 

Jo ketinimai buvo kuo kilniausi, bet žodžiai nuskam- 


bėjo taip, lyg jis ruoštųsi pradėti pamokslauti. Džilė stai- 

ga užsiplieskė (nieko nuostabaus: taip gali nutikti bet 
kam, kas užklumpamas verkiantis). 

— Šiaušk iš čia ir nekišk snapo į svetimus reikalus! - su- 
spigo ji. - Niekas tavęs neprašė čionai atsirioglinti, ar ne? 
Be to, ar tik nebūsi tasai kilnusis, slampinėjantis nuo vieno 
prie kito ir aiškinantis, kaip elgtis? Tikriausiai nori pasaky- 
ti, kad visi tik ir turėtume stengtis jiems įsiteikti, trūks plyš 
pelnyti jx palankumą ir šokinėti apie juos - taip, kaip tu! 

— O kad tave! - berniukas klestelėjo ant žemės žolėto 
šlaito papėdėje prie krūmokšnių, bet tuoj pat vėl pašo- 
ko, mat žolė buvo šlapia. Jis, savo nelaimei, vadinosi Eus- 
tacijus Ražas, bet pats iš tiesų nebuvo toks jau blogas. 

— Poul, na, argi šitaip teisinga? - pasipiktino jis. - Bene 
šį semestrą esu padaręs ką nors bent panašaus? Ar neuž- 
stojau Karterio dėl to triušio? O gal išpliurpiau Spivinso 
paslaptį? Tylėjau kaip žemė net kankinamas! O gal... 

— N...n...nei aš žinau, nei man rūpi! - sukūkčiojo 
Džilė. 

Ražas sumojo, kad ji vis dar kaip nesava, tad nuovo- 
kiai pasiūlė mėtinį ledinuką. Vieną įsimetė į burną ir 
pats. Netrukus Džilei ėmė šviesėti akyse. 

— Atleisk, Ražai, - atsiprašė ji. - Tai, ką sakiau, ir iš 
tikrųjų neteisinga. Tu išties ne toks... nebe toks visą šį 
semestrą. 

— Tuomet praeitą pasistenk užmiršti, jei gali, - tarė 
Eustacijus. - Anuomet buvau visai kitas žmogus. Bu- 
vau... kad tave! Tikra siurbėlė, ką čia slėpsi. 

— Na, tiesą sakant, toks ir buvai, - sutiko Džilė. 

— Vadinasi, pastebėjai, kad pasikeičiau, ar ne? — pa- 
klausė Eustacijus. 

- Ir ne tik aš, - patikino Džilė. - Visi taip sako. Jže tai 
pastebėjo. Eleanora Blakiston vakar girdėjo Adelą Peni- 
fater kalbant apie tai persirengimo kambaryje. Pasakiusi 
maždaug: „Nežinia, kas užplaukė tam Ražpalaikiui. Šį 
semestrą visai nuo vadžio nutrūko. Ateis ir jo eilė, gau- 
sim tuo pasirūpinti. 

Eustacijus nusipurtė. Kiekvienas Eksperimentinės 
mokyklos mokinys net pernelyg gerai žinojo, kas būna, 
kai kuo nors ima „rūpintis“ įže. 

Abu vaikai valandėlę tylėjo. Nuo krūmokšnių lapelių 
kapsėjo lašai. 

— O kodėl šį semestrą tu taip pasikeitei? — galiausiai 
paklausė Džilė. 

— Per atostogas man nutiko daugybė visokiausių keis- 
tenybių, - paslaptingai atsakė Eustacijus. 

— Kokių keistenybių? - parūpo Džilei. 

Eustacijus ilgokai parylėjo. Paskui tarė: 

— Paklausyk, Poul, juk mudu neapkenčiame šitos 
skylės maždaug taip, kaip išvis įmanoma ko nors neap- 
kęsti, tiesa? 

— Aš tai tikrai, - patvirtino Džilė. 

— Tuomet manau, kad galiu tavim pasitikėti. 


— Ir teisingai manai, — atsakė Džilė. 

— Tiktai žinok, kad rai iš tikrųjų siaubinga paslaptis. 
Klausyk, Poul, kaip manai, galėtum patikėti? Ar parikė- 
tum tokiais dalykais, iš kurių visi kiti čia tik pasijuoktų? 

— Kad niekad neturėjau progos pamėginti, - prisipa- 
žino Džilė. - Bet, manau, patikėčiau. 

— O jeigu pasakyčiau, kad per praeitas atostogas bu- 
vau iškeliavęs iš pasaulio... na, kurį laiką buvau nebe šia- 
me pasaulyje, o kitame? 

— Nesuprasčiau, apie ką šneki. 

— Na, tuomet gal nesukim galvos dėl tų pasaulių. 
Sakykime taip: o jeigu pasakyčiau tau, kad buvau atsi- 
dūręs tokiame krašte, kur gyvūnai moka kalbėti, kur... 
eee... na, kur veikia užkeikimai... ir yra drakonų... ir dar 
visokių dalykų, kokių būna tik pasakose... - kliūvančiu 
liežuviu dėstė Ražas ir staiga tirštai išraudo. 

— O kaip tu ten patekai? — paklausė Džilė nežinia ko 
staiga susidrovėjusi. 

- Vieninteliu įmanomu būdu - magišku, - Eustacijus 
jau beveik kuždėjo. - Atsidūriau ten kartu su pusbroliu 
ir pussesere. Mus tiesiog... įtraukė. Bet jie jau buvo lan- 
kęsi ten ir anksčiau. 

Dabar, kai jiedu kalbėjosi pakuždomis, patikėti Džilei 
kažkodėl buvo lengviau. Bet staiga ją persmelkė baisus 
įtarimas, ir ji rėžė (taip įnirtusi, kad akimirką buvo pa- 
naši į tigrę): 

- Jei sužinosiu, kad mane mulkini, niekad su tavimi 


nebekalbėsiu: niekad, niekad, niekad. 

- Nemulkinu, - patikino Eustacijus. - Viskas teisybė, 
prisiekiu. Prisiekiu... na, viskuo. 

(Kai aš mokiausi mokykloje, mes paprastai sakydavo- 
me: „Prisiekiu ranką ant Biblijos padėjęs: Tačiau Eks- 
perimentinė mokykla neskatino mokinių imti į rankas 
Biblijos.) 

— Gerai, - sutiko Džilė. - Tuomet patikėsiu. 

- Ir niekam neprasitarsi nė žodeliu? 

— Kuo tu mane laikai? 

Tuo metu abu jau buvo gerokai susijaudinę. Bet po 
šių žodžių Džilė atsigręžusi išvydo apsiūkusį rudeninį 
dangų, išgirdo lašų kapsėjimą nuo lapų, pagalvojo apie 
Eksperimentinėje mokykloje tvyrančią neviltį (semes- 
tras truko trylika savaičių, ir vienuolika iš jų dar laukė 
priešakyje) ir tuomet pasakė: 

— Tik kas iš to? Mes juk ne ten, mes čia. Ir, kaip kažin 
ką, negalime atsidurti že2. Ar vis dėlto galime? 

- Šis klausimas neduoda ramybės ir man, - prisipaži- 
no Eustacijus. — Kai jau turėjome grįžti iš že2, Kai Kas 
pasakė, kad abu Pevensiai (tai mano pusbrolis ir pus- 
seserė) daugiau niekad /e7 nebepateks. Supranti, jiems 
tai buvo jau trečias sykis. Taigi, spėju, jie išnaudojo vi- 
sas jiems skirtas progas. Tačiau jis nepasakė, kad te jau 
niekad nebepakliūsiu aš. O kodėl? Juk tikrai būtų taip 
pasakęs, nebent turėjo galvoj, kad man vis dėlto dar teks 
ten sugrįžti. Tad štai nejučia vis pagalvoju: galbūt mes 
galime?.. Galbūt galėtume;?.. 

— Nori pasakyti: padaryti ką nors, kad taip ir atsitiktų? 

Eustacijus linktelėjo. 

— Nori pasakyti, galėtume nubrėžti ant žemės ratą ir 
prirašyti ko nors keistomis raidėmis - ar patys jame atsi- 
stoti ir ištarti tam tikrus užkeikimus ar burtažodžius... 

— Na... - ištarė Eustacijus, valandėlę įtemptai pagalvo- 
jęs. - Na taip, tikriausiai galvojau apie kažką panašaus, 
tik niekad nepabandžiau. Bet dabar, kai pasakei, visi tie 
ratai ir rašmenys atrodo kiaura kvailystė. Jam, ko gero, 
nepatiktų. Tikriausiai net susidarytų įspūdis, neva mes 
manome galį priversti jį ką nors padaryti. Nors iš tikrųjų 
galime nebent paprašyti. 

— Kas gi yra tasai, apie kurį vis kalbi? 

— Ten jį vadina Aslanu, - pasakė Eustacijus. 

— Koks keistas vardas! 

— Vardas dar pusė bėdos, bet kad žinotum, koks keis- 
tas jis pats! — rimtai atsakė Eustacijus. - Nagi, paban- 
dykime. Jeigu paprašysime, per galvą juk niekas neduos. 
Sustokime šalia, va šitaip. Taigi, ištieskime rankas delnais 
žemyn, panašiai kaip buvo padaryta Ramandu saloje... 

— Kieno saloje? 

— Apie tai papasakosiu kitą kartą. Dar jam tikriausiai 
patiktų, jei būtume atsigręžę į rytus. Nagi, kurioje pusėje 
rytai? 

— Aš nežinau, - prisipažino Džilė. 

— Niekaip nesuprantu, kodėl mergaitės niekada neži- 


no, kur kokia pasaulio šalis, - pareiškė Eustacijus. 

— Ir pats nežinai, - pasipiktino Džilė. 


- Žinau, tik būtų gerai, kad netrukdytum. Na štai, 


dabar jau aišku. Rytai — tenai, reikia stoti veidu į tą krū- 
myną. Na kaip, ar kartosi žodžius? 


— Kokius žodžius? - nesusigaudė Džilė. 


Ir jis pradėjo: 


— Nagi tuos, kuriuos tarsiu aš, kokius daugiau! - pa- 
aiškino Eustacijus. — Taigi... 
— Aslanai, Aslanai, Aslanai! 

- Aslanai, Aslanai, Aslanai, - paantrino Džilė. 

— Prašome įsileisti mus abu į... 

Tą akimirką iš anos sporto salės pusės atsklido balsas: 

- Poul? Žinau, žinau, kur ji. Žliumbia nulindusi už 
sporto salės. Turbūt reikėtų ją iš ten iškrapštyti ? 

Džilė su Eustacijumi tik susižvalgė ir, nėrę į krūmokš- 
nių tankmę, suskato pavydėtinu greičiu rabždintis gana 
stačiu šlaitu aukštyn. (Dėl keistų dėstymo metodų Eks- 
perimentinėje mokykloje moksleiviai čia įgydavo ne ka- 
žin kiek prancūzų kalbos, matematikos, lotynų kalbos 
ar panašių žinių; užtat įgusdavo paskubomis cylutėliai 
išgaruoti, ypač jei ant kulnų mindavo įže.) 

Po kokios minutės keberiojimosi jiedu sustingo ir įsi- 
klausė; tai, ką išgirdo, net pernelyg aiškiai bylojo: perse- 
kiotojai nesnaudžia. 

— Ak, jei taip cie varteliai vėl būtų atviri! - sušniokštė 
Ražas, vėl rangydamasis aukštyn, o Džilė tik linktelėjo. 
Mar krūmokšniais apaugusio šlaito ketera driekėsi aukš- 
ta, iš akmenų sumūryta tvora, o joje buvo varteliai, pro 
kuriuos galėjai patekti į viržynais apaugusius tyrlaukius. 
Tačiau šie varteliai beveik visuomet būdavo užrakinti. 
Vis dėlto retsykiais kai kam pavykdavo rasti juos pravi- 
rus, tikriau sakant, toks kartas, ko gero, buvo išvis tik 
vienas. Bet turbūt nesunku įsivaizduoti, kaip prisimini- 
mai apie tą vieną kartą kaitino vaizduotę: tai vienas, tai 
kitas iš mokinių vis viltingai mėgindavo klabinti varte- 


lius, mat aptikus juos atrakintus atsivertų neprilygsta- 

mas būdas niekieno nepastebėtam išsprūsti iš mokyklos 
teritorijos. 

Džilė ir Eustacijus, gerokai suplukę ir išsipurvinę, mat 
rabždintis aukštyn tarp krūmokšnių teko dvilinkiems, 
galiausiai, vos atgaudami kvapą, pasiekė tvorą. Varteliai, 
kaip visuomet, buvo uždaryti. 

— Kaip kažin ką, nieko nebus, - tarstelėjo Eustacijus, 
siekdamas rankenos. Ir tuoj pat jam išsprūdo: - Oook, 
kad tave! - Mat rankena po jo delnu pasisuko ir varteliai 
prasivėrė. 

Vos prieš akimirksnį abiem buvo visiškai aišku: jei tik 
varteliai pasirodys neužrakinti, jiedu galvotrūkčiais puls 
pro juos. Bet vos jiems iš tikrųjų atsidarius, vaikai susto- 
jo it nudiegti. Mat kitapus vartelių išvydo visai ne tai, 
ką tikėjosi. 

Tikėjosi išvysią nurudusį, viržiais apaugusį šlaitą, ky- 
lantį aukštyn iki pat murkšlino rudens dangaus. Nič- 
nieko panašaus: į juos siūbtelėjo skaisti saulės šviesa. 
Panašiai pluoštas šviesos plūsteli vidun, jei saulėtą bir- 
želio dieną atveri garažo vartus. Drėgmės lašeliai žolėje 
sužaižaravo lyg karoliukai, aiškiai pasimatė ir koks mur- 
zinas yra apsiašarojusios Džilės veidas. Negana viso šito, 
šviesa sruvo iš kažkokio visai kitokio pasaulio — bent 
jau šitaip atrodė, išvydus tą lopinėlį, kuris buvo matyti 
pro vartelius. Vaikai išvydo lanką, tokią skaisčiai žalią ir 
vešlią, kokios Džilei dar neteko regėti, žydrą dangų ir 


„18. 


+ UŽ sPOoRTO SALĖS + 


jame nardančius ryškiaspalvius atšvaitus, švytinčius lyg 
brangakmeniai, o gal milžiniški drugeliai. 

Nors Džilė karštai troško išvysti ką nors panašaus, vis 
dėlto dabar, kai taip ir atsitiko, gerokai nusigando. Dirs- 
telėjusi į veidą Ražui įsitikino, kad šiam irgi baugoka. 

— Eime, Poul, - kvėptelėjo jis lyg prismaugtas. 

— O grįžti galėsime? Ar tai nepavojinga? - sunerimo 
Džilė. 

Tą par akimirką iš užnugario atsklido spigus pagiežin- 
gas balselis: 

— Ei, Poul! Visi žino, kad tu ten. Nagi, ropškis že- 
myn. - Tai buvo Edita Džakl - iš tiesų nepriklausanti 
prie jy, tik viena iš prisiplakėlių, j4 šnipė ir skundikė. 

- Greičiau! - paragino Ražas. - Čionai. Duok ranką. 
Žiūrėk, kad neatsiskirtume. 

Džilė nespėjo nė susigaudyti, kas dedasi, o Eustacijus, 
pastvėręs už rankos, jau išsitempė ją pro vartelius: jie iš- 
trūko iš mokyklos teritorijos, netgi iš Anglijos, netgi iš 
viso mūsų pasaulio - ir 
atsidūrė Zen. 

Editos  Džakl 
balsas nutrūko 
staiga, panašiai 
kaip pranešėjo, 
kai išjungi radi- 
ją. Ir tuojau pat 

visai kitokie garsai, skleidžiami tų virš galvos švysčiojan- 
čių būtybių, kaip paaiškėjo dabar - paukščių. Klegėjo 
jie labai triukšmingai, bet jų čiulbesys labiau priminė 
muziką — ir sudėtingą muziką, kurios nė neįvertinsi iš- 
girdęs pirmąsyk, - nei mūsų pasaulio paukščių giesmės. 
Vis dėlto, nepaisant nepaliaujamo ulbėjimo, juos supo 
neaprėpiama tyla. Ši tyla ir neįprastas Oro gaivumas pa- 
kišo Džilei mintį, kad jie, ko gero, atsidūrė labai aukšto 
kalno keteroje. 

Eustacijus vis dar laikė ją už rankos; vaikai žingsnia- 
vo pirmyn, dairydamiesi į visas puses. Džilė išvydo, kad 
visur aplinkui stiebiasi milžiniški medžiai, panašūs į ke- 
drus, tik kur kas didesni. Tačiau augo jie nelabai tankiai, 
o pomiškio čia išvis nebuvo, tad vaikai galėjo matyti 
gana toli ir į kairę, ir į dešinę. Kiek siekė Džilės akys, 
kraštovaizdis nesikeitė: medžiais apaugusi lygi vietovė, 
šmaižiojantys geltoni, laumžirgio mėlynumo ar visomis 
vaivorykštės spalvomis mirguliuojantys paukščiai, mėly- 
ni šešėliai, tuštuma. Tai buvo itin nuošalus miškas. 

Bet tiesiog priešais medžių nebuvo matyti, vien tik 
mėlynas dangus. Vaikai nesikalbėdami ėjo mišku, ir 
tiek, bet staiga Džilė išgirdo Eustacijų šūktelint: „Atsar- 
giai!“ - ir jis smarkiai trūktelėjo ją atgal. Netikėtai jiedu 
atsidūrė ant stačios uolos briaunos. 

Džilė buvo viena iš tų laimingųjų, kurie visiškai ne- 
bijo aukščio. Ji galėjo ramiausiai stovėti ant bedugnės 


krašto — nei galva sukdavosi, nei ką. Tad gerokai suirzo, 

kai Eustacijus timptelėjo ją atgal, pasak jos pačios, „lyg 
būčiau kokia mažvaikė“. Ji piktai ištraukė ranką. Ir jau 
visai jį suniekino pastebėjusi, kad jo veide nelikę nė lašo 
kraujo. 

— Kas tau yra? - mestelėjo. Ir, norėdama pasirody- 
ti, kad nejaučia jokios baimės, vėl atsistojo ant pačios 
briaunos - tiesą sakant, gerokai per arti krašto, kad pati 
jaustųsi jaukiai. Ir tuomet pažvelgė žemyn. 

Tik dabar Džilė sumojo, kad Eustacijus ne šiaip sau 
išbalo, mat joks mūsų pasaulio skardis nebūtų prilygęs 
tai uolai, nuo kurios dabar žvelgė ji. Įsivaizduokite, kad 
jūs pačios aukščiausios jums žinomos uolos viršūnėje. 
Stovite ir žiūrite žemyn, matote dugną. O dabar įsivaiz- 
duokite, kad praraja dar dešimt, dar dvidešimt kartų 
gilesnė. O tos dvidešimt kartų gilesnės bedugnės apa- 
čioje įsivaizduokite pulkelį baltų pūkuotų kamuolių: iš 
pirmo žvilgsnio veikiausiai palaikytumėte juos avimis, 
bet tuojau suprastumėte, kad iš tikrųjų tai - debesys, ir 
ne šiaip kokios skystančio rūko draiskanos, o įspūdingi, 
papurę debesys, didumu prilygstantys geram kalnui. Ir 
pagaliau, debesų properšose, jums šmėkšteli tikrasis pra- 
rajos dugnas, bet jis taip toli, kad niekaip nesuprantate, 
ką matote: laukus ar mišką, sausumą ar vandenį; ir tą gi- 
lybėje plytintį paviršių nuo debesų sluoksnio skiria dar 
didesnis atstumas nei jus, stovinčius viršum jo. 

Į tai dabar ir žvelgė Džilė. Netrukus jai dingtelėjo, 
kad, ko gero, vertėtų atsitraukti per kokią pėdą toliau 

nuo briaunos, tačiau tokia mintis jai nepatiko: galaižin 
ką gali pagalvoti tasai Ražas. Bet tuojau pat nusprendė: 
tegul sau mano, ką nori, jai vis tiek, reikia trauktis nuo 
šiurpiojo skardžio krašto; daugiau niekad nebesijuoksiu 
iš tų, kurie bijo aukščio, tarė ji sau. Bet vos pamėginusi 
žengti atgal, susizgribo negalinti nė krustelėti. Kojos, re- 
gis, virto drebučiais. Akyse viskas ėmė lietis. 

— Ką tu darai, Poul? Varyk atgal, kvaiša tu paskuti- 
ne! - užriko Eustacijus. Tačiau jo balsas atsklido tary- 


tum iš toliausių tolių. Džilė pajuto, kaip jis bando ją 


pastverti. Bet pati jau nebeval- 
dė nei rankų, nei kojų. Ko- 
kią akimirką ant prarajos 


Sk krašto virė grumtynės. 
, 
Džilė buvo pernel 

veržė iš Eustacijaus gniaužtų, ir antra — tą pat akimirks- 
nį Eustacijus, netekęs pusiausvyros, šiurpiai riktelėjo ir 
nugarmėjo žemyn. 

Džilės laimei, susimąstyti apie tai, ką padariusi, ne- 
buvo kada. Prie bedugnės staiga atskubėjo kažkoks 
milžiniškas ryškiaspalvis žvėris. Jis atsigulė, persisvėrė 
per briauną ir (tai buvo užvis keisčiausia) ėmė pūsti. 
Ne riaumoti, ne šnarpšti - paprasčiausiai pūsti plačiai 
pražiojęs nasrus, be pertrūkio, panašiai kaip siurbia siur- 
blys. Džilė gulėjo taip arti žvėries, kad jautė, kaip nuo 
alsavimo virpčioja jo kūnas. Ji gulėjo nejudėdama, nes 
atsikelti tiesiog nepajėgė. Jai temo akyse; tiesą sakant, 
mielai būtų ir iš tikrųjų nualpusi, bet alpulio juk nepri- 
sišauksi kada panorėjęs. Galų gale jos žvilgsnis užkliuvo 
už mažytėlaičio juodo taškelio toli apačioje - jis skrie- 
jo tolyn nuo uolos, vos vos kildamas. O juo labiau kilo, 
juo labiau tolo. Kai galiausiai bemaž susilygino su uolos 
ketera, buvo jau taip toli, kad pradingo Džilei iš akių. 
Reikia manyti, skriejo labai greitai. Džilė negalėjo atsi- 
kratyti įspūdžio, kad tasai greta jos gulįs padaras jį tie- 
siOg nuputė. 

Ji pasuko galvą ir pažvelgė į žvėrį. Tai buvo liūtas. 


2 SKYRIUS 


—8/4/>>-— 


Džilė gauna užduotį 


ė nedirstelėjęs į Džilę, liūtas pakilo ir paskutinį 

kartą pūstelėjo. Ir tuomet, tarsi patenkintas nu- 
veiktu darbu, apsisuko ir neskubėdamas nupėdino atgal 
į mišką. 

— Juk tai sapnas, kitaip tiesiog negali, tiesiog negali 
būti, — ėmė tikinti save Džilė. - Aš tuojau pat pabu- 
siu. - Bet tai buvo ne sapnas ir ji nepabudo. 

— Ir reikėjo gi mums lįsti į šitą siaubingą kraštą! - su- 
aimanavo Džilė. - Ražas tikriausiai nutuokia apie jį nė 
kiek ne daugiau nei aš. O jeigu nutuokia, jis neturėjo 
jokios teisės atsitempti čionai manęs, neperspėjęs, kaip 
čia viskas atrodo. Juk aš nekalta, kad jis nusivertė nuo 
tos uolos. Nebūtų prie manęs prisvilęs, abu dabar būtu- 
me sveiki gyvi. 

Čia pat ji prisiminė krintančio nuo uolos Ražo riks- 
mą ir apsipylė ašaromis. 

Ašaros kartais būna visai neblogai, bet tik tol, kol lie- 
jasi. Anksčiau ar vėliau verkti nustoji, ir tuomet vis tiek 


tenka galvoti, ką daryti. Kai ašarų upelis išseko, Džilė 

pasijuto siaubingai ištroškusi. Lig šiol gulėjusi kniūbsčia, 


dabar atsisėdo. Paukščiai nebeulbėjo, aplinkui viešpata- 
vo visiška tyla, kurią atkakliai trikdė tik vienas slopus, 
tikriausiai iš toli atsklindantis garsas. Džilė įsiklausė; ga- 
liausiai abejonių beveik neliko: tai - tekančio vandens 
gurgėjimas. 

Džilė pakilo ir labai įdėmiai apsidairė. Liūto niekur 
nebuvo matyti, bet aplinkui stūksojo tokia daugybė me- 
džių, kad žvėris galėjo tūnoti kur nors visai netoliese, tik 
jai nematomas. Ką žinai, galbūt čia esama bent keleto 
liūtų. Bet Džilę jau taip kamavo troškulys, kad ji, sutel- 
kusi drąsą, ryžosi traukti ieškoti to gurgančio upokš- 
nio. Stypčiojo kuo atsargiausiai, ant pirštų galiukų, nuo 
vieno kamieno prie kito, kas žingsnis stabtelėdama pa- 


žvelgti per petį. 

Miške viešpatavo tokia tyla, kad nebuvo labai sunku 
suprasti, iš kurios pusės sklinda čiurlenimas. Vanduo gur- 
gėjo vis garsiau, ir galiausiai, netgi anksčiau, nei tikėjosi, 
Džilė išniro į atvirą laukymę ir išvydo upokšnį, tyrą kaip 
krištolas, srovenantį vos per sviesto akmens nuotolį nuo 
jos. Bet, nors išvydus vandenį troškulys ėmė kamuoti 
bent dešimtkart smarkiau, mergaitė nepuolė tekina prie 
upokšnio. Priešingai, sustojo it nudiegta, lyg pati virtusi 
akmeniu, ir liko stovėti prasižiojusi. Ir ne be priežasties: 
upokšnio pakrantėje gulėjo liūtas. 

Žvėris gulėjo pakėlęs galvą, priekinęs letenas ištiesęs 
priešais save, visai kaip Trafalgaro aikštės liūtai. Džilė 
išsyk suprato, kad jis ją pamatė: akimirksnį jo žvilgsnis 
smigo tiesiai į ją, o paskui nuslydo į šalį - galėjai pama- 
nyti, kad liūtas ją puikiai pažįsta, tik jo nuomonė apie ją 
ne kažin kokia. 

„Jeigu mėginsiu bėgti, jis tuojau pat puls vytis, - pa- 
galvojo Džilė. - O jeigu pati eisiu pirmyn, įšoksiu tiesiai 
jam į nasrus“ Šiaip ar taip, net jei būtų mėginusi, nebūtų 
įstengusi nė pajudėti iš vietos, negalėjo ir atplėšti akių 
nuo jo. Mergaitė nė pati nežinojo, kiek laiko tai tęsė- 
si, atrodė — ištisas valandas. O troškulys jau buvo toks 
baisus, kad galiausiai jai buvo beveik nė motais - tegul 
suėda tas liūtas, kad tik gautų bent gurkšnį vandens! 

- Jei tu ištroškusi, gali atsigerti. 

Tai buvo pirmieji jos išgirsti žodžiai po anų, kuriuos 


ant prarajos krašto jai tarė Eustacijus. Džilė skubriai ap- 

sidairė, norėdama pamatyti, kas kalba. Bemaž tuoj pat 
balsas pakartojo: 

— Jei tu ištroškusi, eik ir atsigerk. 

Džilė, aišku, iškart prisiminė, ką buvo sakęs Eustaci- 
jus apie kalbančius ano pasaulio žvėris, ir suprato, kad 
ją užkalbino ne kas kitas, o liūtas. Negana to, ji paste- 
bėjo, kaip sukrutėjo jo lūpos, o ir balsas skambėjo ne 
kaip žmogaus. Buvo žemesnis ir sodresnis, galingesnis, 
sakytum, net sunkus, auksinis balsas. Džilė ir šiaip jau 
buvo išsigandusi, tad jis neišgąsdino jos dar labiau, gal 
tik kitaip. 

— Negi nenori gerti? - paklausė liūtas. 

— Mirštu iš troškulio, - prisipažino Džilė. 

— "Tai ir atsigerk, — paragino liūtas. 

— Ar aš... o gal galėčiau... gal tu sutiktum pasitraukti, 
kol atsigersiu? — pralemeno Džilė. 

Užuot atsakęs, liūtas šįsyk tik pažvelgė į ją ir labai la- 
bai tyliai suurzgė. Savo ruožtu Džilė, žiūrėdama į stam- 
bų nejudantį kūną, ūmai sumojo: lygiai taip pat sėkmin- 
gai galėtų paprašyti kalno, kad pasitrauktų. 

Gaivus upokšnio gurgėjimas tiesiog varė iš proto. 

— Ar pažadi, kad... na, kad nepadarysi man nieko blo- 
ga, jei prieisiu? - paklausė Džilė. 

— Aš niekada nieko nežadu, - atsakė liūtas. 

Džilė buvo jau taip apkvaitusi nuo troškulio, kad pati 
nepastebėjo, kaip žingtelėjo žingsnį artyn. 

— O tu ėdi mergaites? - dar paklausė. 

— Esu surijęs mergaičių ir berniukų, moterų ir vyrų, 
karalių ir imperatorių, miestų ir karalijų, - atsakė liūtas. 
Nei girdamasis, nei apgailestaudamas, nei pykdamas - 
tiesiog pasakė, ir tiek. 

— Aš nedrįstu prieiti ir atsigerti, - prisipažino Džilė. 

— Tuomet mirsi iš troškulio, - tarė liūtas. 

— O, kad tave! —- išsprūdo Džilei, ji žingtelėjo dar 
žingsnelį artyn. - Vadinasi, man turbūt teks eiti ieškoti 
kito upelio. 

— Jokio kito upelio nėra, - atsakė liūtas. 

Džilei net į galvą neatėjo suabejoti liūto žodžiais — 
juo būtų patikėjęs kiekvienas, vos išvydęs rūsčią jo iš- 
raišką, — ir staiga ji, tarsi savaime, apsisprendė. Tai buvo 
bene sunkiausia, bet galiausiai ji nudrožė prie upokšnio, 
atsiklaupė ir suskato rieškučiomis semti vandenį. Šis 
buvo šaltas ir gaivinantis — tokio gardaus vandens Džilė 
kaip gyva nebuvo ragavusi. Nė nereikėjo jo gerti daug — 
vanduo numalšino troškulį išsyk. Dar prieš gurkštelėda- 
ma Džilė buvo nutarusi: vos atsigėrusi pasipustys padus. 
Bet dabar sumojo, kad taip daryti būtų užvis pavojin- 
giausia. Tad tik atsistojo ir liko stovėti vandens lašeliais 
blizgančiomis lūpomis. 

— Eikš čionai, — liūtas pasivadino ją artyn. 

Nepaklusti ji negalėjo. Sustojo beveik tarp priekinių 
jo letenų ir pažvelgė tiesiai į akis. Bet ištverti jo žvilgsnio 
ilgai neįstengė ir panarino galvą. 


- Žmogaus vaike, — vėl prabilo liūtas, - o kur berniukas? 

— Nukrito nuo uolos, - atsakė Džilė ir pridūrė, — 
pone. - Nenutuokė, kaip reikėtų į jį kreiptis, o išvis nie- 
kaip nesikreipti atrodė pernelyg akiplėšiška. 

— O kaip šitai nutiko, žmogaus vaike? 

— Jis bandė sugriebti mane, kad nenukrisčiau aš, pone. 

— O kodėl pati stovėjai taip arti krašto, žmogaus vaike? 

— Aš norėjau pasirodyti, pone. 

— Labai teisingai atsakei, žmogaus vaike. Daugiau 
šitaip nebedaryk. Taigi, žinok (liūto išraiška pirmąsyk 
šiek tiek sušvelnėjo): berniukas nenukentėjo. Aš nupū- 
čiau jį į Narniją. O štai tavo užduotis dėl to, ką padarei, 
tik pasunkės. 

— Sakyki, pone, kokia užduotis? - parūpo Džilei. 

— Užduotis, dėl kurios aš išsikviečiau judu iš jūsų pa- 
saulio čionai. 

Tai išgirdusi Džilė visai suglumo. „Tikriausiai jis su- 
klydo, laiko mane kažkuo kitu“, - dingtelėjo jai. Tačiau 
mergaitė neišdrįso pasakyti šito liūtui, nors ir nujautė: 
jei nucylės, gali įklampoti į siaubingą maišatį. 

— Sakyk, ką pagalvojai, žmogaus vaike, - paragino liūtas. 

— Aš tiktai pamaniau... na... ar negali būti taip, kad 
įvyko klaida? — ryžosi Džilė. - Juk mudviejų su Ražu 
niekas nekvietė. Tai mes, mes patys pasiprašėme leidimo 
patekti čionai. Ražas sakė: jeigu šauksimės... na, jei pa- 
mėginsime prisišaukti kažką, tik vardo aš neprisimenu... 
galbūt jis mus ir įsileis. Tad štai, taip mes ir padarėme, ir 


tuojau radome vartelius atrakintus. 

— Jūs nebūtumėte susipratę manęs šauktis, jei aš nebū- 
čiau pirmas jūsų pašaukęs, - pasakė jai liūtas. 

— Vadinasi, tu ir esi tasai kažkas, pone? - pasitikslino 
Džilė. 

— Taip, tai aš. O dabar paklausyk, kokia tavęs laukia 
užduotis. Toli nuo čia, Narnijos šalyje, gyvena žilagal- 
vis karalius. Jis didžiai liūdi, mat neturi įpėdinio, nėra 
princo, kuris būtų jo kūnas ir kraujas ir vėliau pats tap- 
tų karaliumi. O šitaip susiklostė dėl to, kad vienatinis 
jo sūnus prieš daugelį metų buvo pagrobtas, ir niekas 
Narnijoje nežino, kur jis pradingo, nežino, ar jis dar gy- 
vas. Užtat žinau aš: jis gyvas. Tad ir skiriu judviem tokią 
užduotį: nuo šiolei ieškosite pražuvėlio princo tol, kol 
rasite ir sugrąžinsite į tėvo namus arba kol beieškoda- 
mi žūsite patys, arba kol būsite priversti grįžti į savąjį 
pasaulį. 

— Sakyk, o kaip mums jo ieškoti? - paklausė Džilė. 

— Šrai ką pasakysiu tau, vaike, — tarė liūtas. - Esama 
tam tikrų ženklų - jums tai bus mano nuorodos, palen- 
gvinančios užduotį. Pirma: kai tik berniukas Eustacijus 
įkels koją į Narniją, jis paregės seną mielą bičiulį. Šį pri- 
valu tučtuojau pasveikinti; jeigu Eustacijus tai padarys, 
judu abu sulauksite vertingos pagalbos. Antra: iš Narnijos 
privalote traukti į šiaurę, kol prieisite sugriautą senovinį 
milžinų miestą. Trečia: sugriautame mieste ant akmens 
išvysite įrašą — turėsite daryti tai, ką rasite tenai parašyta. 


Ir ketvirta: pražuvusį princą (jei išvis jį surasite) atpažin- 

site iš to, kad jis bus pirmasis per visas jūsų klajones, pa- 
prašysiantis padaryti kai ką dėl manęs - dėl Aslano. 

Atrodė, kad liūtas tuo ir baigė, tad Džilė pamanė, kad 
jai derėtų ką nors pasakyti. Ji tarė: 

— Labai tau ačiū. Supratau. 

— Vaike, - atsiliepė Aslanas švelniau nei iki šiol, - gali 
būti, kad supratai ne taip gerai, kaip tau atrodo. Pirmas 
žingsnis: viską įsiminti. Pakartok man iš eilės visus ke- 
turis ženklus. 

Džilė pabandė, bet susipainiojo. Liūtas dar sykį juos 
išdėstė teisingai ir pareikalavo pakartoti. Džilė kartojo 
tol, kol galiausiai jai tai pavyko nepriekaištingai. Liū- 
tas itin kantriai padėjo jai įsiminti, tad Džilė, pagaliau 
išmokusi ženklus atmintinai, sutelkė drąsą ir ryžosi pa- 
klausti: 

— Sakyki, o kaip aš nusigausiu į Narniją? 

— Mano kvėpsnis nuneš, - atsakė liūtas. - Nupūsiu 
tave į vakarus taip pat, kaip nupūčiau Eustacijų. 

— Ar pasivysiu jį laiku, kad suskubčiau pasakyti pir- 
mąjį ženklą? Vis dėlto tikriausiai ne taip jau ir svarbu 
man suspėti. Juk jei jis pamatys seną mielą bičiulį, be jo- 
kios abejonės, pats susipras jį užkalbinti, tiesa? 

— Gaišuoti tikrai nėra kada, - pasakė liūtas. - Išsiųsti 
tave tenai turiu tuojau pat. Eime. Žingsniuok pirma ma- 
nęs prie uolos briaunos. 

Džilė labai gerai suprato, kad, jei gaišuoti nėra kada, 
dėl šito kalta tik ji pati. „Jeigu nebūčiau šitaip apsikvai- 

linusi, mudu su Ražu dabar keliautume drauge. Abu bū- 
tume išklausę ir nuorodų, - pagalvojo ji. Ir tuojau pat 
padarė, kas liepta. Tiesa, buvo labai nejauku vėl eiti prie 
bedugnės krašto, juolab kad liūtas ne ėjo greta, o sėlino 
paskui ją, minkštai, be garso žengdamas didžiulėmis le- 
tenomis. 

Tačiau jai dar nepasiekus briaunos, balsas užnugaryje 
tarė: 

— Dabar sustok ir nejudėk. Po akimirkos pūstelėsiu. 
Bet kol kas, pirma: prisimink, prisimink, prisimink žen- 
klus. Nuolat kartok juos pati sau: iš pat ryto ir vakarais 
prieš užmigdama, ir pabudusi naktį. Kad ir kokios keis- 
tenybės tave ištiktų, visada sek ženklus, nieku gyvu ne- 
valia leisti, kad kas nors nukreiptų nuo jų tavo dėmesį. 
O antra: turiu tave perspėti. Čia, kalno viršūnėje, viską 
bylojau tau aiškiai - apačioje, Narnijoje, šitaip dažnai ne- 
bus. Čia, aukštybėse, oras labai tyras ir tavo protas švie- 
sus; kai nusileisi į Narniją, oras ten bus daug tirštesnis. 
Pasisergėk, kad niekas nesujauktų tau proto. O ženklai, 
kuriuos įsiminei čia, ten, kai juos aptiksi, gali atrodyti 
ne taip, kaip tikėsies. Štai dėl ko taip svarbu mokėti juos 
atmintinai ir nepaisyti regimybių. Prisimink ženklus, ti- 
kėk ženklais. Visa kita nesvarbu. O dabar, Ievos dukra, 
lik sveika... 

Balsas už nugaros vis labiau slopo, kol galiausiai vi- 
sai nutilo. Džilė atsisuko. Ir apstulbo išvydusi, kad nuo 


uolos ją skiria jau geras šimtas jardų, o liūtas virtęs ryš- 

kia auksine žiežirba ant pačios briaunos. Džilė jau buvo 
sukandusi dantis ir sugniaužusi kumščius, laukdama ga- 
lingo gūsio, bet liūtas, pasirodo, pūstelėjo taip švelniai, 
kad ji nė nepajuto, kada atsiplėšė nuo žemės. Ir dabar po 
ja žiojėjo tik tūkstančių pėdų gilumo praraja, užpildyta 
vien tik oru. 

Džilę apėmė siaubas, bet vos sekundę. Viena, apačioje 
plytintis pasaulis buvo taip toli, kad ji nesijautė ničnie- 
kaip su juo susijusi. O antra, plaukti oru liūto pučiamai 
buvo neapsakomai patogu. Džilė netruko įsitikinti ga- 
linti apsiversti tiek aukštielninka, tiek kniūbsčia, netgi 
vartytis kaip panorėjusi - panašiai kaip vandenyje (su 
sąlyga, jei esi išties įgudęs plūduriuoti). Be to, ji skriejo 
tokiu pat greičiu, kaip ir pučiamas oras, tad nejuto jokio 
vėjo, tik malonią šilumą. Skrydžio lėktuvu tai nė iš tolo 
nepriminė, mat nebuvo jokio triukšmo, jokios vibraci- 
jos. Jei Džilei kada nors būtų tekę skristi oro balionu, 
galbūt šį skrydį būtų palyginusi su anuo, tik dabar buvo 
kur kas geriau. 

Atsigręžusi ji jau galėjo žvilgsniu aprėpti kalną, nuo 
kurio tolo, ir įvertinti jo aukštumą. Nusistebėjo, kad ši- 
tokio milžiniško kalno šlaitai neapledėję, kad jo neden- 
gia sniego kepurė - „bet, - dingtelėjo jai, - tikriausiai 
šiame pasaulyje viskas kitaip, nei mums įprasta“. Paskui 
mergaitė dirstelėjo žemyn, bet skriejo taip aukštai, kad 
nė nesuprato, kas apačioje: sausuma ar jūra; nepajuto ir 
skrydžio greičio. 

— O kad tave bala! Ženklai! — staiga tarstelėjo Dži- 
lė. - Reikėtų pasikartoti. - Kokią sekundę ją apėmė 
panika, bet tuojau vėl atlėgo: visus ženklus pavyko atsi- 
minti teisingai. - Ką gi, bent tiek gerai, - ištarė Džilė ir 
atsilošusi išsipleikė ore lyg ant kokios sofos, net atsidū- 
sėjo iš pasitenkinimo. 

— Nieko sau, - tarė Džilė pati sau po kelių valandų. - 
Kaip kažin ką, buvau užmigusi. Miegoti tiesiog ore - tai 
bent! Kažin, ar kas nors yra tai patyręs. Ko gero, niekas. 
Ak, tiesa - Ražas veikiausiai irgi miegojo ore! Keliauda- 
mas čia šiek tiek prieš mane. Nagi, užmeskime akį, kas 
dedasi apačioje. 

Apačioje plytėjo neaprėpiama labai tamsiai mėlyna 
lyguma. Nebuvo matyti jokių kalvų, tik gana didelės, 
lėtai slenkančios baltos dėmės. „Tikriausiai debesys, — 
nutarė Džilė. - Tik gerokai didesni už anuos, kuriuos 
mačiau nuo uolos viršūnės. Vis dėlto veikiausiai tik at- 
rodo didesni — turbūt jie tiesiog daug arčiau. Matyt, aš 
po truputį leidžiuosi. Kad ją kur, tą saulę" 

Saulė, kelionės pradžioje kybojusi virš galvos, dabar 
jau pliskino į akis. O tai reiškė, kad ji artėjo prie lai- 
dos - leidosi ton pačion pusėn, į kurią skriejo Džilė. 
Eustacijus iš tiesų nesuklydo sakydamas, kad Džilė (jo- 
kiu būdu negaliu šito teigti apie visas mergaites) nieko 
nenutuokia apie pasaulio šalis. Antraip, kai saulė ėmė 
tvieksti į akis, ji būtų susigaudžiusi, kad skrieja daug- 
maž tiesiai į vakarus. 

Įdėmiai žvalgydamasi po mėlynąją plynę apačioje 
Džilė galiausiai pastebėjo, kad beribė mėlynė šen ten 
nutaškyta šviesesnėmis, ryškesnėmis dėmelėmis. „Juk 
tai jūra! — susiprato mergaitė. - O tos dėmelės, man re- 
gis, — salos: Iš tiesų taip ir buvo. Džilę, ko gero, būtų 
nusmelkęs pavydas, jei būtų žinojusi, kad kai kurias iš tų 
salų Eustacijus yra matęs iš laivo denio, į vieną kitą buvo 
net išlipęs. Bet ji, aišku, to nežinojo. Dar šiek tiek vėliau 
ji įžiūrėjo ir raukšles, šiaušiančias mėlynosios plynumos 
paviršių — tos raukšlės, atsidūrus tarp jų, reikia manyti, 
virstų gana aukštomis vandenyno bangomis. Netrukus 
horizontą užstojo stora tamsi linija, kuri vis tamsėjo, vis 
storėjo, ir dar taip greitai, kad jos didėjimas buvo matyti 
plika akimi. Tik dabar, pirmą kartą, Džilė gavo pajusti, 
kokiu didžiuliu greičiu skrieja. Taip pat ji suprato, kad 
toji vis platėjanti juosta turėtų būti krantas. 

Staiga iš kairės pusės (mat pūtė pietys) atšniokštė 
didelis baltas debesis, plaukiantis tokiame pat aukšty- 
je kaip ir ji. Nespėjusi nė susivokti, kas dedasi, Džilė 
murktelėjo į pačią šaltos ir drėgnos miglos tirštumą. Jai 
užgniaužė kvapą, bet perskrosti debesiui užteko aki- 
mirksnio. Tuojau pat Džilė jau markstėsi saulėkaito- 
je, bet drabužiai buvo kiaurai permirkę. (Džilė vilkėjo 
megztinį ir striukę, buvo su šiltomis kojinėmis ir stora- 
padžiais bateliais, mat Anglijoje diena buvo žvarbi ir ap- 
niukusi.) Iš debesies mergaitė išniro gerokai žemiau, nei 


buvo į jį prasmegusi, ir tuojau pat atkreipė dėmesį į tai, 

ko tikriausiai turėjo tikėtis, bet kas vis tiek ją nustebino, 
netgi pribloškė. Garsai. Iki šiol ji keliavo visiškoje tyloje. 
O dabar pirmąsyk išgirdo bangų šniokštimą ir žuvėdrų 
klykavimą. Taip pat ją pasiekė ir jūros kvapas. O skry- 
džio greitis nebekėlė jokių abejonių. Džilė išvydo, kaip 
susidūrė dvi bangos, kaip nuo jų keterų viršun siūbtelėjo 
debesis purslų, bet tuojau pat sudužusi banga liko per 
gerą šimtą jardų už nugaros. 

Žemė artėjo labai sparčiai. Džilė jau įžiūrėjo krašto 
gilumoje stūksančius kalnus, dar vienas kalnagūbris ku- 
projo gerokai arčiau jūros kranto, tik kiek kairiau. Džilė 
matė įlankas ir kyšulius, miškus ir laukus, ir smėlėtus pa- 
plūdimio ruožus. Kas sekundę vis garsėjo į krantą dūž- 
tančių bangų šniokštimas, jis jau stelbė visus kitus jūros 


garsus. 

Staiga tiesiog prieš akis sausuma prasiskyrė. Džilė ar- 
tėjo prie upės žiočių. Dabar ji skriejo jau labai žemai, 
vos per kelias pėdas virš vandens. Banga lyžtelėjo kojos 
pirštus, patiškę purslai permerkė ją beveik iki juosmens. 
Greitis staiga sumažėjo. Užuot skridusi upės vaga aukš- 
tyn, Džilė suko į kairįjį krantą. Čia jos akiratyje atsidūrė 
tiek daug dalykų, kad ji tiesiog nepajėgė visko aprėpti: 
vešli žalia pieva, laivas, išdažytas tokiomis ryškiomis 
spalvomis, kad atrodė lyg koks milžiniškas žaižaruo- 
jantis papuošalas, dantytos bokštų sienos, plazdančios 
vėliavos, margaspalvė išsipusčiusi minia, puošnūs dra- 
bužiai, šarvai, auksas, kardai; atsklido ir muzikos garsai. 
Bet visa tai susijaukė į vieną plakinį, aiškiai Džilė suvokė 
tik tiek, kad pagaliau nusileido: ji stovėjo po tankiai su- 
augusiais medžiais upės pakrantėje, o vos per kelis žings- 
nius nuo jos trypčiojo ir Eustacijus. 

Pirmiausia jai dingtelėjo, kad jis baisiai jau purvinas ir 
susitaršęs, ir išvis daro nekokį įspūdį. Antra atėjusi min- 
tis buvo tokia: „Aš kiaurai peršlapusi!“ 


3 SKYRIUS 

Karalius išplaukia laivu 


> 


| Piaigi (o ir pati Džilė, jei tik būtų galėjusi pa- 
žvelgti į veidrodį) atrodė taip baisiai apskuręs dar 
ir dėl to, kad labai jau netiko prie stulbinančiai prašma- 
tnios aplinkos. Juos supantį reginį verčiau iškart ir ap- 
rašysiu. 

Pro kalnų properšą kiek toliau stūksančiame kalnyne, 
kurį Džilė matė artėdama prie žemės, besileidžianti vaka- 
ro saulė liejo šviesą į erdvią pievą. Pievos gilumoje, žaiža- 
ruodama saulėlydžio nutviekstomis vėtrungėmis, dunk- 
sojo pilis su begale bokštų bokštelių - tokios nuostabios 
pilies Džilė kaip gyva nebuvo regėjusi. Pieva driekėsi iki 
pat vandens ir baigėsi baltu marmuru grįsta prieplauka, 
o prisišvartavęs prie šios stovėjo laivas: išlakus, su aukštu 
baku ir aukštu jutu, švytintis auksu ir sodriu raudoniu; 
ant didžiojo stiebo plevėsavo didžiulė vėliava, nuo de- 
nių driekėsi plazdančių vimpelų vėriniai, sidabru spin- 
dėjo falšborto skydai. Nuo laivo borto į prieplauką buvo 
nuleistas trapas, ir prie jo, pasiruošęs lipti į laivą, stovė- 


jo garbaus amžiaus senis. Jis buvo užsimetęs purpurinę 

mantiją; priekyje prasiskleidusi ji atidengė sidabrines 
žiedmarškes. Senio galvą juosė plonytis aukso vainikas. 
Barzda, baltutėlė, lyg iš gryniausios vilnos, beveik siekė 
juosmenį. Stovėjo jis gana tiesus, viena ranka atsirėmęs į 
prabangiai apsirengusio, pažiūrėti kiek jaunesnio lordo 
petį, tačiau pats buvo jau labai senas ir nebetvirtas - tai 
buvo matyti plika akimi. Atrodė, net vėjo gūsis galėtų jį 
nublokšti, jo akys ašarojo. 

Priešais karalių, - kuris, prieš lipdamas į laivą, kaip tik 
atsigręžė tarti atsisveikinimo žodžio savo žmonėms, — 
stovėjo nedidukas vežimaitis su ratukais, o pakinkytas 
į jį buvo asiliukas, žemaūgis, ne ką didesnis už stambų 
šunį. Vežimaityje sėdėjo rubuilis nykštukas: tiek pari- 
tus, tiek pastačius. Apsirengęs tokiais pat prabangiais 
drabužiais kaip ir patsai karalius, bet, galbūt dėl to, kad 
buvo toks putlus, o gal dėl to, kad sėdėjo susikūprinęs 
tarp pagalvėlių, įspūdį darė visai kitokį: pažiūrėti jis la- 
biausiai priminė beformį kailių, šilko ir aksomo ryšulį. 
Amžiumi nykštukas nenusileido karaliui, bet buvo kur 
kas tvirtesnis ir žvalesnis, žvitriomis ir labai skvarbiomis 
akimis. Niekuo nepridengta didžiulė, nuplikusi jo galva 
saulėlydžio gaisų nutvieksta žvilgėjo lyg gigantiškas bi- 
liardo kamuolys. 

Kiek atokiau susispietę puslankiu stovėjo pulkelis 
žmonių — dvariškiai, išsyk susiprato Džilė. Į juos vertė- 
jo pažvelgti įdėmiau jau vien dėl drabužių ir šarvų. Su 


tokia apranga jie labiau panėšėjo į gėlyną nei į žmonių 

būrį. Ir vis dėlto išpūsti akis ir plačiai prasižioti Džilę 
privertė ne jų drabužiai, o jie patys. Mat vadinti juos 
būriu žmonių kažin ar tikslu - žmogus tarp jų buvo gal 
kas penktas. Visi kiti - įvairiausio gymio padarai, kokių 
mūsų pasaulyje nesutiksi. Faunai, satyrai, kentaurai — 
šiuos Džilė atpažino, nes buvo mačiusi paveikslėlių. 
Atpažino ir daugumą gyvūnų: čia buvo lokių, opšrų, 
kurmių, leopardų, pelių, įvairiausių paukščių. Tačiau 
nuo savo gentainių, gyvenančių Anglijoje, jie gerokai 
skyrėsi. Dauguma buvo nepalyginamai didesni - tar- 
kime, pelės: šios stovėjo ant užpakalinių letenėlių, o jų 
ūgis siekė geras dvi pėdas. Tačiau svarbiausias skirtumas 
buvo ne tai. Vieno žvilgsnio į jų išraišką pakako supras- 
ti, kad visi jie - protingos būtybės, gebančios kalbėti 
taip pat kaip jūs ar aš. 

„Dievaži! -— pagalvojo Džilė. - Vadinasi, teisybė!“ Bet 
po akimirkos atsėlino ir kita mintis: „Kažin, ar jie drau- 
giškai nusiteikę?“ Mat susirinkusios minios pakraštyje 
pastebėjo stovintį milžiną, o gal ir du, be to, - dar keletą 
būtybių, kurias net nežinojo, kaip pavadinti. 

Tą akimirksnį mergaitė staiga prisiminė Aslaną ir jo 
ženklus. Gerą pusvalandį tai buvo visiškai išrūkę iš galvos. 

— Ražai! - sukuždėjo ji stverdama berniukui už ran- 
kos. - Ražai, greičiau! Apsidairyk — gal matai kokį pa- 
Žįstamą? 

— Na, pavyzdžiui, tave - juk vėl prisistatei, ar ne? — 


nelabai draugiškai rėžė Eustacijus (tiesa, ne be priežas- 

ties). - O dabar, jei tik gali, verčiau prikąstum liežuvį, 
ką? Norėčiau pasiklausyti. 

— Nebūk kvailys, - pasipiktino Džilė. - Gaišti nevalia 
nė akimirkos. Gal matai čia kokį nors seną draugą? Mat 
jeigu taip, privalai tučtuojau su juo pasikalbėti. 

— Ką tu čia šneki? — nesusigaudė Eustacijus. 

— Būtinai reikia! Taip liepė Aslanas... na, liūtas, — 
Džilė jau beveik puolė į neviltį. - Aš jį mačiau! 

— Tikrai? Tikrai jį matei? Ir ką jis sakė? 

— Sakė, kad pirmas žmogus, kurį sutiksi Narnijoje, 
bus senas draugas ir kad privalai tuojau pat su juo pa- 
sikalbėti. 

— Ką gi, čia nėra nieko, ką būčiau matęs anksčiau. Be 
to, net negaliu tvirtinti, kad mes tikrai Narnijoje. 

— Maniau, sakei, kad jau esi čia buvęs, - pareiškė Džilė. 

— Na, tuomet manyk iš naujo. 

— Labai gražu! Juk pats sakei... 

— Nagi priverk pagaliau kakarinę! Pasiklausykime, ką 
jie kalba. 

Karalius šnekėjosi su nykštuku, bet žodžių Džilė ne- 
girdėjo. Kaip jai pasirodė, nykštukas neatsakinėjo, tik 
be paliovos linkčiojo galvą. O paskui karalius prašneko 
garsiau, kreipdamasis į visus susirinkusiuosius, bet jo 
balsas buvo toks senas, toks gargždus, kad Džilė liko be- 
veik nieko nesupratusi, juo labiau kad valdovas nuolat 
minėjo vardus ir vietovių pavadinimus, kurių ji iki šiol 


niekad nebuvo girdėjusi. 

Baigęs kalbėti, karalius pasilenkė, pabučiavo nykštu- 
ką į abu skruostus, tada išsitiesė, pakėlė dešinę ranką lyg 
laimindamas visus ir lėtai, netvirtais žingsniais, užlipo 
trapu į laivą. Dvariškius šis reginys sujaudino iki širdies 
gelmių. Visi suskato traukti nosinaites, minia pratrūko 
virkauti ir raudoti. Trapas jau buvo patrauktas į šalį, nuo 
juto ataidėjo trimitų gausmas, ir laivas ėmė tolti nuo 
prieplaukos. (Jį tolyn tempė irklinė valtis, bet jos Džilė 
nematė.) 

— Na štai... - prasižiojo Eustacijus, bet nieko daugiau 
nespėjo pasakyti, mat tą akimirksnį iš padangių atšvilpė 
kažin koks didelis baltas daiktas - Džilei iš pradžių pa- 
sirodė, kad tai aitvaras, - ir nusileido vaikams prie kojų. 
Iš tikrųjų tai buvo ne daiktas, o balta pelėda, tik milži- 
niška - augumo sulig nemažu 
nykštuku. 

Paukštis sumirksė- 
jo, tada prisimerkė, 
lyg būtų trumpare- 
gis, kiek pakreipė 
galvą į šoną ir su- 
ūbavo savo minkš- 
tu, pelėdišku balsu: 

- U-ūū, u-ūū, o kas 
tokiu būsite judu? 

— Mano pavar- 


dė - Ražas, ojos — 

Poul, - prisistatė Eustacijus. - Gal pasakytum, kur mes 
atsidūrėme:? 

— Narnijos šalyje, karaliaus pilyje, Kair Paraveliu va- 
dinamoje. 

— "Tai ir buvo karalius — tasai, kuris štai išplaukė laivu? 

— Tikra tiesa, tikra tiesa, - liūdnai atsakė pelėda. - Bet 
judu - kas esate judu? Nuo jūsų trenkia kažkokiais burtais. 
Mačiau, kaip prisistatėte čionai: jūs 2/skridote. Visiems ki- 
tiems terūpėjo išlydėti karalių, niekas nesidairė, niekas ne- 
matė. Tik aš. Aš, taip jau nutiko, pamačiau. Jūs atskridote. 

— Mus čionai atsiuntė Aslanas, - pusbalsiu pratarė 
Eustacijus. 

- U-ūū, u-ūū! - pelėda pašiaušė plunksnas. — Šito 
man jau šiek tiek per daug tokį ankstyvą vakarą! Kol 
saulė dar visai nenusileidusi, aš kaip nesava. 

— Mes gavome užduotį surasti pražuvusį princą, — 
pridūrė Džilė, nekantriai laukusi progos įterpti ir savo 
trigrašį. 

— Pirmąkart girdžiu, - nesuprato Eustacijus. - Kokį 
princą? 

— Manding, jums reikėtų tuojau pat pasikalbėti su 
lordu regentu, - pareiškė paukštis. — Jis ana ten, asilo 
traukiamame vežimaityje - nykštukas Trumpkinas. — 
Pelėda apsisuko ir nužingsniavo pirma jų, negarsiai 
ūbčiodama: — Uūū! U-ūū! Užduotis tokiu laiku! Ką 
dabar daryt, ūū? Mintys veliasi, mąstyti aiškiai nega- 
liu. Dar per anksti. 

— O kuo vardu karalius? - paklausė Eustacijus. 

— Kaspianas Dešimtasis, - atsakė pelėda. 

Džilė taip ir liko nesupratusi, kodėl Eustacijus staiga 
sustojo it nudiegtas ir nublyško taip, kad atrodė maž- 
ne pažaliavęs. Mergaitei dingtelėjo, kad ši žinia jį pri- 
bloškė - niekad nebuvo mačiusi jo tokio. Bet nespėjus 
jai nieko paklausti, jie prisiartino prie nykštuko, kuris, 
suėmęs asilo vadeles, jau ruošėsi važiuoti atgal į pilį. 
Praretėjusi dvariškių minia traukė ta pačia kryptimi 
po vieną ar poromis, ar nedideliais būreliais - pana- 
šiai skirstosi žiūrovai, pasibaigus rungtynėms ar žirgų 
lenktynėms. 

— U-ūū! Hm-khm! Lorde regente! - kreipėsi pelėda šiek 
tiek pasilenkusi ir prikišusi snapą nykštukui prie ausies. 

— A? Ką? Kas yra? - subruzdo nykštukas. 

- Štai du atvykėliai, - pasakė pelėda. 

— Riteriai? Ką tai reiškia? — pasipiktino nykštukas. — 
Aš matau tik du baisiai murzinus žmonių jauniklius. Ko 
jiems reikia? 

— Mano vardas Džilė, - tarė mergaitė braudamasi į 
priekį. Ji netvėrė savame kailyje kuo skubiau paaiškinti, 
kokiu svarbiu reikalu jiedu atvykę. 

— Mergaitė, vardu Džilė, — pakartojo pelėda kaip 
įmanydama garsiau. 

— Kaip šitaip gali būti? — atsiliepė nykštukas. - Mer- 
gaitės vakar mirė? Netikiu nė žodeliu! Kokios mergai- 
tės? Nuo ko jos mirė? 

— Tik viena mergaitė, milorde, - suūkė pelėda. - Jos 
vardas - Džilė. 

— Kalbėk garsiau, kalbėk garsiau, - paragino nykštu- 
kas. - Nėra ko čirkšti ir zvimbti man į ausį. Tai kas ten 
mirė? 

— Niekas nemirė! - sušuko pelėda. 

— Kas? 

— NIEKAS:! 

— Gerai jau, gerai. Nereikia rėkauti. Ne toks aš jau 
kurčias. Bet kurių galų atsibeldei pranešti man, kad nie- 
kas nemirė? Kodėl kas nors staiga turėjo numirti? 

— Verčiau pasakyk jam, kad aš - Eustacijus, - pasiūlė 
Ražas. 

— Berniukas, vardu Eustacijus, milorde! — suūkė pel- 
ėda iš visų plaučių. 

— Berniukas vargo matęs? — suirzo nykštukas. - Na 
taip, matyti. Ar dėl to ir atitempei jį į dvarą? Ką? 

— Ne vargo! - plyšojo pelėda. - Vardu! EUSTACI- 
JUS! 

— Verda stačias? O kaip kitaip? Kaip kažin ką, nė ne- 
nutuokiu, ką čia man porini. Štai ką tau pasakysiu, po- 
naiti Šviesiaplunksni: kai dar buvau jaunas nykštukas, 
šiame krašte gyveno kalbantys žvėrys ir paukščiai, kurie 
iš tikrųjų gebėjo kalbėti. Jie kalbėdavo, užuot kažką bur- 
blenę, marmaliavę ir kuždėję. Šito niekas nebūtų paken- 
tęs. Nebūtų pakentęs nė akimirkos, pone. Urnusai, gal 
malonėtum mano klausymo ragelį ?.. 

Mažučiukas faunas, visą tą laiką tykiai stovėjęs nykš- 
tukui prie šalies, padavė jam sidabrinį klausymo ragelį. 
Šis buvo panašus į senovinį muzikos instrumentą, vadi- 
namą serpentu: jo vamzdį nykštukas užsinėrė ant kaklo. 
Kol jis ruošėsi, pelėda Šviesiaplunksnis staiga sukuždėjo 
vaikams: 

— Mano protas jau po truputį skaidrėja. Neužsiminki- 
te nė žodeliu apie pražuvusį princą! Paskui paaiškinsiu. 
Negerai būū-tų, negerai būū-tų, būū-tų! Ak, ką dabar 
daryt, ūū? 

— Na štai, - galiausiai tarė nykštukas. — Jei turi ką 
prasminga man pasakyti, pone Šviesiaplunksni, dabar 
ir sakyk. Giliai atsikvėpk ir nemėgink kalbėti pernelyg 
greitai. . 

Nepaisant nykštuką ištikusio kosulio priepuolio, Švie- 
siaplunksnis, vaikų padedamas, visgi sugebėjo išaiškinti, 
kad šiuos nepažįstamuosius aplankyti karališkojo Nar- 
nijos dvaro atsiuntęs Aslanas. Nykštuko akys suspindo, 
dabar jis nužvelgė svečius jau visai kitokiu žvilgsniu. 

— Jūs atkeliavote čionai paties liūto valia, a? - sušuko 
jis. - Ir atkeliavote iš tos... ee... na, žodžiu, iš ten, iš kitur, 
iš už pasaulio krašto, tiesa? 

— Taip, milorde, - subaubė Eustacijus į klausymo ra- 
gelį. 

— Vadinasi, Adomo sūnus ir Ievos dukra, ką? - ste- 
bėjosi nykštukas. Tačiau Eksperimentinės mokyklos 
mokiniai nieko nebuvo girdėję apie Adomą ir Ievą, tad 

į šį klausimą Džilė su Eustacijumi atsakyti negalėjo. Bet 
nykštukas, regis, net neatkreipė dėmesio. 

— Ką gi, brangieji, - vėl prašneko jis, spustelėdamas 
ranką vienam, paskui kitam ir vos vos palenkdamas gal- 
vą. - Kuo nuoširdžiausiai sveikiname jus atvykusius. 
Jeigu gerasis karalius, vargšas mano valdovas, nebūtų 
šią valandą iškėlęs burių ir išplaukęs į Septynias Salas, 
jis tikrai būtų apsidžiaugęs jūsų sulaukęs. Jūs būtumėte 
akimirksniui sugrąžinę jį į jaunystę - vos akimirksniui. 
O dabar jau pats metas vakarieniauti. Ko atvykę, papa- 
sakosite rytoj iš ryto, kai sušauksime visą tarybą. Pone 
Šviesiaplunksni, žiūrėki, kad šiems svečiams būtų su visa 
pagarba paruošti kambariai, taip pat parūpinta pridera- 
mų drabužių ir viso kito, ko gali prireikti. Ir dar... Švie- 
siaplunksni... tai pasakysiu tau į ausį... 

Nykštukas prikišo lūpas pelėdai prie galvos, be jokios 
abejonės, ketindamas kažką pridurti pakuždomis. Bet, 
kaip ir dauguma apykurčių, pats dorai nesusigaudė, ko- 
kiu garsumu šneka, tad jo žodžius abu vaikai išgirdo vi- 
siškai aiškiai: 

— Ir dar žiūrėk, kad abu būtų kaip reikiant išprausti! 

"Tai taręs, nykštukas trūktelėjo vadžias, ir vežimaitis 
pajudėjo pilies pusėn — asiliukas krypavo pusiau risčia, 
pusiau žingine (tiesą sakant, buvo itin nusipenėjęs gy- 
vulys); faunas, pelėda ir vaikai patraukė jam pridurmui, 


lėtesniu žingsniu. Saulė jau buvo nusileidusi, oras vėso. 

Perėję pievą, o paskui — ir sodą, jie pasiekė plačiai at- 
lapotus Kair Paravelio šiaurinius vartus. Įžengė pro juos, 
atsidūrė žole apaugusiame kieme. Didžiosios menės de- 
šinėje pusėje languose jau švietė žiburiai, taip pat - dau- 
gybėje pastatų tiesiog priešais. Ten juos ir nusivedė pel- 
ėda, ir čia patarnauti Džilei buvo iškviesta tokia nuosta- 
bi būtybė, kokią tik galima įsivaizduoti. Ne ką aukštesnė 
už pačią Džilę ir daug laibesnė, ji vis dėlto buvo jau visai 
subrendusi, grakšti it nendrė, o plaukai priminė gluos- 
nio svyruoklio šakas - juose tarytum galėjai įžvelgti net 
samanų. 

Ji nusivedė Džilę į apskritą kambarį viename iš bokš- 
telių; čia buvo į grindis įleista nedidelė vonia, o ugnia- 
vietėje kūrenosi ugnis, degančios malkos skleidė malonų 
kvapą. Prie skliautuotų lubų buvo pritvirtinta sidabrinė 
grandinė, jos gale pakabinta lempa. Langas žvelgė į va- 
karus, į nepažįstamą Narnijos šalį, ir pro jį Džilė išvydo 
paskutinius saulėlydžio gaisus, vis dar švytinčius raudo- 
nai už tolimų kalnų viršūnių. Staiga mergaitė panūdo 
patirti dar daugiau nuotykių, nuojauta primygtinai kuž- 
dėjo, kad tai, kas jau nutiko, - tik pati pradžia. 

Išsimaudžiusi ir susišukavusi, ir persirengusi švariais 
jai padėtais drabužiais — šie ne tik gražiai atrodė, bet 
buvo ir švelnūs paliesti, skaniai kvepėjo ir netgi maloniai 
šiugždėjo judant - Džilė mielai būtų grįžusi prie lango 
dar pasigrožėti jaudinančiu reginiu, bet jai sutrukdė bel- 
dimas į duris. 

— Prašom! - šūktelėjo Džilė. 

Į kambarį įžengė Eustacijus: irgi išsimaudęs, pasipuo- 
šęs prašmatniais narniškais drabužiais. Bet pažvelgus į 
veidą neatrodė, kad jis labai tuo džiaugtųsi. 

— Na, pagaliau, štai kur tu, - irzliai suniurzgė ir sudri- 
bo į krėslą. - Ieškojau tavęs ištisą amžinybę. 

— Ką gi, jau radai, - atsakė Džilė. - Klausyk, Ražai, 
argi viskas ne nuostabu? Tiesiog trūksta žodžių apsa- 
kyti! — Ženklai ir pražuvęs princas jai visiškai išrūko iš 
galvos. 

— Ak, štai kaip tau atrodo, ar ne? — rėžė Eustacijus. 
Ir valandėlę patylėjęs pridūrė: - Užtat mano nuomonė 
kitokia. Verčiau jau niekad nebūtume čia pakliuvę! 

— Eik tu! O kodėl? 

— Negaliu šito ištverti! — pasiskundė Eustacijus. — Iš- 
vysti karalių... Kaspianą... šitokį - kretantį senį... Tai... 
tai... siaubinga. 

— Kodėl? Kuo tau užkliuvo jo amžius? 

— A, tu nesupranti... Na, kai pagalvoji, juk ir nega- 
li suprasti. Nepasakiau tau, kad šiame pasaulyje laikas 
bėga kitaip nei mūsiškiame. 

— Ką nori tuo pasakyti? 

— Visas tas laikas, kurį praleidi čia, mūsų pasaulyje ne- 
trunka nė sekundės. Dabar aišku? Norėjau pasakyti: ne- 
svarbu, kiek užsibūtume čia, į Eksperimentinę mokyklą 
grįšime tą pat akimirką, kada iškeliavome! 

— O tai jau tikrai nebus labai smagu... 

— Nagi, nustok karksėti! Ir baik kartą mane pertrau- 
kinėti. Taigi, kai vėl atsiduri Anglijoje — tai yra mūsų 
pasaulyje, - negali numanyti, kaip laikas slenka čia. Kol 
namuose praeina metai, Narnijoje jų gali praeiti nežinia 
kiek. Pevensiai man visa tai išaiškino, bet aš, kaip koks 
kvailys, užmiršau. Atrodo, po mano apsilankymo čia 
bus praėję septyniasdešimt - Narnijos - metų. Dabar 
supranti? Sugrįžtu čia — ir aptinku Kaspianą jau sukrio- 
šusį senį! 

— Vadinasi, karalius - senas tavo draugas! - aiktelėjo 
Džilė. Ją nusmelkė kraują gyslose stingdanti mintis. 

— Kas jau kas, o jis tikrai buvo draugas, - nusiminęs 
patvirtino Eustacijus. - Toks draugas, apie kokį gali tik 
pasvajoti. Bet anąkart jis buvo vos keletu metų vyresnis 
už mane. Žinai, išvysti senį su ilga balta barzda - ir prisi- 
minti, koks buvo Kaspianas, kai užėmėme Septynias Sa- 
las arba kai kovėmės su Jūrų Gyvate... siaubas! Netgi dar 
blogiau nei grįžus čionai sužinoti, kad jis kadai miręs! 

— Ak, užsičiaupk, - nekantriai pertarė jį Džilė. - Vis- 
kas dar blogiau, nei tau atrodo. Mes pražioplinome pir- 
mąjį ženklą. 

Eustacijus, savaime aišku, nesuprato, apie ką ji šneka. 
Tada Džilė ir papasakojo jam apie pokalbį su Aslanu, 
apie keturis ženklus ir apie jiems skirtą užduotį surasti 
dingusį princą. 

— Taigi, kaip supranti, - užbaigė ji, - buvo taip, kaip 


ir sakė Aslanas: tu išvydai seną draugą ir turėjai tučtuo- 

jau su juo pasikalbėti. Bet nepasikalbėjai, ir dabar viskas 
nukreivojo ne taip, kaip reikia, nuo pat pradžių! 

— Iš kur galėjau žinoti? - bandė gintis Eustacijus. 

- Jei būtum klausęsis, kai bandžiau tau pasakyti, vis- 
kas būtų buvę gerai! — neatlyžo Džilė. 

— Taip, žinoma, tik štai, jei tu nebūtum išsidirbinėjusi 
ant paties bedugnės krašto - juk tik per plauką manęs 
nenužudei, taip taip, kad kiek, būtum nužudžiusi, taip ir 
pasakiau, ir kartosiu tą žodį kiek norėsiu, ir nestrykčiok 
čia - taigi, jeigu nebūtum užsimaniusi pasimaivyti, būtu- 
me atsidūrę čia drauge ir abu būtume žinoję, ką daryti. 

— Ber ar tikrai tu jį pamatei pirmą? — paklausė Dži- 
lė. - Turėjai aplenkti mane bent keliomis valandomis. 
Galbūt matei dar ką nors kitą? 

— Nusileidau kokią minutę anksčiau už tave, ne dau- 
giau, - atkirto Eustacijus. - Veikiausiai tave jis pūtė grei- 
čiau nei mane. Norėjo atsigriebti už prarastą laiką — tą 
laiką, kurį /x išgaišinai. 

— Nebūk toks totalinis šiknius, Ražai, — pasišiaušė 
Džilė. - Ei! O ką tai reiškia? 

Kaip tik tuo metu sugaudė pilies varpas, kviečiantis 
vakarienės, ir sėkmingai nutraukė kaistantį pokalbį, ku- 
ris jau grasino virsti pirmarūšiu kivirču. Abu vaikai buvo 
kaip reikiant išalkę. 

Tokių iškilmių kaip vakarienė pilies menėje nė vie- 
nam jų dar neteko matyti; tiesa, Eustacijus tame pasau- 


lyje kartą jau lankėsi, bet visą laiką plaukiojo jūromis, 

tad ir jis nebuvo matęs Narnijos rūmų prabangos, nebu- 
vo patyręs, kokio etiketo laikosi narnai savame krašte. 

Menės palubėje plazdėjo vėliavėlės, o kiekvieną įne- 
šamą patiekalą lydėjo trimitų ir litaurų gausmas. Buvo 
patiekta sriubų, apie kokias vien pagalvojus ištįstų seilė, 
gardžių žuvyčių, vadinamų pavenderiais, elnienos ir po- 
vienos kepsnių, pyragėlių su įdaru, ledų ir drebučių, ir 
vaisių, ir riešutų, be to, įvairiausių vynų bei vaisinių gė- 
rimų. Netgi Eustacijui pasitaisė ūpas, jis pripažino, kad 
vakarienė - išties „kažkas tokio“. O kai visi kaip reikiant 
pasisotino ir numalšino troškulį, priekin žengė aklas 
poetas ir ėmė porinti seną legendą apie princą Korą ir 
Aravisę, ir žirgą Brinį - legenda vadinasi „Žirgas ir jo 
berniukas“ ir pasakoja apie įvykius, nutikusius Narnijo- 
je bei Kalormene ir tarp jų plytinčiuose kraštuose anais 
Aukso amžiaus laikais, kai Kair Paravelio soste sėdėjo 
Didysis Karalius Piteris, valdęs visą Narniją. (Dabar 
nėra kada jums jos pasakoti, nors pasiklausyti šios isto- 
rijos tikrai verta.) 

Kai jie, be paliovos žiovaudami, galiausiai ėmė ropštis 
laiptais aukštyn į miegamuosius, Džilė tarstelėjo: „Kaip 
kažin ką, šiąnakt miegosim kaip akmenys“, - mat diena 
buvo išties ilga ir kupina įvykių. Ir šie jos žodžiai tik dar 
sykį įrodo, kad niekad negali žinoti, kas dar nutiks. 

K“ ir kaip būtų keista, vis dėlto dažnai nutinka 
taip: kuo labiau marina miegas, tuo ilgiau gaišuo- 
ji prieš griūdamas į lovą, ypač jeigu pasiseka atsidurti 
kambaryje su židiniu. Džilei rodėsi, kad neįstengs nė 
persirengti, valandėlę nepasėdėjusi prie ugnies. O atsi- 
sėdusi nebenorėjo stotis. Spėjo gal penkiskart paraginti 
pati save: „Nagi, reikia gultis!“, bet čia ją nugąsdino bel- 
dimas į langą. 

Džilė atsistojo ir atitraukė užuolaidą, bet iš pat pra- 
džių nieko nepamatė - tik tamsą. Ir tuojau pat atšlijo, 
mat kažkas gana stambus šmėkštelėjo už lango, aštriai 
kaukštelėdamas į stiklą. Džilei į galvą šovė labai nema- 
loni mintis: „O kas, jei čia veisiasi milžiniški naktiniai 
drugiai? Fui!“ Tačiau kai skraiduolis grįžo dar sykį, Dži- 
lė beveik neabejojo įžiūrėjusi snapą - ne kas kitas, o ta- 
sai snapas veikiausiai ir bilsnojo į stiklą. „Kažkoks dide- 
lis paukštis, - pagalvojo Džilė. - Galbūt erelis?“ Erelio 
savo kambaryje ji irgi ne itin troško, bet vis dėlto atidarė 


langą ir pažvelgė laukan. Tuojau pat sušnarėjo sparnai ir 

paukštis nutūpė ant palangės - buvo toks stambus, kad 
Džilei teko pasitraukti nuo lango - kitaip nebūtų cilpęs. 
Tai buvo pelėda. 

— Cit, tylu-ū, cit, tylu-ū, ūū, - suūbavo pelėda. - Nė 
garselio, nė garseliuko. Dabar sakyk: ar judu du-ū tvirtai 
pasiryžę nuveikti, kas skirta, ūū? 

— Turi galvoj - surasti dingusį princą? — pasitikslino 
Džilė. - Taip, manau, kad tvirtai. - Mat dabar ji prisi- 
minė liūto balsą ir išraišką - kol menėje vakarieniavo ir 
klausėsi istorijų, tai buvo vėl išrūkę iš galvos. 

— Gerai-ūū, - tarė pelėda. - Vadinasi, gaišuoti nėra 
kada. Turite nešdintis iš čia, tuojau pat. Skrendu-ūū, 
pažadinsiu antrąjį žmogų. Tada grįšiu pas tave. O tu-ūū 
tuo tarpu verčiau persirengtum: mesk šalin tuos dva- 
ro pašvitus ir apsivilk ką nors tinkamo kelionei. Akies 
mirksniu-ū ir sugrįžtu-ū. U-ūū! 

Paukštis pranyko tamsoje, nė nelaukęs atsakymo. 

Jei Džilė būtų turėjusi daugiau patirties ir labiau pra- 
tusi prie visokių nuotykių, gal būtų ir suabejojusi pel- 
ėdos žodžiais, bet dabar net tokia mintis neatėjo į galvą, 
negana to, jaudinanti mintis apie naktinį pabėgimą iš- 
blaškė visus miegus. Džilė vėl apsivilko megztinį, apsi- 
movė trumpkelnes — prie šių diržo turėjo pasikabinusi 
skautės peilį, kuris kelionėje galėjo praversti, — ir dar pa- 
sinaudojo keliais daiktais iš tų, kuriuos jai buvo palikusi 
ana mergaitė su gluosnio svyruoklio plaukais. Džilė už- 


simetė apsiaustą, kuris siekė jai kelius ir buvo su gobtuvu 

(„Kaip sykis tai, ko reikia, jei pradėtų lyti“, - pagalvojo.), 
pasiėmė kelias nosines ir šukas. Ir atsisėdo laukti. 

Kol sulaukė pelėdos, vėl ėmė knapsėti nosimi. 

— Na štai, mes pasiruošę, - pranešė parskridęs paukštis. 

— Verčiau tu rodytum kelią, - pasiūlė Džilė. - Aš visų 
tų koridorių dar gerai nepažįstu. 

— U-ūū! - suūkė pelėda. - Per pilį neisime, jokiu bū- 
du-ū. Taip nieko nebus, ūū. Tau teks sėsti man ant nu- 
garos. Skrisime. 

— Ak... - prasižiojo Džilė, tokia mintis jos anaiptol 
nesužavėjo. - Argi tu mane paneši? Juk aš tikriausiai per 
sunki. 

— U-ūū! U-ūū! Nešnekėk nesąmonių-ū! Juk tą kitą 
jau nešiau-ūū. Taigi. Bet pirmiausia gesinkime žibintą. 

Vos užgesinus žiburį, nakties tamsa lange šiek tiek pra- 
skydo — dabar atrodė nebe aklinai juoda, o veikiau pilka. 
Pelėda ant palangės apsisuko nugara į kambarį ir išskė- 
tė sparnus. Džilei teko apsižergti jos putlų kūną, kelius 
pakišti po sparnais ir stipriai suspausti. Plunksnos buvo 
maloniai šiltos ir minkštos, visa bėda —- nebuvo ničnieko, 
į ką galėtum įsitverti. „Kažin, kaip toks pasijodinėjimas 
patiko Ražui?“ - pagalvojo Džilė. Ir su šia jos mintimi 
pelėda nusprūdo nuo palangės, net kvapą užgniaužė; 
tuojau pat Džilei palei ausis sušnarėjo sparnai, į veidą 
siūbtelėjo gūsis nakties oro — gana vėsaus ir drėgno. 

Lauke buvo gerokai šviesiau, nei ji manė, o apniuku- 


siame danguje ryškėjo išsklidusi sidabrinė dėmė ten, kur 

už debesų slėpėsi mėnulis. Laukai apačioje atrodė pilki, 
medžiai - juodi. Pūtė alsus, košiantis vėjas — toks, koks 
paprastai pranašauja artėjantį lietų. 

Pelėda apsuko ratą, ir pilis dabar atsidūrė priešais. Ži- 
burys švietė vos viename kitame lange. Pelėda nuskrido 
viršum pačios pilies, paskui — šiaurės pusėn, per upę; 
oras dar labiau atšalo, o mergaitei pasirodė, kad apačio- 
je įžiūri balzganą paukščio atspindį vandenyje. Bet upė 
greit liko už nugarų, dabar jos skriejo virš miškais apau- 
gusio šiaurinio kranto. 

Staiga pelėda kryptelėjo į šoną ir kažką čiupo, Džilė 
taip ir nepamatė - ką. 

— Daugiau taip nedaryk! - suspiegė Džilė. - Prašau! 


Nešokčiok taip į šalį! Vos nenumetei manęs žemėn! 

— Labai atsiprašau, - atsiliepė pelėda. - Aš tik pasičiu- 
pau šikšnosparnį. Kai kamuoja alkis, nėra ko nė svajoti 
apie geresnį užkandį nei gardutėlis riebus šikšnosparnis. 
Gal norėtum, kad sugaučiau vieną ir tau? 

— Oi ne, ačiū, - net nusipurtė Džilė. 

Paukštis jau skrido šiek tiek žemiau, o iš priekio spar- 
čiai artėjo kažkas masyvus ir juodas. Džilė pastebėjo, kad 
tai bokštas, apgriuvęs, visas, kaip jai pasirodė, apraizgy- 
tas vijoklių, - nieko daugiau ji nė nespėjo pamaryti, nes 
teko skubiai palenkti galvą, kad nežiebtų kakta į lango 
arką, mac pelėda drauge su ja ant nugaros vos prasigrūdo 
pro gebenėmis apaugusią, voratinkliais aptrauktą angą; 
iš gaivios pilkos nakties jos pateko į aklinai tamsią patal- 
pą bokšto viršūnėje. 

Oras patalpoje buvo gana priplėkęs, ir Džilė, vos nu- 
slydusi pelėdai nuo nugaros, išsyk pajuto (nežinia kaip, 
bet tai paprastai pajunta visi), kad čia kažko esama, iš 
tiesų susirinkusiųjų netgi daug. Tuojau pat iš visų pa- 
kampių ėmė sklisti ūbavimai, ir mergaitė susigaudė 
pakliuvusi tarp pelėdų. Net lengviau atsiduso šalimais 
išgirdusi ir visai kitokį balsą: 

- Čia tu, Poul? 

- Čia tu, Ražai? - klausimu į klausimą atsakė Džilė. 

- Taigi, - prakalbo Šviesiaplunksnis. - Regėt, visi jau 
čia. Pelėdų susirinkimą galime skelbti pradėtą. 

— U-ūū, u-ūū. Tiesą sakai tu-ūū. Taip ir padarysime, 
u-ūū, — atsiliepė bent keli balsai. 

— Valandėlę! - įsiterpė Eustacijus. - Pirmiausia leiski- 
te šį tą pasakyti man. 

— Kalbėk tu-ūū, tu-ūū, tu-ūū, - suūbavo pelėdos. 

— Rėžk, - paantrino joms Džilė. 

— Manau, jūs, vyručiai... na, turėjau galvoj, pelėdos, 
pradėjo Eustacijus, - na, manau, visi gerai žinote, kad 
karalius Kaspianas Dešimtasis, būdamas dar visai jau- 
nas, buvo nuplaukęs toli į rytus, iki pat pasaulio krašto. 
Tad štai, toje kelionėje jį lydėjau ir aš - drauge su pele 


Ripičipu, lordu Drinianu ir visais kitais. Suprantu, jums 

sunku patikėti, bet mes savo pasaulyje senstame visai ki- 
taip nei čia. Tad štai ką noriu pasakyti: aš esu visiškai 
ištikimas karaliui, ir jeigu šis pelėdų susirinkimas žada 
kurpti kokį nors sąmokslą prieš karalių, jokios mano pa- 
galbos nesitikėkite. 

— U-ūū, u-ūū, mes, pelėdos, irgi už karalių-ūū, - vie- 
ningai suūbavo pelėdos. 

— Dėl ko tuomet reikia tartis? - pasiteiravo Eustacijus. 

- Ogi štai dėl ko, - atsakė Šviesiaplunksnis. - Jei lor- 
das regentas, tai yra nykštukas Trumpkinas, sužinos, kad 
ketinate traukti ieškoti dingusio princo, jis jūsų nė per 
slenkstį neišleis. Veikiau jau uždarys ir spyną pakabins. 

— Kad tave bala! - neišlaikė Eustacijus. - Nejaugi nori 
pasakyti, kad Trumpkinas tapo išdaviku? Anuomet, kai 
plaukėme jūromis, girdėjau apie jį tiek ir tiek. Kaspia- 
nas... norėjau pasakyti, karalius, visiškai juo pasitikėjo. 

— Oi ne, oi ne, - atsiliepė kitas balsas. - Trumpkinas — 
ne išdavikas. Tačiau bent trys dešimtys karžygių (riterių, 
kentaurų, gerųjų milžinų ir visokių kitokių) anksčiau ar 
vėliau leidosi ieškoti dingusio princo ir nė vienas iš jų 
negrįžo. Ir galiausiai karalius pasakė neleisiąs, kad visi 
narsiausieji narnai pražūtų, ieškodami jo sūnaus. Taigi 
dabar jau niekam į tokį žygį leistis nevalia. 

— Bet 72wmns jis leistų iškeliauti, - patikino Eusta- 
cijus. — Tikrai išleistų vos sužinojęs, kas aš toks ir kas 
mane siuntė. 


— Pasiuntė mus abu, - įsiterpė Džilė. 

- Taip, - sutiko Šviesiaplunksnis. - Manau, labai ti- 
kėtina, kad leistų. Bet karalius išplaukęs. O Trumpkinas 
griežtai žiūrės, kad būtų klausoma įsakymo. Jis dėl kara- 
liaus galvą paguldytų, bet yra kurčias kaip kelmas ir dar 
baisiai ūmus. Niekaip jo neįtikintumėte, kad šiuomsyk 
reikėtų padaryti išimtį ir nepaisyti įsakymo. 

— Galbūt jums ir atrodo, kad jis turėtų atsižvelgti į 
mūsų nuomonę, šiaip ar taip, mes — pelėdos, o visiems 
gerai žinoma, kokios pelėdos yra išmintingos, - pridūrė 
dar kažkas. - Bet jis jau toks sukriošęs, kad pasakytų štai 
ką: „Tu - paprasčiausias paukštytis. Prisimenu tave, kai 
dar buvai kiaušinis. Tad nemėgink mokyti mangs, po- 
naiti, kad tave krabai ir krūmokšniai!“ 

Paukštis taip vykusiai atkartojo Trumpkino balsą, jog 
bokštas iškart suūksėjo pelėdų juoku. Vaikai jau ėmė 
suprasti, kad Trumpkinas narnams — lyg koks senas 
niurgzlus mokytojas moksleiviams: visi jo prisibijo, visi 
už akių patraukia per dantį, bet jokiu būdu nepasakysi, 
kad kas nors rimtai jo nemėgtų. 

— O kada karalius turėtų grįžti iš kelionės? - paklausė 
Eustacijus. 

- Kad taip žinotume! - atsiliepė Šviesiaplunksnis. — 
Štai kas yra: pastaruoju metu sklandė gandai, kad salose 
pasirodęs patsai Aslanas - manding, Terebintijoje. Tad 
karalius ir pasakė, esą prieš mirtį norįs pamėginti dar 
sykį susitikti akis į akį su Aslanu ir paprašyti patarimo, 
kas verčiausias būtų likti jo įpėdiniu. Tačiau mes baimi- 

namės, kad, jei nesutiks Aslano Terebintijoje, jis plauks 
toliau į rytus, į Septynias Salas, paskui - į salas Atsisky- 
rėles, ir dar toliau, ir dar toliau. Pats jis niekuomet apie 
tai nekalba, bet mes visi žinome: anos kelionės į pasaulio 
kraštą jis anaiptol neužmiršo. Nė kiek neabejoju: širdies 
gilumoje jis trokšta dar sykį ten nuplaukti. 

— Vadinasi, laukti jo sugrįžtant nėra jokios prasmės? — 
susiprato Džilė. 

— Tikrai kad jokios prasmės nebūtų-ū, - atsakė pel- 
ėda. - O, ką gi daryti, ūū? Ak, kad taip judu du-ūū bū- 
tumėte iškart jį atpažinę, iškart užkalbinę! Jis būtų-ū jus 
išleidęs ir viską suruošęs, būtų-ū drauge su jumis pasiun- 
tęs kariuomenę princo ieškoti! 

Džilė tai išgirdusi nutylėjo; ji vylėsi, Ražas bus kil- 
niadvasis ir neužsimins pelėdoms, kodėl taip atsitiko. 
Eustacijus ir iš tiesų kilniai nieko nesakė, na, beveik. Tik 
patyliukais suniurnėjo sau po nosimi: „Na, ne as dėl to 
kaltas!“ Garsiai jis tarė visai ką kita: 

— Ką gi. Teks apsieiti. Bet man rūpi dar vienas daly- 
kas. Jei šitas, pasak jūsų, pelėdų susirinkimas yra teisėtas, 
jei viskas vyksta sąžiningai ir jei neturite jokių piktų kės- 
lų, kodėl prireikė šitaip slapstytis? Rinktis griuvėsiuose, 
vidury nakties? 

— U-ūū! U-ūū! - atsiliepė bent keli balsai. - O kur 
kitur mums rinktis? O kada tartis, jeigu ne naktį - juk 
pats tinkamiausias tam metas! 

— Jums reikėtų žinoti štai ką, — ėmėsi aiškinti Švie- 
siaplunksnis. - Dauguma Narnijos gyventojų yra įgiję 

išties keistų įpročių. Jie visus darbus dirba dieną, pačioje 
saulėkaitoje (jis net nusipurtė), kai visiems derėtų mie- 
goti. Ir kokios pasekmės? Naktį visi jie tampa tokie akli 
ir kvaili, kad dorai nė žodžio neišpeši! Tad mes, pelėdos, 
prireikus ką nors aptarti, pradėjome susitikinėti vienos, 
padoriu paros metu. 

— Dabar aišku, - patikino Eustacijus. - Ką gi, nebe- 
delskime. Papasakokite mums apie pradingusį princą. 

Kita pelėda, ne Šviesiaplunksnis, išklojo jiems visą is- 
toriją. 

Maždaug prieš dešimt metų, kai Rilianas, Kaspiano 
sūnus, buvo dar visai jaunas riteris, vieną gegužės dieną 
jiedu su motina, Narnijos karaliene, išjojo į šalies šiau- 
rę. Juos lydėjo pulkas dvariškių ir jų damų, visų galvas 
puošė žalių lapų vainikai, prie diržų jie buvo pasikabinę 
ragus, bet skalikų į kelionę neėmė, mat išjojo rengti ge- 
gužinės, ne medžioti. 

Įdienojus ir orui sušilus, jie pasiekė žalią laukymę, ku- 
rioje tryško gaivus šaltinėlis; čia visi nusėdo nuo žirgų, 
valgė ir gėrė, ir linksminosi. Po kurio laiko karalienę 
suėmė snaudulys, tad palydovai paruošė jai guolį iš ap- 
siaustų tiesiog žolėje, ant šaltinio kranto, o paskui prin- 
cas Rilianas su kitais pasitraukė šiek tiek atokiau, kad jų 
šnekos ir juokas neblaškytų karalienės miego. 

Niekas nematė, kaip iš miško tankmės iššliaužė di- 
džiulė gyvatė ir įgėlė karalienei į ranką. Ji garsiai rikte- 


lėjo, ir visi tekini leidosi artyn, Rilianas pirmas atsidūrė 

šalia jos. Jis spėjo pamacyti besirangantį šliužą ir su nuo- 
gu kardu rankoje puolė šiam iš paskos. Gyvatė buvo mil- 
žiniška, blizganti, žalia kaip nuodai, tad princas matė ją 
visai aiškiai, bet ji nėrė į tankų šabakštyną, ir jis nebega- 
lėjo jos pasiekti. Tad grįžo pas motiną; visus dvariškius 
rado subruzdusius, bandančius padėti. Tačiau bergž- 
džios buvo visos jų pastangos - vos pažvelgęs motinai 
į veidą, Rilianas iškart suprato, kad jokie šio pasaulio 
vaistai jai nebepadės. Kol joje dar gruzdėjo gyvybės ki- 
birkštėlė, karalienė, regis, iš paskutiniųjų mėgino kažką 
pasakyti sūnui. Bet kalbėti aiškiai ji nebegalėjo, tad pas- 
kutiniuosius žodžius, taip ir neištartus, nusinešė į kapą. 
Nuo tada, kai palyda išgirdo ją šūktelint, buvo praėję ne 
daugiau nei dešimt minučių. 

Mirusią karalienę palyda pargabeno į Kair Paravelį. 
Jos netektį itin skaudžiai išgyveno ir Rilianas, ir karalius, 
ir visa Narnija. Mat buvo ji prakilni dama, išmintinga, 
maloninga ir linksmo būdo - karaliaus Kaspiano nuota- 


ka, kurią jis parsivežė iš rytinio pasaulio krašto. Žmonės 


šnekėjo, esą jos gyslomis teka žvaigždžių kraujas. 

Princas, kaip ir reikėjo tikėtis, niekaip negalėjo susi- 
taikyti su motinos mirtimi. Kur buvęs kur nebuvęs, vis 
išjodavo į šiaurės Narnijos pelkynus ieškoti anos nuo- 
dingosios gyvatės, geisdamas ją užmušti ir bent taip at- 
keršyti. Niekas nebandė jo sulaikyti ar prieštarauti, nors 
iš tų klajonių princas grįždavo išsekęs ir lyg paklaikęs. 
Vis dėlto praslinkus gal mėnesiui po karalienės mirties 
kai kas iš dvariškių ėmė puse lūpų kuždėtis pastebį po- 
kyčių. Keistos pasidarė princo akys - lyg žmogaus, regė- 
jusio viziją, negana to, nors išjodavo visai dienai, žirgas 
grįždavo anaiptol ne nuvarytas. 

"Tarp vyresniųjų dvariškių geriausias princo draugas 
buvo lordas Drinianas - andainykštis laivo, kuriuo prin- 
co tėvas plaukė į tolimus Rytus, kapitonas. 

Vieną vakarą Drinianas šitaip tarė princui: 

— Jūsų didenybei reikėtų kuo skubiau liautis ieškojus 
tos gyvatės. Kerštas nemąstančiam gyviui nėra tikras 
kerštas, tai ne tas pat, kas keršyti žmogui. Tik veltui se- 
kini jėgas. 

O princas jam atsakė: 

— Milorde, per pastarąsias septynias dienas tą šliužą 
bemaž visai užmiršau. 

Drinianas jo ir paklausė: jei tikrai taip, kodėl jis vis 
jojąs į šiaurinius miškus? 

— Milorde, - atsakė princas, - regėjau ten tokią žavią 


būtybę, kokios antros nėra šiame pasauly. 

— Kilnusis prince, - ėmė prašyti Drinianas, - gal ma- 
lonėsi leisti rytojaus dieną ir man joti drauge su tavimi, 
kad ir mano akims tektų laimė ją paregėti? 

— Mielai, - sutiko Rilianas. 

Kitą dieną, iš pat ankstyvo ryto, jiedu pasibalnojo žir- 
gus ir šuoliais pasileido į šiaurinius miškus; sustojo lau- 
kymėje prie to paties šaltinio, kur karalienę pasiglemžė 
mirtis. Drinianas šiek tiek nustebo, kad princas iš visų 
įmanomų vietų atokvėpiui pasirinko kaip tik šią. Ten 
jie ilsėjosi iki vidudienio, o atėjus vidudieniui Drinia- 
nas pakėlęs akis išvydo tokią nuostabią moterį, kokios 
kaip gyvas nebuvo regėjęs; stovėjo ji į šiaurę nuo šalti- 
nio ir netarė nė žodžio, tik mojo princui ranka, tarytum 
kviesdama prieiti. Ji buvo aukšta ir didinga, visa švytin- 
ti, susisupusi į plonytį lengvą apdarą, žalią kaip nuo- 
dai. O princas tik stovėjo ir žiūrėjo į ją it apdujęs. Bet 
prakilnioji moteris staiga išnyko, Drinianas nė nespėjo 
sužiūrėti kur. Jiedu tada pasuko atgal į Kair Paravelį. 
Drinianas negalėjo nusikratyti įspūdžio, kad toji mote- 
ris — patsai įsikūnijęs blogis. 

Drinianą graužė abejonės, ar vertėtų apie šį nutikimą 
pasakoti karaliui, bet, visai netrokšdamas liežuvautojo 
ir skundiko šlovės, vis dėlto apsisprendė neprasižioti. Ir 
dėl to vėliau karčiai pasigailėjo. Mat jau kitą rytą princas 
Rilianas išjojo vienas. Ir vakare nebegrįžo. Ir nuo tada jo 
nebeaptikta jokio pėdsako, nei Narnijoje, nei kaimyni- 
niuose kraštuose, neatsirado nei jo žirgas, nei skrybėlė, 


nei apsiaustas, nei dar kas nors. 

Susikrimtęs Drinianas patraukė pas Kaspianą ir to- 
kiais žodžiais kreipėsi į jį: 

— Karaliau, mano valdove, tuojau pat nužudyk mane, 
niekingą išdaviką: mat vien tik mano tylėjimas pražudė 
tavo sūnų. 

"Tai taręs, jis papasakojo viską. 

Išgirdęs visą istoriją, Kaspianas pastvėrė kovinį kirvį 
ir puolė prie lordo Driniano šio užmušti, o Drinianas 
stovėjo nekrustelėdamas, laukdamas mirtino smūgio. 
Bet Kaspianas, jau atsivėdėjęs, staiga sviedė kirvį šalin 
ir sušuko: 

— Netekau karalienės, netekau sūnaus - nejaugi pra- 
rasiu ir draugą? 

Jis puolė lordui Drinianui į glėbį, apsikabino jį abiem 
rankomis, ir apsiverkė abu, ir jų draugystė išliko tvirta. 

Tokia šit buvo Riliano istorija. Vos pelėdai baigus pa- 
sakoti, Džilė išsyk ir tarė: 

— Kaip kažin ką, toji gyvatė ir buvo ta moteris. 

— Taip ir buvo-ūū, taip ir buvo-ūū, ir mes taip mano- 
me, kaip tu-ūū, - pritariamai suūbavo pelėdos. 

— Vis dėlto, mūsų nuomone, princo ji nenužudė, — 
pridūrė Šviesiaplunksnis. — Kaulų jokių-ūū... 

— Iš tiesų — nenužudė, mes tai žinome, - patvirtino 
Eustacijus. - Aslanas sakė Poul, kad jis vis dar gyvas. 

— O tai beveik dar blogiau, — tarė vyriausioji iš pel- 
ėdų. - Tai reiškia, kad ji siekia kažkaip juo pasinaudo- 


ti, veikiausiai slapčia kurpia kokius nors baisius kėslus 

sunaikinti Narniją. Kadaise, jau labai labai seniai, pra- 
džių pradžioj, iš šiaurės atsibasčiusi Baltoji Ragana ištisą 
šimtmetį laikė mūsų kraštą sukausčiusi ledu ir sniego 
pusnimis. Manome, kad šitoji, pagrobusi princą, gali 
būti tos pačios padermės. 

— Ką gi, maždaug aišku, - pareiškė Eustacijus. - Mu- 
dviem su Poul teks kaip nors šitą princą surasti. Ar jūs 
galite mums padėti? 

— Ar bent kokių-ū kelio nuorodų-ū žinote judu-ū du- 
ū? — paklausė Šviesiaplunksnis. 

- Taip, - atsakė Eustacijus. - Žinome, kurion pusėn 
traukti — į šiaurę. Ir dar žinome, kad reikia ieškoti milži- 
nų miesto griuvėsių. 

Jam tai pasakius, pelėdos pratrūko dar garsiau ūbau- 
ti ir ūkti, trepenti kojomis, šnarinti plunksnas; prašne- 
ko irgi visos vienu metu. Visos be galo gailestavo ne- 
galinčios drauge su vaikais keliauti ieškoti dingusiojo 
princo. 

— Juk jūs norėsite keliauti dieną, o mes - naktį, - ėmėsi 
aiškinti jos. - O taip nieko nebus-ūū, nieko nebus-ūū. 

Viena ar dvi pelėdos staiga pareiškė, kad netgi čia, ap- 
griuvusiame bokšte, jau nebe taip tamsu, kaip buvo vos 
susirinkus, vadinasi, susirinkimas užsitęsęs labai ilgai, 
gal net per ilgai. Tiesą sakant, atrodė, kad vos užsiminus 
apie kelionę į milžinų miesto griuvėsius, paukščiams ge- 
rokai nupuolė ūpas. 


Vis dėlto Šviesiaplunksnis tarė šitaip: 


-68- 


+ PELĖDŲ SUSIRINKIMAS + 


— Jeigu jie nori keliauti ten - į Etinsmurą, juos reikia 
nugabenti pas liūnarangius. Tik jie gali pasiūlyti išties 
pravarčios pagalbos. 

— Tiesą sakai tu-ūū, tiesą sakai tu-ūū. Taip ir padary- 
kime, ūū, - suūbavo pelėdos. 

- Tuomet ir negaiškime, - pasakė Šviesiaplunksnis. — 
Vieną nuskraidinsiu aš. Kas paims kitą? Tai padaryti 
reikia šiąnakt pat. 

— Kitą nunešiu aš — iki liūnarangių buveinės ir ne to- 
liau-ūū, - atsiliepė kažkuri pelėdų. 

— Pasiruošusi? — paklausė Šviesiaplunksnis Džilės. 

— Man rodos, Poul nusmigo, - pareiškė Eustacijus. 


S SKYRIUS 

Balaniūra 

1)“ ir iš tikrųjų buvo užmigusi. Vos prasidėjus 
pelėdų susirinkimui, ji jau žiovavo taip, kad vos 
žandikaulių neišsinarino, o galiausiai miegas ją įveikė. 
Ir vėl pažadinta mergaitė anaiptol neapsidžiaugė, juolab 
susizgribusi, kad guli ant plikų lentų kažkokioje skylėje, 
lyg ir varpinėje, knibždėte knibždančioje pelėdų, ir dar 
aklinoje tamsoje. Dar mažiau ją pradžiugino žinia, kad 
teks vėl apsižergti pelėdą ir trenktis galaižin kur — reikia 
manyti, ne į lovą. 

— Nagi, Poul, krutinkis, - Eustacijaus balsas. - Šiaip 
ar taip, juk tai nuotykis! 

— Mane jau vemti verčia nuo tų nuotykių, — irzliai 
drėbė Džilė. 

Vis dėlto daugiau neprieštaraudama mergaitė užsi- 
ropštė Šviesiaplunksniui ant nugaros ir (bent tam kar- 
tui) visus miegus jai išblaškė netikėtas nakties šaltis lau- 
ke. Mėnulis buvo pasislėpęs, nespingsojo nė žvaigždelė. 
Toli užnugaryje Džilė įžvelgė vienišą žiburį lange, gana 


aukštai nuo žemės, be jokios abejonės — kažkuriame iš 

Kair Paravelio bokštų. Tą akimirką Džilė būtų nežinia 
ką atidavusi už galimybę vėl atsidurti jaukiame miega- 
majame: susirangytų sau šiltame patale ir žiūrėtų, kaip 
ant sienos šoka ugnies atšvaitai. 

Džilė pasikišo rankas po apsiaustu ir pamėgino kuo 
tvirčiau į jį susisupti. Labai jau keista, mažne šiurpu 
buvo tamsoje čia pat, ore, girdėti du balsus: Eustacijus 
kalbėjosi su jį nešančia pelėda. „Pasiklausius visai neat- 
rodo, kad jis būtų pavargęs“, - pagalvojo Džilė. Jai ir į 
galvą neatėjo, kad Eustacijus šiame pasaulyje jau buvęs, 
patyręs čia didžių nuotykių, tad dabar jam pamažu grįžo 
tos jėgos, kurių įgijo andai, plaukdamas per Rytų jūras 
su karaliumi Kaspianu. 

Džilei teko žnaibyti save, kad nuvaikytų miegus, mat 
numanė: jeigu užsnūstų Šviesiaplunksniui ant nugaros, 
veikiausiai nudribtų žemėn. Kai abi pelėdos galiausiai 
nutūpė, mergaitė nerangiai nusiropštė nuo Šviesiaplunks- 
nio ir pamatė atsidūrusi ant lygios žemės. Kiaurai košė 
žvarbus vėjas, neatrodė, kad netoliese augtų medžiai. 

- U-ūū! U-ūū! — suskato ūbauti Šviesiaplunksnis. - 
Balaniūra, pabusk! Pabusk! Liūto reikalais tave šaukiu! 

Gana ilgai jie nesulaukė išvis jokio atsako. Bet paga- 
liau tolumoje sužioravo blausus žiburėlis ir ėmė artėti. 
Drauge su šviesa atsklido ir balsas: 

— Ei ei, pelėdos, ei ei! Kas nutiko? Bene mirė kara- 
lius? Ar priešas įkėlė koją į Narniją? O gal potvynis? Gal 


užpuolė drakonai? 

Žiburiui priartėjus vaikai pamatė, kad šviesą skleidžia 
didelis žibintas. Tačiau jį nešančio asmens Džilė įžiūrė- 
jo ne kažin kiek. Atrodė, kad toji esybė sudaryta vien iš 
rankų ir kojų. Pelėdos ėmėsi viską jam aiškinti, bet Džilę 
taip marino miegas, kad ji nebeįstengė klausytis. Dar pa- 
mėgino išsibudinti sumojusi, kad pelėdos nori atsisvei- 
kinti. Kas buvo vėliau, ji nelabai prisiminė, regis, kažkur 
ėjo, o paskui abiem su Ražu teko pasilenkti ir įsmukti 
pro žemą angą vidun, o ten (kokia laimė!) laukė minkš- 


tas ir šiltas guolis. Kažkieno balsas bylojo: 

— Na štai. Nieko geriau negaliu pasiūlyti. Guolis šal- 
tas ir kietas. Ak taip, nenustebčiau, jei dar ir drėgnas. 
Tikriausiai pamiegoti nepavyks, turbūt nė bluosto ne- 
sudėsite, net jei nekils audra su perkūnija, jei mūsų ne- 
užlies potvynis, jei nesuirs palapinė - kartais, žinia, taip 
atsitinka, ima ir sukiūžta, ir užgriūva ant galvos. Tad 
tiek... - Pabaigos Džilė, akimoju kietai įmigusi, taip ir 
nebeišgirdo. 

Nubudę kitą rytą, vaikai apsižiūrėjo gulį nuostabiai 
sausuose ir šiltuose šiaudų guoliuose kažkokioje tamsio- 
je ertmėje. Pro trikampę angą vidun sruvo dienos šviesa. 

— Tai kurgi mes atsidūrėme? - subruzdo Džilė. 

- Liūnarangio palapinėje, - atsakė Eustacijus. 

— Kieno? 

- Liūnarangio. Tik neklausk, kas jis. Naktį jo neįžiū- 
rėjau. Žinai, aš keliuosi. Eime, paieškosime jo. 

- Fui, kaip, pasirodo, bjauriai jautiesi išmiegojus su 
drabužiais, - sėsdamasi pasiskundė Džilė. 

— O aš pamaniau: smagumėlis, nereikės rengtis, - at- 
sakė Eustacijus. 

— Dar geriau: nereikės ir praustis, - su panieka sviedė 
Džilė. Bet Eustacijus, jau išsiropštęs iš guolio, nusižiova- 
vo, pasirąžė ir išlindo laukan. Džilei neliko nieko kita, 
kaip pasekti jo pavyzdžiu. 

Tai, ką jie išvydo, nėmaž nepriminė vakarykščiai regė- 
tos Narnijos. Prieš akis atsivėrė didžiulė plyna lyguma, 
išraižyta gausybės kanalų kanalėlių, kitaip tariant - gau- 

sybė mažų salelių. Šios buvo apaugusios šiurkščia žole, o 
pakraščiuose siūravo nendrės, žėlė vikšriai. Vienur kitur 
buvo matyti ir ištisi žydinčių vikšrių laukai - gal kokio 
akro ploto. Juose be paliovos tūpė ir vėl kilo aukštyn de- 
besys paukščių: ančių, perkūno oželių, baublių, garnių. 
Apsidairę vaikai išvydo daug tokių į vigvamą panašių 
palapinių, kokioje patys praleido naktį, šen ten išsibars- 
čiusių po saleles, tik gana atokiai vienos nuo kitų, mat 
liūnarangiai vertina nuošalumą ir vienumą. 

Išskyrus miško pakraštį, dūluojantį tolumoje, pietva- 
karių pusėje, niekur nebuvo matyti nė medelio. Rytų 
pusėn pelkėta plynuma driekėsi iki pat neaukštų kopų 
horizonte; iš tos pusės pučiantis vėjas buvo vos vos sūrs- 
telėjęs — aiškus ženklas, kad už kopų tyvuliuoja jūra. 
Šiaurėje kuprojo blausios kalvos su kur ne kur kyšančio- 
mis uolomis. Visa kita - vien lygumos ir pelkynai. Viete- 
lė ne pati jaukiausia - kokį lietingą vakarą čia būtų išties 
niūru. Ber dabar, skaistų saulėtą, vėjuotą rytą, pelkyno 
nuošalumas nėmaž neslėgė, priešingai, čia buvo gaivu ir 
tyra. Abiem vaikams kaipmat pasitaisė nuotaika. 

— Kažin, kur prašapo tasai, na, kaip ten jį, - sumur- 
mėjo Džilė. : 

- Liūnarangis, - pasakė Eustacijus, lyg ir šiek tiek di- 
džiuodamasis, kad žino tokį žodį. - Man regis... ak štai, 
ten, reikia manyti, jis. 

Dabar jau būtybę išvydo abu: liūnarangis sėdėjo už 
kokių penkiasdešimties jardų, nugara į juos, įmerkęs 

meškerę į vandenį. Iškart jį pastebėti buvo sunku, nes 
spalva jis beveik nesiskyrė nuo aplinkinių pelkynų ir dar 


sėdėjo nekrustelėdamas. 

— Turbūt bus geriausia iškart eiti su juo pasikalbėti, — 
pasiūlė Džilė. Eustacijus tik linktelėjo. Abiem buvo šiek 
tiek neramu. 

Jiems priartėjus, būtybė atsigręžė: vaikai išvydo liesą 
ištįsusį veidą su įdubusiais skruostais, kietai sučiauptas 
lūpas, smailią nosį, bebarzdį smakrą. Ant galvos liū- 
narangis buvo užsivožęs aukštą, viršun smailėjančią, į 
bokštelį panašią skrybėlę neapsakomai plačiais kraštais. 


Jo plaukai, jei tik galima juos vadinti plaukais, stirkso- 

jo virš didelių ausų žalzganai pilkais kuokštais, tokiais 
plokščiais, kad priminė veikiau nendres, ne plaukų sruo- 
gas. Veidas buvo murinas, o išraiška gana rūsti: plika aki- 
mi buvo matyti, kad šio individo požiūris į gyvenimą — 
net labai rimtas. 

— Gerą rytą, svečiai, - pasisveikino jis. - Vis dėlto, 
jei ir sakau „gerą“, tai dar nereiškia, kad šiandien tikrai 
neprapliups lyti, kad nesulauksime sniego, neužslinks 
rūkas ar neims žaibuoti. Regėt, pamiegoti jums taip ir 
nepavyko? 

— Dar ir kaip pavyko, - nesutiko Džilė. - Puikiausiai 
išsimiegojome. 

- Ak, - liūnarangis palingavo galvą. - Regėt, visur ge- 
bate įžvelgti ką nors gera. Ak taip. Dailiai esate išauklėti, 
tai jau taip. Taigi, kad ir nepatiks kas, juk neparodysite, 
kur ten, sakysite: viskas gerai. 

— Atleisk, mes nežinome, kuo tu vardu, - tarė Eusta- 
cijus. 

— Balaniūra aš. Bet nieko - jei ir pamiršite. Galėsiu 
pasisakyti vardą ir dar sykį. 

Vaikai susėdo abipus jo. Tik dabar atkreipė dėmesį, 
kokios ilgos jo rankos ir kojos: nors pats kūnas buvo ne 
ką didesnis už nykštuko, vis dėlto atsistojęs jis išsistiebtų 
galva aukščiau bet kokio žmogaus. Jo rankų pirštus jun- 
gė plėvės, panašiai kaip varlės, plėvėtos buvo ir nuleistos, 
dumbliname vandenyje mirkstančios basos pėdos. Vil- 


kėjo jis apsmukusius, žemės atspalvių drabužius. 

— Mėginu sugauti bent keletą ungurių, tuomet pie- 
tums paruoščiau ungurių troškinio, - paaiškino Bala- 
niūra. - Bet nesistebėčiau, jeigu nė vienas taip ir ne- 
užkibtų. O net jei ir pavyks ką nors sužvejoti, kažin ar 
mano žuvienė jums patiks. 

— Kodėl turėtų nepatikti? — nesuprato Eustacijus. 

- Tiesiog netelpa galvoj, kaip mūsų maistas galėtų pa- 
tikti jums, nors jūs, be jokios abejonės, net jei bus neska- 
nu, valgysite ir girsite. Šiaip ar taip, kol aš žvejoju, judu 
galėtumėte užkurti laužą - nieks per nagus neduos, jei 
pabandysite. Malkos sukrautos už palapinės. Veikiausiai 
bus sudrėkusios. Ugnį galite kurti viduj - tuomet dūmai 
grauš akis. Galite kurti laužą ir lauke — tuomet pradės 
lyti, ir lietus ugnį užlies. O štai ir dėžutė su titnagu ir 
pintimi. Bet jais naudotis tikriausiai vis tiek nemokate. 

Tačiau Eustacijus per paskutinį žygį buvo išmokęs 
įkurti ugnį. Vaikai tekini nubėgo atgal prie palapinės, 
surado malkas (šios buvo nepriekaištingai sausos) ir 
užkūrė laužą net lengviau, nei galėjo tikėtis. Tuomet 
Eustacijus sėdo kurstyti ugnies, o Džilė pamėgino nu- 
siprausti artimiausiame kanale — ne itin sėkmingai, ne 
itin patogiai, bet vis geriau negu nieko. Paskui saugoti 
ugnies liko ji, o praustis nuėjo Eustacijus. Abu išsyk pa- 
sijuto atsigavę, tik štai žarna žarną rijo. 

Netrukus prie jų prisidėjo ir liūnarangis. Nors ir nesi- 
tikėjo nieko sugauti, vis dėlro sėkmingai sužvejojo gerus 


dvylika ungurių, jau spėjo juos nuvalyti ir išdoroti. Jis 

užkaitė didžiulį puodą, įmetė į laužą daugiau malkų ir 
prisidegė pypkę. Liūnarangiai rūko keistos rūšies, labai 
sodrų tabaką (kai kas sako, neva maišo jį su dumblu), 
ir vaikai netruko pastebėti, kad dūmas iš Balaniūros 
pypkės išvis beveik nekyla aukštyn. Jis pupsėjo iš pypkės 
galvutės ir rangėsi žemėn, taip ir skleidėsi pažemiu lyg 
rūkas. Be to, buvo baisiai juodas ir tirštas, Eustacijus net 
užsikosėjo. 

- Taigi, - prašneko Balaniūra, - žinokite, kad ungu- 
riai troškinsis ištisą amžinybę, kuris nors iš jūsų, žiūrėki- 
te, dar nualpsite iš bado, kol sulauksite pietų. Sykį viena 
mergaitė... ne, apie tai verčiau nepasakosiu. Ko gero, dar 


nukarsite nosis, o aš užvis labiausiai vengiu ką nors nu- 


ba Zi 2i 


sa A Ė 


1 


IA „GM ien Žlia PePANI, 


+ BALANIŪRA + 


liūdinti. Taigi, kad bent tam kartui pamirštumėte alkį, 
gal pasikalbėkime apie tai, ką darysime toliau? 

— Taip ir padarykime, - tuojau sutiko Džilė. - Tai ar 
gali padėti mums surasti princą Rilianą? 

Liūnarangis įtraukė skruostus — neišvydęs savo akimis 
nė nepatikėtum, kad jie gali šitaip įdubti. 

— Nė manyt nepamanyčiau, kad pavadinsite tai pagal- 
ba, - tarė. - Kažin, ar išvis galima kalbėti apie kokią nors 
pagalbą. Visai tikėtina, kad, traukdami į šiaurę, labai toli 
nė nenukeliausime, ypač šiuo metų laiku — juk žiema 
jau ant nosies. Netgi ankstyva žiema — visa kas byloja, 
kad šalčių šiemet sulauksime anksti. Tik neskubėkite 
dėl šito nusiminti! Juk mums veikiausiai teks susidur- 
ti su priešais, kopti per kalnus, įveikti upes, turbūt ne 
kartą pasiklysime, kęsime badą, numinsime kojas — kai 
užgrius visa šitai, darganos gal nė nepastebėsime. O jei ir 
nenukeliausime tiek toli, kad nuveiktume ką nors nau- 
dinga, visgi tikriausiai atsidursime taip toli, kad nebega- 
lėtume greitai sugrįžti. 

Abu vaikai atkreipė dėmesį, kad jis vis sako „mes“, o 
ne „jūs“, ir abu vienu balsu sušuko: 

- "Tai tu keliausi drauge? 

— O taip, žinoma, savaime aišku, aš keliausiu drauge. 
Kodėl gi man neiškeliavus? Supraskite, tikrai nesitikiu, 
kad mums dar kada nors lemta išvysti Narnijoje karalių, 
jeigu jis išplaukė į tolimus kraštus, ypač dar kamuojamas 


tokio baisaus kosulio. O Trumpkinas? Jam irgi jau neto- 

li paskutinioji. Be to, netrukus įsitikinsite, koks prastas 
šiemet derlius po šitokios sausringos vasaros. Nėmaž ne- 
nustebčiau, jeigu dar ir koks priešas mus užgriūtų. Pami- 
nėsite mano žodį. 

— Tai nuo ko pradėsime? - paklausė Eustacijus. 

— Ką gi, - liūnarangis prašneko labai lėtai, - visi, iki 
šiol traukusieji ieškoti princo Riliano, kelionę pradėda- 
vo prie šaltinėlio — ten, kur lordas Drinianas matė gra- 
žiąją moterį. Keliaudavo šiaurės pusėn. Bet, kadangi nė 
vienas taip ir negrįžo, negaliu pasakyti, kur jie nukeliavo 
ir kaip jiems sekėsi. 

— Turbūt pirmiausia reikėtų surasti ano milžinų mies- 
to griuvėsius, - pasiūlė Džilė. - Taip sakė Aslanas. 

— Sakai, pirmiausia - juos su7asti? — suabejojo Bala- 
niūra. - Ar nemanai, kad pirmiau dar reikėtų jų žeško£i? 

— Juk kaip tik tai aš ir turėjau galvoj! - šūktelėjo Dži- 
lė. - O kai surasime griuvėsius... 

— Taigi - kaž! - labai jau sausai tarstelėjo Balaniūra. 

— Juk kas nors turėtų žinoti, kur jie gali būti, ar ne? — 
paklausė Eustacijus. 

— Aš nežinau, ką žino „kas nors“, - atsakė Balaniū- 
ra. — Ir negalėčiau tvirtinti, kad pats nieko nesu girdėjęs 
apie sugriautą miestą. Bet norint ten patekti, kelionę rei- 
kėtų pradėti ne nuo šaltinio. Reikėtų įveikti Etinsmuro 
viržynus. Jeigu sugriautas miestas išvis kur nors yra, tai 


tik ten. Vis dėlto pats esu nukeliavęs ton pusėn gal net 

toliau nei kas nors kitas, bet, nemeluosiu, jokių griuvė- 
sių nesu matęs. 

— O kur tie Etinsmuro viržynai? - paklausė Eustacijus. 

- Žiūrėk štai ten, į šiaurę, - Balaniūra mostelėjo pyp- 
ke. - Matai kalvas ir vieną kitą uolą? Tai ir yra Etinsmu- 
ro riba. Bet mus nuo Etinsmuro dar skiria upė, Šriblis. 
Jokio tilto, savaime aišku, nėra. 

— Bet kokią nors brastą tikriausiai galima rasti, tie- 
sa? — spėjo Eustacijus. 

— Na taip, negaliu sakyti, kad dar niekam nėra pavykę 
jos perbristi, - pripažino liūnarangis. 

— Tikriausiai Etinsmure sutiksime kokių nors gyven- 
tojų, kurie galės parodyti mums kelią, — pakišo mintį 
Džilė. 

— O taip, čia tu neklysti - gyventojų ten tikrai sutik- 
sime, - patvirtino Balaniūra. 

— O kas tenai gyvena? — pasidomėjo Džilė. 

— Na, negaliu sakyti, kad jie nėra savaip malonūs, — 
pripažino Balaniūra. - Jei tik jų būdas tau patinka. 

- Bet kas gi jie tokie? - ėmė mygti Džilė. - Šiame 
krašte tokia daugybė keisčiausių padarų. Tai kas jie: žvė- 
rys, paukščiai, nykštukai ar dar kas nors? 

Liūnarangis pratisai sušvilpė. 

— Fiūūt! Negi nežinote? Maniau, pelėdos bus jums 
pasakiusios. Tai - milžinai. 

Džilė susigūžė. Milžinai jos niekad nežavėjo, net kny- 


gose, o su vienu jai sykį teko susidurti - košmare. Bet 

čia pat ji pastebėjo, kaip pažaliavo Eustacijus, ir tarė sau: 
„Kaip kažin ką, jis tirta dar labiau negu aš: Ir išsyk pa- 
sijuto drąsiau. 

— Karalius kadaise man pasakojo... - pradėjo Eusta- 
cijus. - Na, anuomet, kai drauge plaukėme jūromis... 
Taigi, jis pasakojo kare gerai davęs tiems milžinams į 
skudurus ir privertęs mokėti duoklę. 

— Taip, tas teisybė, - sutiko Balaniūra. - Dabar mes 
su anais gyvename taikingai. Ir kol laikysimės šiapus Šri- 
blio, jie mūsų nelies. Tačiau kai persikelsime į jų pusę, į 
viržynus - tuomet jau ką žinai. Jeigu neprisiartinsime 
nė prie vieno iš jų, jei nė vienas iš jų neužsimirs, jei pa- 
vyks prasmukti nepastebėtiems — ką gi, tuomet gal ir 
nukeliausime kiek tolėliau. 

— Paklausyk! - riktelėjo Eustacijus staiga netekęs kan- 
trybės — įsibauginusiems žmonėms dažnai taip atsitin- 
ka. - Nėmaž netikiu, kad viskas iš tikrųjų taip blogai, 
kaip tu bandai mums pakišti. Juk tau ir guolis palapinėje 
buvo kietas, ir malkos sudrėkusios. Kažin, ar Aslanas iš- 
vis būtų siuntęs mus į tokį žygį, jei būtų tikrai taip maža 
vilties, kad sėkmingai įveiksime užduotį! 

Jis bemaž tikėjosi, kad liūnarangis atrėš jam taip pat 
piktai, bet suklydo. Balaniūra atsakė jam šitaip: 

— O tu narsus, Ražai. Šitaip ir reikia kalbėti. Reikia 
tikėtis, kad viskas bus gerai. Vis dėlto mums derėtų pa- 
sisaugoti: sutelkti kantrybę ir stengtis vieniems kitų ne- 
užsipulti, mat mums drauge teks įveikti nelengvą kelią. 

Suprask: jei pyksimės, nieko doro iš to nepešime. Šiaip 
ar taip, bent jau nepradėkime niautis iš karto. Žinau, ši- 
tokie Žygiai paprastai taip ir baigiasi: žiūrėk, galų gale 
dar šoksim viens ant kito su peiliu. Bet kuo ilgiau suge- 
bėsime išsilaikyti nekibę vieni kitiems į gerklę... 

— Ką gi, jei tu tikrai manai, kad padėtis tokia bevil- 
tiška, — pertraukė jį Eustacijus, - ko gero, verčiau lik sė- 
dėti namie. Mudu su Poul keliauti galime ir vieni, ar ne, 
Poul? 

— Užsičiaupk, Ražai, nebūk toks šiknius, - paskubo- 
mis atrėžė Džilė pabūgusi, kad liūnarangis priims Eusta- 
cijaus žodžius už gryną pinigą. 

- Nesibaimink, Poul, - nuramino ją Balaniūra. - Ži- 
noma, aš keliausiu kartu, tikrai ir būtinai. Nieku gyvu 
nepraleisiu tokios progos. Pačiam bus į sveikatą. Visi 
sako, - turiu galvoj, visi rangiai sako, - kad aš pernelyg 
lengvapėdis, pernelyg nerimtai žiūriu į gyvenimą. O ži- 
nai, ką sykį pasako, tą ir tūkstantįsyk pakartoja. „Ba- 
laniūra, - sako jie man, - tu toks strakalas ir makalas, 
amžinai linksmas, amžinai išsišiepęs. Reikėtų tau žinoti, 
kad gyvenimas - ne vien skrudinta varliena ir pyragėliai 
su unguriais! Vertėtų sumąstyti tau ką nors, kas padė- 
tų nors trupučiuką apsiraminti. Šitai sakome tik tavo 
paties labui, Balaniūra“ Štai ką jie man vis kala į galvą. 
O toks tatai darbelis - kelionė į šiaurę, prasidedant žie- 
mai, ieškoti princo, kurio ten veikiausiai nė būt nėra, ir 


dar pasirinkus kelrodžiu miesto griuvėsius, kurių niekas 

nė akyse nėra matęs, — kaip tik tai, ko reikia. Jeigu toks 
žygis nepadės surimtėti, veikiausiai nebepadės niekas. — 
Jis pasitrynė savo varliškų plaštakų delnus, lyg kalbėtų 
apie kokį būsimą vakarėlį ar ketinimus eiti į teatrą. — 
O dabar, - pridūrė, - pažiūrėkime, ar dar neišsitroškino 
unguriai. 

Valgis pasirodė esąs nepaprastai gardus, ir vaikai su- 
dorojo po dvi dideles porcijas. Iš pradžių liūnarangis ne- 
norėjo tikėti, kad jiems tikrai skanu; paskui, matydamas, 
kaip jie kerta pilna burna, pagaliau patikėjo, bet tuomet 
ėmė tvirtinti, kad vaikams veikiausiai netrukus ims siau- 
bingai raižyti skrandį. 

— Nė kiek nenustebčiau, jei paaiškėtų, kad tai, kas 
rangiams yra maistas, žmonėms — baisiausias nuodas, — 
pareiškė jis. 

Pavalgę visi atsigėrė arbatos iš skardinių (panašių į tas, 
iš kokių geria kelio darbininkai, - galbūt jums teko ma- 
tyti), o Balaniūra, kur buvęs, kur nebuvęs, vis patraukda- 
vo iš keturkampio juodo buteliuko. Pasiūlė paragauti ir 
vaikams, bet šiems gėralas pasirodė baisiai šlykštus. 

Visą tą dieną jie skyrė pasiruošimams, nes iškeliauti 
ketino kitą rytą, kuo anksčiau. Balaniūra, kaip pats di- 
džiausias, apsiėmė nešti tris antklodes ir į jas suvyniotą 
nemenką gabalą kumpio. Džilei atiteko ungurių troš- 
kinio likučiai, krepšelis sausainių bei dėžutė su titnagu 
ir pintimi. Eustacijui buvo patikėta nešti savo paties ir 


Džilės apsiaustus — tuo atveju, jei abu panorėtų juos nu- 

simesti. Eustacijus (kuris per kelionę į rytus su Kaspianu 
pramoko šaudyti) buvo apsiginklavęs vienu geriausių 
Balaniūros lankų - patį geriausią Balaniūra pasiėmė 
pats, tiesa, perspėjęs, kad ūžaujant vėjams, sudrėkus 
templėms, šaunant prietemoje ir dar sustirusiais pirštais, 
tikimybė į ką nors pataikyti - maždaug viena iš šimto. 
Be to, abu turėjo ir po kardą - Eustacijus pasiėmė tą, 
kuris drauge su drabužiais buvo padėtas jam Kair Para- 
velio pilies menėje, - bet Džilė buvo priversta tenkintis 
peiliu. Dėl šito jau buvo bejsiplieskiąs ginčas, bet, vos 
vaikai apsižodžiavo, rangis pasitrynė delnus ir pareiškė: 

- Ak taip, taip, žinoma. Na, ką sakiau? Žygiuose nuo- 
lat šitaip atsitinka. 

Vos tai išgirdę, abu akimoju užsičiaupė. 

Tą vakarą visi trys sugulė anksti. Bet šįsyk vaikams iš 
tiesų nepavyko išsimiegoti. Mar Balaniūra, vos spėjęs pa- 
reikšti: „Nagi, judu, pasistenkite kokią valandėlę numig- 
ti, tiesa, nė nesitikiu, kad kuriam nors iš mūsų šiąnakt 
pavyks akis sumerkti“, - iškart ir užknarkė, garsiai ir be 
pertrūkių, tad kai Džilė galiausiai užsnūdo, jai visą naktį 
sapnavosi grąžtai ir kriokliai, o protarpiais ji pasijusdavo 


greituoju traukiniu nerianti į tunelį. 

Laukinės Šiaurės dykros 

itą rytą, maždaug devintą valandą, Šriblio upėje 
| pastebėti tris vienišas figūras: jos brido se- 
klumos ruoželiais, šokinėjo nuo vieno kyšančio akmens 
ant kito. Upokšnis, nors sravus ir triukšmingas, nebuvo 
gilus, tad netgi Džilė šiaurinį krantą pasiekė sušlapusi tik 
kojas iki kelių. Priekyje, gal už kokių penkiasdešimties 
jardų, aukštyn šovė statūs, vietomis uolėti skardžiai — 
ten, viršuje, ir prasidėjo viržynai. 

— Man regis, mūsų kelias — štai ten, — tarė Eustacijus, 
rodydamas į kairę, į vakarus, ten, kur prasigraužęs siaurą 
vagą iš viržynų žemyn šniokštė upelis. Bet liūnarangis 
tuojau papurtė galvą. 

— Dauguma milžinų ir įsikūrę šalia to tarpeklio, - pa- 
aiškino. — Tarpeklis jiems, gali sakyti, - lyg kokia gatvė. 
Verčiau jau traukti tiesiai pirmyn, nors skardis iš tikrųjų 
gana status. 

Vis dėlto jiems pavyko rasti kažką panašaus į taką, 
kuriuo galėjo užsikeberioti aukštyn, ir po kokių dešim- 


ties minučių, kad ir pridusę, jau buvo viršuje. Dar sykį 

ilgesingai pažvelgę į žaliuojančius Narnijos slėnius, ryž- 
tingai atsisuko į šiaurę. Priešais, kiek akys aprėpė, drie- 
kėsi begalinis, dykas, viržiais apaugęs aukštyn kylantis 
šlaitas. Tik kairėje pusėje buvo matyti kyšančios uolos. 
Džilė nutarė, kad už tų uolų veikiausiai būsiąs milžinų 
tarpeklis, ir daugiau nė nedirstelėjo į tą pusę. Jie patrau- 
kė į kelią. 

Eiti buvo smagu, dirva kone spyruokliavo po kojo- 
mis, danguje švietė blyški žiemiška saulė. Kuo toliau į 
dykras, tuo nuošalesnė atrodė vietovė; keliautojus lydė- 
jo tik pempių krykavimas, retsykiais jie išvysdavo pra- 
skrendantį vanagą. Kai įdienojus jie sustojo įduboje prie 
upokšnio truputį pailsėti ir atsigerti, Džilė sumojo, kad 
nuotykiai jai, ko gero, pradeda net patikti — taip ir pasa- 
kė bendražygiams. 

— Kol kas dar nepatyrėme jokio nuotykio, - atsakė jai 
liūnarangis. 

Kelionė pėsčiomis po pirmojo sustojimo — panašiai 
kaip pamokos mokykloje po ilgosios pertraukos arba ke- 
lionė traukiniu po persėdimo - niekada nebebūna tokia 
pat, kaip iki jo. Jiems vėl patraukus į kelią, Džilė paste- 
bėjo, kad uolėtas tarpeklio kraštas vis labiau artėja. O ir 
pačios uolos keitėsi: buvo nebe tokios plokščios, smyg- 
sojo statmenos ir gana aukštos. Iš tiesų netgi panašios į 
akmeninius bokštelius. Ir dar tokių juokingų apybrėžų! 

„Juk labai gali būti, - galvojo Džilė, - kad štai tokios 


keistos uolos ir tapo neišsemiamu istorijų apie milžinus 

šaltiniu. Jei taip keliautum šiomis vietovėmis temstant, 
kaip kažin ką, šitas uolų sangrūdas palaikytum tikrų 
tikriausiais milžinais. Nagi, kad ir štai anas! Visai ne- 
sunku įsivaizduoti, kad tasai luistas, užtupdytas ant vir- 
šaus, - milžino galva. Kūnui ji lyg ir gerokai per didelė, 
bet čia juk negražus drimbla milžinas, o tokiam - pats 
tas. O visas šabakštynas - veikiausiai tai viržiai ir paukš- 
čių lizdai - kuo puikiausiai gali virsti plaukais ir barzda. 
Tie išsikišimai abiejose pusėse iš tiesų panašūs į ausis. 
Siaubingai dideles ausis, ką ir sakysi, bet milžinų ausys 
ir turėtų būti didelės, turbūt - kaip dramblių. O dar... 
aaai!.. 

Akimoju jai kraujas užšalo gyslose. Uola sujudėjo. 
Iš tiesų tai ir buvo milžinas - kuo tikriausias. Klaidos 
negalėjo būti - Džilė matė, kaip padaras pasuko galvą. 
Prieš akis šmėkštelėjo platus ir kvailas papūtžandis vei- 
das. Pasirodo, visos tos uolos buvo toli gražu ne uolos, o 
tikri milžinai. Jų buvo gal keturiasdešimt ar penkiasde- 
šimt, išsirikiavusių viena eile. Milžinai, regis, stovėjo tar- 
peklio dugne, alkūnėmis atsirėmę į jo kraštą — panašiai 
atsišlieję į tvorą kartais stoviniuoja žmonės. 

— Eikite nosies tiesumu, - sukuždėjo Balaniūra, irgi 
pastebėjęs milžinus. - Tik nesižvalgykite į juos. Ir nieku 
gyvu nebėkite. Dar kokia akimirka, ir jie mus užsipuls. 

"Tad jie lyg niekur nieko drožė pirmyn, apsimesdami 
nematą jokių milžinų. Jausmas buvo maždaug toks, lyg 


eitum palei kiemo tvorą, už kurios piktai skalija šuo — 

tik, žinoma, gerokai stipresnis. Milžinų rikiavosi visa 
kirbinė. Jie anaiptol neatrodė įpykę. Bet neatrodė ir pa- 
lankiai nusiteikę — tiesą sakant, išvis neatrodė susidomė- 
ję. Galbūt nė nepastebėjo atėjūnų. 

Bet staiga ore kažin kas suzvimbė - nuo milžinų vir- 
tinės atšvilpė gerokas akmuo ir driokstelėjo į žemę per 
kokius dvidešimt žingsnių priešais keliauninkus. Ir tuo- 
jau pat - dunkst! - į velėną rėžėsi kitas, šįsyk - per dvi- 
dešimt pėdų už nugaros. 

— Arjie taikosi į mus? - sunerimo Eustacijus. 

— Ne, - atsakė Balaniūra. - Jeigu jie taikytųsi į mus, 


galėtume jaustis beveik saugūs. Jie mėto akmenis į antai 

tą krūsnį. Tik niekada nepataiko. Šitai akmenų krūsniai 
pavojus tikrai negresia, mat jų taiklumas išties apverkti- 
nas. Dažną giedrą rytą jie šitaip mėto akmenis į taikinį. 
Tai daugmaž vienintelis žaidimas, kurį jiems pakanka 
protelio suprasti. 

Ši kelionės atkarpa buvo išties šiurpi. Milžinų eilei, 
atrodė, nebus galo, ir visi be paliovos svaidė akmenis — 
kartais šie krisdavo kone keliautojams prie kojų. Lyg 
būtų negana kuo tikriausio pavojaus gauti akmeniu per 
galvą, vien milžinų veidai buvo toks reginys, kurio bet 
kas išsigąstų, gerokai baugino ir balsai. Džilė stengėsi 
net nedirstelėti ton pusėn. 

Po kokio pusvalandžio milžinai, regis, susikivirčijo. 
Akmenų svaidymo į taikinį žaidimas tuo ir baigėsi, bet 
atsidurti mažiau nei per mylią nuo susiriejusių milžinų — 
ne pats maloniausias potyris. Mat jie svaidėsi piktais ar 
pašaipiais, tačiau bereikšmiais žodeliais, kurių kiekvienas 
buvo iš gerų dvidešimties skiemenų. Įdūkę jie putojo ir 
stūgavo, ir niršiai strykčiojo - kiekvienas toks stryktelė- 
jimas sudrebindavo žemę lyg galingas sprogimas. Galiau- 
siai ėmėsi tvatyti vieni kitus per galvą negrabaus darbo 
akmeniniais kirviais, bet jų kiaušai buvo tokie kieti, kad 
kirviai atšokdavo nepridarę per daug žalos, užtat smū- 
giavęs užpuolikas staugdamas iš skausmo sviesdavo kirvį 
šalin, mat šis atšokdamas nutvilkydavo nagus. Vis dėlto 
besmegenis milžinas jau po akimirkos vėl stverdavo kir- 


vį, kėsindamasis užvažiuoti per galvą kam nors kitam. 


+ 90. 


+ LAUKINĖS ŠIAURĖS DYKROS + 


Ilgainiui tai net išėjo į naudą: sopulių varstomi milžinai 
visi kaip vienas sudribo žemėn ir pratrūko verkti. Jiems 
susėdus, galvos atsidūrė žemiau tarpeklio briaunos, tad 
jų nebebuvo matyti. Tačiau Džilė vis dar girdėjo juos 
baubiant ir bliaunant, žliumbiant ir kūkčiojant, net kai 
tarpeklis liko per gerą mylią už nugaros. 

Nakvoti tą vakarą jie sustojo plikoje dykynėje; Bala- 
niūra parodė vaikams, kaip įsitaisyti nakčiai kuo šilčiau, 
susiglaudus nugaromis (tuomet vieno nugara šildo kito 
nugarą, o užsikloti galima abiejų antklodėmis). Tačiau 
žvarba vis tiek smelkė, o žemė buvo kieta, grumstuota. 
Liūnarangis bandė juos guosti aiškindamas, kad jie ti- 
krai pasijustų smagiau, jei tik susimąstytų, kad vėliau, 
nukeliavus dar toliau į šiaurę, teks kęsti nepalyginamai 
nuožmesnį šaltį, bet vaikai, tai išgirdę, kažkodėl visai 
nepradžiugo. 

Per Etinsmuro viržynus jie keliavo daugelį dienų; tau- 
pydami kelionėn įsidėtą kumpį, maitinosi daugiausia 
Eustacijaus ir rangio sumedžiotų dykrų paukščių mėsa 
(savaime aišku, tai buvo ne 44/bantys paukščiai). Džilė 
pavydėjo Eustacijui gebėjimo šaudyti iš lanko. O štai 
upeliukų viržynuose gurgėjo devynios galybės, tad pa- 
vojus pristigti vandens tikrai negrėsė. Džilė sumojo, kad 
knygose dažnai rašoma apie keliautojus, kuriems tenka 
prasimaitinti iš to, ką sumedžioja, - bet kažkodėl nie- 
kada neužsimenama, koks ilgas, bjaurus ir nešvarus dar- 
bas yra nupešti ir išdarinėti nušautą paukštį, kokį dvoką 

tenka kęsti, kaip šąla pirštai. Vis dėlto būta ir gerų ži- 
nių — su milžinais jiems beveik neteko susidurti. Vienas, 
tiesa, juos pastebėjo, bet tik užbaubė netverdamas juoku 
ir nušliumpino savais keliais. 

Gal dešimtąją kelionės dieną kraštovaizdis pasikeitė. 
Keliautojai pasiekė šiaurinį viržiais apaugusių dykrų 
pakraštį, ir prieš akis atsivėręs ilgas status skardis sme- 
go žemyn į kitokį, dar niauresnį kraštą. Šlaito apačioje 
smygsojo uolos, o už jų prasidėjo kalnai: aukštos uolos 
ir tamsios bedugnės, akmenuoti slėniai ir grėsmingi 
tarpekliai, tokie siauri ir gilūs, kad žvilgsnis nesiekdavo 
dugno, ir upės, veržliu srautu plūstančios iš aidžių pro- 
peršų ir grumančios į juodas gelmes. Nereikia nė sakyti, 
kad Balaniūra tuojau pat parodė sniego lopinėlius ant 
tolimesnių šlaitų. 

— Nė kiek nenustebsiu, jei šiauriniai šlaitai sniegu bus 
nukloti gausiau, - dar pridūrė. 

Keliautojai šiek tiek užgaišo, kol nusileido iki šlaito 
papėdės, o galiausiai atsidūrę apačioje, ant uolų, sužiuro 
dar žemiau - į upę, šniokščiančią tarp tų uolų iš vakarų 
į rytus. Upė plukdė vandenis, iš abiejų pusių suspaustus 
kone statmenų akmeninių sienų, - žalia ir tamsi, niekad 
neapšviečiama saulės, su begale sraunumų, rėvų, krio- 
klių. Griausmingas šniokštimas virpino net uolas jiems 
po kojomis. 

— K gi, visuomet galima įžvelgti ir šviesiąją pusę, — 


pareiškė Balaniūra. — Jeigu mes nusisuksime sprandus 

krabždindamiesi nuo tos uolos, mums tikrai nebegrės 
pavojus nuskęsti upėje. 

— O ką pasakytum apie 744? — Eustacijus staiga mos- 
telėjo į kairę, prieš upės srovę. Visi sužiuro ten link ir 
išvydo tai, ką išvysti tikėjosi užvis mažiausiai: tiltą. Ir ne 
bet kokį! Viena milžiniška arka jis aprietė tarpeklį, ga- 
lais remdamasis į uolėtus krantus abipus upės, o arkos 
viršūnė dunksojo iškilusi virš uolų lyg Švento Pauliaus 
katedros kupolas - virš gatvės. 

— Nagi, juk tai milžinų tiltas, ne kitaip! — šūktelėjo 
Džilė. 

— Arba kerėtojos - tai dar labiau tikėtina, - nesuti- 
ko Balaniūra. - Atsidūrus tokioje vietelėje kaip ši, bū- 
tiniausiai reikia sergėtis kerų. Beveik neabejoju, kad tai 
spąstai. Tikriausiai tiltas išskys ir virs rūko lašeliais, vos 
mums pasiekus jo vidurį. 

— Tegul tave plynios, negi būtinai reikia tuojau suga- 
dinti kitiems nuotaiką? - pasipiktino Eustacijus. - Argi 
šis tiltas negali būti tiesiog tiltas? 

— Negi manai, kad iš mūsų sutiktųjų milžinų kuriam 
nors pakaktų proto pastatyti ką panašaus? - laikėsi savo 
Balaniūra. 

— Bet tiltą galėjo pastatyti ir kiti milžinai, argi ne 
taip? — nenusileido ir Džilė. - Tarkime, milžinai, gy- 
venę prieš kelis šimtus metų ir buvę nepalyginamai gu- 
dresni už dabartinius. Galbūt — netgi tie patys, pastatę 
ir milžinų miestą, kurio griuvėsių mes ieškome. O tai 
reikštų, kad mes teisingame kelyje — senas tiltas veda į 
seną miestą! 

— Nagi, kaip pirštu į akį, Poul, - įvertino Eustacijus. — 
Taip iš tikrųjų ir bus. Eime. 

Nieko nebelaukę, jie patraukė prie cilto. Iš arti tiltas 
atrodė išties gana tvirtas. Akmenys, iš kurių buvo sumū- 
rytas, dydžiu nenusileido Stounhendžo akmenims - ka- 
daise juos aprašė, reikia manyti, tikri meistrai, bet dabar 
luistai jau buvo šen ten įtrūkę ir aptrupėję. Baliustradą, 
regis, kadaise puošė įmantrūs raižiniai, kurių dabar liko 


tik pėdsakai: trupantys, kerpėmis apėję milžinų, mino- 

taurų, kalmarų, šimtakojų, grėsmingų dievų atvaizdai. 
Balaniūra vis dar neatsikratė įtarimų, bet sutiko kelti 
koją ant tilto drauge su vaikais. 

Kol užkopė iki arkos viršūnės, jie gerokai užtruko ir 
nusiplūkė. Daug kur milžiniški akmenys buvo išklibę ar 
visai išvirtę, pro žiojinčius plyšius tūkstančių pėdų gel- 
mėj buvo matyti putojantis upės vanduo. Jie net išvydo 
erelį, skrendantį jiems po kojomis. Kuo aukščiau kopė 
keliautojai, tuo smarkiau spaudė šaltis, o vėjas taip su- 
stiprėjo, kad sunku buvo išsilaikyti ant kojų. Atrodė, jis 
drebina visą tiltą. 

Pasiekę keterą jie jau galėjo apžvelgti žemyn svyrančią 
arkos pusę, išvydo ir nuo tilto kalnų gilumon vedančią 
juostą, labai panašią į apleistą senovinį kelią. Tiesa, vie- 
toj daugelio grindinio akmenų žiojėjo didžiulės duobės, 
o tarp likusiųjų žėlė žolės ruožai. Ir tuo senoviniu keliu 
tilto linkui jojo du raiteliai — visai normalių suaugusių 
žmonių ūgio. 

— Nesustokime. Eikime kaip ėję, - paragino Balaniū- 
ra. —- Kiekvienas sutiktas tokioje vietoje veikiausiai bus 
priešas, bet mes nieku gyvu neturime pasirodyti, kad jų 
bijome. 

Kai jie nužengė nuo tilto ant žolės, nepažįstamieji 
raiteliai buvo jau visai čia pat. Vienas jų - šarvais vilkin- 
tis riteris su nuleistu šalmo antveidžiu. Tiek žirgas, tiek 
šarvai buvo juodut juodutėliai, skydas - be jokio herbo, 


ant ieties neplazdėjo vėliavėlė. Antrasis buvo dama, raita 


„95. 


k 


+ SIDABRINIS KRĖSLAS + 


ant balto žirgo, ir dar tokio dailaus, kad bet kam tuojau 
kiltų noras pabučiuoti jį į nosį ir pavaišinti gabalėliu cu- 
kraus. Bet dar žavingesnė buvo raitelė, sėdinti moteriš- 
kame balne, abi kojas nuleidusi vienoje pusėje, vilkinti 


ilgą, plevenančią, akinančiai žalią suknelę. 

— Ger-r-r-rą dieną, keliautojai! — pasisveikino ji, ža- 
vingai nutęsdama „r“, balsu, prilygstančiu žaviausiai 
paukščio giesmei. - Kai kurie jūsų — dar labai jauni ke- 
liauti šiomis atšiauriomis dykromis. 

— Galbūt ir tiesą sakote, mano ponia, - šaltai atsakė 


Balaniūra, nė akimirką nepamiršdamas atsargumo. 

— Mes ieškome milžinų miesto griuvėsių, - įkišo savo 
trigrašį Džilė. 

— Gr-r-r-riuvėsių? - pakartojo ponia. - Keistas, keis- 
tas jūsų kelionės tikslas. O ką ten darysite, jeigu rasite? 

— Ten mums... — vėl prasižiojo Džilė, bet Balaniūra ją 
pertraukė: 

— Meldžiu atleisti, mano ponia. Bet mes jūsų nepa- 
Žįstame, nei jūsų pačios, nei jūsų palydovo - jis tylus 
vaikinas, tiesa? - o jūs nepažįstate mūsų. Tad jei tik ne- 
prieštarausite, su nepažįstamais apie savo reikalus mes 
verčiau nešnekėsime. Kaip jums atrodo, ar tik netrukus 
nesulauksime lietučio? 

Dama nusijuokė - tokiu skambiu, melodingu juoku, 
kokį tik galima įsivaizduoti. 

— K3 gi, vaikai, - tarė, - jūsų šit vedlys išties rimtas 
ir išmintingas. Jeigu jis nori išlaikyti paslaptį - jo valia, 
o ašen galiu išsakyti ką tinkama. Ne sykį esu girdėjusi 
minint didįjį Miestą Griuvėsių, tik šit dar neteko sutik- 
ti tokio, kursai man kelią į ten parodytų. O šisai kelias 
veda į Harfango miestą beigi pilį, ir gyvena ten romaus 
būdo milžinai. Jie tiek pat taikūs, pagarbūs, išmintingi 
ir paslaugūs, kiek Etinsmuro milžinai - kvaili, nuožmūs, 
neišauklėti, tikri laukiniai žvėrys. Galbūt Harfange jūs 
ir išgirsite kokią žinią apie Miestą Griuvėsių, o gal ir ne, 
bet jaukų būstą ir svetingus šeimininkus rasite tikrai. 


Pasielgtumėte išmintingai, jei ten ir peržiemotumėte, o 

jeigu ir ne, apsistokite bent dienelei kitai - atsipūsite, at- 
gausite jėgas. Ten jūsų lauks garuojanti vonia ir minkšta 
lova, ir kaitri ugnis židinyje, o ant stalo bent keturiskart 
per dieną jums bus patiekta ko nors kepto ir skrudinto, 
ir saldaus, ir stipraus. 

— O čia tai bent! - sušuko Eustacijus. - Tai man išties 
patiktų! Tik pamanykite: vėl prisiminčiau, ką reiškia 
miegoti lovoje... 

— Taigi, o ką ir kalbėti apie karštą vonią! - pritarė 
Džilė. - Kaip manote, ar jie pakvies mus pasisvečiuoti ? 
Na, juk mūsų jie nepažįsta. 

— Tik pasakykite jiems, - pasiūlė dama, - kad Toji 
Su Žalia Suknele jiems perduoda linkėjimus ir drauge 
siunčia Rudens šventei du gerus vaikus iš pietų. 

— O, ačiū, labai ačiū, —- vienas per kitą ėmė dėkoti 
Džilė ir Eustacijus. 

— Dar vienas dalykas, nepamirškite apdairumo, - pri- 
dūrė ponia. - Kad ir kokia būtų diena, kai atkeliausite 
į Harfangą, žiūrėkite, nesuvėluokite atsidurti prie vartų. 
Mat šiuos jie užveria kelios valandos po vidudienio, o sykį 
užšovus skląstį pilies paprotys draudžia tądien vėl atkelti 
vartus, kad ir kaip smarkiai belstųsi koks atvykėlis. 

Vaikams sužibo akys; jie dar sykį padėkojo, o nepažįs- 
tamoji dama jiems pamojavo. Liūnarangis nusiėmė savo 
smailiąją skrybėlę ir labai jau nerangiai nusilenkė. Tada 
tylusis riteris ir dama paragino žirgus - šie, garsiai kauk- 


šėdami kanopomis, ėmė kopti tilto arka aukštyn. 

— Taigi! - prasižiojo Balaniūra. - Kažin ką atiduo- 
čiau, kad taip galėčiau sužinoti, iš kur j/ išniro ir kur link 
traukia. Juk ne tos yra padermės, kokią tikėtumeis su- 
tikti milžinų krašto dykrose, tiesa? Kaip kažin ką, rezga 
kokį piktą kėslą, tegul mane plynios, jei kitaip. 

— Nesąmonės! - pasišiaušė Eustacijus. - O man pasi- 
rodė, kad ji - jėga. Tik pagalvok: karštas maistas, šiltas 
kambarys... Viliuosi, tasai Harfangas nebaisiai toli. 

— Sutinku, - tuojau atsiliepė Džilė. - Kokią prašma- 
tnią suknelę ji vilkėjo, matėte? O jau žirgas... 

- Vis tiek, - laikėsi savo Balaniūra, - norėčiau žinoti 
apie ją daugiau. 

— Kaip tik ketinau prašyti, kad ji papasakotų apie 
save, - pareiškė Džilė. - Bet kaip galiu kamantinėti, nie- 
ko nepapasakojusi pati? 

— Taigi, - parėmė ją Eustacijus. - O tu ko toks sustin- 
gęs ir susiraukęs? Negi tau jie nepatiko? 

- Jie? - pakartojo rangis. - Kas tie jie? Aš mačiau tik- 
tai j4. 

— O ką, riterio nematei? - nustebo Džilė. 

— Mačiau šarvus ant žirgo, — atsakė Balaniūra. — 
O kodėl tasai riteris nepratarė nė žodžio? 

- Tikriausiai drovėjosi, - bandė aiškinti Džilė. - O gal 
jam patinka leisti kalbėti jai: žiūrėti į ją, klausytis jos nuo- 
stabaus balso. Juo dėta, aš tikriausiai irgi taip elgčiaus. 

— O man štai knieti sužinoti, - atsakė Balaniūra, - ką 
išvystum, jei pakėlęs tą šalmo antveidį dirstelėtum po juo. 

— Nagi liaukis pezėti! - supyko Eustacijus. - Juk ma- 
tei tuos šarvus, matei, kokie jie. Kas kita galėtų ten būti, 
jei ne žmogus? 

— Tarkime, griaučiai, - liūnarangis sušvytėjo pakasy- 
nų humoru. - O gal, - pridūrė ta pačia gaida, lyg būtų 
šovusi nauja mintis, — ir išvis nieko nepamatytum. Gal- 
būt šarvuose nieko nėra - nieko matomo. Galbūt - kaž- 
kas nematomas. 

— Klausyk, Balaniūra, - net nusipurtė Džilė, — tai 
bent kraupios mintys ateina tau į galvą. Ir kur tokių pri- 
sigraibstai? 

— Bala nematė tų jo siaubų! - pratrūko Eustacijus. — 
Jis visuomet laukia, kad nutiks blogiausia, ir visada su- 
klysta. Verčiau pagalvokime apie tuos romiuosius milži- 
nus ir kiek kojos neša pasiskubinkime į Harfangą. Būtų 
išties puiku žinoti, ar dar toli! 

Trūko kokio lašo, kad būtų įsiplieskęs vienas tų Bala- 
niūros išpranašautųjų ginčų; tiesa, Džilė su Eustacijumi 
apsižodžiuodavo ir anksčiau, bet dabar keliautojai pir- 
mąsyk nesutarė iš esmės. Balaniūra nepageidavo išvis nė 
kojos kelti į Harfangą. Pasak jo, dar neaišku, ką, kalbant 
apie milžinus, reiškia „romus“, be to, Aslanas juk neužsi- 
minė apie viešnagę pas milžinus: nei pas romiuosius, nei 
pas kokius kitokius. 

Tačiau vaikai jau buvo sotūs iki kaklo tiek vėjo, tiek 
lietaus, nebenorėjo nė pagalvoti apie kaulėtus, ant lau- 
žo skrudintus paukščius, apie nakvynę ant kietos, šaltos 

žemės. Abu buvo tvirtai pasiryžę užsukti į svečius pas 
romiuosius milžinus. Galų gale Balaniūrai teko nusileis- 
ti, bet jis sutiko keliauti pas milžinus tik su viena sąlyga. 
Vaikai privalėjo tvirtai pažadėti nė žodeliu neprasitarsią 
romiesiems milžinams nei apie Narniją, nei apie princo 
Riliano paieškas - nebent liūnarangis pats jiems tai lei- 
siąs. Vaikai prižadėjo, ir jie patraukė toliau. 

Po susitikimo su dailiąja dama keliautojų padėtis dar 
labiau pablogėjo, ir net dvejopai. Viena, dabar jiems 
teko gūrinti per dar atšiauresnį kraštą. Kelias nuolat 
niro iš vieno siauro slėnio į kitą, į veidus visąlaik pūtė 
nuožmus, kiaurai košiantis šiaurys. Nebuvo ničnieko, 
kas tiktų malkoms, nebuvo ir jaukių įdubų apsistoti 
nakčiai - viržiais apaugusiose dykrose jų netrūko. Die- 
ną, žingsniuojant akmenuota žeme, tuojau paskausdavo 
kojos, po nakties jau mausdavo visą kūną. 

O antra, kad ir kokie buvo ponios ketinimai, kai pa- 
sakojo vaikams apie Harfangą, šios žinios poveikis toli 
gražu nebuvo iš gerųjų. Džilė ir Eustacijus nebegalėjo 
galvoti apie nieką kita, tik apie lovą, vonią, karštą maistą 
bei malonumą atsidurti po stogu. Dabar jie jau nebesi- 
kalbėjo apie Aslaną, nė nebeužsimindavo ir apie pražu- 
vusį princą. Džilei netgi išgaišo įprotis kas rytą ir kas 
vakarą pasikartoti ženklus. Iš pradžių ji dar bandė sau 
teisintis esanti tiesiog pernelyg pavargusi, o paskui ir iš- 
vis apie tai užmiršo. Gal ir reikėtų manyti, kad vaikams 


turėjo pasitaisyti ūpas vos pagalvojus, kaip smagu bus 

leisti laiką Harfange, bet taip neatsitiko: jiems buvo tik 
dar labiau gaila savęs, jie tik dar labiau irzo dėl kiekvieno 
nieko ir nepraleisdavo progos apsižodžiuoti - tiek tar- 
pusavyje, tiek su Balaniūra. 

Galiausiai vieną pavakarę jie priėjo tokią vietą, kur 
siauras tarpeklis, kuriuo keliavo, staiga išplatėjo, abipus 
jo aukštyn kilo tamsiais eglynais apaugę šlaitai. Žvelgda- 
mi pirmyn keliautojai įsitikino įveikę kalnagūbrį: tiesiog 
priešais plytėjo nyki, akmenuota lyguma. Anapus jos vėl 
dunksojo kalnai, pasipuošę sniego kepurėmis. Tačiau ly- 
gumoje, skiriančioje juos nuo tolimųjų kalnų, kūpsojo 
neaukšta kalva su netaisyklingos formos, gana plokščia, 
lyg nurėžta viršūne. 

— Žiūrėkite! Tik pažiūrėkite! - suspigo Džilė, rody- 
dama į lygumą. Dabar jau išvydo visi trys: tirštėjančioje 
vakaro apyblandoje už plokščiaviršūnės kalvos mirgėjo 
žiburėliai. Šviesa! Ne mėnesiena ir ne laužai - jaukiai 
šviečiančių langų eilė! Jei jums neteko ištisas savaites 
praleisti be pastogės, klajoti laukiniais tyrais be kelio be 
takelio, vargu ar suprasite trejeto keliautojų jauseną. 

— Harfangas! - susijaudinę džiaugsmingai vienu bal- 
su suriko Džilė ir Eustacijus. 

— Harfangas, - paantrino ir Balaniūra, tik visai kita 
intonacija: niauriai ir be jokio entuziazmo. Bet tuojau 
pat riktelėjo: - Ei! Laukinės žąsys! 

Dar akimirka — ir, nuslydęs nuo peties, jo rankoje at- 
sidūrė lankas. Liūnarangis paklojo stambią, riebią žąsį. 

Tokią vėlyvą valandą nebebuvo ko nė svajoti dar tą pat 
vakarą pasiekti Harfangą. Užtat jie užsikūrė laužą ir pri- 
sikirto karštos, ką tik iškeptos žąsienos ir sugulė įšilę - o 
to nebuvo patyrę jau daugiau nei savaitę. Bet laužas grei- 
tai užgeso ir naktį ėmė kandžiotis šaltis, o pabudus rytą 
antklodės buvo suragėjusios nuo šarmos. 

— Nieko tokio! — pareiškė trepsėdama Džilė. — Šįva- 


kar mūsų laukia karšta vonia! 

Keistyjų griovų kalva 


1.47 buvo bjauri kaip reta, šito nepaneigsi. Virš 
galvų driekėsi žemas dangus su urduliuojančiais, 
sniego pritvinkusiais debesimis, po kojomis - juoda, 
šalnos sukaustyta žemė, negana to, kiaurai košė vėjas, at- 
rodė, dar kiek, ir nuners pačią odą. Nusileidę į plynumą, 
trejetas keliautojų įsitikino, kad čia senovinis kelias dar 
prastesnis, nei jie buvo matę anksčiau. Teko krapštytis 
pirmyn per didžiulius aptrupėjusius akmenis, tarp su- 
skeldėjusių riedulių, irtis per senų uolienų nuolaužas — 
ne pats lengviausias žygis, ypač įskaudusiomis kojomis. 
Vis dėlto, kad ir kokie buvo išsekę, sustoti pailsėti net 
nemanė - buvo pernelyg šalta. 

Kokią dešimtą valandą sūkuriuodamos ėmė leistis pir- 
mosios sniegulės, kelios nutūpė Džilei ant rankos. Dar 
dešimt minučių - ir snigo jau gana tirštai. Po dvidešim- 
ties minučių viską aplinkui užklojo aiškiai įžiūrima balta 
marška. O po pusvalandžio įsismarkavo ir gera pūga - ko 
gero, visai dienai; vėjas keliautojams taip žėrė sniegą į vei- 
dus lipindamas akis, kad jie beveik nieko nebematė. 

Jei norite suprasti tai, kas įvyko kiek vėliau, nepamirš- 
kite, koks prastas buvo matomumas. Artėdami prie kal- 
vos, skiriančios juos nuo vakarykščiai languose sužibu- 
sių žiburių, keliautojai nematė jokio bendro vaizdo. Iš 
tikrųjų jie matė vos per kelis žingsnius į priekį, negana 
to, teko be paliovos markstytis. Turbūt neverta net sa- 
kyti, kad eidami jie nesikalbėjo. 

Pasiekus kalvos papėdę, abipus sušmėžavo kažkas pa- 
našaus į uolas - įsižiūrėję įdėmiau, būtų atkreipę dėme- 
sį, kad jos - bemaž taisyklingo stačiakampio formos, tik, 
aišku, niekam nerūpėjo žiūrėti įdėmiau. Kur kas labiau 
rūpėjo iškyša tiesiog priekyje, užtverianti kelią. Atbraila 
buvo gal keturių pėdų aukščio. Ilgakojis liūnarangis be 
didesnio vargo užšoko ant jos ir padėjo užsiropšti ben- 
dražygiams. Bepigu jam, o vaikai gerokai sušlapo, mat 


atbraila jau buvo padengta gana storu sniego sluoksniu. 

Paskui kokį šimtą jardų teko kopti stačiu, nelygiu šlai- 
tu - Džilė kartą net pargriuvo, - kol pasiekė dar vieną 
atbrailą. Iš viso tokių iškyšų buvo keturios, nevienodais 
atstumais viena nuo kitos. 

Jiems šiaip ne taip užsikerioblinus ant ketvirtosios, 
abejonių neliko: pasiekta plokščiosios kalvos ketera. Lig 
šiol šlaitas atstojo bent šiokią tokią užuovėją, o dabar vė- 
jas užgriuvo visu smarkumu. Mat, nors ir keista, kalvos 
ketera iš tikrųjų ir buvo tokia plokščia, kokia atrodė iš 
tolo: didžiulė plynė, lygi it stalas, tad pūga čia siautė ne- 
trukdoma. Sniegas beveik nesilaikė ant žemės, mat net 
menkiausią supustytą kauburį vėjas tuojau įsukdavo ir 
saujomis ar ištisais debesimis blokšdavo keliautojams į 
veidą. Apie kojas vijosi mažyčiai sniego verpetai - pana- 
šius kartais gali pamatyti sūkuriuojant ant ledo. Iš tiesų 
plynės paviršius daug kur ir buvo glotnus, beveik kaip le- 
das. Bet, lyg širo dar būtų maža, jis buvo visas išraižytas 
keistais pylimais, o gal užtvaromis: susikryžiuojančiais 
ir vėl išsišakojančiais, dalijančiais plynumą į kvadratus ir 
pailgus stačiakampius. Per visus šiuos pylimus, savaime 
aišku, reikėjo persiropšti, o jų aukštis įvairavo nuo dvie- 
jų iki penkių pėdų, plotis siekė apie du jardus. Iš šiaurės 
pusės kiekvieno tokio pylimo papėdėje jau telkėsi pus- 
nys, tad įveikęs kliūtį dribtelėdavai į gana gilų sniegą ir 
tuojau sušlapdavai. 

Džilė yrėsi pirmyn užsimaukšlinusi gobtuvą, nulei- 


dusi galvą ir pasikišusi sustirusias rankas po apsiaustu; 

protarpiais akies kraštu toje kraupioje plynėje užkliu- 
dydavo kokią keistenybę: kažkokie dariniai dešinėje be- 
veik priminė gamyklos kaminus, o kairėje stūksojo uola, 
tiesesnė ir glotnesnė, nei būna uolos. Bet Džilės visa tai 
nėmaž nedomino, ji net nesusimąstė apie tai. Galvojo 
vien tik apie beviltiškai sužvarbusias rankas (ir nosį, ir 
smakrą, ir ausis), taip pat - apie Harfange laukiančias 
karštą vonią ir lovą. 

Staiga ji kluptelėjo, nučiuožė kokias penkias pėdas ir 
siaubo apimta pasijuto slystanti į tamsią, siaurą prarają, 
kuri, atrodė, tiesiog prasivėrė priešais ją. Bet dugną pa- 
siekė akies mirksniu. Atitokusi pamatė įpuolusi į plyšį, o 
gal griovį — vos kokių trijų pėdų platumo. Nors ir gero- 
kai sukrėsta, mergaitė bene pirmiausia pajuto užuovėjos 
palaimą: čia ją saugojo abipus kylantys aukšti griovio 
krantai. Savaime aišku, tuojau pat ji išvydo ir per griovio 
briauną į ją žiūrinčių sunerimusių Eustacijaus ir Bala- 
niūros veidus. 

— Nesusižeidei, Poul? - suriko Eustacijus. 

— Nė kiek nenustebsiu, jei ji susilaužė 257 kojas, - pri- 
dūrė Balaniūra. 

Tuojau pat atsistojusi Džilė paaiškino esanti sveika 
gyva, tik be pagalbos vargu ar įstengsianti išsiropšti iš 
plyšio. 

— Į ką tu čia įsmukai? - paklausė Euscacijus. 

— Lyg ir kažkoks griovys, - atsakė Džilė. - O gal nu- 


grimzdęs takas ar gatvelė, ar panašiai. Gana tiesus. 

— Ogi iš tiesų! — patvirtino Eustacijus. - Ir dar veda 
tiesiai į šiaurę! Kažin, gal tai iš tikrųjų koks keliukas? 
Jeigu čia išties būta tako, ten, apačioje, bent jau būtume 
saugūs nuo to pragariško vėjo. Ar dugne sniego daug? 

— Beveik išvis nėra. Man regis, vėjas gainioja sniegą 
viršum šito griovio. 

— O kas ten toliau? 

— Palaukit. Einu pažiūrėsiu. 

Džilė nužingsniavo grioviu pirmyn, bet nuėjo netoli: 
griovys baigėsi staigiu posūkiu į dešinę. Mergaitė prane- 
šė tai bendražygiams. 

— O kas ten, už to posūkio? - paklausė Eustacijus. 

Reikia pasakyti, kad visokiuose labirintuose ir tam- 
siuose požemių, ar beveik požemių, tuneliuose Džilė 
jautėsi taip pat nejaukiai, kaip Eustacijus —- ant stačių 
skardžių. Ji nė neketino žingsniuoti už posūkio viena. 
O dar ir Balaniūra tuojau pratrūko plyšoti: 

— Pasisergėk, Poul! Kaip tik tokie prasmegę takai daž- 
niausiai veda į drakono urvą. Negana to, milžinų krašte, 
aišku, gali pasitaikyti ir milžinų sliekų ar milžinų kirminų. 

— Regis, takas kažin kur toliau neveda. - Džilė kyšte- 
lėjo nosį už posūkio ir tuojau pat grįžo atgal. 

— Kad tave bala, teks pažiūrėti pačiam, - pareiškė Eus- 
tacijus. - Ką nori tuo pasakyti - kažin kur toliau neveda? 

Jis atsisėdo ant griovio krašto (visi jau vis tiek buvo 
kiaurai permirkę, tad nebuvo ko baimintis peršlapti dar 


labiau) ir nuslydo į dugną. Tuojau prasispraudė pro Dži- 

lę ir nudrožė pirmyn; nors nieko nepasakė, mergaitė net 
neabejojo: jis suprato, kad ji išsigando. Tad nusekė jam 
įpėdžiui neatsilikdama, tik stengdamasi netyčia neatsi- 
durti priekyje. 

Už staigaus posūkio vėl driekėsi tiesus griovys, bet tik 
kelis žingsnius. Tada - vėl posūkis, šįsyk - į kairę. 

— Nieko gero, - sumurmėjo Eustacijus. — Tas griovys 
eina laužyta linija. Keli žingsniai į dešinę, keli - į kai- 
rę... — Jis nudrožė naująja atšaka — ir iš tiesų, po kelių 
žingsnių griovys vėl staigiai suko į dešinę. Tik ši atkarpa 
jau išvis niekur nenuvedė - griovys baigėsi aklaviete. 

- Visai nieko gero, - pakartojo Eustacijus. 

Džilė nedelsdama apsisuko ir pirma jo nuskubėjo at- 
gal, ten, kur pati įsmuko į griovį ir kur jų laukė liūna- 
rangis. Šis, ištiesęs ilgas rankas, be didesnio vargo padėjo 
jiems išsiropšti. 

Vėl atsidurti viršuje toli gražu nebuvo malonu. Siaurų 
gilių griovių užuovėjoje vaikų ausys buvo bepradedan- 
čios atitirpti. Be to, jie galėjo dairytis nesimarkstydami, 
negniaužė kvapo, o ir susikalbėti pavyko nerėkaujant. 
O dabar vėl kiaurai košė vėjas ir stingdė šaltis. Tad nie- 
kas neapsidžiaugė, kai Balaniūrai kaip tik šiuo metu 
šovė į galvą paklausti: 

— Ar tu vis dar gerai prisimeni ženklus, Poul? Kurio 
mums reikėtų dairytis dabar? 

— Ak, neprisvilk! — susiraukė Džilė. - Tegul juos ply- 


nios, tuos ženklus! Lyg ir kažkas turėtų kažkokia proga 

paminėti Aslano vardą. Man rodos. Bet aš, kaip kažin 
ką, neketinu čia vardyti tau jų visų. 

Taigi, kaip jau supratote, ji supainiojo ženklų eilės 
tvarką. Taip atsitiko dėl to, kad liovėsi kartotis juos kiek- 
vieną vakarą. Iš tikrųjų ji nieko neužmiršo, nors trupu- 
čiuką pagalvojusi, būtų teisingai išvardijusi visus, bet jau 
nebuvo taip įsikalusi jų į galvą, kad galėtų išberti derama 
eilės tvarka net pažadinta vidury nakties, nesusimąsčiusi. 
Dėl to ir Balaniūros klausimas ją taip suerzino - širdies 
gilumoje Džilė pyko pati ant savęs už tai, kad primiršo 
liūto pamoką, kad jo žodžių nebeprisiminė taip gerai, 
kaip reikėjo. Tas apmaudas, tik dar labiau jaitrinęs šalčio 
ir nuovargio kankyną, ir privertė ją leptelėti: „Iegul juos 
plynios, tuos ženklus!“ Tikriausiai ji nesakė šito rimtai. 

— Aha, toks turėtų būti kitas ženklas, ar ne? - suabe- 
jojo Balaniūra. — Bet ar tikrai taip? Ko gero, būsi juos 
supainiojusi, nenustebčiau, tikrai nenustebčiau. Man šit 
atrodo, kad ant šios kalvos, šioje plokščioje plynėje, kur 
esame dabar, vertėtų stabtelėti ilgėliau ir įdėmiau apsi- 
dairyti. Ar pastebėjote... 

— Galai tave griebtų! — išsprūdo Eustacijui. - Pats lai- 
kas stoviniuoti ir gėrėtis kraštovaizdžiu, tai jau taip! Gal 
verčiau pasiskubinkime pirmyn. 

- Ak! Žiūrėkite, žiūrėkite, žiūrėkite! — staiga suriko 
Džilė rodydama ranka. 

Abu jos bendražygiai atsigręžė ir pamatė tai, ką ji 


rodė. Kiek šiauriau ir gerokai aukščiau už jų plynaukštę 

vėl įsižiebė žiburių virtinė. Šįsyk jau kur kas aiškiau nei 
vakar vakare buvo matyti, kad tai - tikrai langai: mažes- 
ni, peršantys mintį apie jaukius miegamuosius už jų, ir 
didesni, tikriausiai erdvių menių langai - menių su ži- 
diniuose ūžiančia ugnimi ir padengtais stalais, lėkštėse 
garuojančia karšta sriuba ar sultingu jautienos kepsniu. 

— Harfangas! - aiktelėjo Eustacijus. 

— Tai, žinoma, puiku ir nuostabu, - sutiko Balaniū- 
ra. - Bet aš norėjau pasakyti... 

— Ak, užsikimšk, - piktai pertraukė jį Džilė. - Gaišti 
negalime nė akimirkos! Gal nebeprisimeni, ką sakė ano- 
ji dama? Jie anksti užkelia vartus. Būtiniausiai turime 
spėti laiku, būtinai, būtinai! Mes visi žūsime, jei šitokią 
naktį liksime lauke! 

— Na... iš tikrųjų dar ne naktis, toli gražu, - bandė 
ginčytis Balaniūra, bet vaikai jo nebepaisė. 

— Eime, eime, - paragino abu ir klupinėdami kiek 
kojos įkerta pasileido slidžiu paviršiumi. Liūnarangis 
nusekė jiems iš paskos vis dar bumbėdamas, bet dabar, 
irdamiesi prieš vėją, vaikai net ir norėdami nebūtų gir- 
dėję, ką jis sako. Žinoma, ir nenorėjo girdėti. Vonia, 
lova, karštas gėrimas - niekam kitam mintyse nebeliko 
vietos. Nesinorėjo net pagalvoti, kad gali susivėlinti ir 
būti šį pat vakarą nebejleisti į Harfangą — atrodė, šito 
tiesiog neištvertų. 

Nors ir skubinosi kiek išgalėdami, vis dėlto gerokai 
užtruko, kol įveikė plokščiąją kalvos keterą. O kai ga- 

liausiai pasiekė jos pakraštį, dar teko ir kitapus nusiropš- 
ti bent keliomis iškyšomis. Ir tik pasiekę papėdę paga- 
liau išvydo, koks tasai Harfangas. 

Rūmas stūksojo ant aukštos stačios uolos, ir vis dėlto, 
nepaisant begalės bokštelių, veikiau panėšėjo į didžiulį 
dvarą nei į pilį. Buvo akivaizdu: jokių antpuolių romieji 
milžinai nesibaimina. Išorinėje sienoje tviskėjo langai, ir 
net neaukštai, beveik prie pat žemės, — šito nepamatysi 
jokioje rimtesnėje tvirtovėje. Šen ten buvo matyti nedi- 
delės durelės - pro jas galėjai išeiti iš pilies ar patekti į ją, 
nė kojos nekeldamas į didįjį kiemą. Nuo tokio reginio 
Džilei ir Eustacijui išsyk pasitaisė nuotaika. Rūmai visai 


neatrodė grėsmingi, veikiau jaukūs ir masinantys užeiti. 

Vos pažvelgus į uolą, kraujas stingo gyslose, tokia aukš- 
ta ir stati ji buvo; bet netrukus, kairėje pusėje, keliautojai 
pastebėjo gana patogų kopti šlaitą, o iki jo vingiavo kelias. 
Tiesa, po visų kelionės vargų kopimas išsunkė paskutines 
jėgas, dar kiek, ir Džilė būtų pasidavusi. Paskutinę gal 
šimto jardų atkarpą ji įveikė tik Eustacijaus ir Balaniūros 
padedama. Šiaip ar taip, galų gale visi trys pasiekė vartus. 
Šie buvo atviri, nuleidžiamosios grotos - pakeltos. 

Kad ir koks esi išsekęs, visgi žingsniuoti tiesiai prie 
milžinų būsto durų reikia įžūlumo. Narsiausias iš visų 
trijų pasirodė Balaniūra, nors kaip tik jis iki šiol stengėsi 
perspėti bendražygius nelįsti į Harfangą. 

— Eime pirmyn, tik ramiai, - paragino kitus. - Kad ir 
ką darytumėte, tik neatrodykite išsigandę. Išvis eidami 
čionai jau iškrėtėme tokią kvailystę, kad didesnės ir ne- 
sugalvosi, bet, jeigu jau esame čia, verčiau nutaisykime 
tikrų narsuolių išraišką. | 

Tai taręs, liūnarangis žengė į tarpuvartę, sustojo po 
arka, kur aidas, kaip vylėsi, turėjo sustiprinti balsą, ir už- 
baubė iš visų plaučių: 

— Ei! Durininke! Atvyko svečių, ieško pastogės! 

Laukdamas kokio nors atsako, jis nusivožė savo aukš- 
tąją skrybėlę ir nupurtė įspūdingą sniego pusnį, susikau- 
pusią ant plataus jos graižo. 

— Tik pamanyk, - sukuždėjo Eustacijaus Džilei. - Te- 
gul jis ir geba kaip niekas kitas gadinti nuotaiką, bet pri- 
reikus žiūrėk, koks gali būti narsus, tikras akiplėša! 

Atsivėrė durys; jaukios židinio šviesos nutviekstame 
tarpduryje išdygo durininkas. Džilė skubiai prikando 
lūpą pabūgusi, kad neištvers nesurikusi. Milžinas iš ti- 
krųjų nebuvo toks jau išties milžiniškas: už obelį, tiesa, 
augesnis, bet telegrafo stulpui ūgiu neprilygo. Jo galvą 
puošė šiurkščių plaukų kaltūnas, vilkėjo jis odinukę, 
visą nusagstytą metalinėmis plokštelėmis - taip, kad ji 
beveik atstojo žiedmarškes. Keliai švietė pliki (tik neap- 
sakomai plaukuoti), o blauzdas slėpė kažkas panašaus į 
antblauzdžius. Durininkas pasilenkė ir išsprogino akis į 
Balaniūrą. 

— O kokiu gi padaru tu vadiniesi? - paklausė. 

Džilė kaip įmanydama sutelkė drąsą. 

- Malonėkite! — suriko ji milžinui. - Dama Su Žalia 
Suknele sveikina romiųjų milžinų karalių; jūsų Rudens 
šventei ji siunčia mus, du vaikus iš pietų, ir šį liūnarangį 
(jo vardas - Balaniūra). Jeigu tik, žinoma, nesukelsime 
kokių nepatogumų, - mandagiai pridūrė ji. 

- Oho! - nusistebėjo durininkas. — Čia jau visai kita 
kalba. Eikit vidun, mažulėliai, užeikit, užeikit. Čionai, į 
sarginę, o aš tuomsyk pranešiu jo didenybei. - Jis smal- 
siai nužvelgė vaikus. - Mėlynaveidžiai, - tarstelėjo. - Nė 
nežinojau, kad būna jūsų ir tokios spalvos. Man iš tikrų- 
jų buvę nebuvę. Spėju, kad vieni kitiems jūs gana gražūs. 
Kaip sakoma, ir vabalaitė vabalo akims graži. 

— Mūsų veidai pamėlę nuo šalčio, - paaiškino Dži- 
lė. - Tai dar visai nereiškia, kad jie i žikryjų mėlyni. 

— Tuomet eikit, eikit čionai, susišildysit. Čionai, 
trumpuliukai, - kvietė juos durininkas. Jie nusekė pas- 
kui jį į sarginę. Nebuvo itin jauku išgirsti, kaip paskui 
juos žvangėdamos užsitrenkia tokios didžiulės durys, 
bet apie tai atvykėliai tučtuojau užmiršo, vos išvydę tai, 
ko be perstojo ilgėjosi nuo pat vakarykščios vakarienės — 
ugnį. Ir dar kokią ugnį! Galėjai pamanyti, kad židinyje 
pleška keturi ar penki storų medžių kamienai, o kaitra 
tvoskė tokia, kad trijulė net negalėjo prisiartinti arčiau 
nei per kelis jardus. Tad visi trys sudribo tiesiog ant ply- 
tomis išklotų grindų - taip arti ugnies, kaip įstengė iš- 
tverti, ir su palengvėjimu atsidūsėjo iš visos širdies. 

— Nagi, jaunuoli, - kreipėsi durininkas į kitą milžiną, 
kuris, įsitaisęs kambario gilumoje, taip dėbsojo į svečius, 
kad, atrodė, akys iššoks ant kaktos. - Bėki vikriau į rū- 
mus, nuneški štai tokią žinią. - Ir jis išklojo tą pat, ką 
jam buvo sakiusi Džilė. Jaunesnysis milžinas dar sykį 
nudelbė juos žvilgsniu, griausmingai nusikvatojo ir iš- 
plumpino lauk. 

— Klausyk, Varlėke, - dabar jau durininkas kreipėsi į 
Balaniūrą, - o tau, kaip kažin ką, ne prošal būtų pra- 
skaidrinti nuotaiką. — Jis išsitraukė juodą butelį, visai 
tokį, kaip ir paties Balaniūros, tik bene dvidešimt kartų 
didesnį. - Nagi, pažiūrėkim, nagi, pažiūrėkim, - niurnė- 
jo milžinas. - Taurės tau duoti negaliu — nuskęsi. Nagi, 
pažiūrėkim, ką dar čia turime. Ak štai, druskinė - bus 


kaip sykis. Tik, žinok, rūmuose apie ją užsiminti never- 

ta. Visokie sidabriniai stalo daikčiukai tiesiog kažkaip 
atsiduria čia, aš niekuo dėtas. 

Druskinė buvo ne visai tokia kaip mūsiškės, tieses- 
nė ir siauresnė — ir Balaniūrai puikiausiai atstojo taurę. 
Milžinas ir pastatė ją ant grindų šalia jo. 

Vaikai neabejojo, kad Balaniūra, nė per nago juodymą 
nepasitikįs net ir romiaisiais milžinais, gėrimo atsisakys. 
Bet suklydo. Liūnarangis suniurnėjo: 

— Ką gi, dabar jau vis tiek vėlu galvoti apie atsargu- 
mą — mes viduje, durys užtrenktos. - Jis prikišo nosį prie 
druskinės, pauostė gėrimą. - Kvepia taip, kaip ir turėtų 
kvepėti, - pripažino. - Bet ką gali žinoti. Reikėtų įsitikin- 
ti. — Jis gurkštelėjo. - Ką gi, skonis irgi toks, koks turėtų 
būti, - tarė. - Bet iš vieno gurkšnio niekad negali spręs- 
ti. Kažin, kas būtų paragavus dar? — Jis sriūbtelėjo jau 
drąsiau. - Ak! — atsiduso. — Štai kas įdomu: ar toks pat 
ir bus iki dugno? - Jis vėl gerai patraukė iš druskinės. — 
Kaip kažin ką, pačiame dugne būtinai teliūškuos kokia 
bjaurastis, nei aš nustebsiu, nei ką, - pareiškė ir užsivertė 
likučius. Tada apsilaižė lūpas ir pasakė vaikams: - Štai ir 
išbandymas. Jei aš staiga susiraitysiu arba sprogsiu, arba 
pavirsiu driežu ar dar kas atsitiks, tuomet jūs žinosite, 
kad nevalia imti į burną nieko, ką jie pasiūlys. 

Milžinas durininkas, buvęs per toli, kad girdėtų, ką 
Balaniūra marmaliuoja sau po nosimi, užbaubė plyšda- 
mas juokais: 

- Ėgi, Varlėke, tai bent vyras! Iki pat dugno, tik pa- 
manykit! 

— Ne vyras aš ir išvis ne žmogus... aš liūnarangis, — 
atsakė jam Balaniūra kažkokiu keistu balsu, lyg žodžiai 
veltųsi burnoje. - Nagi ir ne varlė. Liūnarangis. 

Tą akimirksnį durys už nugarų atsilapojo ir įėjęs jau- 
nesnysis milžinas pranešė: 

- Jiems liepta eiti į sosto menę, tučtuojau. 

Vaikai nedelsdami pakilo, bet Balaniūra liko sėdėti ir 
vebleno toliau: 

— Liūna-rangis. Liūna-rangis. Labai garbus liūna-ran- 
gis. Garbarangis. 

— Rodyk jiems kelią, jaunuoli, - paliepė milžinas du- 
rininkas. — Varlėką verčiau nunešk pats. Jis, regis, lašą 
kitą padaugino. 

— Nieko aš nepadaugintas, - paprieštaravo Balaniū- 
ra. - Ir ne varliarangis. Nieko aš nevarlintas. Aš — gar- 


barabangis. 


Bet jaunasis milžinas, il- 
gai nelaukęs, pagriebė 
jį už juosmens, O vai- 
kams mostelėjo sekti 
paskui. Šitaip, ne 
itin oriai, jie įVei- 

kė rūmų kiemą. 
Balaniūra, milži- 

no gniaužtų su- 
spaustas, glebniai 


kadaruojančiomis 


------ 

rankomis ir kojomis, išties buvo labai jau panašus į varlę. 
Bet vaikams nebuvo kada kreipti į tai dėmesį, mat ne- 
trukus jie jau įžengė pro įspūdingo dydžio pačių rūmų 
duris ir, gana spėria ristele, kad spėtų su milžino žings- 
niais, įveikę keletą koridorių (abiejų širdys vartaliojosi 
gerokai greičiau nei įprastai), atsidūrė neaprėpiamoje 
menėje, kurios net nevaliojo apžvelgti nesimarkstydami: 
čia tvieskė žibintai, židinyje kurtinamai kriokė ugnis, 
negana to, atšvaitus taškė ir blizgančios paauksuotos 
lubos bei karnizai. Kairėje ir dešinėje būriavosi tokia 
daugybė milžinų, kad nė nesuskaičiuosi, visi pasipuošę 
prabangiais drabužiais, o pačiame menės gale dviejuose 
sostuose sėdėjo dvi gigantiškos būtybės, reikia manyti — 
karalius ir karalienė. 

Sustojo atvykėliai gal per dvidešimt pėdų nuo sostų. 
Eustacijus ir Džilė, tegul ir nevikriai, pabandė nusilenkti 
(Eksperimentinėje mokykloje mergaičių niekas nemoko 
grakščiai tūptelėti), o Balaniūrą jaunasis milžinas atsar- 
giai nuleido ant grindų — liūnarangis ten pat ir susmu- 
ko pusiausėda. Tokia poza, su išsikėtojusiomis ilgomis 
rankomis ir kojomis, jis, tiesą sakant, buvo nepaprastai 


panašus į stambų vorą. 


8 SKYRIUS 

NT pirmyn, Poul, daryk, kas pridera, - su- 
1 šnibždėjo Eustacijus. 

Džilė staiga pajuto, kad burna visiškai perdžiūvusi ir 
nepavyks išlementi nė žodžio. Ji niršiai linktelėjo Eusta- 
cijaus pusėn. 

Tylomis nusprendęs niekad jai už tai neatleisti (Ba- 
laniūrai, beje, — irgi) Eustacijus apsilaižė lūpas ir suriko 
milžinų karaliui: 

— Malonėk išgirsti, valdove: tave sveikina Dama Su 
Žalia Suknele ir sako siunčianti tau mus Rudens šventei. 

Milžinų karalius ir karalienė tik susižvalgė, linktelėjo 
vienas kitam ir abu nusišypsojo, tik Džilei nuo tos šyp- 
senos kūnas pagaugais nuėjo. Karalius jai patiko kiek 
labiau nei karalienė. Jis buvo su vešlia garbanota barz- 
da ir ereliška nosimi, tiesą sakant, kaip milžinas - netgi 
gana patrauklus. Užtat karalienė buvo baisingai stora, su 
nukarusiu dvigubu pagurkliu, riebiu pudruotu veidu — 
tai neatrodytų gražiai net ir jaunam, normalaus dydžio 


veidui, tad ką jau kalbėti apie tokį, dešimtkart padidin- 

tą. Ūmai karalius iškišo liežuvį ir apsilaižė lūpas. Šitaip, 
aišku, galėtų pasielgti bet kas, tačiau karaliaus liežuvis 
buvo toks ilgas, toks raudonas ir dar kyštelėjo taip neti- 
kėtai, kad Džilė net krūptelėjo. 

— O, kokie puikūs vaikučiai! - įvertino karalienė. („Gal- 
būt vis dėlto ji bus malonesnė“, - dingtelėjo Džilei.) 

— Taip, iš tiesų, — sutiko karalius. - Vaikai bemaž to- 
buli. Sveikiname jus savo dvare. Duokite šen rankas. 

Jis ištiesė jiems nuleistą dešiniąją - pirštai buvo nuo- 
stabiai švarūs, apmaustyti žiedais, bet su bauginančiai 
ilgais smailiais nagais. Milžino letena buvo per stambi, 
kad jis galėtų paspausti vaikų ištiestas rankas, tad spus- 
telėjo bent alkūnes. 

— O kas gi šitas? - paklausė karalius, rodydamas Ba- 
laniūrą. 

— Gahrbarabanghis, - sušvebeldžiavo tas. 

— Ak! - klyktelėjo karalienė, skubiai suglobdama pa- 
lei kulkšnis plazdančius sijonus. - Koksai baisybė! Ir dar 
gyvas! 

- Jis visai mielas, jūsų didenybe, tikrai tikrai, - suska- 
to įtikinėti Eustacijus. - Kai artimiau su juo susipažinsi- 
te, jis jums dar ir kaip patiks. Nė kiek tuo neabejoju. 

Viliuosi, jums neprapuls ūpas domėtis, kas toliau 
nutiko Džilei, jei pasakysiu, kad tą akimirką ji apsipylė 
ašaromis. Iš tiesų verkti ji turėjo rimtų priežasčių, ir ne 
vieną. Jos kojos ir rankos, ir ausys, ir nosis dar net ne- 


spėjo dorai atšilti, tirpstantis sniegas sunkėsi į drabužius 

ir varvėjo ant grindų, tą dieną ji buvo beveik nieko ne- 
valgiusi ir negėrusi, o kojas jau taip sopėjo, kad mergai- 
tė jautė ilgai nebeišstovėsianti. Šiaip ar taip, ašaromis ji 
netikėtai pešė daugiau, nei būtų galėjusi kokiu nors kitu 
būdu. Mar karalienė tuoj pat sušuko: 

— Ak, vargšas vaikas! Valdove, iš tiesų negerai darome 
versdami svečius stovėti čia. Nagi, kas nors iš jūsų, pa- 
sikrutinkite! Greičiau, veskite juos iš čia! Išmaudykite, 
pavalgydinkite, duokite vyno. Paguoskite mažylę. Parū- 
pinkite jai čiulpinukų ir lėlių, ir visokių vaistų, kokių tik 
sugalvosite, duokite karšto gėrimo iš pieno su alum, ir cu- 
kruotų vaisių, ir kmynų, ir lopšinių. Neverk, mažuliuke, 
neverk, kitaip būsi niekam tikusi, kai ateis puotos metas. 

Dėl tų lėlių ir žaislų Džilė pasipiktino taip, kaip bū- 
tume pasipiktinę jūs ar aš, negana to, nors čiulpinukai 
ir cukruoti vaisiai kitomis aplinkybėmis būtų skambėję 
išties gundančiai, mergaitė vylėsi gauti ir sotesnio valgio. 
Vis dėlto karalienės nusišnekėjimų padariniai buvo kuo 
puikiausi: Balaniūrą ir Eustacijų tuojau pat paėmė ant 
rankų du drambloti kamerdineriai, Džilę - milžinė frei- 
lina ir nunešė į jiems skirtus kambarius. 

Džilės kambarys buvo didumo sulig bažnyčia; ti- 
kriausiai jis būtų pasirodęs gana niūrus, jei ne pakurtas, 
ūžiantis židinys ir labai storas tamsiai raudonas kilimas 
ant grindų. Ir čia ėmė dėtis išties nuostabūs dalykai. 
Freilina perdavė Džilę senajai karalienės auklei, kuri, 


milžinų požiūriu, buvo mažytėlaitė senučiukė, amžiaus 

suriesta mažne dvilinka; žmogaus akimis, ji galėjo būti 
nelabai didelė milžinė, kad galėtų įžengti į paprasčiau- 
sią kambarį, nesirėždama viršugalviu į lubas. Ji buvo itin 
sumani ir paslaugi, tik Džilę netrukus išerzino jos bega- 
linis caksėjimas liežuviu ir nuolat kartojami kad ir tokie 
žodeliukai: „O lia lia ir opapa!“, „Iu mano pupuli!“ ar 
„Nagi štai taip, mažiule!“ 

Milžinė pripylė didžiulį dubenį kojoms plauti karšto 
vandens ir padėjo Džilei įlipti. Jeigu mokate plaukti (o 
Džilė mokėjo), tuomet maudynės milžinų vonioje - vie- 
nas malonumas. Smagumėlis yra ir milžinų rankšluos- 
čiai - nors šiurkštoki ir graužiantys, užtat didumo - kaip 
geros paklodės. Iš tiesų nė nereikia šluostytis - užtenka 
smagiai pasivolioti ant jų priešais židinį. Nusidžiovinusi 
Džilė buvo aprengta naujintėlaičiais, gurgždančiais pa- 
šildytais drabužiais, netgi labai prašmarniais, tik kiek 
per dideliais, bet siūtais akivaizdžiai žmonių mergaitei, 
ne milžinaitei. „Jei toji moteris su žalia suknele čia lan- 
kosi, jiems mūsų didumo svečiai, reikia manyti, - ne pir- 
miena', - dingtelėjo Džilei. 

Netrukus ji įsitikino neklydusi, mat jai buvo pastatyti 
normalaus ūgio suaugusiam žmogui pritaikyti stalas ir 
kėdė, peiliai, šakutės bei šaukštai irgi buvo įprasto dy- 
džio. Buvo išties nuostabu patogiai atsisėsti, galų gale pa- 
sijusti švariai ir sušilusiai. Vis dar basa Džilė su didžiuliu 
malonumu braidė po minkštą kilimą. Kojos smego į jį 


iki čiurnų — pats tas numintoms, įskaudusioms pėdoms. 

Pietums — nors jau buvo veikiau arbatos nei pietų me- 
tas — ji gavo vištienos sriubos su porais, kalakuto keps- 
nį, saldaus pudingo, skrudintų riešutų; vaisių irgi galėjo 
kirsti kiek telpa. 

Džilę erzino tiktai auklė, kuri, kur buvusi, kur nebu- 
vusi, vis įplumpsėdavo vidun ir kaskart atnešdavo kokį 
nors gremėzdišką žaislą: tai didžiulę lėlę, didesnę net už 
pačią Džilę, tai dramblio didumo medinį arkliuką su ra- 
tukais, paskui - būgnelį sulig dujų rezervuaru ir galiau- 
siai — veltinį avinėlį. Visi tie daiktai buvo bjaurūs, bet 
kaip sulipinti, išdažyti labai ryškiomis spalvomis - Džilė 
kaip įmanydama suko nosį šalin. Vis kartojo auklei, kad 
tų žaislų jai nereikia, bet milžinė nenorėjo nė klausytis. 

— Na jau, na jau, - ji sucaksėjo liežuviu. - Panorėsi 
jų, dar ir kaip panorėsi, žinau! Tik pirmiau truputytį 
atsipūsi. Ke ke ke... 
O dabar — čiūčia 
liūlia! Liūlia liū- 
lia, mano pupuli! 

Lova irgi pa- 
sirodė skirta ne 
milžinams - tik 
šiaip didelė lova 
su baldakimu — 
tokių kartais ap- 
tiktum kokiame 


senamadiškame 

viešbutyje. Bet neaprėpiamame kambaryje ji atrodė visai 
mažutė. Džilė džiugiai išsipleikė minkštame patale. 

— Ar vis dar sninga, aukle? - paklausė jau mieguistai. 

— Ne. Dabar jau lyja, mano zuikyti! - atsakė milži- 
nė. - Lietus nuplaus visą tą bjaurų sniegą. Rytoj pat 
mano pupuliukas jau galės žaisti kieme! — Ji apkamšė 
Džilę ir palinkėjo labos nakties. 

Ir norėdamas nesugalvočiau, kas galėtų būti dar ne- 
maloniau už milžinės bučkį. Džilės nuomonė irgi buvo 
tokia, bet mergaitė tuojau pat nugrimzdo į gilų miegą. 

Visą vakarą ir visą naktį šniokštė sodrus lietus, lašai 
barbeno į pilies langus, bet Džilė nieko negirdėjo: kietai 
įmigusi ji pramiegojo vakarienę, jai bemiegant atėjo ir 
praėjo vidurnaktis. Atslinko ir ta tykiausia nakties valan- 
da, kai milžinų rūmuose nebekrutėjo niekas, nebent pe- 
lės. Ir tą juodžiausią valandą Džilę aplankė sapnas. 

Jai regėjosi, kad nubudo tame pačiame kambaryje, 
išvydo, kad ugnis židinyje beveik užgesusi, vos blėsuo- 
ja raudonos žarijos, o jų atšvaitai krinta ant didžiulio 
medinio arkliuko. Šis staiga pajudėjo - pats, niekieno 
netraukiamas, atriedėjo kilimu ir sustojo Džilės lovos 
galvūgalyje. Tik dabar tai buvo nebe arklys, o arklio di- 
dumo liūtas. Iš žaislinio jis staiga virto tikru, ir tuojau 
pat priešais Džilę stojo patsai tikrasis liūtas, visai toks, 
kokį ji matė ant kalno anapus pasaulio krašto. Kambarį 
užtvindė sumišę saldūs kvapai. Bet Džilę graužė kažin 


koks rūpestis, tiesa, kažkur giliai, ji niekaip nepajėgė 

iškrapštyti jo paviršiun, bet skruostais staiga pasipylė 
ašaros, net ėmė drėkti pagalvė. Liūtas liepė jai pakartoti 
ženklus, ir Džilė ūmai susizgribo išvis jų nebeprisime- 
nanti. Kai tai suprato, ją apėmė gniuždantis siaubas. 
Tuomet Aslanas suėmė ją nasrais (ji jautė jo lūpas, jo 
kvėpsnį, bet ilčių - ne) ir prinešė prie lango, ir paragino 
žvilgtelėti laukan. Švietė skaisti mėnesiena, o didžiulės 
raidės per visą pasaulį - o gal per visą dangų, ji gerai ne- 
suprato - skelbė: PO MANIM. Vos jai išvydus šiuos žo- 
džius, sapnas išsisklaidė, o pabudusi kitą rytą, jau gerai 
įdienojus, Džilė išvis nebeprisiminė ką nors sapnavusi. 

Džilė buvo jau atsikėlusi, apsirengusi ir net sukirtusi 
priešais židinį jai patiektus pusryčius, kai auklė atvėrė 
duris ir pranešė: 

— O štai ir mano gražuolytės draugai atėjo kartu pa- 
Žaisti. 

Į kambarį įžengė Eustacijus ir liūnarangis. 

— Sveikučiai! Labas rytas, - džiugiai pasisveikino 
Džilė. - Argi ne smagumėlis? Kaip kažin ką, dėjau į akį 
visas penkiolika valandų, ne mažiau. Ir jau kur kas ge- 
riau jaučiuosi. Kaip jūs? 

— Aš irgi, - atsakė Eustacijus. - O štai Balaniūra 
skundžiasi, kad skauda galvą. Ei! O juk čia, pas tave, 
prie lango stovi sofa! Jei užsiliptume ant jos, galėtume 
apsidairyti pro langą. 

Akimoju visi trys atsidūrė ant sofos. Džilei pakako 
vieno žvilgsnio. 

— O siaube siaubeli! — aiktelėjo ji. 

Skaisčiai švietė saulė, sniego buvo likę vos vienas ki- 
tas ruoželis - beveik visą nuplovė lietus. Tiesiog priešais 
apačioje, lyg patiestas žemėlapis, plytėjo plokščioji kalvos 
ketera, per kurią jie vakar taip vargingai kapstėsi, tik da- 
bar, žvelgiant iš pilies, buvo visiškai aiškiai matyti, kad 
tai - gigantiško miesto griuvėsiai. Paviršius daugiausia iš- 
liko plokščias, nes, kaip dabar pamatė Džilė, beveik visa 
kalvos ketera tebebuvo išgrįsta, nors grindinys šen ten jau 
įgriuvęs. O tai, ką jie palaikė susikryžiuojančiais pylimais, 
iš tiesų buvo didžiulių pastatų sienų liekanos —- kadai- 
se ten veikiausiai stūksojo milžinų rūmai ir šventyklos. 
Vienoje vietoje tebestovėjo neišgriuvęs gal penkių šimtų 
pėdų aukščio sienos luitas - jį Džilė ir palaikė kyšančia 
uola. O tai, kas jai pasirodė panašu į gamyklos kaminus, 
buvo virtinė didžiulių aptrupėjusių kolonų - dabar jos 
smygsojo nevienodo aukščio, o nuvirtusios dalys gulėjo 
papėdėje tarsi nukirsti kažkokie neįtikėtini akmeniniai 
medžiai. Iškyšos, kuriomis jie ropštėsi šiauriniu šlaitu 
žemyn, — savaime aišku, ir tos, kuriomis kopė anuo, pie- 
tiniu, aukštyn, — buvo išlikusios milžiniškų laiptų pako- 
pos. O pačiame viduryje, tiesiog ant grindinio, juodavo 
didžiulės raidės, iš jų susidėjo žodžiai: PO MANIM. 

Trejeras keliautojų tik susižvalgė nusiminę, o po va- 
landėlės Eustacijus balsu išsakė tai, ką galvojo visi: 

- Pražiopsojome ir antrą, ir trečią ženklą... 

Tą par akimirksnį Džilė prisiminė sapną. 

— Tai aš kalta, - nevilties kupinu balsu ištarė mergai- 


tė. — Aš... aš... tiesiog apsileidau, nebepasikartodavau 

ženklų kiekvieną vakarą. Jei būčiau galvojusi apie juos, 
tikriausiai būčiau atpažinusi, kad tai miestas... net per 
visą tą pūgą. 

— Aš dar kaltesnis, - prisipažino Balaniūra. - Juk aš 
įžvelgiau, kad tai miestas... na, beveik. Galvojau sau: ogi 
labai jau panašu į miesto griuvėsius. 

— Ko jau ko, o tavęs tikrai negalime kaltinti, - pareiš- 
kė Eustacijus. - Tu bent jau bandei mus sulaikyti. 

— Ber nepakankamai įtaigiai, - sielojosi liūnarangis. - 
Ir kokios jau čia pastangos! Man nereikėjo stengtis, tie- 
siog sulaikyti jus, ir viskas! Vieną - kairiąja ranka, kitą - 
dešiniąja, tarsi nebūčiau pajėgęs! 

— Tiesą sakant, - pripažino Eustacijus, - mes taip 
veržėmės čionai, kad niekas kita net nerūpėjo. Bent jau 
apie save tikrai galiu taip pasakyti. Nuo pat tos akimir- 
kos, kai susidūrėme su ana žalia moteriške ir nebyliuoju 
riteriu, nebegalvojome apie nieką kita. Princas Rilianas 
bemaž visai išrūko iš galvos. 

— Nelabai tenustebčiau sužinojęs, - pareiškė Balaniū- 
ra, - kad šito ji ir siekė. 

— Nesuprantu, nors tu ką, - pasakė Džilė, - kaip mes 
sugebėjome pražiopsoti tas raides? O gal vakar jų ten nė 
nebuvo? Ar gali būti, kad jis... Aslanas... kažkaip išraižė 
jas tik šiąnakt? Regėjau tokį keistą sapną... - Ji papasa- 
kojo sapną bendražygiams. 

— Eik jau, žiople, - burbtelėjo Eustacijus. - Matėm 


mes tas raides. Buvom į jas įlipę. Negi dar nesupranti? 

"Tas laužytas takas, kuriuo bandėme eiti, - juk tai žodžio 
MANIM raidė M. Toji tavo nugrimzdusi garvė! Pirmiau- 
sia ėjome viena M kraštine tiesiai į šiaurę, paskui staigus 
posūkis į dešinę - M raidės brūkšnys žemyn, vėl staigus 
posūkis į kairę - kylame aukštyn, dar vienas posūkis - an- 
trąja kraštine žemyn. Ten ir atgal - pasivaikščiojome rai- 
de M, kaip kokie nukvakę nevispročiai, o tokie iš tikrųjų 
ir esame! - Jis piktai spyrė į sofą, tada kalbėjo toliau: — 
Nieko nebus, Poul. Gerai žinau, ką galvoji, nes ir pats taip 
galvojau. Galvojai: ak, o juk būtų miela, jeigu Aslanas 
nuorodas ant miesto griuvėsių akmenų būtų palikęs tik 
tada, kai mes tuos griuvėsius jau perėjome. Tuomet jis ir 
būtų kaltas, ne mes. Juk taip galėjo būti, ar ne? Papūsk. 
Patys kalti — ir turime tai pripažinti. Gavome keturias 
nuorodas - ir tris iš jų jau pražiopsojome, štai taip. 

— Nori pasakyti - aš pražiopsojau, - pasakė Džilė. - 
Ką gi, teisybė. Aš gadinu viską iš eilės nuo pat tos aki- 
mirkos, kai atsigriozdinai mane čionai. Bet vis tiek... na, 
iš tikrųjų man labai gaila, baisiausiai atsiprašau, - bet vis 
tiek: o kokios gi tos nuorodos? PO MANIM - kažko- 
kia beprasmybė... 

— Visai ne, nuoroda turi prasmę, — paprieštaravo Ba- 
laniūra. - Tai reiškia, kad princo turime ieškoti po tuo 
miestu. 

— O kaip tai padaryti? - suglumo Džilė. 

— Taigi, geras klausimas, - sutiko Balaniūra, trindamas 


savo stambių varliškų rankų delnus. - Kaip tai padaryti 

dabar? Štai jei būtume prisiminę užduotį keliaudami per 
Griuvėsių Miestą, mums, be abejo, būtų parodyta kaip — 
būtume aptikę kokias dureles ar urvą, ar tunelį, o gal su- 
sitikę ką nors, kas mums pagelbėtų. Galbūt (juk niekad 
nežinai) netgi patį Aslaną. Trumpiau tariant, vienaip ar 
kitaip būtume nusikrapštę po tais grindinio akmenimis. 
Aslano nuorodos visada suveikia - be išimčių. Tik štai 
kaip tai padaryti 42ba7 - jau kitas klausimas. 

— Na, turbūt tereikia paprasčiausiai traukti atgalios, — 
pasiūlė Džilė. 

— Tikrai taip jau paprasta? —- suabejojo Balaniūra. — 
Pirmiausia turbūt reikėtų bent pamėginti atsidaryti šitas 
duris. 

Visi trys sužiuro į duris ir tuoj pat įsitikino nė vienas 
net nepasieksiąs rankenos. O net jei ir pasiektų, vargu ar 
jiems pavyktų ją pasukti. 

— Kaip manote, gal jie vis dėlto mus išleistų, jei pa- 
prašytume? - pratarė Džilė. Niekas jai neatsakė, bet visi 
pagalvojo tą patį: „Ko gero, ne. 

Mintis buvo ne iš maloniausių. Balaniūra kategoriš- 
kai atmetė siūlymą iškloti milžinams visą tiesą ir tiesiog 
pasiprašyti išleidžiamiems; vaikai, aišku, negalėjo šito 
daryti be jo leidimo, nes buvo tvirtai pažadėję. Visų trijų 
nuomonės sutapo: išsprūsti iš pilies naktį - jokių šansų. 
Už uždarytų durų savo kambariuose visi bus tikri belais- 
viai iki pat kito ryto. Žinoma, galima mėginti prašyti, 
kad milžinai nakčiai duris paliktų praviras, bet taip tik 
sukelsi įtarimų. 

— Vienintelė viltis - mėginti nėšintis iš čia dienos 
šviesoj, - tarė Eustacijus. - Juk gali būti taip, kad popiet 
visi milžinai linkę valandėlę nusnūsti, tiesa? O jeigu mes 
kaip nors įsiprašytume į virtuvę, galbūt rastume užpaka- 
lines duris atidarytas. 

— Man nesiverčia liežuvis vadinti šito viltimi, - pareiš- 
kė liūnarangis. - Kita vertus, tik tokią viltį ir turime. 

Iš tikrųjų Eustacijaus planas nebuvo toks beviltiškas, 
kaip gali pasirodyti. Jei jums prireikia nemačiomis iš- 
trūkti iš namų, popietė kitąsyk tam palankesnis metas 
nei vidunaktis. Dieną, tikėtina, rasi pravertus langus 
ar duris, negana to, net jeigu ir įkliūsi, visuomet galėsi 
apsimesti, kad jokių konkrečių planų neturėjai ir išvis 
neketinai niekur toli nueiti. (Tuo tiek milžinus, tiek su- 
augusiuosius būtų labai sunku įtikinti, jei pristvertų jus 
lipant pro miegamojo langą pirmą valandą nakties.) 

— Vis tiek dar reikės užliūliuoti jų budrumą, - pasakė 
Eustacijus. - Privalome apsimesti, kad mums nepapras- 
tai patinka čia svečiuotis, kad laukiame nesulaukiame 
tos Rudens šventės. 

— Šventė jau rytoj vakare, - pasakė Balaniūra. - Gir- 
dėjau juos šnekantis apie tai. 

— Aišku, - tarė Džilė. - Reikia apsimesti, kad tiesiog 
netveriame savo kailyje, klausinėti visokių dalykų. Jie 
juk mano, kad mes dar visiški mažvaikiai, tad neturėtų 
būti labai sunku. 

- Nerūpestingi, - giliai atsiduso Balaniūra. - Štai ko- 


kie turime būti. Vėjavaikiai. Tarsi joks rūpestėlis netem- 

dytų padangės. Linksmi ir išdykę. Judu, jaunimėli, ne 
visuomet, kaip pastebėjau, smagiai nusiteikę. Štai į mane 
pasižiūrėkit ir darykit, kaip aš darau. Dabar būsiu links- 
mas vėjavaikis. Štai šitaip. — Jis gana kraupiai išsiviepė. — 
Ir dar išdykėlis. - Jis graudžiai pastrapsėjo. - Tik įdėmiai 
mane stebėkite, netrukus įgusite. Supraskite, jie jau dabar 
mano, kad aš — toksai juokingas jaunikaitis. Drįstu tvir- 
tinti: judviem pasirodė, kad vakar vakare buvau mažumė- 
lę įkaušęs, bet užtikrinu: aš tiktai apsimečiau, na, beveik. 
Pamaniau sau, galbūt ateityje tai kaip nors pravers. 

Gerokai vėliau, aptarinėdami viską, kas jiems nutiko, 
vaikai taip ir negalėjo nuspręsti, ar pastarasis pareiški- 
mas buvo teisybė; abejonių nekėlė viena: pats Balaniūra 
anuomet visiškai tuo tikėjo. 

— Sutarta. Būsime vėjavaikiai, - sutiko Eustacijus. — 
Tik kaip dabar mums ką nors prisišaukus, kad atidarytų 
duris? Kol būsime vėjavaikiai, lakstysime ir išdykausime, 
reikėtų kiek įmanoma išnaršyti šitą pilį. 

Jų laimei, kaip tik tą akimirką durys atsilapojo ir vi- 
dun įgrumėjo auklė. 

— Nagi, nagi, mano pupuliai! - užbaubė. - Karalius 
su visais dvariškiais ruošiasi medžioklėn — turbūt norė- 
site pasižiūrėti. Tai reginys, yra į ką akis paganyti! 

Nieko nelaukę trejetas svečių nukurnėjo pro ją į ko- 
ridorių ir pirmais pasitaikiusiais laiptais nulipo žemyn. 
Šunų lojimas, ragų gausmas ir milžinų balsai buvo pati- 
kimas kelrodis, tad po kelių minučių jie atsidūrė kieme. 

Visi čia susirinkę milžinai buvo pėsti, mat toje pasaulio 
dalyje apie milžinus arklius niekas nėra girdėjęs ir milži- 
nams medžioti tenka pėstiems - Anglijoje panaši būna 
medžioklė su skalikais. Šunys čia irgi nebuvo kuo ypa- 
tingi — paprasčiausių skalikų didumo. 

Vos išvydusi, kad čia nėra arklių, Džilė iš pradžių siau- 
bingai nusivylė, mat jai nekilo nė menkiausios abejonės: 
storulė karalienė nieku gyvu nepūškuos paskui skalikus 
pėsčiomis, o jeigu ji ištisą dieną kiurksos namie, trejetui 
atvykėlių tai nieko gera nežada. Bet, vos taip pagalvoju- 
si, mergaitė išvydo ir pačią karalienę: ši sėdėjo neštuvuo- 
se, kuriuos ant pečių laikė šešetas jaunų milžinų. Paikoji 
milžinė nuo galvos iki kojų buvo apsitaisiusi žaliais dra- 
bužiais, prie šono kabojo ragas. Kieme būriavosi dar dvi- 
dešimt ar trisdešimt milžinų, tarp jų — ir pats karalius, 
visi jau pasirengę medžioklei; jie šnekučiavosi ir juokėsi, 
bet nuo jų balsų galėjai apkursti. Gerokai žemiau, dau- 
gmaž Džilės lygmenyje, nestygo šunys: vizgino uodegas 
ir kiauksėjo, ir vis taikėsi įbrukti jai į saują drėgnas nosis 
bei apdribusius, seilėtus nasrus. 

Balaniūra jau buvo bepradedąs demonstruoti tai, ką 
pats laikė vėjavaikišku ir išdykėlišku elgesiu (jei kas nors 
būtų atkreipęs į jį dėmesį, veikiausiai būtų viską sugadi- 
nęs), bet Džilė skubiai pasipuošė pačia žaviausia vaikiš- 
ka šypsena ir tekina pasileido prie karalienės neštuvų. 

— Ak, malonybe! - sušuko jai. - Juk neišvykstate toli, 


tiesa? Juk sugrįšite? 

— O taip, brangioji, - patikino karalienė. - Grįšiu šį 
pat vakarą. 

— Oi, kaip gerai! - sukrykštė Džilė. - O mes rytoj galė- 
sime ateiti į puotą, tiesa? Juk galėsime? Mes taip laukiame 
rytojaus vakaro! Mums taip patinka čia svečiuotis! Kol 
jūsų nebus, mums juk galima bėgioti po visą pilį ir viską 
apžiūrinėti? Juk galima, tiesa? Ak, prašau mums leisti! 

Karalienė maloningai leido, bet griausmingas dvariš- 


kių juokas bemaž užgožė jos balsą. 


9 SKYRIUS 


-—2/2/3— 


Kaip jie sužinojo sį tą, ką vertėjo žinoti 


ėliau kiti pripažino, kad Džilė tą dieną buvo nepa- 

kartojama. Vos karaliui su kitais medžiokliais išvy- 
kus, ji ėmėsi tyrinėti aplinką: šniukštinėjo po visą pilį, 
kamantinėjo visus sutiktus, bet taip nekaltai, taip vaikiš- 
kai, kad niekas negalėjo suuosti jokių slaptų kėslų. Dži- 
lė neužsičiaupė nė akimirkai, bet vargu ar pasakytum, 
kad kalbėjo: be paliovos čiauskėjo ir kikeno. Ji meilinosi 
visiems iš eilės: rūmininkams, durininkams, kambari- 
nėms, rūmų damoms ir nusenusiems milžinams dvariš- 
kiams, kuriems dėl garbaus amžiaus medžioklės dienos 
jau buvo praeity. Ji leidosi bučiuojama ir glostinėjama, 
o ją myluojančios milžinės, regis, gailėjosi jos ir vis va- 
dino „vargše mažyle“, nors nė viena nesiteikė paaiškinti 
kodėl. Ypač ji susidraugavo su virėja, per ją ir sužinojo 
itin svarbų dalyką: prie virtuvės esama indų plovyklos, 
o šios durelės išveda per išorinę pilies sieną, taigi pro čia 
galima ištrūkti laukan neinant per didįjį kiemą ir pro di- 
džiuosius vartus. Sukiodamasi virtuvėje, ji dėjosi esanti 


besotė ir mielai kimšo visokius gardžius kąsnelius, ku- 

riais ją dosniai vaišino virėja ir indų plovėjos. Užbėgu- 
si viršun, pas damas, Džilė kamantinėjo, kuo gausianti 
apsirengti pokyliui, kiek jai bus leista vakaroti ir ar ga- 
lėsianti pašokti su kokiu nors pačiu mažiausiu milžinu. 
Ir dar (vėliau, tai prisiminus, net prakaitas išpildavo) 
kartais kvailai pakreipdavo galvą, - žinojo, kad tokiu 
neva žaviu judesiu galima papirkti bet kokį suaugusįjį, 
nesvarbu, milžiną ar ne, - krestelėdavo garbanas ir tarsi 
nenustygdama vietoje suklegėdavo: 

— Ak, kaip aš norėčiau, kad jau būtų rytojus! Argi jūs 
jo nelaukiare? Kaip manote, ar labai lėtai slinks laikas 
iki rytdienos? 

Visos milžinės į tai atsakydavo, kad ji esanti nuostabi 
meilutė mažulėlė, o kai kurios net imdavo šluostytis akis 
paklodės dydžio nosinėmis, lyg vos sulaikydamos ašaras. 

— Tokio amžiaus jie išties nepaprastai mieli padarė- 
liai, - pasakė viena milžinė kitai. - Beveik net gaila... 

Eustacijus ir Balaniūra taip pat stengėsi kaip įmany- 
dami, bet mergaitėms straksėti ir čiauškėti paprastai se- 
kasi kur kas geriau nei berniukams. Bet net berniukai 
linksmą padykėlį suvaidinti gali geriau nei liūnarangiai. 

Per pietus kai kas nutiko, ir visi trys tik dar labiau pa- 
nūdo kuo skubiau nešdintis iš romiųjų milžinų pilies. 
Pietavo jie didžiulėje menėje, bet vieni prie mažo staliu- 
ko, pristumto mažne prie pat židinio. Šeši seni milžinai 
valgė prie kito, gerokai didesnio stalo, už kokių dvide- 
šimties jardų. Kalbėjosi jie labai triukšmingai, bet balsai 

sklandė taip aukštai vaikams virš galvų, kad šie nė ne- 
kreipė dėmesio — panašiai kaip nekreipiame dėmesio į 
triukšmą už lango ir mašinų ūžesį gatvėje. Valgė jie šaltą 
elnieną - Džilė iki šiol nieko panašaus nebuvo ragavusi, 
bet patiekalas jai pasirodė skanus. 

Staiga Balaniūra sužiuro į juos, o veidas taip išbalo, 
kad blyškumas švietė net per įgimtą murkšliną odos 
spalvą. 

— Daugiau - nė kąsnelio, - tarstelėjo liūnarangis. 

— O kodėl? - pakuždomis paklausė abu vaikai. 

— Negirdėjote, ką šnekasi tie milžinai? „Labai gardi ir 
minkšta ta elnio kulšis“, - pasakė vienas. O kitas atsakė: 
„Vadinasi, tas elnias buvo melagis“ „Kodėl?“ - paklausė 
pirmasis. „Nagi, - paaiškino kitas, - sako, jau užspeistas, 
ėmė įtikinėti: nežudykite manęs, mano mėsa kieta, jums 
bus visai neskanu“ 

Kokią akimirką Džilė nesusigaudė, ką tai reiškia. Bet 
tuojau suprato, mat Eustacijaus akys išsiplėtė iš siaubo ir 
jis pratarė: 

— Nejaugi mes valgėme kal/bančio elnio mėsą? 

Ši žinia juos paveikė nevienodai. Džilei, pirmąsyk at- 
sidūrusiai šiame pasaulyje, tiesiog pagailo vargšo elnio; 
šlykštūnai milžinai, pagalvojo ji, ėmė ir nudobė jį lyg 
niekur nieko. Eustacijų, kuris čia kartą jau lankėsi ir tarp 
kalbančių žvėrių turėjo mažiausiai vieną brangų draugą, 
apėmė siaubas — panašiai pasijustumėte jūs, išgirdę apie 


žmogžudystę. O Balaniūra, tikras narnas kūnu ir krau- 

ju, vos nenualpo apimtas vos įveikiamo šleikštulio - jūs 
taip pasijustumėte nebent netikėtai sužinoję, kad ką tik 
sudorojote žmogienos kepsnį. 

— Mes užsitraukėme Aslano pyktį, - pasakė jis. - Štai 
kas nutinka, kai nepaisai jo ženklų. Dabar mus lydės 
prakeiksmas, kaip kažin ką. Jeigu tik būtų leista, dabar 
užvis geriausia būtų griebti šituos peilius ir patiems susi- 
varyti geležtę į širdį. 

Jo požiūriu galiausiai užsikrėtė ir Džilė. Šiaip ar taip, 
nė vienas nebegalėjo nė kąsnelio nuryti. Vos pajutę, kad 
jau tikriausiai saugu, jie patyliukais išsmuko iš menės. 

Artėjo tas dienos metas, į kurį buvo sudėtos visos vil- 
tys pabėgti, tad visi trys ėmė nervintis. Slampinėjo kori- 
doriais ir laukė, kol pilis nurims. Milžinai, net ir pavalgę, 
siaubingai ilgai užsisėdėjo menėje. Vienas jų, plikagalvis, 
ėmėsi pasakoti istoriją. Kai galiausiai baigė, trejetas ke- 
liautojų numoklino į virtuvę. Bet čia vis dar trynėsi bent 
keletas milžinų, dauguma — indų plovykloje: jie plovė 
lėkštes, dėliojo jas į vietas. Laukti buvo tikra kankynė, bet 
ilgainiui, vienas po kito, jie baigė darbą, šluostėsi rankas 
ir traukė savais keliais. Galiausiai patalpoje liko tik viena 
sena milžinė. Ji šiūrinėjo tai šen, tai ten, kol keliautojams, 
jų siaubui, tapo visiškai aišku: ji nė neketina kur nors eiti. 

— Na štai, meilučiai, - prašneko ji. - Kol kas darbai 
lyg ir baigti. Taigi, užsikaisime virdulį. Užsiplikysime 
puodelį arbatos. Pagaliau ir aš galėsiu valandžiukę atsi- 
pūsti. Užmeskit akį į indų plovyklą, pupuliai, pasakykit: 


ar užpakalinės durys atidarytos? 

— Taip, atidarytos, - pranešė Eustacijus. 

— Tai gerai. Visada palieku tas duris praviras, kad 
Murklė galėtų kada panorėjusi ateiti ir išeiti, vargšelė. 

Tai tarusi, milžinė prisėdo ant kėdutės, kojas susikėlė 
ant kitos. 

— Ne pro šalį būtų truputėlį nusnūsti, - pareiškė mil- 
žinė. - Kad tik tie medžiokliai, kad juos kur, neparsibas- 
tytų pernelyg anksti. 

Trijulei plykstelėjo viltis, vos išgirdus apie galimybę 
nusnūsti, - bet vėl prigeso, kai tik milžinė paminėjo 
grįžtančius medžioklius. 

— O kada jie paprastai grįžta? - paklausė Džilė. 

— To niekad iš anksto neįspėsi, - atsakė milžinė. — 
O dabar eikite, pažaiskite truputį tykiai, širdukai. 

Jie pasitraukė į virtuvės gilumą; būtų nedelsdami ir 
smukę į indų plovyklą, bet milžinė išsitiesė, atsimerkė ir 
nušlavė į šalį musę. 

— Verčiau net nemėginkime, kol ji dar neužmigusi, — 
sukuždėjo Eustacijus. - Kitaip viskas nueis vėjais. 

Nulindę į virtuvės pasienį, jie tyliai laukė, įdėmiai dai- 
rydamiesi. Nuo minties, kad medžiokliai gali grįžti bet 
kurią akimirką, pylė šaltas prakaitas. O ir milžinė vis dar 
bruzdėjo. Vos jiems pamanius, kad jau bus įmigusi, tuo- 
jau sukrutėdavo. 

„Nebeištversiu“, - dingtelėjo Džilei. Norėdama bent 
kiek prasiblaškyti, kad nekaustytų įtampa, mergaitė ap- 


sidairė. Tiesiog jai prieš nosį stovėjo didžiulis, švariai 


+ 139 


+ SIDABRINIS KRĖSLAS + 


Ž 

/ 
4 
, 
L 
4 
H 
, 
. 


nuvalytas stalas, ant jo buvo padėti du švarūs dubenys 
ir atversta knyga. Dubenys, savaime suprantama, buvo 
milžiniški. Džilė pagalvojo, kad tokiame puikiausiai 
tilprų patogiai atsigulti. Paskui ji užsiropštė ant suolo ir 


užmetė akį į atverstą knygos puslapį. Štai ką perskaitė: 


ŽĄSIS. Šį nepaprastai gardų paukštį galima paruošti ke- 


liais būdais... 


„A, patiekalų receptų knyga“, - pagalvojo Džilė ne itin 
susidomėjusi ir dirstelėjo per petį. Milžinė sėdėjo užsi- 
merkusi, bet neatrodė, kad būtų kietai įmigusi. Džilė dar 
sykį pažvelgė į knygą. Patiekalai buvo surašyti abėcėlės 

tvarka, ir, vos dirstelėjus į kitą, mergaitei širdis nusirito į 


kulnus. Nes išvydo ji štai ką: 


ŽMOGUS. Šis nedidelis dailus dvikojis nuo seno yra di- 
džiai vertinamas, tai tikras delikatesas. Tradiciniai Ru- 
dens šventės pyragėliai su žmogiena paprastai patiekiami 
po žuvies, pries skerdienos kepsnį. Kiekvienas žmogus... 


Džilė nebeprisivertė skaityti toliau. Ji atsisuko. Milžinė 
buvo nubudusi, jai užėjo kosulio priepuolis. Džilė baks- 
telėjo abiem bendražygiams ir parodė į knygą. Šie užsi- 
lipo ant suolo ir sužiuro į didžiulį puslapį. Eustacijus vis 
dar skaitė nurodymus, kaip gardžiai paruošti žmogieną, 
o Balaniūrai labiau parūpo kitas įrašas: 


ŽUVINIAI: LIUNARANGIS. Kai kurie patyrę virė- 
jai šį gyvūną laiko išvis netinkamu maistui, nes milžino 
skrandžiui jis sunkiai virškinamas dėl ypatingo gyslotumo, 
be to, liūnarangiams būdingas nemalonus dumblo priesko- 
nis. Vis dėlto šio įmanoma beveik visai atsikratyti, jeigu... 


Džilė švelniai palietė jo, paskui — ir Eustacijaus koją. 
Visi trys atsigręžė į milžinę. Ši kūpsojo kiek prasižiojusi, 
o iš nosies veržėsi garsas, šiuo metu trijulei malonesnis 
už gražiausią muziką - milžinė knarkė. Taigi - dabar: 
tykinti ant pirštų galiukų, jokiu būdu pernelyg nesku- 
bėti, stypčioti sulaikius kvapą. Jie sėkmingai prasmuko 

į indų plovyklą (o milžinų indų plovyklose tvyro nosį 
riečianti smarvė), o iš jos pro mažąsias dureles - laukan, 
į apsiblaususią žiemos popietę. 

Jie atsidūrė pačiame siauro, nelygaus takelio viršuje — 
jis bėgo stačiai žemyn - ir, laimė, dešinėje pilies pusėje, 
tad Griuvėsių Miestas jiems buvo matyti. Po kelių minu- 
čių jie pasiekė ir platųjį kelią, vedantį žemyn nuo pagrin- 
dinių pilies vartų. Tik čia pamatyti bėglius galėjo bet kas 
pro bet kurį pilies langą toje pusėje. Jeigu jų būtų vienas 
ar du, tegul penki, dar būtų galima visai pagrįstai viltis, 
kad niekas pro juos nepažvelgs. Bet langų buvo toli gražu 
ne penki, veikiau penkiasdešimt. Negana to, keliautojai 
tik dabar suvokė dar vieną dalyką: tiek ant paties kelio į 
Griuvėsių Miestą, tiek ir abipus jo, nebuvo jokios užuo- 
glaudos - slėptuvę čia būtų radusi nebent lapė. Visur, 
kur pažvelgsi, tik aštri žolė žėlė tarp smulkių akmenėlių 
ir plokščių akmenų. Lyg viso to dar būtų maža, abu vai- 
kai vilkėjo tais drabužiais, kuriuos jiems davė milžinai, - 
savuosius išsaugojo tik Balaniūra, kuriam niekas kita 
netiko. Džilė vilkėjo ilgą skaisčiai žalią suknelę, ant jos 
buvo užsimetusi raudoną, baltu kailiu apkraštuotą man- 
tiją. Eustacijus buvo su raudonomis kojinėmis, mėlyna 
tunika ir apsiaustu, prie šono turėjo kardą paauksuota 
rankena, ant galvos — skrybėlę su plunksna. 

— O judu išties ryškiaspalviai, nieko neprikiši, - su- 
murmėjo Balaniūra. - Žiemiškos dienos blandumoje 


matyti iš kažin kur. Jei tik atsidurtų per šūvio nuotolį, 

net pats prasčiausias lankininkas, nesvarbu, į kurį jūsų 
taikydamas, ir norėdamas neprašautų. Beje, jei jau pra- 
šnekome apie lankus... labai nenustebsiu, jei netrukus 
mums atsirūgs, kad praradome savuosius. Ir tie jūsų dra- 
bužėliai plonoki, ką? 

— Taigi, aš jau dabar stingstu, - prisipažino Džilė. 

Vos prieš kelias minutes, lūkuriuodama virtuvėje, mer- 
gaitė neabejojo: jei tik pavyks sėkmingai ištrūkti iš pilies, 
paskui jau niekas jiems nebegrės. Deja, suklydo. Tik da- 
bar susizgribo, kad didžiausi pavojai dar tyko priešakyje. 

— Ramiai, ramiai, - įspėjo Balaniūra. - Nesigręžioki- 
te atgal. Ir pernelyg nespartinkite žingsnio. Kad ir kas 
būtų, tiktai nebėkite. Žingsniuokite, lyg paprasčiausiai 
išėję pasivaikščioti, tad jei kas nors mus ir pamatys, gal- 
būt nė nekreips dėmesio. Jei tik pasirodysime, kad neša- 
me kudašių iš čia, - mums galas. 

Griuvėsių Miestas, pasirodo, buvo gerokai toliau, nei 
vylėsi Džilė. Ir vis dėlto, tegul nesparčiai, jis artėjo. Bet 
staiga atsklido kažkoks triukšmas. Eustacijus ir Balaniū- 
ra aiktelėjo. Džilė, kuri nė nesuprato, ką girdi, paklausė: 

— Kas tai? 

— Medžioklės ragas, - sukuždėjo Eustacijus. 

— Bet nebėkite netgi dabar, - sudraudė juos Balaniū- 
ra. - Bėgsime tada, kai pasakysiu. 

Jie žingsniavo toliau. Tik čia už nugaros pakilo baisus 
triukšmas, milžinų balsai ir žvangesys, o paskui — riks- 


mai ir ūbavimai. 

— Jie mus pastebėjo. Bėkite! - paragino bendražygius 
Balaniūra. 

Džilė susiglobė ilgus sijonus - su tokia apranga bėgti 
siaubingai nepatogu - ir pasipustė padus. Neliko nė men- 
kiausios abejonės, koks jiems gresia pavojus. Džilė girdėjo 
šunų skalijimą. Girdėjo ir karaliaus balsą - tas stūgavo: 

— Vykitės, vykitės, pagaut juos! Kitaip rytoj liksime 
be pyragėlių su žmogiena! 

Džilė atsidūrė bėgančiųjų uodegoje: ji painiojosi sijo- 
nuose, slidinėjo ant klibančių akmenų, plazdantys plau- 
kai lindo į burną, šoną ėmė varstyti diegliai. Skalikai 
amsėjo jau gerokai arčiau. Džilė dabar skuodė į kalną — 
aukštyn akmenuotu šlaitu, vedančiu prie pirmosios mil- 
žinų laiptų pakopos. Mergaitė nenutuokė, ką jie laimės 
pasiekę tą iškyšą ar netgi plokščiąją kalvos keterą. Bet nė 

nesusimąstė apie tai. Dabar ji buvo tarsi persekiojamas 
žvėrelis: jeigu medžiokliai veja - privalu bėgti, kol krisi. 

Pirmas bėgo liūnarangis. Jis buvo jau prie pat apati- 
nės pakopos, čia staiga sustojo, dirstelėjo kiek kairiau 
ir nieko nelaukęs nėrė į urvą ar plyšį luisto papėdėje. 
Angoje sumaskatavo ilgos jo kojos, šią akimirką nepa- 
prastai panašios į voro kojas. Eustacijus sudvejojo, bet 
tik akimirką ir tuojau pats prasmego plyšyje. Džilė, vi- 
sai uždususi, svirduliuodama atkuduliavo ten po kokios 
minutės. Skylė visai neviliojo: juodas plyšys žemėje prie 
pat akmeninės pakopos, gal trijų pėdų ilgumo ir ne dau- 
giau nei pėdos aukštumo. Norint įlįsti vidun, teko plotis 
kniūbsčiai ir rangytis šliaužte. Šmurkštelėti ten labai vi- 
kriai irgi nebuvo įmanoma. Džilė net neabejojo: skaliko 
dantys, kaip kažin ką, grybštelės jos kulkšnį anksčiau, 
nei ji įšliauš į tą plyšį. 

— Mitriau, mitriau! Akmenų! Užverskime tą plyšį! — 
kažkur visai šalia iš tamsos atsklido Balaniūros balsas. 
Viduje buvo tamsu nors akin durk, neminint pilkšvos 
šviesos juostos — tos pačios angos, pro kurią jie įropojo 
požemin. Eustacijus ir Balaniūra jau plušo iš peties. Dži- 
lei prieš akis sušmėžavo nedidelės Eustacijaus ir didžiulės, 
varliškos liūnarangio plaštakos, visiškai juodos pilkumos 
fone: jiedu abu įnirtingai krovė akmenis. Džilė tuojau 
susizgribo, kaip tai svarbu, ir pati suskato apgraibomis 
ieškoti stambesnių akmenų, pastvėrusi rito juos kitiems. 


Kai prie pat angos sukiauksėjo ir tuojau ėmė unkšti šu- 

nys, ši jau buvo patikimai užkimšta, bet vidun dabar ne- 
beprasismelkė nė menkiausias šviesos spindulėlis. 

— Gilyn, greičiau! — paragino Balaniūros balsas. 

— Verčiau susikibkime rankomis, - pasiūlė Džilė. 

— Gera mintis, - įvertino Eustacijus, bet jie gerokai už- 
truko, kol toje tamsybėje sugraibė kits kito rankas. Girdė- 
jo, kaip kitapus pertvaros šniokštuoja uostinėjantys šunys. 

— Gal pamėginkime atsistoti? - pasiūlė Eustacijus. 

Jie taip ir padarė. Įsitikino, kad stovėti gali - vietos iš- 
sitiesti pakanka. Balaniūra arkišęs ranką atgal suspaudė 
Eustacijaus pirštus, šis savo ruožtu sau už nugaros sugra- 
baliojo Džilės (kuri būtų nežinia ką atidavusi, jei galėtų 
eiti per vidurį, ne paskutinė) ranką. Šitaip jie ir ėmė ap- 
čiuopomis, vis klupinėdami, slinkti pirmyn per juodu- 
mą. Po kojomis ritinėjosi palaidi akmenėliai. Netikėtai 
Balaniūros delnas atsirėmė į akliną sieną. Bet pasukę šiek 
tiek dešiniau jie rado kelią į priekį. Vėliau dar buvo dau- 
gybė posūkių ir vingių. Džilė galutinai prarado krypties 
nuojautą, net nebenutuokė, kur liko urvo anga. 

- Štai koks kyla klausimas, - iš tamsos priekyje atsklido 
Balaniūros balsas. — Jeigu pažvelgsime iš šitos pusės ir iš 
anos, ar nepasirodys taip, kad visgi būtų geriau grįžti atgal 
(jei tik sugebėtume) ir tapti milžinų skanėstu, jų šventinio 
stalo puošmena, užuot beviltiškai klajojus čia, kalno vidu- 
riuose, kur, statau dešimt prieš vieną, laikosi drakonai, kur 
pilna bedugnių skylių, o jose kaupiasi vanduo ar dujos ir... 


Oi! Paleisk mano ranką! Gelbėkitės patys! Aš... 

Paskui jau viskas vyko žaibo greičiu. Kažkas garsiai 
riktelėjo, paskui tik sučiužėjo, sušnarėjo, sugurgždėjo, 
galiausiai sutarkšėjo akmenys, ir Džilė pasijuto slystanti, 
slystanti, beviltiškai slystanti žemyn vis greičiau ir grei- 
čiau, vis labiau statėjančiu šlaitu. Bet tai buvo ne lygus 
ir kietas paviršius, o išvien smulkiais akmenėliais ir nuo- 
laužomis nužertas šlaitas. Net jei būtų pavykę atsistoti, 
iš to ne kažin ką tebūtum pešęs. Kad ir kur būtum statęs 
koją, išjudinti grumstai būtų ėmę ristis žemyn, drauge 
nešdami ir tave. Tačiau Džilė ir šiaip jau veikiau gulėjo, 
o ne stovėjo. Juo toliau jie ritosi, juo daugiau išklibinda- 
vo akmenų ir žemių, tad visas gniutulas (įskaitant juos 
pačius) garmėjo žemyn vis greičiau, vis triukšmingiau, 
keldamas vis daugiau purvo bei dulkių. Nuolat girdė- 
dama abiejų bendražygių riksmus ir prakeiksmus, Džilė 
sumojo, kad jos išjudintų žemyn lekiančių akmenų kru- 
ša išties skaudžiai kapoja tiek Eustacijų, tiek Balaniūrą. 
Ji pati jau švilpė tokiu greičiu, kad nė neabejojo: kai rėšis 
į kokį nors dugną, subyrės į smulkias šukeles. 

Vis dėlto, nežinia kaip, bet nė vienas jų taip ir neištiš- 
ko. Tiesa, kūnai buvo nusėti skauduliais ir nubrozdin- 
ti, o kažkokia lipni drėgmė ant Džilės veido tikriausiai 
buvo kraujas. Aplink ją (ir ant jos) buvo pribirę tiek 
žemių, žvirgždo ir akmenų, kad mergaitei nė nepavyko 
atsistoti. O tamsa buvo tokia juoda, kad neliko skirtu- 
mo, ar akis atmerksi, ar užmerksi. Aplinkui — nė garse- 


lio. Siurpesnės akimirkos Džilė nebuvo patyrusi per visą 

gyvenimą. O kas, jei ji liko viena, jei kiti... Bet netrukus 
šalia kažkas subruzdėjo. Dar akimirka, ir visi trys, vis dar 
gerokai apduję, jau ramino vienas kitą tikindami, kad, 
regis, joks kaulas nelūžęs. 

— Užropoti atgal į viršų mums niekaip nepavyks, — 
pasigirdo Eustacijaus balsas. 

— Atkreipėte dėmesį, kaip čia šilta? — atsiliepė Bala- 
niūros balsas. - Tai reiškia, kad nusiritome labai giliai. 
Gal kokią mylią, ne mažiau. 

Niekas jam neatsakė. Po geros valandėlės Balaniūra 
pridūrė: 

— Pamečiau dėžutę su titnagu ir pintimi. 

Po dar vienos užsitęsusios tylos prasižiojo Džilė: 

— Siaubingai noriu gerti. 

Nė vienas nepasiūlė ničnieko imtis. Iš tiesų jiems nė 
nebuvo kas darą. Kol kas trejetas keliautojų dar nesijau- 
tė taip blogai, kaip būtų galima tikėtis, — tiesiog buvo 
pernelyg pavargę. 

Gerokai vėliau, be jokio perspėjimo, netoliese staiga 
prašneko visiškai nepažįstamas balsas. Trijulė išsyk su- 
prato, kad tai — ne tas vienintelis, kurį visi jie paslapčia 
vylėsi išgirsią. Ne Aslano balsas. Šis buvo duslus ir abe- 
jingas, beveik, - jei suprantate, ką tai reiškia, — nakties 
juodumo balsas. Jis paklausė: 


— Ką veikiate jūs šičia, Viršutinio pasaulio būtybės? 

Kelionės besaulėse tamsybėse 

as čia? — vienu balsu riktelėjo trejetas išsigan- 
dusių keliautojų. 

— Ašai esu Apatinių žemių pasienio sargas, o podraug 
su manim sargyboj budi šimtas ginkluotų žeminių, — 
sulaukė jie atsakymo. - Sakykite, ir tuojau pat, kas tokie 
esate ir kokis reikalas atginė jus į Gelmių viešpaciją? 

— Mes nusiritome čionai netyčia, - Balaniūra pasakė 
beveik tiesą. 

— Daugel kas nusirita žemyn, maža kas vėl pakyla į 
saulės šviesos nužertus kraštus, — pareiškė balsas. — 
O dabar būkit pasiruošę keliauti podraug su manim ir 
stoti Gelmių viešpatijos karalienės akivaizdon. 

— O kojai iš mūsų prireikė? — atsargiai paklausė Eus- 
tacijus. 

- Šito aš nežinau, - atsakė balsas. - Jos valiai dera pa- 
klusti, ne klausinėti. 

Jam kalbant driokstelėjo kažkoks garsas, šiek tiek 
panašus į prislopintą sprogimą, ir urvą tuojau užplūdo 


šalta šviesa — pilkšva, su melzganu atspalviu. Tuoj pat 

ir sudužo visos viltys, kad nepažįstamasis kalbėtojas, pa- 
minėjęs šimtą ginkluotų žeminių, galbūt tik pasigyrė. 
Džilė tik sumirksėjo apžilpusiomis akimis ir tuojau susi- 
vokė žvelgianti į tirštą minią. Žeminiai, pasirodo, buvo 
anaiptol ne vienodi: nuo mažučiukų, vos pėdos augumo 
gnomų iki augalotų individų, aukštesnių ir už žmogų. 
Visi rankose laikė trišakius, visi buvo kraupiai išblyškę ir 
visi stovėjo sustingę lyg statulos. Bet šiaip jie buvo kuo 
įvairiausi: vieni - su uodegomis, kiti - be, vieni želdino- 
si vešlias barzdas, kitų veidai buvo apskriti ir beplaukiai, 
galvos - didžiulės lyg moliūgai. Kai kurių nosys - ilgos 
ir smailios, kitų — ilgos, bet bukos, lyg vidur veido sty- 
rantys medžio strampgaliai, dar kiti buvo tikri bulbia- 
nosiai. Vienam kitam kaktoje augo ragas. Vis dėlto visi 
jie buvo panašūs dar kai kuo - išraiška: visų veidai buvo 
tokie liūdni, kad dar liūdnesnių neįmanoma net įsivaiz- 
duoti. Tokie liūdni, kad Džilė, vos dirstelėjusi į juos, 
mažne pamiršo baimę. „Neblogai būtų nors truputį juos 
pralinksminti“, - dingtelėjo mergaitei. 

— Ką gi! - pareiškė Balaniūra trindamasis delnus. — 
Kaip tik tai, ko man ir reikėjo. Jei šitie vyručiai neišmo- 
kys manęs rimčiau žiūrėti į gyvenimą, tuomet, ko gero, 
neišmokys niekas. Jūs tik pažvelkite štai į aną su vėplio 
ūsais... arba antai į tą su... 

— Stokitės, - paragino juos vyriausiasis žeminis. 

Niekur nedingsi, teko paklusti. Trejetas keliautojų 


vargais negalais atsistojo, susikibo už rankų. Tai buvo 

viena tų akimirkų, kai ypač norisi jausti draugo prisilie- 


timą. Žeminiai apsupo juos iš visų pusių, tapendami di- 
džiulėmis minkštomis pėdomis; kai kurie turėjo dešimt 
kojų pirštų, kiti - dvylika, dar kiti - išvis nė vieno. 

— Pirmyn! - paliepė sargas, ir jie nužygiavo pirmyn. 

Šaltąją melzganą šviesą skleidė didelis rutulys, užtup- 
dytas ant ilgo stiebo; šį procesijos priešakyje nešė aukš- 
čiausias iš gnomų. Liūdnas, liguistas spindėjimas buvo 
pakankamai ryškus, kad keliautojai įžiūrėtų atsidūrę na- 
tūraliame urve: sienos ir lubos buvo nelygios, rauplėtos, 
sueižėjusios, įtrūkiai vinguriavo uolomis, braižydami 
keisčiausias figūras; akmeninės grindys nestačiu nuoly- 
džiu visąlaik leidosi žemyn. Džilė jautėsi dar prasčiau 
nei abu jos bendražygiai, mat tiesiog nepakentė visokių 
tamsių užkaborių ir požemių. Juo toliau, juo labiau ur- 


vas siaurėjo, lubos žemėjo; galiausiai šviesanešys susto- 

jo, pasitraukęs kiek į šalį, o gnomai, palenkę galvas (šito 
neprireikė tiktai patiems mažiausiems), vorele po vieną 
niro į tamsų siaurą plyšį, tuoj pat ten išnykdami. Džilė 
pajuto, kad nebeištvers. 

— Aš negaliu ten lįsti! Negaliu! Negaliu! Nelįsiu! - 
sušniokštavo ji. 

Žeminiai nieko į tai neatsakė, tik kiek žemiau nuleido 
trišakius ir nukreipė į ją. 

— Raminkis, Poul, - pabandė ją guosti Balaniūra. — 
Juk tie dičkiai ir patys ten neropotų, jei tasai urvas kur 
toliau neišplatėtrų. Pati pagalvok: ne taip jau bloga ši- 
tuose požemiuose - čia bent jau tikrai nepradės lyti ant 
galvos. 

— Ak, tu nesupranti... Aš negaliu! - suaimanavo Džilė. 

— O tu pagalvok, kaip 2s jaučiausi ant anos uolos 
krašto, - pasiūlė Eustacijus. - Tu lįsk pirmas, Balaniūra, 
o aš - paskui ją. 

— Gerai sumanyta, - įvertino liūnarangis, šleptelėjo 
ant kelių ir įsirėmė į žemę delnais. - Kibkis į mano kul- 
nus, Poul, o Ražas laikysis tavųjų. Tuomet mums visiems 
bus gana patogu. 

— Patogu! - suspigo Džilė. Bet ir pati atsiklaupė - ši- 
taip, stumdamiesi alkūnėmis, visi įsirangė į skylę. Ur- 
vas buvo kaip reta kraupus. Šliaužti teko pilvu, mažne 
nosimi ariant akmenį, ir dar baisiai ilgai, rodėsi - kokį 
pusvalandį, nors iš tikrųjų tai truko turbūt ne ilgiau nei 
penkias minutes. Buvo baisiai karšta. Džilei rodėsi, kad 

tuojau uždus. Bet galiausiai tolumoje sušmėžavo blausi 
švieselė, urvas praplatėjo, paaukštėjo, ir jie, visi suplukę, 
išsipurvinę ir sukrėsti, išniro į požeminę olą, tokią er- 
dvią, kad išvis buvo sunku patikėti, jog tai — tikrai ola. 

Ji buvo užlieta blausios, mieguistos apyblandos, tad 
žeminio keistojo žibinto šviesos nebereikėjo. Grin- 
dys čia buvo minkštos, padengtos storu lyg ir samanų 
sluoksniu, o įsišakniję šiame kilime augo keisčiausi pavi- 
dalai - aukšti, šakoti kaip medžiai, bet glebnūs it grybai. 
Augmenija nebuvo tokia tanki, kad palaikytum mišku, 
veikiau priminė parką. Atrodė, jog tie augalai ir švyti, 
taip pat ir samanos, bet tasai žalzganai pilkšvas švytė- 
jimas buvo per silpnas, kad pasiektų urvo lubas kažkur 
aukštybėse virš galvos. Kelias ir vedė per tą švelnios, 
mieguistos tykumos kupiną erdvę. Čia irgi tvyrojo gilus 
liūdesys, bet ne slegiantis, ne stingdantis, o tykus, kaip 
negarsi graudi muzika. 

Ant samanų kilimo tai šen, tai ten tysojo kažkokie 
keisti gyvūnai, bent kelios dešimtys: ar jie negyvi, ar tik 
įmigę — šito Džilė negalėjo atspėti. Dauguma jų truputį 
priminė drakonus ar buvo panašių į šikšnosparnius pa- 
dermės, bet net Balaniūra neatpažino nė vieno jų tikro- 
sios veislės. 

— Negi ir šitie čia auginami? - paklausė sargo Eusta- 
cijus. 

Tasai, regis, užkalbintas baisiai nustebo, bet vis dėlto 
atsakė: 

— Ne. Visi tatai yra tie žvėrys, kurie plyšiais ir urvais 
surado kelią iš Viršutinio pasaulio į Gelmių viešpatiją. 


Daugel jų atklydo žemyn, maža kas vėl grįžo į saulės 

šviesos nužertus kraštus. Sakoma, kad pasaulio pabaigai 
atėjus visi jie vėl nubus. 

Tai taręs, taip užsičiaupė, kad burna pokštelėjo lyg 
užveriamos dėžutės dangtelis, ir urve stojusioje gūdžioje 
tyloje vaikus apėmė jausmas, kad jau niekad nebeišdrįs 
prašnekti. Basos žeminių kojos minkštu samanų kilimu 
žengė be garso. Nedvelktelėjo nė menkiausias vėjelis, 
nebuvo girdėti nei paukščių giesmių, nei kokio vandens 
čiurlenimo. Nesigirdėjo ir keistųjų žvėrių alsavimo. 

Šitaip įveikę gal kelias mylias, jie priėjo uolos sieną; 
žema arkinė anga joje vedė į dar vieną požeminę salę. Lai- 
mė, anga nebebuvo tokia ankšta kaip pirmoji, Džilė pra- 
lindo net nepalenkusi galvos. Urvas, į kurį pateko, buvo 
mažesnis, ilgas ir siauras, didumo maždaug sulig katedra, 
panašios ir formos. Čia gulėjo žmogus, tik neapsakomai 
aukštas - kone per visą urvo ilgį; jis kietai miegojo. Sto- 
vėdamas būtų buvęs gerokai augesnis už patį didžiausią 
milžiną, bet veidas buvo visai ne toks kaip milžinų — 
gražus ir taurus. Miegančiajam alsuojant, krūtinė vos pa- 
stebimai kilojosi po sniego baltumo barzda, užklojusia jį 
iki pat juosmens. Jis buvo nušviestas skaidraus sidabrinio 
švytėjimo, kurio šaltinio niekam nepavyko pamacyti. 

— Kas gi tai? - paklausė Balaniūra. Lig tol bežodė tyla 
buvo užsitęsusi taip ilgai, kad Džilė nusistebėjo, kaip 
liūnarangis išvis drįso prašnekti. 

— Tai senasis Tėvas Laikas, tasai, kuris Viršutiniame 


pasaulyje kadai kadės buvo karalius, - atsakė sargas. — 

Paskui jis nugrimzdo į Gelmių viešpatiją, miega čia ir 
sapnuoja visokius dalykus, vykstančius viršuje. Daugel 
kas nugrimzta žemyn, maža kas sugrįžta į saulės šviesos 
nužertus kraštus. Sakoma, kad pasaulio pabaigai atėjus 
jis vėl nubus. 

Iš šio urvo jie perėjo į dar kitą, paskui — į dar kitą, 
jų buvo visa virtinė, ir Džilė netrukus pametė skaičių; 
buvo aišku tik tiek, kad visi veda gilyn ir kiekvienas - vis 
šiek tiek žemesnis už ankstesnįjį. Galiausiai krūtinę už- 
gulė dusinantis slogutis vien nuo minties apie prislėgu- 
sio iš viršaus žemės sluoksnio storumą bei svorį. Tamsai 
sutirštėjus, sargas paliepė vėl įžiebti blyškų bedžiaugsmį 
žibintą. Ir tuomet jie išėjo į dar vieną urvą, tokį erdvų 
ir tokį tamsų, kad išvis nieko nebuvo matyti, tik siaura 
smėlio juostelė tiesiog priešais, vedanti prie visiškai ty- 
kaus vandens. Čia prie nedidukės prieplaukėlės plūdu- 
riavo laivė — be stiebo ir be burės, tik su daugybe irklų. 
Žeminiai sulaipino keliautojus į ją ir nuvedė į priekį, kur 
priešais irkluotojų suoliukus buvo laisvos vietos ir pačio- 
je nosyje, palei bortą, įtaisytas suolas. 

— Vieną dalyką norėčiau sužinoti, - vėl prasižiojo Ba- 
laniūra. - Kažin, ar kas nors iš mūsų pasaulio - iš ano, 
viršutiniojo — kada nors jau yra čia keliavęs? 

— Daugel kam tenka sėsti į laivę blyškiosiose pakran- 
tėse, — atsakė sargas, — maža... 

— Taip taip, jau Žinau, - pertraukė jį Balaniūra. — 


Maža kas sugrįžta į saulės šviesos nužertus kraštus. Gali 

nebekartoti. O tu, vyruti, iš tų, kurie, sykį įsikandę vieną 
frazę, niekaip nebegali paleisti, ar ne? 

Vaikai, susigūžę ant suolo, iš abiejų pusių glaudėsi prie 
Balaniūros. Žemės paviršiuje jie laikė jį tikru surūgėliu, 
nuolat gadinančiu kitiems nuotaiką, bet čia, gelmėse, 
jis liko vienintelė paguoda. Galiausiai blyškusis žibintas 
buvo įtvirtintas laivės viduryje, žeminiai sėdo prie irklų 
ir laivė pajudėjo. Žibinto šviesa krito visai netoli. Žvelg- 
dami į priekį atvykėliai nematė nieko, tik lygutėlį, tam- 
sų vandens paviršių, susiliejantį su visiškai neperregima 
juoduma. 

— Ak, ir kas dabar mums bus? - graudžiai suaimanavo 
Džilė. 

— Nagi, Poul, tik jau nepulk į neviltį, - sudraudė ją 
liūnarangis. - Tau derėtų prisiminti vieną dalyką. Mes 


ir vėl teisingame kelyje. Juk turėjome kaip nors įsigauti 

po Griuvėsių Miestu, tiesa? Štai ir es272e po juo. Viskas 
ir vėl vyksta pagal nuorodas. 

Keliautojai gavo ir užkąsti - kažkokių patižusių, 
beformių ir beveik beskonių pyragaičių. Užkandę jie 
vienas po kito sumigo. Bet kai pabudo, niekas nebuvo 
pasikeitę: žeminiai vis dar irklavo, laivė vis dar slydo ly- 
giu vandens paviršiumi į akliną tamsą priekyje. Vėliau 
nė vienas dorai nebeprisiminė, kiek kartų jie šitaip pa- 
busdavo ir vėl užsnūsdavo, užkąsdavo, vėl pamiegodavo. 
Blogiausia buvo tai, jog ilgainiui ėmė rodytis, kad šitoje 
laivėje, tamsoje praleidai visą gyvenimą, kad niekad nė 
nebuvo kitaip, o saulė ir žydras dangus, ir vėjas, ir paukš- 
čiai tiktai prisisapnavo. 

Jie buvo beprarandą paskutinę viltį, atbuko, išsivadėjo 
netgi baimė, bet čia priekyje sušmėžavo žiburiai - blau- 
sūs, negyvi, tokie pat kaip laivės žibintas. Netikėtai vie- 
nas toks žiburys priartėjo, ir keliautojai suvokė, kad pro 
šalį plaukia kita laivė. Kiek vėliau jie sutiko dar keletą 
laivių. Iš paskutiniųjų įtempę akis, trijulė įžiūrėjo, kad 
kai kurios švieselės blykčioja tarsi ir prieplaukoje, kažko- 
kiose sienose ir bokštuose, netgi liulančioje minioje. Bet 
vis dar nebuvo girdėti nė garso. 

— Tegul mane plynios! - išsprūdo Eustacijui. - Miestas! 

Tuojau pat ir kiti išvydo, kad jis sako tiesą. 

Vis dėlto miesto būta keisto. Žiburių buvo labai ne- 
gausu, jie blykčiojo toli nuo kits kito - mūsų pasaulyje 


net atokiai vienas nuo kito išsibarsčiusių vasarnamių ži- 

buriai šviečia tankiau. Ir vis dėlto, kiek buvo įmanoma 
įžiūrėti murkšlinoje pašvaistėje, keliautojai artėjo prie 
didelio jūrų uosto. Vienur žvilgsnis kliuvo už daugybės 
didelių laivų, kaip tik iškraunamų ar pakraunamų, kitur 
pūpsojo kaugės ryšulių ar pakuočių, rikiavosi sandėliai, 
dar kitur mūro sienos ir kolonos piršo mintį, kad ten 
esama didžiulių rūmų ar šventyklų. Negana to, visur, 
kur tik siekė bent menkiausias žiburio atšvaitas, urdu- 
liavo minia - šimtai žeminių grūdosi vieni per kitus, be 
garso savais reikalais tapsėdami siauromis gatvelėmis, 
erdviomis aikštėmis, aukštyn ar žemyn plačiais laiptais. 
Vis dėlto laivei priartėjus jau buvo galima išgirsti tykų 
judančios minios šiugždėjimą, bet — nei dainos, nei 
šūksnio, nei varpelio tilindžiavimo, nei ratų dardėjimo. 
Mieste viešpatavo tokia pat tyla ir beveik tokia pat tam- 
sa kaip skruzdėlyno viduje. 

Galiausiai laivė priplaukė prie kranto ir buvo pririšta. 
Trejetas keliautojų - išlaipinti ir nulydėti į miestą. Už- 
grūstose gatvėse ištisos minios žeminių, kurių kiekvienas 
buvo vis kitoks nei visi kiti, grumdėsi su jais alkūnėmis, 
niaurioje atošvaitoje ryškėjo daugybė liūdnų, keistai 
komiškų veidų. Tačiau nė vienas iš praeivių nėmaž ne- 
sidomėjo nepažįstamais atvykėliais. Kiekvienas liūdesio 
apimtas gnomas, regis, skubinosi kažkokiais neatidė- 
liotinais reikalais, tik Džilei taip ir nepavyko perprasti, 
kokių jie gali turėti reikalų. Šiaip ar taip, visi judėjo kru- 
tėjo, stumdėsi, yrėsi per minią; nė akimirkai nesiliovė 
tykus kojų tapsėjimas. 

Galų gale jie priėjo lyg ir didingą pilį, bet joje švietė 
vos vienas kitas langas. Keliautojai buvo įvesti vidun, nu- 
lydėti per didžiulį kiemą, o paskui - daugybe laiptelių 
aukštyn. Jais užlipę, atsidūrė erdvioje menėje, užtvindy- 
toje murkšlinos šviesos. Bet viename menės kampe buvo 
matyti arkinė anga, ir iš jos - kokia laimė! — sruvo vi- 
sai kitokia šviesa: šilta, jauki, gelsva, skleidžiama, reikia 
manyti, žmonėms įprastos lempos. Angoje buvo matyti 
įviji, tarp dviejų mūro sienų suspausti laiptai, vedantys 
dar aukščiau. Atrodė, kad šviesa ir sklinda nuo tų laip- 
tų viršaus. Abipus arkos stovėjo du žeminiai - lyg kokie 
sargybiniai ar patarnauti pasirengę liokajai. 

Sargas prisiartino prie šių dviejų ir tarė, lyg tai būtų 
koks slaptažodis: 

— Daugel kas nugrimzta į Apacinį pasaulį. 

— Maža kas vėl pakyla į saulės šviesos nužertus kraš- 
tus, — atsakė cie, galbūt tai buvo antroji slaptažodžio da- 
lis. Paskui visi trys sukišo galvas ir ėmė kažką kuždėtis. 
Galiausiai vienas iš sargybinių tarė: 

— Sakau tau, jos karališkoji malonybė iš čion yra išvy- 
kusi dideliai svarbiu reikalu. Tad šituos viršumų gyven- 
tojus užvis geriausia būtų griežtan kalėjiman uždaryti, 
kol namolei sugrįš. Maža kas vėl pakyla į saulės šviesos 
nužertus kraštus. 

Tąakimirksnį pokalbį kai kas pertraukė - Džilei pasi- 


rodė, kad tai pats nuostabiausias garsas iš visų įmanomų. 

Atsklido jis nuo laiptų viršaus - aiškus, skambus, visiš- 
kai žmogiškas balsas, jaunuolio balsas. 

— Kokią smulkmę atsitempei čionai, Muluguteru- 
mai? — suriko jis. - Aha, pasauliečiai iš viršaus! Vesk 
juos čionai, pas mane, ir tik mikliai! 

— Jei jūsų malonybė teiktųsi prisiminti... — pradėjo 
Muluguterumas, bet balsas iš viršaus jį tuojau pertraukė: 

— Mano malonybė teikiasi būti patenkintas, kai mano 
įsakymai tučtuojau vykdomi, senas niurgzly. Čionai 
juos, tuojau pat! 

Muluguterumas palingavo galvą, mostelėjo keliauto- 
jams sekti jam iš paskos ir ėmė kopti laiptais aukštyn. Su 
kiekviena pakopa šviesa vis labiau ryškėjo. Sienos buvo 
nukabinėtos prabangiais gobelenais. Auksinė lempos 
šviesa skverbėsi pro plonytes užuolaidas laiptų viršuje. 

Žeminiai praskleidė užuolaidas ir patys atsitraukė į 
šalis. Trijulė įžengė vidun. Atsidūrė jaukiame kamba- 
ryje gobelenais išpuoštomis sienomis; židinyje skaisčiai 
kūrenosi ugnis, ant stalo žaižaravo raižyto stiklo taurė 
raudonojo vyno. Jų sutikti pakilo šviesiaplaukis jaunuo- 
lis. Dailus jis buvo, be to, atrodė narsus ir kilnios širdies, 
tik kažkas jo veide šiek tiek trikdė. Vilkėjo jis juodais 
drabužiais. 

— Sveiki, sveiki, pasauliečiai iš viršaus! — sušuko jis. — 
Bet palūkėkite! Meldžiu jūsų malonės! Judu, tyrieji vai- 


kai, ir tu, keistasai pone, juk mano akims jau teko jus 

regėti. Argi ne jus tris sutikome prie tilto, Etinsmuro 
paribyje, kai ašen jojau ten savo poniai prie šalies? 

— Ak... tai tu buvai tasai juodasis riteris, neprataręs nė 
žodžio? - šūktelėjo Džilė. 

— O toji ponia buvo Apatinių žemių karalienė? - pa- 
klausė Balaniūra toli gražu ne draugišku tonu. 

Eustacijus, kuriam į galvą šovė ta pati mintis, neišken- 
tęs prapliupo: 

— O jeigu taip, žinoki: mano išmanymu, ji pasielgė iš- 
ties negražiai pasiųsdama mus į pilį pas milžinus, kurie 
mus gviešėsi suryti. Štai ką norėčiau sužinoti: ką blogo 
kuris iš mūsų jai esame padarę? 

— Ką? - juodasis riteris rūsčiai suraukė antakius. - Jei 
nebūtumei dar toks jaunas karys, berniuk, mudviem dėl 
šiojo ginčo tektų stoti mirtinon dvikovon. Nepakęsiu, 
kad mano ausis pasiektų bent menkiausias žodelis, ter- 
šiantis mano ponios garbę. Galiu jus drąsiai patikinti: 
kad ir ką būtų jums pasakiusi, jos ketinimai buvo kuo 
geriausi. Jūs jos nepažįstate. Joje įsikūnijusios visos do- 
rybės: teisingumas ir gailestingumas, tvirtybė ir švel- 
numas, ir narsa, ir daug kitų. Žinau, ką sakau. Jau vien 
jos maloningumo man, tajam, kuris niekad nesugebės 
jai atsilyginti, pakanka į valias, kad negalėtumei ja at- 
sižavėti. Ilgainiui jūs ją pažinsite, o pažinę ir pamilsite. 
O tuo tarpu sakykite: koksai rūpestis atginė jus į Gel- 
mių kraštus? 


Nespėjus Balaniūrai jos sudrausti, Džilė išrėžė: 

— Mes, kad žinotum, ieškome čia Narnijos princo Ri- 
liano. 

Vos žodžiai nusprūdo nuo liežuvio, mergaitė sumojo, 
kaip baisiai rizikuoja: juk labai gali būti, kad jie atsidūrę 
tarp priešų. Bet riterio žinia nėmaž nesudomino. 

— Riliano? Iš Narnijos? — atsainiai pakartojo jis. — 
Narnija... Nežinau tokios šalies. Pirmąsyk girdžiu šį pa- 
vadinimą. Reikia manyti, ji - už tūkstančių mylių nuo 
tų Viršutinio pasaulio kraštų, kurie pažįstami man. Iš- 
ties keistas turėjo būti pramanas, atvijęs jus ieškoti tojo, 
kaip ten jį - Biliano? Triliano? - į manosios valdovės 
karaliją. Sakau jums, aš tikrai žinau: žmogaus tokiu var- 
du čia nėra. 

Tai pasakęs, jis garsiai nusikvatojo, o Džilė tylomis 
pagalvojo pati sau: „Kažkas tikrai ne taip su jo veidu, tik 
kas tai galėtų būti? Bene jis priekvaišis, ar ką?“ 

— Mums buvo prisakyta ant Griuvėsių Miesto akme- 
nų ieškoti nuorodos, - paaiškino Eustacijus. — Ir mes 
perskaitėme žodžius „po manim“. 

Riteris nusikvatojo dar skambiau. 

— Ogi jūs apsigavote, ir dargi kaip! - tarė. - Žodžiai, 
ką jūsų akims įžvelgti teko, jau iškreipti, o ir su jūsų ke- 
lionės tikslu niekaip negali būti susiję. Kad taip būtu- 
mėte manosios valdovės paklausę, ji būtų sklandžiai pa- 
aiškinusi jums, ką tai reiškia. Mat šie du žodžiai - visai 
ne du žodžiai, o aptrupėję ilgesnio teksto likučiai; ji pati 


gerai prisimena, ką įrašas skelbęs senaisiais laikais: 

Tegul po žemėm aš dabar, tegul be sosto štai, 
Anuomet, kol gyvas buvau, po mano kojom 
driekėsi visi kraštai. 


Taigi, patys matote: žinant visą tekstą, nelieka jokių abe- 
jonių - kažkuris iš čia atgulusių prakilniųjų senovės mil- 
žinų karalių, matyt, dar gyvas būdamas, pasirūpino, kad 
viršum jo amžino poilsio rūsio būtų iškalti šie puikybės 
kupini žodžiai. Užtat vėliau akmenys eižėjo ir trupėjo, 
buvo skaldomi ir tyčia, jei reikėdavo luistų naujiems 
pastatams, o išrėžtos griovos palengva užsipildė žvyru 
bei akmenėliais - šitaip tekstas visai išnyko, įskaitoma 
liko tik antros eilutės dalis: „po“, „man“, „k“ dalis virto 
„i“ ir „m“ — štai ir viskas. Nejaugi jūsų pačių neima juo- 
kas? Tai bent pokštas - pamanėte, kad čia kažkas kažką 
parašė jums? 

Eustacijų ir Džilę tai paveikė lyg šaltas dušas; jiems pa- 
sirodė net labai tikėtina, kad įrašas ir iš tikrųjų ničniekaip 
nesusijęs su jais ar jų užduotimi ir kad į giliuosius pože- 
mius juos nugramzdino tik nelemtas atsitiktinumas. 

— Nepaisykit jo, tegul šneka, ką nori, - pasipriešino 
Balaniūra. - Jokių atsitiktinumų nėra ir negali būti. 
Mūsų kelrodis yra Aslanas, o jis buvo čia, kai milžinų 
karalius įsakė išraižyti šias raides, jis jau tada žinojo, kas 
bus ir kam reikia to įrašo, - įskaitant visa šitai. 

— Vadinasi, tasai jūsų kelrodis turėtų būti išties ilgaam- 


žis, — riteris ir vėl nusijuokė tokiu pat skardžiu juoku. 

Džilę jo juokas jau pradėjo mažumėlę erzinti. 

— O man regėt, pone, - atsakė Balaniūra, - kad šitoji 
tavo valdovė taip pat ilgaamžė, jeigu prisimena eiles, ko- 
kios jos buvo ką tiktai akmeny iškaltos. 

— Didžiai įžvalgu, Varlėke! - įvertino riteris plodamas 
Balaniūrai per petį ir darsyk nusikvatojo. - Tiesiog kaip 
pirštu į akį! Teisybė tat yra: ji - dieviškos prigimties, 
anei senėjimas jai nepažįstamas, anei mirtis. Tad juo la- 
biau dėkingas esu už tą beribį dosnumą, kuriuomi ji vis 
gobia tokį belaimį vargetą mirtingąjį kaip aš. Mat štai 
ką jums dera žinoti, mano ponai: esmi aš žmogus, keis- 
čiausio negalavimo skaudžiai kamuojamas, taigi vien 
karalienės gailestingumas mane gelbsti, niekam kitam 
su manimi kantrybės nepakaktų. Ką pasakiau? Kantry- 
bės? O, jos gailestingumas pranoksta bet kokią kantry- 
bę. Mar pažadėjusi ji man yra didžią Viršutinio pasaulio 
karalystę, o kai parapsiu karaliumi, man per santuoką 
teksianti ir meilingoji jos ranka. Paporinsiu jums viską, 
bet pasakojimas per ilgas klausytis jo stačiomis ir išalkus. 
Ei, jūs ten! Neškite čionai vyno ir Viršutinio pasaulio 
gyventojų maisto mano svečiams! Prašom, prašom sės- 
tis, mano ponai. Tu, mažoji mergele, prisėsk čionai, į šį 


krėslą. Tuojau viską ir išgirsite. 

Tamsiojoje pilyje 


K“ jiems buvo atnešta maisto (pyrago su balandie- 
os įdaru, šalto kumpio, salotų ir pyragaičių) ir 
visi, prisitraukę kėdes arčiau stalo, pradėjo valgyti, riteris 
prašneko vėl: 

- Šit ką turite suprasti, bičiuliai: nė manyt nenuma- 
nau, kas toks aš buvau anksčiau, anei kada ir kaip papuo- 
liau į šįjį Tamsos pasaulį. Neatmenu nieko iš anų laikų, 
kai gyvenau kitur, ne šituose mano dangiškosios kara- 
lienės rūmuose, kaip dabar; visgi turiu tokią nuojautą, 
kad buvau užleistas kažin kokiais pragaištingais kerais, 
iš kurių ji per savo begalinį gerumą kilniai mane išva- 
davo ir priglaudė čia. (Nagi išties, Varliakoji, tavo taurė 
jau tuščia! Jei tik man leistum, tuojau ją pripildyčiau!) 
Šitokia mano dalia atrodo užvis tikėtiniausia, mat dar 
ir dabar manęs nepaleidžia nelabi burtai, iš kurių tik ji, 
mano valdovė, gali mane išvaduoti. 

Kiekvieną vakarą ateina tokia valanda, kai mano pro- 
tas šiurpiausiu būdu pasikeičia, o paskui persimaino ir 


kūnas. Pirmiausia mane užvaldo laukinis įnirtis - galiu 

užpulti savo brangiausius draugus ir, jei nebūčiau tuo 
metu surištas, veikiausiai visus išžudyčiau. Paskui pavirs- 
tu į baidyklę, kraupus tuomet būna mano panašymas į 
didžiulę gyvatę, alkaną, nuožmią ir mirtinai pavojingą. 
(Pone, meldžiu tave, gal malonėsi įsidėti dar vieną ba- 
landžio krūtinėlę?) Šitaip visi man sako, ir tatai, žinoma, 
yra tiesa, nes tą patį byloja ir manoji valdovė. Aš pats 
apie tai nieko nežinau, mat kai praslenka ta apdujimo 
valanda, ašen atsitokėju be atminties, nieko nepamenu 
apie šlykštųjį priepuolį, vėl būnu savam kūne ir aiškaus 
proto, tiktai jaučiuosi mažumą nuvargęs. (Mažoji pane- 
le, paragauki šių meduolių, jie atgabenti iš tolimos pietų 
šalies, iš barbarų kraštų.) 

Taigi, jos karališkoji didenybė, pasitelkusi savąjį meną, 
sužinojo, kad mane kaustantys kerai išsisklaidys, kai tik 
ji pasodins mane į Viršutinio pasaulio šalies sostą, kai 
uždės karūną man ant galvos. Šalis, kad žinotumėt, jau 
parinkta, taip pat — ir ta vieta, kur mes išeisime į pavir- 
šių. Žeminiai jos dieną ir naktį triūsė kasdami tunelį ten 
link, ir dabar jie jau taip toli ir taip aukštai, kad juos vos 
dvi dešimtys pėdų beskiria nuo žolės, kuria žengia vir- 
šaus gyventojų kojos. Ir jau labai greitai ateis tas metas, 
kai Aukštumų krašto gyventojus užgrius jiems skirtoji 
lemtis. Šią naktį ji pati ten, pas kasėjus, o aš kiekvieną 
minutę laukiu žinios, kada ir man reikės traukti pas ją. 
Tuomet tasai plonytis dirvos sluoksnis, vis dar skirian- 


tis mane nuo būsimųjų mano valdų, bus pralaužtas, o 

aš, jos vedamas ir tūkstančio žeminių lydimas, su gin- 
klu rankoje išjosiu paviršiun ir netikėtai užgriūsiu prie- 
šą — išskersiu jų iškiliausius karius, sulyginsiu su žeme 
jų tvirtoves ir tada, nėra ko abejoti, būsiu karūnuotas jų 
karaliumi, nė keturios ir dar dvidešimt valandų nespės 
praeiti. 

— Tik štai aniems iš to ne kažin kiek bus džiaugsmo, 
ar ne? - tarstelėjo Eustacijus. 

— Ogi patsai esi išties miklaus ir pagaulaus proto jau- 
nikaitis! - sušuko riteris. - Garbe prisiekiu: lig šiol apie 
tai nė nepagalvojau. Suprantu, ką reiškia tavo žodžiai. 

Valandėlę jis apniuko, tiesa, tik vos vos, bet tuojau pat 
jo veidas vėl nusigiedrijo, ir jis vėl skardžiai užsikvatojo. 

- Fui, kam toksai rimtumas! Argi tai ne juokinga? 
Kai pagalvoji, argi kas pasauly gali būti dar komiškiau: 
jie ten sau vaikštinėja, savo darbelius dirbinėja ir nė ne- 
nutuokia, kad po taikiais jų laukais, po jų grindimis jau 
laukia sutelkta didi kariuomenė, pasirengusi ištrykšti lyg 
galingas fontanas! Tuojau užlies juos pragaištinga ban- 
ga - ojie ničnieko nebus įrarę! Tik pamanykite, juk iš 
to jie patys, vos pirmasis, aštriausias sopulys dėl pralai- 
mėjimo apmalš, tiesiog negalės nesijuokti, vien apie tai 
pagalvoję! 

— Man tai visiškai neatrodo juokinga, - pareiškė Dži- 
lė. - Manau, tu būsi nuožmus tironas. 

— Ką? — vis dar juokdamasis riteris patapšnojo jai per 


viršugalvį — labiau siutinantį gestą sunku ir įsivaizduo- 

ti. - Ak, tai mūsų mažoji panelė įžvalgi politikė besan- 
ti? Bet nesigąsdink, širdele, nesigąsdink. Valdydamas tą 
šalį, nuolatos remsiuos savo valdovės išmintingais pata- 
rimais - ji tuomet jau bus ir mano karalienė. Josios žo- 
dis man bus įstatymas, o mano žodis bus įstatymas mūsų 
pavergtiesiems žmonėms. 

— Ten, iš kur kilusi aš, - pareiškė Džilė, kurios pasi- 
bjaurėjimas riteriu augo su kiekviena minute, — ne itin 
gerbiami tie vyrai, kurie tūno paminti po žmonos padu. 

- Kitaip šnekėsi, panelyt, kuomet pati už vyro išeisi, 
paminėsi mano žodį, - atsakė riteris; regis, jam ir šitai 
pasirodė baisiausiai juokinga. - Valdovė manoji - tai 
visiškai kita šneka. Tikra laimė ir džiaugsmas yra jai 
paklusti — tai, kuri mane jau apgynė nuo tūkstančių 
pavojų. Motina kūdikio savo švelniau negodoja, kaip 
mane - tauriausioji karalienė. Tik patys pamanykit: tar- 
pu daugybės darbų ir rūpesnių, ji begalę sykių malonin- 
gai teikėsi podraug su manimi Viršutinian pasaulin išjo- 
ti, kad akys manos su saulės spiginimu apsiprastų. Ašen 
tokiais atsitikimais privalau šarvus dėvėti ir antveidžiu 
pridengti veidą, kad anei koks žmogus nepamatytų, ir 
prašnekt man nevalia, kad anei kokia ausis balso nenu- 
girstų. Mat magiškąsias galias pasitelkus jai atsiskleidė, 
kad, kam nors mane paregėjus, šitai apsunkintų mano 
išsivadavimą iš tų apverktinų kerų retežių, kurie žiauriai 
laiko mane sukaustę. Argi šitokia moteris nėra verta, 


kad vyras garbintų ją visa širdimi? 

— Taip, pasiklausius atrodo, kad toji tavo valdovė iš 
tiesų nuostabi, — pareiškė Balaniūra, tik jo intonacija by- 
lojo visai ką kita. 

Dar vakarienei nesibaigus, riterio šnekos trejetui jo 
svečių spėjo įkyrėti iki gyvo kaulo. Balaniūra galvojo: 
„Kažin, kokius žaidimėlius žaidžia ta ragana su šituo 

puskvaišiu jaunikliu?“ Eustacijus galvojo: „Iš tikrųjų 
jis - toks peraugęs kūdikis, įsitvėręs moteriškės sijono, 
tikras mulkis“ O Džilė galvojo štai ką: „Seniai neteko 
susidurti su šitokiu kvailu, išpuikusiu, savanaudžiu par- 
šu!“ Vis dėlto iškart po vakarienės riterio nuotaika per- 


simainė. Juokų neliko nė pėdsako. 

— Bičiuliai, — tarė jis, - pragaištingoji valanda jau visai 
priartėjusi. Man siaubingai gėda, kad šitokį mane pama- 
tysite, bet stingstu iš siaubo vien nuo minties, kad galiu 
likti vienas. Netrukus ateis jie, pasodins į antai tą krės- 
lą, pririš prie jo rankas ir kojas. Aiman, šitai yra būtina: 
mat, kaip man sakoma, kitaip įnirtęs išdaužyčiau viską, 
ką įstengčiau pasiekti. 

— Klausyk, - tarė Eustacijus, - aš, savaime aišku, tave 
kuo nuoširdžiausiai užjaučiu dėl tokio siaubingo pra- 
keiksmo, bet tie vyručiai, atėję pririšti tavęs, - ką jie pa- 
darys 7225? Pirmiau šnekėjo, neva reikėtų įmesti mus 
į kalėjimą. O mes, žinia, tamsiuose urvuose jaučiamės 
nelabai jaukiai. Tad mielai liktume čia, kol tau... na, kol 
pasijusi geriau... jei galima. 

— Gerai sugalvota, tik reikėtų pasvarstyti, — atsakė 
riteris. — Susiklostė jau tokia tradicija, kad niekas, iš- 
skyrus pačią karalienę, klaikiąją valandą nebūna šalia 
manęs. Dideliai domesinga, ji sergsti mano garbę ir vien 
tik savo, niekieno kito, ausims leidžia girdėti žodžius, 
kuriuos tariu klejodamas. Tad nebus taip lengva įtikin- 
ti man patarnaujančius gnomus, kad leistų jums likti su 
manim. O man jau tartum girdėt tykus jų kojų tapeni- 
mas ant laiptų. Antai durelės, matote? Eikite pro jas, jos 
veda į kitus mano kambarius. O tenai laukite, kol pats, 
kai jau būsiu atrištas, pas jus ateisiu, arba sugrįžkite ir 
pasėdėkite šalia manęs, kliedesio apimto. 

Trijulė tučtuojau pasinaudojo patarimu ir šmurkšte- 
lėjo iš kambario pro duris, kurių iki šiol nebuvo matę 

varstant. Nusiramino įsitikinę, kad veda jos ne į tamsą, 
o į apšviestą koridorių. Čia buvo bent kelerios durys; iš- 
mėginę jas, jie aptiko vandens nusiprausti (tiesą sakant, 
šito jiems verkiant reikėjo) ir netgi veidrodį. 

— Jis mums net nepasiūlė nusiprausti prieš vakarie- 
nę, - pasiskundė Džilė šluostydamasi veidą. - Savanau- 
dis paršas, toliau savo nosies nemato. 

— Ką darysime? - paklausė Eustacijus. - Eisime pa- 
žiūrėti, kaip veikia užkeikimas, ar liksime čia? 

— Aš siūlau verčiau likti čia, - tarė Džilė. - Visai ne- 
noriu pamatyti, kas ten dėsis. - Vis dėlto ir ją šiek tiek 
gnaibė smalsumas. 

— Na jau ne, būtinai grįžkime atgal, - nesutiko Bala- 
niūra. - Galbūt pavyks pasirankioti kokių žinių, o juk 
praverstų kiekviena nuotrupa. Neabejoju, kad toji kara- 
lienė yra ragana ir priešas. O žeminiai nepraleis progos 
vožtelėti mums per galvas, vos išvydę. Čia, šiuose po- 
žemiuose, pavojumi, melu, magija ir išdavyste trenkia 
stipriau, nei man kada yra tekę užuosti. Reikia plačiai 
atmerkti akis ir ištempti ausis. 

Jie grįžo koridoriumi atgal ir atsargiai stumtelėjo duris. 

- Viskas gerai, — tarstelėjo Eustacijus, pamatęs, kad 
netoliese nėra nė vieno žeminio. Visi trys įstypčiojo at- 
gal į tą kambarį, kuriame vakarieniavo. 

Pagrindinės durys jau buvo uždarytos, jos slėpė ir 
užuolaidą, pro kurią jie pateko vidun iš įvijų laiptų. Ri- 
teris jau sėdėjo keistame sidabriniame krėsle, prie kurio 


+ 172. 


+ TAMSIOJOJE PILYJE + 


buvo tvirtai pririštas - virvės juosė jo čiurnas, kelius, al- 
kūnes, riešus ir juosmenį. Kakta buvo nusagstyta prakai- 
to karoliukais, veidas - sielvartingas. 

— Įeikite, įeikite, bičiuliai, - skubiai išbėrė jis, staigiai 
pakėlęs akis. - Priepuolis dar neprasidėjo. Tiktai nekel- 
kite triukšmo, mat tam landūnui kamerherui pasakiau, 
kad jau sugulėte. O... jaučiu, užeina... Greičiau! Paklau- 
sykite, kol dar gebu pars valdyti liežuvį. Priepuoliui 
surietus, gali būti, kad imsiu prašyti išlaisvinti mane iš 
pančių: gražiuoju ir piktuoju, maldavimais ir grasini- 
mais. Sako, aš taip darau. Sako, mėginu šauktis visko, 
kas baisiausia, ir visko, kas brangiausia. Bet neklausyki- 
te manęs! Užsklęskite ausis, širdis paverskite akmeniu. 
Mar tolei, kol aš surištas, jūs saugūs. Bet jeigu tik pakil- 
čiau iš šito krėslo, pirmiausia prasiveržtų netramdomas 
įsiūtis, o paskui... — jis sudrebėjo, - paskui imčiau virsti 
pasibjaurėtina gyvate. 

- Gali nesibaiminti, mes tavęs nieku gyvu nepalei- 
sim, - užtikrino Balaniūra. - Patys visai netrokštame su- 
sidurti nei su paklaikusiais bepročiais, nei su gyvatėmis. 

— Tai jau taip, - vienu balsu paantrino jam Džilė ir 
Eustacijus. 

- Vis dėlto, - Balaniūra sukuždėjo vaikams, - verčiau 
nebūkime per daug tikri. Nė seskundei nepamirškime at- 
sargumo. Kiek turėjome progų sekti ženklus, tiek sykių 
susimovėme, neužmirškite ir šito. Priepuolio suriestas, 


jis veikiausiai nestokos klastos - nė kiek tuo nesiste- 

bėčiau. O mes - ar galime pasikliauti vieni kitais? Ar 
visi tvirtai pasižadame, kad, nesvarbu, ką jis sakytų, nė 
pirštu nepaliesime tų virvių? Taip taip: zesvarbu, ką jis 
sakytų? 

— Kaip kažin ką! - užtvirtino Eustacijus. 

— Tegul jis sako ar daro ką nori, niekas pasaulyje ne- 
privers manęs apsigalvoti! - pareiškė Džilė. 

— Cit! - sudraudė juos Balaniūra. - Kažkas darosi! 

Riteris suvaitojo. Jo veidas nublyško it glaistas, jis ėmė 
rangytis pančiuose. Nežinia, ar dėl to, kad jo pagailo, ar 
dėl kokios kitos priežasties, Džilei netikėtai dingtelėjo, 
kad dabar jis jau atrodo kur kas padoresnis žmogus nei 
anksčiau. 

— Ak... - suaimanavo belaisvis. - Užkeikimai, užkeiki- 
mai... klampūs, surizgę kerai, šaltas, lipnus pragaištingos 
magijos tinklas. Palaidotas gyvas... Nutemptas po žeme, 
į suodžių juodumo tamsybę... Kiek metų jau praėjo?.. 
Dešimt metų, tūkstantis metų gilioje duobėje? Vien tie 
kirmiažmogiai aplinkui. Ak, pasigailėkite! Išleiskite iš 
čia, noriu namo... Leiskite pajusti vėjo dvelksmą, išvysti 
dangų... Ten telkšojo toks nedidukas ežerėlis... Pažvelgęs 
į jį, matydavai vandenyje augančius apverstus medžius, 
tokius žalius žalius, o po jais, giliau, labai giliai - dan- 
gaus mėlynę... 

Lig šiol kalbėjęs pusbalsiu jis staiga pakėlė galvą, su- 
telkė žvilgsnį į du vaikus bei liūnarangį ir dabar jau pra- 
šneko garsiai, aiškiai: 

— Greičiau! Dabar aš sveiko proto. Kiekvieną naktį 
mano protas nuskaidrėja. Jei tik galėčiau ištrūkti iš šio 
užburto krėslo, galva man daugiau nebeapremtų. Vėl 
būčiau žmogus, koks buvęs anksčiau. Tačiau kiekvieną 
mielą naktį jie mane suriša, ir taip kiekvieną naktį vis 
praleidžiu progą. Bet jūs - ne priešai. Aš —- ne jūsų be- 
laisvis. Greičiau! Perpjaukite pančius! 

— Nė iš vietos! Ramiai! - įspėjo vaikus Balaniūra. 

— Meldžiu jus, išklausykite, — riteris iš paskutiniųjų 
stengėsi kalbėti nerėkdamas. - Galbūt jums buvo pasa- 
kyta, kad aš, jei tik pakilčiau iš šito krėslo, bemat jus už- 
muščiau ir virsčiau gyvate? Taip ir buvo — regiu atsakymą 
jūsų veiduose. Tad žinokite: tai melas. Kaip tik šią valan- 
dą aš esu sveiko proto - o paskui, visą dieną, apkvaitęs 
nuo kerų. Jūs - ne žeminiai ir ne raganiai. Kodėl turėtu- 
mėte stoti jų pusėn? Būkite maloningi, perrėžkite virves! 

— Ramiai! Ramiai! Ramiai! — maldė keliautojai vie- 
nas kitą. 

— Ak, bene akmenį turite krūtinėj, ne širdį? - suaima- 
navo riteris. — Patikėkite: štai žvelgiate į nelaimingąjį, 
kuris jau prisikentėjo tiek, kad dar daugiau mirtingojo 
širdis tiesiog nebeištvertų! Ką blogo kada jums esu pada- 
ręs, kad linkstate remti mano priešus ir palikti mane to- 
kiame sielvarte? O minutės negailestingai bėga! Dabar 
jūs dar galite mane išgelbėti, bet paskui, kai praslinks ši 
valanda, man ir vėl aptems protas: vėl būsiu žaislas, šu- 


nytis — ne, veikiau tik už virvučių tampoma lėlė, įnagis 

tos nelabos kerėtojos rankose, kerėtojos, kuri kėslauja 
užleisti žmones dar neregėtomis negandomis! Ir atsitik 
tu man taip šiąnakt - kaip sykis šiąnakt, kai ji iškeliavu- 
si! Jei atimsite iš manęs šią progą, kita veikiausiai niekad 
nebepasitaikys! 

— Koks siaubas! Jau gailiuosi, kad nepalaukėme kita- 
me kambaryje, kol viskas baigsis, - pasiskundė Džilė. 

— Ramiai! - sudraudė ją Balaniūra. 

Belaisvio balsas ėmė laibėti, dabar jis jau beveik spiegė: 

- Išlaisvinkite mane, sakau jums! Paduokite man kar- 
dą. Mano kardas! Sykį atgavęs laisvę aš taip atkeršysiu 
šitiems žeminiams, kad Apatinės žemės kalbės apie tai 
dar tūkstantį metų! 

— Na štai, jau prasideda siautulys, - tarstelėjo Eustaci- 
jus. - Viliuosi, mazgai užveržti tvirtai. 

— Taigi, - atsiliepė Balaniūra. - Jei jis ištrūktų dabar, 
jėgos turėtų dvigubai daugiau nei paprastai. Aš, turiu 
prisipažinti, kardininkas esu ne kažin koks. Labai ne- 
sistebėčiau, jeigu jis paguldytų mus abu, o paskui Poul 
tektų vienai galynėtis su gyvate. 

Belaisvis jau iš visų jėgų stengėsi išsiveržti iš pančių, 
virvės įsirėžė į riešus ir čiurnas. 

— Pasisaugokite, — sušniokštė jis. - Pasisaugokite! Vie- 
ną naktį man jau pavyko sutraukyti virves. Bet anąsyk 
ragana buvo čia. Šiąnakt jos nėra, niekas jums nepadės. 
Išlaisvinkite mane tuojau pat - ir aš būsiu jūsų amžinas 


draugas. Jei ne - įgysite mirtiną priešą. 

— Ogi tikrai gudrus, ar ne? - tarstelėjo Balaniūra. 

— Dar vieną, paskutinį kartą, - meldė belaisvis, - pra- 
šau jus: išlaisvinkite mane. Vardan visko, ko bijote, var- 
dan visko, ką mylite, vardant žydro Viršutinio pasaulio 
dangaus, vardan didžiojo liūto, vardan paties Aslano, 
maldauju... 

Visi trys keliautojai aiktelėjo vienu balsu, lyg staiga 
perverti netikėto dūrio. 


— Tai ženklas! - šūktelėjo Balaniūra. 

— Tokie buvo nuorodos žodžiai, - kiek atsargiau atsi- 
liepė Eustacijus. 

— Tai ką gi mums dabar daryti? - subruzdo Džilė. 

Atsakyti į šį klausimą toli gražu nebuvo lengva. Kokia 
prasmė buvo tvirtai pasižadėti, kad nieku gyvu neišlais- 
vinsią pririšto riterio, jei, vos jam, galbūt visai netyčia, 
paminėjus tą vienintelį jiems svarbų vardą, jau linksta 
pažadą sulaužyti? Kita vertus, kokia prasmė buvo taip 
uoliai įsikalti į galvą nuorodas, jeigu jie neketina jomis 
vadovautis? Nejaugi gali būti taip, kad Aslanas tikrai nu- 
matė jiems ką nors atrišti — net ir pamišėlį, - paprašiusį 
šito jo vardu? Ar įmanoma, kad tai — tik paprasčiausias 
sutapimas? O kas, jei Apatinių žemių karalienė žinojo 
apie ženklus ir privertė riterį juos įsiminti - vien tam, 
kad įviliotų keliautojus į spąstus? Ir vėlgi: o jeigu žen- 
klas - tikras? Triskart jie jau susimovė, kevirtąsyk nieku 
gyvu nebegali sau šito leisti. 

— Ak, jeigu tik būtų kaip sužinoti... - sudejavo Džilė. 

— Manding, mes ir žinome, - pratarė Balaniūra. 

— Nori pasakyti, jei jį atrišime, viskas bus gerai? - pa- 
sitikslino Eustacijus. 

— Ar viskas bus gerai — šito negaliu atspėti, - atsakė 
Balaniūra. - Na, supranti, Aslanas juk nepasakė Poul, 
kas bus. Tiktai pasakė, ką reikia daryti. Nė trupinėlio 
nenustebsiu, jei tas vyrukas, vos pakilęs iš krėslo, mus vi- 
sus tris pribaigs. Bet netgi tai nereiškia, kad mums valia 


nepaisyti ženklo. 

Visi trys susižvalgė ūmai sublizgusiomis akimis. Tai 
buvo išties kvapą gniaužiantis akimirksnis. 

— Gerai! - staiga tarė Džilė. - Tuomet ir nebegaiški- 
me. Sudie visiems! 

Jie paspaudė vienas kitam rankas. Riteris jau šiurpiai 
klykė, iš burnos veržėsi putos. 

— Čionai, Ražai, - pasimojo jį Balaniūra. Abu su Eus- 
tacijumi išsitraukė kardus ir prisiartino prie belaisvio. 

— Vardan Aslano! - ištarė abu ir kibo metodiškai džy- 
rinti virves. Vos nukritus pančiams, išlaisvintas riteris 
vienu šuoliu perlėkė per kambarį, stvėrė savo kardą (šis, 
atimtas iš jo, gulėjo ant stalo) ir ištraukė iš makštų. 

— Pirmiausia — tu! - suriko riteris ir šniojo per sida- 
brinį krėslą. Kardo, regis, būta iš tiesų šveitraus. Sidabrą 
ašmenys rėžė lyg sviestą, ir po kelių akimirkų ant grindų 
liko tik keli susirangę blizgantys skivytai. Vis dėlto krės- 
lui trupant, iš jo pliūptelėjo ryškus šviesos tvyksnis, dus- 
liai sugrumėjo - beveik kaip tolimas griaustinis, pasklido 
ir nosį riečiantis tvaikas, kuris, tiesa, tuojau išsisklaidė. 

— Prasmek skradžiai, šlykštus kerų įnagi! — suriko 
jis. - Tegul nesitiki tavoji šeimininkė tavin dar vieną 
auką pasodinti! —- Tai taręs, atsisuko ir nužvelgė savo iš- 
gelbėtojus. Blausus šešėlis, andai temdęs jo veidą, dabar 
buvo išnykęs be pėdsako. 

— Ką! - šūktelėjo riteris, žvelgdamas į Balaniūrą. — 
Nejaugi mano akys regi liūnarangį? Tikrą, gyvą, dorą 


Narnijos liūnarangį? 

- Šit kaip! Vadinasi apie Narniją vis dėlto esž girdė- 
jęs! - išsprūdo Džilei. 

— Bene apžavų sukaustytas buvau ją pamiršęs? — pa- 
klausė riteris. - Ką gi, kerai išsklaidyti, baigėsi ir mano 
kančios. Narniją aš, aišku, žinau, kaip galiu nežinoti? 
Juk aš - Rilianas, Narnijos princas, o Kaspianas, didysai 
karalius, - tėvas mano. 

— Jūsų karališkoji aukštybe, - ištarė Balaniūra, pri- 
klaupdamas ant vieno kelio (vaikai tuojau pasekė jo pa- 
vyzdžiu). - Juk ne ko kito čionai ir atkeliavom - tavęs 
ieškoti. 

— O kas būsite jūs, kiti du mano gelbėtojai? - paklau- 
sė princas Eustacijaus ir Džilės. 

— Mus iš anapus pasaulio krašto čion atsiuntė patsai 
Aslanas ieškoti jūsų aukštybės, - pasakė Eustacijus. — 
Aš - tasai pats Eustacijus, kuris drauge su karaliumi 
plaukė į Ramandu salą. 

— Jums įsiskolinęs esu dabar, ir šitokios skolos kaip 
gyvas neįstengsiu išmokėti, - pasakė princas Rilianas. — 
Bet, sakykite, kaip mano tėvas?.. Ar begyvas? 

— Prieš pat mums iškeliaujant iš Narnijos, jis vėl pa- 
kėlė bures plaukti į rytus, milorde, - atsakė Balaniūra. — 
Bet jūsų aukštybei derėtų atsižvelgti į tai, kad karalius 
jau labai senas. Tikimybė yra devyni iš dešimties, kad 
toje kelionėje ir pasimirs. 

— Sakai, jau labai senas... Tad kiek laiko praslinko, ko- 


lei buvau raganos valioje? 

— Jau daugiau nei prieš dešimtį metų jūsų aukštybė 
pradingo giriose šiauriniame Narnijos pakraštyje. 

— Dešimt metų! - sušuko princas ir persibraukė ranka 
veidą, lyg mėgindamas nubraukti šalin praeitį. - Taip, ti- 
kiu. Mat dabar, kai vėl esu savimi, prisimenu aną, apžavų 
paveiktą gyvenimą, nors būdamas užkerėtas tikrojo savęs 
neprisimindavau. O dabar, mano brangieji draugai... bet 
ne, palaukite! Jau girdžiu jų žingsnius (Net bloga darosi 
nuo to minkšto, kleksinčio šlepsėjimo! Fui!) ant laiptų. 
Užrakinki duris, bernaiti. Arba ne, palūkėki. Aplankė šit 
mane ir geresnė mintis. Apmulkinsiu tuos žeminius, jei 
tik Aslanas sumanumo man nepašykštės. Darykite visi 
tą pat, ką ir aš. 

Jis ryžtingai nužingsniavo prie durų ir plačiai jas acla- 


pojo. 

Apatinių žemių karalienė 


Vi įėjo du žeminiai, bet, užuot puolę į kambarį, 
sustojo abipus durų ir abu žemai nusilenkė. O pas- 
kui juos tuojau pat žengė toji, kurios niekas nesitikėjo ir 
užvis mažiausiai troško išvysti: Dama Su Žalia Suknele, 
Apatinių žemių karalienė. Ji taip ir sustingo tarpduryje, 
šmaižiojo tiktai akys — ji stengėsi kuo skubiau aprėpti 
visą paveikslą: tris nepažįstamuosius, sutrupintą sidabri- 
nį krėslą ir princą - laisvą, su kardu rankoje. 

Ji šiurpiai išblyško; bet, kaip pasirodė Džilei, tai buvo 
ne baimės nuoblyškis — šitaip žmogus pabąla labai supy- 
kęs. Akimirką raganos žvilgsnis smigo į princą - nuožmus 
žudikės žvilgsnis. Bet tuojau pat ji, regis, persigalvojo. 

— Palikite mus vienus, - įsakė ji savo palydovams že- 
miniams. - Ir netrukdykite, kol pakviesiu, o nepaklusu- 
siam gresia mirtis. 

Gnomai klusniai nutapsėjo sau, o ragana karalienė 
uždarė ir užrakino duris. 

— Nagi, kaip čia dabar yra, mano prince ir valdove? — 


vėl prašneko. - Nejaugi naktinis priepuolis dar neužėjo? 

O gal jau baigėsi? Taip greitai? Kodėl tu stovi šičia lais- 
vas, nepririštas? Ir kas gi šieji nepažįstami atėjūnai? Ar 
tai jie sudaužė krėslą, kuris vienintelis galėjo užtikrinti 
tau saugumą? 

Princas Rilianas sudrebėjo išgirdęs jos balsą. Ir ne- 
nuostabu: ne taip paprasta per pusvalandį visiškai atsi- 
kratyti apžavų, kausčiusių ištisus dešimt metų. Prakalbo 
jis ne be vargo stumdamas nuo liežuvio žodžius: 

— Ponia, šio krėslo man daugiau nebeprireiks. O tu, 
šimtus sykių kartojusi, kaip didžiai manęs gailauji dėl 
tų kerų, tvirtai mane apraizgiusių, neabejoju, taip pat 
didžiai pradžiugsi išgirdusi, kad jie dabar sutraukyti vi- 
siems laikams. Vis dėlto regėt man, kad į tamstos triūsą 
stengiantis juos išraizgyti bus įsivėlusi nedidelė klaidelė. 
Šraigi šie, mano tikrieji draugai, galiausiai iš tiesų mane 
išlaisvino. Dabar esmi aš visai sveiko proto, tad ir pasa- 
kysiu tau tokiu štai du dalyku. Pirma: apie jūsų ponybės 
ketinimus man patikėti stoti žeminių armijos priešakyje, 
kad įsiveržčiau į Viršutinį pasaulį ir ten šveitriu ginklu 
užimčiau kažkokią šalį, kurios gyventojai man anei ko- 
kio blogio nepadarę, ir patapčiau jos karalium, - kad 
išžudyčiau teisėtus jų valdovus ir sėdęs į sostą būčiau 
žiaurus ir svetimas, krauju susitepęs tironas, — tataigis, 
dabar, kai jau save perpratęs esu, šitokis kėslas man atro- 
do pasišlykštėtinas ir atmetu net mintį įgyvendinti to- 
kią niekšystę. Ir antra: esmi aš Narnijos karaliaus sūnus, 


vardu Rilianas, vienintelis įpėdinis Kaspiano, dešimtojo 


+ 183 


+ SIDABRINIS KRĖSLAS + 


tokiu vardu vadinto, o kai kurių vadinamo dar Kaspianu 
Jūrininku. Ponia, tokis štai tikslas mano yra, o taipgis ir 
pareiga, tuojau pat iš jūsų aukštybės dvaro išvykti atgal į 
savo šalį. Meldžiu užtikrinti man ir mano draugams sau- 
gią kelionę beigi skirti vedlį, kad išvestų per tavo tamsią- 
ją karaliją. 

Dabar jau ragana išvis nieko nebesakė, tik ėmė la- 
bai lėtai, be garso slinkti per kambarį, nė akimirkai 
nenusigręždama nuo princo ir žvelgdama tiesiai jam 
į veidą. Pasiekusi nedidelę skrynią, įleistą sienoje ne- 
toli židinio, atvėrė ją ir pirmiausia pasėmė gerą saują 
kažkokių žalių miltelių, juos pažėrė į ugnį. Liepsnos 
beveik nė netvykstelėjo, bet milteliai paskleidė saldų, 
kvaitinantį kvapą. Valandėlę vėliau, jiems kalbantis, 
tas kvapas, vis labiau stiprėdamas, užtvindė visą kam- 
barį, jaukdamas protą, bukindamas mintis. Po milte- 
lių atėjo eilė muzikos instrumentui — ji išsiėmė kažką 
panašaus į mandoliną. Ir ėmė pirštais gnaibyti stygas: 
šios ėmė brungzti, slopiai, monotoniškai - tokį garsą 
po kelių minučių tiesiog nustoji girdėti. Bet, juo men- 
kiau kreipei į jį dėmesį, juo pikčiau jis skverbėsi tau 
į smegenis ir į kraują. Nuo šito galvoti irgi darėsi vis 
sunkiau. Gerą valandėlę brązginusi stygas (saldusis, 
migdantis kvapas jau buvo gerokai sustiprėjęs), ragana 
prašneko - įtaikiai ir meiliai: 

— Narnija? Narnija? Ak taip, jūsų šviesybe, girdėtas 


man šis vardas, klejodamas ne sykį jį minėjai. Mano 

brangusis prince, tu sunkiai sergi. Iš tikrųjų nėra tokios 


šalies - Narnijos. 

— Kur nebus, ponia, - paprieštaravo Balaniūra. — 
Mar, supraskite, taip jau nutiko, kad nugyvenau ten visą 
gyvenimą. 

— Ak šit kaip, - tarė ragana. - Tuomet gal pasakytu- 
mei, kur toji tavo šalis yra? 

— Ten, viršuje, - ryžtingai pareiškė Balaniūra, durda- 
mas pirštu virš galvos. - Aš... na, tiksliai nepasakysiu kur. 

— Nejaugi? - karalienė šiltai, melodingai nusijuokė. — 
Ten, tarp stogo akmenų ir kalkių skiedinio, esama kažin 
kokios šalies? 

- Visai ne, - Balaniūrai teko šiek tiek pasistengti, kad 


įkvėptų. - Mano šalis - Viršutiniame pasaulyje. 

— Sakyki, o kas... ir kur yra tasai... kaip jį pavadinai? 
Viršutinis pasaulis? 

— Ak, tik nevaidink kvailelės! - pasišiaušė Eustacijus; 
jis iš paskutiniųjų grūmėsi su saldaus kvapo ir stygų dūz- 
gesio audžiamu kvaituliu. - Galima pamanyti, kad pati 
nežinai! Viršutinis pasaulis - ten, viršuje, kur matyti 
dangus ir saulė, ir žvaigždės. Taigi pati esi ten buvusi. 
"Ten anąsyk tave ir sutikome! 

— Ak, broleli, meldžiu man atleisti, - nusijuokė raga- 
na (tokio žaviai čiurlenančio juoko niekur kitur neišgir- 
si). - Tokio mūsų susitikimo aš neprisimenu. Bet štai sa- 
pne mums dažnai nutinka sutikti artimus draugus, net ir 
keisčiausiose vietose. Tadgi negeisk, kad tavąjį sapną kiti 
prisimintų, reta kada kitas gali susapnuoti tą patį. 

— Ponia, - tvirtai tarė princas, - aš jūsų malonybei jau 
sakiau: esmi Narnijos karaliaus sūnus. 

— Ir nieko keista, brangusis bičiuli, - sutiko ragana 
meiliu balsu, lyg stengdamasi įsiteikti vaikui. - Nestebi- 
na manęs anei kiek, kad esi karalius daugelio pramanytų 
šalių, ką tau piešia vaizduotė. 

— Mes irgi ten buvome! - riktelėjo Džilė. Mergaitė netvė- 
rė pykčiu, mat jautė, kaip kas minutę ją vis tvirčiau apraizgo 
užkeikimas. Vis dėlto vien tai, kad ji dar įstengė tai jausti, 
savaime bylojo, jog apžavai dar kaip reikiant nesuveikė. 

— O tu mažu būsi Narnijos karalienė, gražuolėle? — 
sučiulbo ragana ta pačia meilikaujama, vos vos pašaipia 


intonacija. 

— Visai ne! - Džilė įpykusi treptelėjo koja. - Mes at- 
keliavome išvis iš kito pasaulio! 

— O, šis žaidimas dar dailesnis už aną, - suokė raga- 
na. - Tadgi papasakoki, panelyt, kurgi yra tasai kitas 
pasaulis? Kokiu laivu gali tenai nuvykti ir vėl sugrįžti? 
Kokia karieta? 

Vienu gaistu Džilės galvoje išsiskleidė visa puokštė 
vaizdinių: Eksperimentinė mokykla, Adela Penifater, jos 
pačios namai, radijo imtuvai, kino teatrai, automobiliai, 
lėktuvai, valgiai, eilės... Bet visa tai atrodė lyg išblukę, 
labai labai tolima. (Brungz... brungz... brungz... - dūz- 
gė raganos instrumento stygos.) Džilė nebeįstengė pri- 
siminti, kaip mūsų pasaulyje vadinamas vienas ar kitas 
dalykas. Ir šįsyk nebeatėjo į galvą, kad ją apraizgė kerai, 
mat užkeikimas jau veikė galingai; savaime suprantama, 
kuo labiau esi apkerėtas, tuo tvirčiau būni įsitikinęs, kad 
jokie kerai tavęs neveikia. 

Ji išgirdo savo pačios balsą, tariantį (ir tai pasakius jai 
akmuo nuo širdies nusirito): 

— Ne... Tikriausiai tą kitą pasaulį regėjau tik sapne. 

— Taip. Iš tikrųjų visa tai - tik sapnas, - patikino raga- 
na, nė akimirkai nepaliaudama brązginti stygų. 

— Taip, vien tik sapnas, - paantrino Džilė. 

— Tokio pasaulio niekada nė nebūta, - vėl tarė ragana. 

— Taip, - prie Džilės prisidėjo ir Eustacijus, - tokio 
pasaulio niekada nebuvo. 

— Nėra ir nebuvo jokio kito pasaulio, išskyrus maną- 
jį, - pridūrė ragana. 

— Nėra ir niekada nebuvo jokio kito pasaulio, išskyrus 
tavąjį, — aidu atkartojo jie. 

Balaniūra vis dar grūmėsi iš paskutiniųjų. 

— Aš pats gerai nesuprantu, ką turite visi galvoj, kal- 
bėdami apie pasaulį, - iškošė jis; kalbėjo tarsi užveržta 
gerkle, lyg jam stigtų oro. - Bet gali sau čirpinti ta savo 
smuikele, kol nudilinsi pirštus, o Narnijos pamiršti ma- 
nęs niekaip nepriversi, ir Viršutinio pasaulio - taip pat. 
Tiesa, anei trupinio nenustebčiau, jei mums jau niekad 
nebebūtų lemta jo išvysti. Ką aš žinau, gal tu jį visą už- 
temdei, pavertei tokia pat juoda skyle, kaip ir šis pože- 
mis. O gal ir suvis nušlavei, nenustebčiau. Bet aš vis tiek 
žinau, kad andai Viršutinis pasaulis buvo - ir aš jame 
buvau. Regėjau dangų, nužertą žvaigždžių. Mačiau ir 
saulę, rytą patekančią iš jūros, o vakare nugrimztančią 
už kalnų. Mačiau ją ir danguj patį vidudienį, kai ji tokia 
skaisti, kad žilpina akis, tiesiai į ją nė nepasižiūrėsi. 

Balaniūros žodžiai gerokai krestelėjo visus kitus. Visi 
trys giliai atsikvėpė ir sužiuro į kits kitą tarsi ką tik pa- 
budę. 

— Aišku, kad taip! - sušuko princas. - Na, žinoma! Te- 
būnie palaimintas šis dorasis liūnarangis! Išties buvome 
nugrimzdę į sapną, bent jau kelias pastarąsias minutes. Ir 
kaip galėjome užmiršti? Be abejo, visi esame matę saulę! 

— Tegul mane plynios, aišku, esame ją matę! —- paan- 
trino ir Eustacijus. - Šaunuolis, Balaniūra! Kaip kažin 


ką, tau vieninteliam iš mūsų gerai sveiko proto įkrėsta! 

Ber čia vėl pasigirdo raganos balsas, švelnus burkavi- 
mas, lyg laukinio balandžio aukštos seno parko tuopos 
viršūnėje tvankią, mieguistą vasaros popietę: 

— Kas yra toji saulė, apie kurią kalbate? Ar tas žodis 
ką nors reiškia? 

— Aišku, kad reiškia, dar ir kaip, - patvirtino Eusta- 
cijus. 

— O gal galėtumėte apsakyti, kaip ji atrodo? - paprašė 
ragana (brungz brungz brungz, dūzgė stygos). 

— Ogi štai paklausyk, malonybe, - tarė princas labai 
šaltai ir mandagiai. - Šit lempa, ją regi? Ji apskrita ir gel- 
tona, ji skleidžia šviesą po visą kambarį ir dar - ji kabo 
palubėj. Tad štai ir mūsų saulė tokia pat yra kaip šita 
lempa, tik daug didesnė ir ryškesnė. Savo šviesą ji lieja 
ant viso Viršutinio pasaulio ir kabo danguje. 

— Ant ko ji tenai kabo pakabinta, milorde? - paklau- 
sė ragana; kol visi dar skubiai mintijo, ką jai atsakius, 
ji vėl nusijuokė tokiu pat čiurlenančiu sidabriniu juo- 
ku. - Na, matote? Vos tik pabandote truputį pagalvoti, 
kas galėtų būti toji salė, iškart ir nebegalite man aiškiai 
pasakyti. Tik tiek, kad ji - kaip lempa, nieko daugiau. 
Toji jūsų s24/ė — irgi sapno siųstas regėjimas, ir sapno 
saulei apsakyti nerandate nieko, kas nebūtų nusižiūrėta 
nuo lempos. Lempa - tikras daiktas, saulė - tik prama- 
nas, vaikų pasakos. 

— Taip, dabar jau aišku, - sunkiai pratarė Džilė ne- 
vilties kupinu balsu. - Tikriausiai taip ir yra. - Saky- 

dama tai ji juto, kad šie žodžiai skamba labai logiškai 
ir teisingai. 

Ragana lėtai ir svariai pakartojo: 

— Nėra jokios saulės. 

Ji pakartojo dar sykį - minkščiau ir švelniau: 

— Nėra jokios saulės. 

Dar kokią valandėlę jie mintyse bandė grumtis, bet 
paskui visi keturi atsakė kaip vienas: 

— Tavo tiesa. Nėra jokios saulės. 

Iškart visi pajuto didžiulį palengvėjimą: gera buvo ga- 
liausiai pasiduoti, ištarus šiuos žodžius iškart atlėgo. 

- Jokios saulės niekada ir nebuvo, - pasakė ragana. 

— Nebuvo. Niekad nebuvo jokios saulės, - atsiliepė 
princas, liūnarangis ir abu vaikai. 

Vis dėlto kelias pastarąsias minutes Džilę kamavo 
nuojauta, kad privalo kažką prisiminti — trūks plyš. Ir 
staiga prisiminė. Tik ištarti tai balsu buvo neįtikėtinai 
sunku. Džilei rodėsi, kad kažkoks siaubingas sunkumas 
kausto lūpas. Galiausiai, sukaupusi, kaip jai atrodė, visas 
dar likusias jėgas, mergaitė išspaudė: 

- Aslanas... yra. 

— Aslanas? — pakartojo ragana, stygų brunzgimas vos 
pastebimai pagreitėjo. - Koks gražus žodis! O ką jis 
reiškia? 

— Aslanas yra didysis liūtas, kuris pasikvietė mus iš 
mūsų pasaulio ir pasiuntė į šį ieškoti princo Riliano, — 


paaiškino Eustacijus. 

— O kas yra /iūtas? - parūpo raganai. 

— Ak, liaukis! — neištvėrė Eustacijus. - Nežinai, kas 
yra liūtas? Na, kaipgi jai nusakyti liūtą? Esi kada nors 
mačiusi katiną? 

- Žinoma, - atsakė karalienė. - Aš myliu kates. 

— Tad štai, liūtas yra šiek tiek - žinok, tik šiek tiek — 
panašus į didžiulę katę, be to, su karčiais. Tiktai ne to- 
kiais kaip arklio, veikiau truputį panašiais į teisėjo peru- 
ką. Ir dar, jis geltonas. Ir nepaprastai stiprus. 

Ragana palingavo galvą. 

— Kaip suprantu, - pasakė, - išsiaiškinti, kas yra tasai 
jūsų vadinamasis /ižžas mums seksis nė kiek ne geriau, 
nei išsiaiškinti, kas yra saulė. Visi esate matę lempų, tad 
štai įsivaizdavote didesnę, šviesesnę lempą — ir pavadi- 
note sau/e. Esate matę kačių, o kai užsigeidėte didesnio 
ir stipresnio katino, jį prasimanėte ir pavadinote /iūtu. 
Visi šie pramanai iš tiesų gražūs, reikia pripažinti, ir pui- 
kiausiai jums pritiktų, jei būtumėte kiek jaunesni. Patys 
pažvelkite: savajam išgalvotam pasauliui netgi negalite 
sukurti nieko, kas nebūtų tik pamėgdžiojimas tikrojo, 
mano, pasaulio, kuris yra vienintelis. Tačiau net jūs, vai- 
kai, tokiems žaidimams jau per dideli. O tu, milorde 
prince, patsai vyras esi visai suaugęs, ak, ar ne sarmata! 
Negi ne gėda tokiais žaidimais galvą kvaršinti? Nagi pa- 
kaks, visiems jums. Nėra ko lepintis vaikiškomis pasa- 
kaitėmis. Visiems jums turiu darbo tikrajame pasaulyje. 


Nėra jokios Narnijos, jokio Viršutinio pasaulio, jokio 

dangaus, jokios saulės, jokio Aslano. O dabar visi - tuoj 
pat į lovas. Rytoj bus kita diena, ir rytas už vakarą pro- 
tingesnis. Bet pirmiausia — miegoti, gilus, saldus miegas, 
minkštos pagalvės, miegas be jokių paikų sapnų. 

Princas ir abu vaikai stovėjo panarinę galvas, išrau- 
dusiais skruostais, primerktomis akimis; juos apleido 
paskutinės jėgos, užkeikimas jau beveik visiškai užvaldė. 
Tik Balaniūra, iš nevilties sukrapštęs jėgų likučius, nu- 
slinko prie židinio. Tai, ką padarė, buvo išties nepapras- 
tai narsus poelgis. Liūnarangis žinojo, kad jam skaudės 
ne taip baisiai, kaip tokiomis aplinkybėmis skaudėtų 
žmogui, mat buvo šaltakraujis padaras, o jo (basos) pė- 
dos - sudiržusios ir plėvėtos, kaip anties. Bet numanė, 
kad skausmas vis tiek bus aštrus - toks ir buvo. Liūna- 
rangis šoko į židinį ir suskato trempti liepsnas, didumą 
nuodėgulių sutrindamas į pelenus ant plokščio laito. Ir 
tuomet išsyk nutiko bent trys dalykai. 

Pirma, sodrus salsvas kvapas tuoj pat gerokai prasi- 
sklaidė. Tiesa, ugnis neužgeso visiškai, bet didžiąją dalį 
pavyko užtrempti, negana to, tą kitą kvapą permušė 
plūstelėjęs svylančio liūnarangio tvaikas, o jis - tikrai ne 
pats tinkamiausias kerams. Tad visiems iš karto gerokai 
praskaidrėjo galvose. Ir princas, ir vaikai pakėlė galvas, 
plačiai atsimerkė. 

Antra, užriko ragana — šiurpiu, skardžiu balsu, kuris 


iš esmės skyrėsi nuo ankstesnio meilaus burkavimo: 

— Ką tu darai? Tik pamėgink dar prikišti nagus prie 
mano ugnies, dumblamauri, skysta ugnim paversiu krau- 
ją tavo gyslose! 

O trečia, nuo aštraus skausmo mintys paties Balaniū- 
ros galvoje tapo visiškai skaidrios, ir jis aiškiai suvokė, ką 
iš tiesų galvojęs. Norint išsklaidyti kai kurių rūšių kerus, 
niekas taip gerai nepadeda, kaip staigus skausmo dūris. 

- Jei galima, norėčiau tarti žodelį, ponia, - prašneko 
jis, skausmingai šlubčiodamas apsvilusiomis kojomis at- 
gal nuo židinio. - Tiktai žodelį. Tad štai, viskas, ką mums 
sakei, matyt, - teisybė, nėra ko stebėtis. Aš, žinai, - iš tų 
vyrukų, kurie tikisi blogiausio, o paskui sprendžia, kaip 
iš to blogo išlupti ką nors gero. Todėl sutinku - tegul 
viskas būna taip, kaip sakei, nieko neneigsiu. Tačiau pri- 
durti šį bei tą reikėtų. Tarkime, mes ir tikrai susapnavo- 
me - arba išsigalvojome - visus tuos dalykus: medžius ir 
žolę, saulę ir mėnulį, ir žvaigždes, ir net patį Aslaną. Tar- 
kime, iš tiesų taip ir yra. Bet tuomet tiek galiu pasakyti: 
jei viskas taip, tada išgalvotieji dalykai —- nepalyginamai 
svarbesni už tikruosius. Tarkime, šis požemis, tavo juo- 
doji karalystė, - ir iš tikrųjų vienintelis pasaulis. Ką gi, 
man jis atrodo labai jau varganas. Žinai, kai pagalvoji, 
net juokas ima. Jei tavo teisybė, tuomet mes - tik pasa- 
kų prisigalvojantys mažyliai. Bet keturi fantazuojantys 
mažyliai gebėjo sukurti pramanytą pasaulį, tikresnį už 
tavo tikrąjį. Dėl to aš ir renkuosi išgalvotąjį pasaulį. Lie- 


ku Aslano pusėje, net jei nėra jokio tikro Aslano man 

vadovauti. Ir gyvensiu, kiek bus įmanoma, kaip tikras 
narnas, tegul iš tikrųjų ir nėra jokios Narnijos. Tad kuo 
širdingiausiai dėkojame už vakarienę, bet dabar, jei šie 
du džentelmenai ir jaunoji ledi pasirengę, mes tučtuojau 
paliekame tavo rūmus ir iškeliaujame į tamsą - galbūt 
ten praleisime visą gyvenimą, ieškodami kelio į prama- 
nytąjį Viršutinį pasaulį. Tiesa, kažin ar bus jis labai ilgas, 
tas gyvenimas, bet anokia ir netektis, jei pasaulis - išties 
tokia nykybė, kaip sakai. 

— O, valio! Senasis dorasis Balaniūra! - vienu balsu 
sušuko Eustacijus ir Džilė. 

Bet princas staiga riktelėjo: 

— Atsargiau! Pažvelkite į raganą! 

Jie grįžtelėjo į ją, ir plaukai mažne stojosi piestu. 

Instrumentas buvo išslydęs jai iš rankų. Pačios rankos 
atrodė staiga prikibusios prie šonų. Kojos susipynė, pė- 
dos suvis išnyko. Ilgas žalias suknelės šleifas ėmė akyse 
storėti, kietėti, kol liko nebearplėšiamas nuo besirangan- 
čių, susivijusių į koloną kojų. Tik toji žalia kolona raitėsi 
ir siūbavo, lyg kojose nebebūtų nei kaulų, nei sąnarių, ar, 
atvirkščiai, — jos būtų iš vienų sąnarių. Ji atmetė galvą, ir 
tuojau pat nosis ėmė tįsti, o kitos veido dalys - menkti, 
išskyrus akis. Tik šios irgi persimainė - virto didžiulėmis 
žioruojančiomis akimis be antakių ir blakstienų. Visa ši- 
tai aprašyti trunka ilgokai, bet iš tikrųjų įvyko taip grei- 
tai, kad tik spėk sužiūrėti. Niekam nesuskubus nė piršto 


krustelėti, persimainymas buvo baigtas, ir žalioji gyvatė, 

kuria pavirto ragana - žalia kaip nuodai, storumo sulig 
Džilės juosmeniu, — dviem ar trim savo kraupaus kūno 
kilpomis apsivijo princo kojas. Dar viena žaibo staigu- 
mo kilpa užsinėrė ant pečių, taikydamasi prispausti prie 
šono ranką su kardu. Bet princas paskutinę akimirką 
spėjo atsikvošėti: iškėlė rankas ir jos į pančius nepate- 
ko. Gyvasis mazgas apjuosė tiktai krūtinę, kėsindamasis 
tuojau užsiveržti ir sutrupinti šonkaulius lyg sausus pa- 
galiukus. 

Princas kairiąja ranka apgniaužė padarą prie pat gal- 
vos, ten, kur turėtų būti kaklas, ir spausdamas iš visų 
jėgų pamėgino užsmaugti. Gyvatės veidas (jei tik jį dera 
vadinti veidu) atsidūrė per penkis colius nuo paties prin- 
co veido. Sumirgėjo kyščiojamas dvišakas liežuvis, bet jo 
nepasiekė. Princas užsimojo dešine ranka ir iš visų jėgų 
šniojo kardu. Eustacijus su Balaniūra, irgi jau išsitrau- 
kę kardus, šoko jam pagalbon. Tad visi trys kirčiai krito 
vienu metu: Eustacijus (tiesa, jo kirtis nuslydo žvynais 
nepadaręs jokios žalos) pataikė į gyvatės kūną žemiau 
princo rankos, užtat tiek pats princas, tiek Balaniūra 
perrėžė šliužui kaklą. Bet netgi tai gyvatės nepribaigė, 
tik kiek atsipalaidavo kilpos, veržusios Riliano kojas ir 
krūtinę. Tik pakartotinais smūgiais galiausiai pavyko 
nuritinti šliužui galvą. Baidyklė dribo žemėn rangyda- 
masi kilpomis — netgi nugaišusi, dar ilgai raitėsi lyg koks 
vielos galas. Tikriausiai įsivaizduojate, kokia gliti kraujo 
bala liko telkšoti ant grindų. 

Princas, vos spėjęs atsikvėpti, ištarė: 

— Ponai, didžiai jums dėkoju. 

Trejetas nugalėtojų dar ilgokai stovėjo stebeilydami 
vienas į kitą ir gaudydami kvapą, netardami daugiau nė 
žodžio. Džilei užteko sveiko proto atsisėsti; tūnojo ji la- 
bai tyliai, nekrustelėdama, mintyse tikindama pati save: 
„Tikiuosi, nenualpsiu... ir neapsibliausiu... ir nepadary- 
siu dar kokios nesąmonės: 

— Už mano motiną karalienę pagaliau atkeršyta, — 
galiausiai prabilo Rilianas. - Be jokios abejonės — tai 
tasai pats šliužas, kurį prieš daugybę metų bergždžiai 
vaikiausi prie ežerėlio Narnijos girioje. Visus tuos metus 
buvau savo motinos žudikės vergas. Ir vis dėlto, mano 
ponai, džiaugiuosi, kad nelaboji ragana galų gale įgijo 
gyvatės pavidalą. Širdis, o ir garbė, vargu ar būtų leidusi 
man nužudyti moterį. Bet pasirūpinkime ir dama, - jis 
kalbėjo apie Džilę. 

— Ačiū, man viskas gerai, - tuojau atsiliepė ji. 

— Panele, - princas žemai jai nusilenkė, - didi yra tavo 
drąsa, o tai, nėmaž neabejoju, liudija, kad savajame pa- 
saulyje esi aukštakilmė. Bet eikite čionai, bičiuliai. Štai, 
likęs dar šlakelis vyno. Atsigaivinsime, išgersime vieni į 
kitų sveikatą. O jau tada žiūrėsime, ką daryti toliau. 

— Kaip kažin ką, puikus pasiūlymas, prince, - sutiko 
Eustacijus. 


13 SKYRIUS 

Apatinės žemės be savo karalienės 

isi jautėsi išties nusipelnę, pasak Eustacijaus, ato- 

kvėpio. Ragana buvo užrakinusi duris ir prigrasiusi 
žeminius jai netrukdyti, tad pavojus, kad kas nors gali 
įsibrauti, bent kol kas negrėsė. Pirmiausia, žinoma, rei- 
kėjo pasirūpinti apsvilusia Balaniūros pėda. Jie atsinešė 
porą švarių marškinių iš princo kambario, suplėšė juos- 
tomis, sutepė vieną pusę sviestu ir aliejumi, kurių buvo 
ant stalo, — išėjo visai pusėtinas tvarstis. Sutvarstę liūna- 
rangiui koją, susėdo kiek užkąsti ir aptarti planų, kaip 
išsikrapštyti iš požemių pasaulio. 

Rilianas pasakė, kad angų išnirti į paviršių esama net 
keleto - tai pro vieną, tai pro kitą protarpiais būdavo 
išvedamas jis pats. Tačiau keliauti ten vienam jam nie- 
kada neteko, tiktai drauge su ragana, o angas jie visada 
pasiekdavo laivu perplaukę Besaulę jūrą. Ką pasakytų 
žeminiai, jeigu jis pasirodytų uoste be raganos, užtat su 
trim svetimšaliais ir lyg niekur nieko praneštų, kad jam 
reikalingas laivas, — šito jie negalėjo įspėti. Vis dėlto la- 
biausiai tikėtina, kad užverstų visokiais kebliais klausi- 

mais. Kita vertus, naujasis tunelis, tasai, skirtas įsiveržti į 
Viršutinį pasaulį, buvo kasamas šioje jūros pusėje ir vos 
už keleto mylių. Princas žinojo, kad koridorius beveik 
užbaigtas —- nuo atviros erdvės jo galą skyrė vos kelių 
pėdų storio žemių sluoksnis. Galėjo būti ir taip, kad 
darbai jau visai baigti. Galbūt ragana sugrįžo to pranešti 
ir ruoštis antpuoliui. O net jeigu anga dar neatverta, gal 
jiems ir patiems pasisektų per kelias valandas prasikas- 
ti, - jei tik pavyktų sėkmingai pasiekti tunelį, jei niekas 
jų nesulaikytų, jei nesusidurtų su sargyba. Bet visi šie 
dalykai galėjo pridaryti ir nemažai rūpesčių. 

- Jeigu jums įdomu mano nuomonė... - prasižiojo 
Balaniūra, bet Eustacijus jį pertraukė: 

— Ei! O koks ten triukšmas? 

— Jau kuris laikas kažką girdžiu, - įsikišo ir Džilė. 

Iš tiesų kažkokį triukšmą girdėjo jie visi, bet šurmulys 
iš pradžių buvo tylus ir garsėjo pamažu, tad jie nesusi- 
gaudė, kada pirmąsyk atkreipė į jį dėmesį. Pirmiausia tai 
buvo tolimas ūžesys, lyg pamažu kylančio vėjo šiugždė- 
jimas ar kažin kur esančios judrios gatvės gausmas. Pas- 
kui jau priminė jūros šniokštimą. Paskui - sambrūzdis, 
bildesys, dardesys. O dabar jau girdėjosi ir balsai, ir kaž- 
koks kitas griausmas. 

— Prisiekiu liūtu! — išsprūdo princui Rilianui. - Re- 
gis, šitas bebalsis kraštas pagaliau atkimo! 

Jis pakilo ir priėjęs prie lango atitraukė užuolaidas. 


Visi kiti atskubėjo prie jo ir pažvelgė laukan. 


+ 198. 


+ APATINĖS ŽEMĖS BE SAVO KARALIENĖS + 


Tai, kas į akis krito pirmiausia, buvo ryški raudona 
pašvaistė. Švytėjimas rauzgana dėme atsispindėjo Apa- 
tinio pasaulio skliautuose bene keli tūkstančiai pėdų 
virš galvos - kurie, ko gero, skendėjo tamsybėse nuo 
pat pasaulio pradžios. Pašvaistės šaltinis buvo kažkur 
kitame miesto gale, tad jos fone ketveriukė matė ryš- 
kiai įsispaudusius juodus pastatus, didžiulius ir niūrius. 
Tačiau šviesos pakako nutvieksti ir daugeliui gatvių, 
vingiuojančių per miestą pilies linkui. O gatvėse dėjosi 
kažkas iš tiesų keisto. Tylios, kažin kur plaukiančios su- 
sigrūdusių žeminių minios kažkur išnyko. Dabar į visas 
puses šmižinėjo atskiros figūrėlės: po vieną, po dvi, po 
tris. Žeminiai elgėsi taip, kaip paprastai elgiasi tie, ku- 
rie nenori būti pastebėti: gūžėsi kontraforsų šešėliuose 
ar stoviniavo tarpduriuose, dairydamiesi kitos užuo- 
glaudos, paskui skubiai perbėgdavo atvirą plotą ir vėl 
smukdavo į šešėlį. Bet užvis labiausiai stebino - bent 
jau tą, kas artimiau pažįstamas su gnomais, — jų kelia- 
mas triukšmas. Riksmai ir šūksniai aidėjo iš visų pusių. 
O uoste kažkas gaudžiai dundėjo, ir tasai vis garsėjantis 
dundėjimas jau purtė visą miestą. 

— Kas nutiko tiems žeminiams? — nesusigaudė Eusta- 
cijus. - Ar tai jie rėkauja? 

— Abejoju, ar tai išvis įmanoma, - atsakė princas. - Per 
visus apverktinos nelaisvės metus nėsyk negirdėjau, kad 
kuris iš tų nenaudėlių būtų bent balsą pakėlęs. Bus čia 


kažkokia nauja magiška pragaištis, tai jau kaip kažin ką. 

— O iš kur ta raudona pašvaistė? - parūpo Džilei. — 
Bene ten gaisras? 

- Jeigu jums įdomu mano nuomonė, - pareiškė Bala- 
niūra, - sakyčiau, tai žemės gelmių liepsnos veržiasi iš- 
orėn, bus naujas ugnikalnis. Nė truputėlio nenustebsiu, 
jeigu mes atsidursime pačiame krateryje. 

— Jūs tik pažvelkite į antai tą laivą! - sušuko Eusta- 
cijus. - Kodėl jis plaukia kranto pusėn taip greitai? Juk 
niekas neirkluoja! 

- Žiūrėkite, žiūrėkite! - paragino ir princas. - Laivas 
jau nebe uoste - gatvėje! Jūs tik pažvelkite! Visi laivai 
plaukia tiesiai į miestą! Žiūrėkit — jūra kyla, galvą gul- 
dau! Sulaukėm potvynio! Tebus pašlovintas Aslanas — 
pilis stovi ant aukštumos. Bet vanduo kyla labai jau 
sparčiai. 

— Tai kas galėjo atsitikti? - aiktelėjo Džilė. - Ugnis ir 
vanduo, ir visi tie žeminiai, zujantys gatvėse... 

— Aš pasakysiu, kas atsitiko, - pranešė Balaniūra. — 
Toji ragana bus nuaudusi visą kirbinę užkeikimų, turin- 
čių suveikti, jeigu žūtų ji pati: sulig jos mirties akimirka 
pradeda byrėti visa jos karalystė. Taigi ji iš tokių: jai nė 
motais, net jei turės padėti galvą, svarbu žinoti, kad tasai, 
kuris nudobė ją, pats po penkių minučių pražus liepsno- 
se, bus užverstas žemėmis ar atsidurs jūros dugne. 

— Pataikei kaip pirštu dangun dūręs, bičiuli rangi, — 
sutiko princas. - Vos mūs kardai šveitrieji nuritino ra- 


ganai galvą, tie patys kirčiai sutrupino ir jos burtus, tad 

visi gilieji požemiai dabar smenga skradžiai. Akys mūsų 
šit regi Apatinio pasaulio pabaigą. 

— Tai jau taip, pone, - pritarė Balaniūra. - Nebent 
dar gali atsitikti taip, kad tai bus ne vien Apatinio, bet ir 
viso pasaulio pabaiga. 

— O ką, mes tiesiog stovėsime čia, žiūrėsime ir lauksi- 
me? - sujudo Džilė. 

— Manding, šitaip mes nedarysim, - atsakė princas. — 
Aš linkęs gelbėti savąjį žirgą, Juodanglį, taip pat ir raga- 
nos Sniegulę (tas puikus gyvulys tikrai nusipelnęs ver- 
tesnės šeimininkės); abu jie arklidėse, didžiajame kieme. 
O paskui kaip įmanydami pasistengsime traukti aukš- 
tyn ir melsimės, kad pavyktų surasti angą išorėn. Žirgai 
prireikus paneš po du raitelius, o deramai paraginti šuo- 
liuos greičiau už antplūdžio vandenis. 

— Arjūsų aukštybė neketina užsidėti šarvų? - paklau- 
sė Balaniūra. - Antai $7:/že man visiškai nepatinka. 

Tai tardamas parodė į gatvę. Visi sužiuro žemyn. Bene 
kelios dešimtys būtybių (žeminiai — dabar, žvelgiant iš 
arti, neliko jokių abejonių, kad tai tikrai jie) skubinosi 
artyn nuo uosto pusės. Bet tai nebuvo be tikslo plūstan- 
ti minia. Jie elgėsi panašiai kaip puolančios šiuolaikinės 
armijos kariai: ieškojo užuoglaudų, mitriai perbėgdavo 
iš vienos slėptuvės į kitą, sergėjosi, kad nebūtų pamatyti 
pro pilies langus. 

- Šitų šarvų iš vidaus nė regėt nebenoriu, — atsakė 


princas. - Juose jausčiaus lyg požeminiame kalėjime, tik 

tokiame, katrą kilnoti galima. Jie iš tolo trenkia magija 
ir vergove. Bet skydą pasiimsiu. 

Jis pasišalino iš kambario ir po akimirkos sugrįžo keis- 
tai sužibusiomis akimis. 

— Pažvelkite, bičiuliai, - tarė iškeldamas skydą. - Dar 
prieš valandą jis buvo juodut juodutėlis ir be jokio her- 
bo. O dabar - štai. 

Skydas žvilgėjo skaisčiausiu sidabru, o ant jo tvieskė 
liūto figūra - raudonesnė už vyšnių kraują. 

— Be jokios abejonės, - kalbėjo princas, - tatai reiškia, 
kad Aslanas mums bus mūsų gerasai viešpats, nesvarbu, 
mirti mums yra skyręs ar gyventi. Ir ne vien mūsų, o visų. 
Dabar gi, manding, visi suklaupsime ir pabučiuosime jo 
atvaizdą, o paskui viens kitam rankas paspausime, kaip 
geri draugai, kuriems galbūt jau veikiai lemta išsiskirti. 
O jau tada į miestą žengsime pasitikti nuotykio, kad ir 
koks mums būtų siunčiamas. 

Kaip princas pasakė, taip jie visi ir padarė. Eustacijus, 
ištiesęs ranką Džilei, dar ir atsiprašė: 

— Lik sveika, Džile. Atleisk, kad buvau toks bailus ir 
irzdavau dėl niekų. Viliuosi, sveika ir gyva grįši namo. 

O Džilė į tai atsakė: 

— Sudie, Eustacijau. Atsiprašau, kad buvau tokia kiaulė. 

Jiedu pirmąsyk kreipėsi vienas į kitą ne pavardėmis, o 
vardais - mokykloje tai nebuvo įprasta. 

Princas atrakino duris, ir visi keturi patraukė laiptais 


žemyn: trejetas vyrų su apnuogintais kardais rankose, 

Džilė - išsitraukusi peilį. Patarnautojai buvo kažin kur 
prašapę, didžioji menė princo laiptų papėdėje — tuščia. 
Bet pilkšvą, murkšliną šviesą skleidžiančios lempos vis 
dar degė, ir tos šviesos pakako be vargo išvingiuoti nesi- 
baigiančiais koridoriais, nulipti begale laiptų. Čia, pilies 
gilumoje, gatvės triukšmo nebebuvo girdėti taip aiškiai, 
kaip aukštai įrengtame princo kambary. Priešingai, čia 
viešpatavo stingdanti mirtina tyla, niekur - nė gyvos 
dvasios. Su pirmu žeminiu jie susidūrė tiktai pasukę į 
dar vieną koridorių, vedantį į didžiąją menę pirmame 
aukšte, — riebus, balzganas padaras stulbinančiai kiau- 
lišku snukučiu paskubomis kamžlojo maisto likučius 
nuo stalų. Juos išvydęs tik sukvykė (vėlgi - neįtikėtinai 
kiaulišku balsu) ir šastelėjo po suolu, paskutinę akimir- 
ką suskubo švystelėti ten pat ir ilgą uodegą, - kad kiek, 
Balaniūra būtų už jos sučiupęs. Tučtuojau žeminis ir iš- 
kurnėjo pro duris kitame menės gale - pernelyg mitriai, 
kad vertėtų bent mėginti vytis. 

Iš didžiosios menės jie išėjo tiesiai į kiemą. Džilė, kuri 
per atostogas mokėsi jodinėti, vos spėjo užuosti arkli- 
džių kvapą (kur jau kur, o Apatinėse žemėse šis kvapas 
atrodo išties nepaprastai malonus ir atpažįstamas, pri- 
menantis namus), kai Eustacijus staiga šūktelėjo: 

— Po paraliais! Jūs tik pažvelkite! 

Iš kažin kur už pilies sienų aukštyn šovė žaižaruojanti 
raketa ir aukštybėse ištiško į spiečių žalių žvaigždučių. 


— Fejerverkai! - suglumusi tarstelėjo Džilė. 
J g J 

— Taigi, - patvirtino Eustacijus. - Bet labai jau sunku 
įsivaizduoti, kad šita požemių publika leistų juos vien 
dėl gražumo. Bus koks signalas, ne kitaip. 

— Ir mums tai nieko gero nežada, paminėsite mano 
žodį, - pridūrė Balaniūra. 

— Bičiuliai, - tarė princas, - jeigu jau tenka stoti akis į 
akį su tokiu nuotykiu kaip šis, verčiau išsyk atsisveikinti 
su visomis viltimis, taipgi ir su visomis baimėmis, kitaip 
tiek mirtis, tiek išsigelbėjimas suvėluos ir nebeišsaugos 
anei garbės, anei sveiko proto. Ei, mano gražuoliai! - Jis 
atlapojo arklidžių duris. - Ei, bičiuliai! Ramiau, Juodan- 
gli! Apsiramink, Sniegule! Niekas jūsų neužmiršo. 

Abu žirgai baidėsi: juos gąsdino neįprasti blyksniai ir 
triukšmas. Džilė, alpėjusi iš baimės, kai teko lįsti į juodą 
skylę, jungiančią du urvus, dabar be jokio virpulio žengė 
tarp trypiančių, prunkščiančių gyvulių; abu su princu 
sugaišo vos kelias minutes, kol pabalnojo ir pakamano- 
jo žirgus. Šie, išvesti į kiemą, atmetę galvas, atrodė išties 
didingai. Džilė užšoko ant Sniegulės, Balaniūra įsitaisė 
jai už nugaros. Eustacijus sėdo už princo ant Juodanglio. 
Aidžiai sukaukšėjo kanopos, ir visi keturi išjojo pro di- 
džiuosius vartus į gatvę. 

— Regis, pavojus sudegti tikrai negresia. Vis šis tas 
gero, - pareiškė Balaniūra, rodydamas į dešinę. Ten, vos 
už kokio šimto jardų, namų sienas skalavo vanduo. 

- Nėra ko baimintis! — nuramino jį princas. — Čia 


gatvė gan stačiai smenga žemyn. Vanduo pasiekė aukš- 

čiausios miesto kalvos daugmaž vidurį. Šitiek užtvindė 
per pusvalandį, bet gali būti, kad per artimiausias dvi va- 
landas aukščiau nebepakils. Aš labiau baiminčiausi štai 
ko... - Princas kardu parodė stambų aukštaūgį žeminį su 
kyšančiomis šerno iltimis ir šešetą įvairaus didumo bei 
pavidalų jo palydovų: būrelis išniro iš šoninės gatvelės, 
nėrė į namų šešėlį ir ten sėkmingai išnyko iš akių. 

Princas ėmėsi rodyti kelią: kreipė žirgą raudonosios 
pašvaistės linkui, tiktai vos vos kairiau. Siekė iš viršaus 
aplenkti gaisravietę (jei tik ten iš tikrųjų siautė gaisras), 
vildamasis surasti ką tik iškastąjį tunelį. Priešingai nei 
trys jo bendražygiai, princas, regis, beveik smaginosi. Jo- 
damas švilpiniavo ir protarpiais net padainuodavo vieną 
kitą posmą iš senovinės giesmės apie Koriną Griausma- 
kumštį iš Arčenlando. Jis, tiesą sakant, taip džiūgavo 
išsivadavęs iš ilgus metus kausčiusių kerų, kad visi da- 
bartiniai pavojai jam atrodė kone kaip vaikų žaidimas. 
Tačiau kitiems trims tai buvo išties šiurpi kelionė. 

Už nugarų treškėjo ir girgždėjo susigrūdę laivai, gru- 
mėjo griūvantys pastatai. Virš galvų, ant Apatinio pa- 
saulio lubų, žioravo ryški dėmė. O priekyje mirguliavo 
raudona pašvaistė, kuri, regis, nė kiek nesiplėtė. Iš tos 
pačios pusės nesiliaujančiomis bangomis plūdo ir triukš- 
mas: šauksmai, klyksmai, švilpimas, juokas, spiegimas, 
bliovimas; tamsą vis perrėždavo įvairiausių fejerverkų 
tvyksniai. Ką gali reikšti tos ugnys - šito bėgliams nie- 
kaip nepavyko įspėti. Tą miesto pusę, kuria jie traukė, iš 


+ 205 . 


+ SIDABRINIS KRĖSLAS + 


dalies apšvietė raudonasis švytėjimas, iš dalies - visiškai 
kitokia blausiųjų gnomų lempų šviesa. Vis dėlto dauge- 
lio užkaborių nesiekė nė pats menkiausias atšvaitas, ir 
ten buvo tamsu nors akin durk. Štai į tokias juodas kiše- 
nes vis šmurkštelėdavo būreliai žeminių, o paskui, vėl iš 
jų išnirę, peršokdavo į kitus šešėlius; stengdamiesi patys 
likti nematomi, jie nenuleido akių nuo keliautojų. Visur 
šmėžavo platūs veidai ir smulkūs veidukai, didžiulės lyg 
žuvų akys ir mažos kaip lokių akutės. Vieni gnomai buvo 
plunksnuoti, kiti — šeriuoti, kai kurie — su iltimis, kai 
kurie — su ragais, vienų nosys priminė suktines virveles, 
dar kitų kabojo tokie ištįsę smakrai, kad bemaž atrodė 
kaip barzdelės. Protarpiais viena ar kita jų grupelė per- 
nelyg išaugdavo ar pernelyg priartėdavo. Tuomet prin- 
cas, užsimojęs kardu, apsimesdavo juos puoląs. Gnomai 
tučtuojau iškrikdavo į šalis ir būbaudami, cypčiodami, 
kvaksėdami vėl prasmegdavo tamsiuose ruožuose. 
Tačiau kai jie stačiomis gatvėmis užkopė gerokai 
aukščiau ir, saugiai nutolę nuo potvynio vandenų, be- 
veik pasiekė miesto pakraštį, padėtis ėmė atrodyti kur 
kas rimtesnė. Keliautojai pastebimai priartėjo prie rau- 
donojo švytėjimo ir atsidūrė beveik viename lygyje su jo 
šaltiniu, tik vis dar neįžiūrėjo, kas tai galėtų būti. Užtat 
priešai pašvaistės fone buvo matyti ryškiau. Švytėjimo 
linkui skubinosi šimtai, gal net tūkstančiai gnomų. Tik- 
tai ne strimgalviais, o trumpais perbėgimais, ir kaskart, 


vos stabtelėję, tuojau atsisukdavo į bėglius. 

- Jei jūsų aukštybė paklaustų mano nuomonės, - pra- 
sižiojo Balaniūra, - pasakyčiau štai ką: šitie nenaudos 
kėsinasi atkirsti mums kelią iš priekio. 

— Tą pat pagalvojau ir ašen, Balaniūra, — pritarė prin- 
cas. - O per šitokią jų gausybę kardu kelio neprasiskin- 
sime. Dabar klausykite! Suksime arčiau antai to namo 
sienos. Vos tik mus užstos jo šešėlis, tu nusliuogsi žemėn 
nuo žirgo ir pranyksi tamsoje. O mudu su dama dar 
pajojėsime kelis žingsnius pirmyn. Aš abejonės neturiu 
anei menkiausios, kad keletas tų nelabųjų paskui mus 
paseks, mat mums už nugarų jų tiršta. Tuomet tu, kad 
tokios ilgos tavo rankos, vieną iš jų ir čiupsi, kai skubin- 
sis pro tavąją slaptavietę, - sugausi gyvą. Galbūt išklos 
anas mums teisybę, gal pasakys, kokia yra kliautis, ver- 
čianti anuos prieš mus stoti. 

— Ar tik nenutiks taip, kad kiti tuojau pat puls vaduo- 
ti to vieno, kurį pagausime? — paklausė Džilė toli gražu 
ne tokiu tvirtu balsu, kokį stengėsi nutaisyti. 

- Tuomet, mano ponia, - atsakė princas, - teks tau 
lemtis išvysti, kaip mes kovodami aplink tave guldome 
galvas, o pačiai kitos išeities neliks, tik atsiduoti liūto va- 
liai. Šok žemėn, gerasai Balaniūra. 

Liūnarangis nuslydo nuo žirgo nugaros ir vikriai it 
katė šmurkštelėjo į šešėlį. Kiti dar kokią sunkiai ištve- 
riamą minutę žingine jojo pirmyn. Staiga už nugaros 
pratrūko kraują gyslose stingdantys klyksmai, sumišę su 


gerai pažįstamu Balaniūros balsu, sakančiu: 

— Nagi, nagi! Nežviek, kol niekas tavęs neprakiurdi- 
no, antraip ir tikrai padarysiu, kad skaudėtų, aišku tau? 
Kaip kažin ką, visi aplinkui pamanys, jog kažkas sker- 
džia kiaulę. 

— Sėkmė lydėjo tave medžioklėj! - sušuko princas, 
akimoju apgręžęs Juodanglį ir vienu šuoliu atsidūręs 
prie namo kampo. - Eustacijau, - kreipėsi į berniuką, — 
būk toksai malonus, persėsk priekin ir perimk Juodan- 
glio vadžias. 

Tai taręs, nušoko nuo žirgo, ir visi trys tylomis sužiu- 
ro į Balaniūrą, kuris jau vilko laimikį į šviesą. Tai buvo 
išties varganas mažuliukas gnomas, ne daugiau nei trijų 
pėdų augumo. Jam ant viršugalvio stiebėsi rumbas, kiek 
panašus į gaidžio skiauterę (tik kietas), akutės buvo ma- 
žos ir rausvos, o didžiulė apvali burna apskritame veide 
ir toks pat smakras darė jį panašų į mažylį hipopotamą. 
Jei padėtis nebūtų buvusi tokia rimta, visi, jį išvydę, būtų 
plyšę juokais. 

— Dabar šitaipos, žemini, - prakalbo princas, palin- 
kęs prie belaisvio ir prikišęs kardo galą tam prie pat ger- 
klės. - Kalbėki tu, kaip pridera doram žeminiui, ir tuo- 
jau par keliausi laisvas. O jei apgaulę pamėginsi riesti, čia 
pat negyvas žeminis būsi. Gerasai Balaniūra, kaip anam 
šnekėti, kad pats burną jam laikai užspaudęs? 

— Taigi, kaip negali šnekėti, taip negali ir kandžio- 
tis, - paaiškino Balaniūra. - Jei mano rankos būtų tokie 


niekam tikę minkštimai kaip žmonių (su visa pagarba, 

jūsų aukštybe), būčiau jau krauju paplūdęs. Tik štai net 
liūnarangiui ilgainiui pabosta kramtomam būti. 

— Ei tu, ponuli! — tarė princas gnomui. - Krimstelėk 
darsyk, ir tu - negyvėlis. O dabar leiski jam prasižioti, 
Balaniūra. 

— Oo-iiii... - sučiepė žeminis. — Paleiskite mane, pa- 
leiskite mane! Tatai ne aš! Ne mano darbas! 

— Kas - ne tavo darbas? - nesuprato Balaniūra. 

— Ką tamstos mano, kad padariau, aš to nepadariau! - 
paaiškino tasai padaras. 

— Sakyki, kuo tu vardu, - paliepė princas. - Ir ko jūs, 
žeminiai, šiandien tiek subruzdę? 

— Ak, garbiausieji, meldžiu, ponuliai gerieji, prašau 
jus! - prapliupo virkauti gnomas. - Tik pažadėkite, kad 
jos karališkajai šviesybei nė žodeliu neprasitarsite, ką 
jums sakiau! 

— Toji, kaip tarė tavo lūpos, karališkoji šviesybė, - rūs- 
čiai pasakė princas, - jau negyva. Ašen pats ją nudėjau. 

— Ką? — sukliegė gnomas; jis taip apstulbo, kad juo- 
kinga jo burna ėmė žiotis vis plačiau ir plačiau. - Ji ne- 
gyva? Ragana nusistagaravo? Krito nuo garbiausiojo 
rankos? - Jis atsidūsėjo iš visos širdies ir pridūrė: - Tuo- 
met tamsta — draugas! 

Princas per kokį colį atitraukė kardą. Balaniūra leido 
padarėliui atsisėsti. Šis apžvelgė keliautojus raudonomis 
kibirkščiuojančiomis akutėmis, kartą kitą sukikeno ir 


prašneko. 

š vardu Golgas, - prisistatė gnomas. — Ir tuo- 
7 jau papasakosiu tamstoms viską, ką žinau. Gal 
prieš kokią valandąvisi dar judėjome krutėjome, dirbome 
savo darbą - jos darbą, turbūt taip reikėtų sakyti - tylūs 
ir nusiminę, lygiai kaip ir vakar, ir užvakar, ir kiekvieną 
dieną - daugelį metų. O paskui staiga kad driokstelės, 
kad sudundės! Tik nudundėjo tas griausmas, tuoj kiek- 
vienam ūmai parūpo savęs paklausti: taip seniai nesu 
dainavęs anei šokęs, anei petardos kokios paleidęs - ka- 
žin kodėl? Ir kiekvienas tuojau sau atsakė: tikriausiai ke- 
rais buvau apraizgytas, ne kitaip. Ir tada kiekvienas sau 
tarė: tegul mane galas, jei žinau, kodėl tempiu šitą naštą, 
niekur toliau nebenešiu, užteks. Tad štai ir metėme že- 
mėn visi maišus ir ryšulius, ir įnagius. Ir atsisuka tuomet 
visi, ir regi ana ten spindesį raudoną. Kiekvienas tad ir 
klausia savęs: o kas gi tai? Ir kiekvienas šitaip sau atsako: 
ogi uola praplyšo, ten įtrūkis ar plyšys atsivėrė, ir ištryš- 
ko šilta jauki šviesa iš pat Tikrosios Gilumos, tų žemių, 


kur per tūkstantį fadomų žemiau mūsų. 

— Po paraliais! — nesusilaikė Eustacijus. - Nori pasa- 
kyti esama kažkokio dar žemiau plytinčio krašto? 

— O taip, garbiausiasai, - patvirtino Golgas. - Yra 
ten kraštas nuostabus, mes jį vadiname Bismu. Štai šitas 
kraštas, kur esame dabar, raganos valdos - >2es jas vadi- 
name Sekluma. Ji per arti paviršiaus, kad mums pritiktų. 
Tfu! Gali sakyti, beveik tas pat, ką išorėje įsikurti, ant 
paties paviršiaus. Supraskite, visi mes - vargšai gnomai 
iš Bismo; ragana, pasitelkusi burtus, mus visus iš ten 
iškrapštė, pasišaukė čionai, kad dirbtume jai. Tik mes 
visa tai buvome užmiršę, iki pat tol, kol štai tas drioks- 
telėjęs grumesys sutrupino apžavus. Nė nenutuokėme, 
kas tokie esą ir kur mūsų namai. Nei daryti nieko ne- 
galėjome, nei galvoti, ir mintys mūsų galvose buvo tik 
tos, kurias ji įpūtė. Daugelį, daugelį metų ji laikė mus 
rūškanus, tik niūrius dalykus galvoti leido. Nė pajuo- 
kauti mažne nebemokėjau, nebeprisiminiau, kaip šokti 
džigą. Bet vos tik žemė sudundėjo ir atsivėrė plyšys, ir 
jūra ėmė kilti, iškart paplūdo ir prisiminimai. Žinoma, 
visi mes tučtuojau kuo skubiausiai pasileidome linkui 
to įtrūkio, per jį galėsime žemyn pakliūti, grįžti į savus 
namus. Patys juk matote - tenai kiti jau leidžia raketas, 
jie galvom eina iš džiaugsmo! Būsiu nepaprastai tams- 
toms dėkingas, jei paleisite mane, kad kuo greičiau ga- 
lėčiau prisidėti prie saviškių. 

— Man regis, tai tiesiog puiku, - pasakė Džilė. - Aš 
taip džiaugiuosi, kad nurėždami raganai galvą ne tik iš- 
silaisvinome patys, bet išlaisvinome ir gnomus! Ir dar 

džiaugiuosi, kad iš tikrųjų jie — ne kokie baisuokliai ir 
surūgėliai, kaip ir pats princas — ne toks, koks atrodė. 

— Visa tai skamba labai gražiai, Poul, — atsargiai tarė 
Balaniūra. - Bet šitie gnomai pažiūrėti visai neprimi- 
nė vyrukų, tiesiog pasipusčiusių padus. Jei jums įdomi 
mano nuomonė, pasakysiu: tai buvo panašiau į rikiuoja- 
mą kariuomenę. Taigi, pone Golgai, pažvelk man į akis 
ir pasakyk: tikrai nesiruošėte mūšiui? 

— Aišku, kad ruošėmės, garbiausiasai, — atsakė Gol- 
gas. - Iš kur galėjom žinoti, kad ragana išleidus kvapą? 
Manėme, žvalgosi iš pilies. Tad ir stengėmės išsprūsti 
kuo nepastebimiau. O paskui pasirodėte jūs: išjojote pro 
vartus raiti ant žirgų, su kardais rankose; tada kiekvie- 
nas, aišku, tarė sau: na štai, prasideda — juk negalėjome 
žinoti, kad jo aukštybė ne raganą palaiko! O mes jau bu- 
vome tvirtai pasiryžę kautis iki paskutinio kraujo lašo — 
verčiau guldyti galvas, nei laidoti viltį sugrįžti į Bismą. 

— Kaip kažin ką, tasai yra doras gnomas, — tarė prin- 
cas. - Paleiski jį, bičiuli Balaniūra. O apie mane, gerasai 
Golgai, jums reikėtų žinoti štai ką: pats apžavų sukaus- 
tytas buvau, lygiai kaip tu ir tavo draugai, ir tik visai ne- 
seniai man teko laimė patį save prisiminti. Tik šit dar 
vieną klausimą turiu. Gal žinai kelią į tuos naujuosius, 
šviežiai iškastus tunelius, kuriais kerėtoja ketino kariuo- 
menę išvesti, kad Viršutinį pasaulį užgriūtų? 

- Ii-ii-ii! - žvygtelėjo Golgas. - O taip, žinau tą kraupų 
kelią! Parodysiu jums jo pradžią. Tik neprašykite, garbiau- 


sieji, kad podraug su jumis juo traukčiau. Verčiau jau mirti. 

— Kodėl? - sunerimo Eustacijus. - Kokios baisybės 
tyko tame kelyje? 

— Jis pernelyg aukštai, per arti išorės! - Golgas net 
nusipurtė. — Iš visų niekšybių, kurių mums pridirbo 
ragana, šita — pati bjauriausia. Ji kėsinosi išguiti mus į 
atvirą erdvę - į pasaulio išorę. Sakoma, tenai išvis nėra 
anei jokio stogo, vien tik kraupi neaprėpiama tuštuma, 
vadinama dangumi. O koridorius jau siekia tiek toli, kad 
pakaktų dar poros mostų kirtikliu — ir atsivertų anga 
laukan. Ne, ne, prie šito tunelio nedrįsiu net artintis! 

— Valio! Čia tai tikra šneka! - sušuko Eustacijus. 

O Džilė tarė: 

— Bet ten, išorėje, visai nebaisu. Mums ten patinka. 
Mes ten gyvename. 

- Žinau, kad jūs ten viršuje gyvenate, - atsakė Gol- 
gas. - Bet ligi šiol maniau - vien todėl, kad neradote kelio 
patekti į vidines gelmes. Negali būti, kad jums iš tikrųjų 
ten patinka - ropinėti lyg musėms ant pasaulio stogo? 

— O kas, jei taip imtum ir tuoj pat parodytum mums 
tą kelią? - pasiūlė Balaniūra. 

— Pats laikas! - šūktelėjo princas. 

Būrelis išsyk vėl pajudėjo. Princas užšoko ant savojo 
žirgo, Balaniūra užsiropštė Džilei už nugaros, o pirmas 
nukepėstavo Golgas. Pakeliui, ką tik sutikęs, gerklojo 
gerą žinią: ragana nebegyva, o keturi svetimšaliai — ne- 
pavojingi. Išgirdusieji jo žodžius savo ruožtu persakė 


juos kitiems, tad prabėgus vos kelioms minutėms visas 

Apatinis pasaulis aidėjo džiugiais šūksniais ir valiavi- 
mais, šimtai ir tūkstančiai gnomų liuoksėjo, vartaliojosi 
kūliais, stojosi ant galvos, šokinėjo per kits kitą, pokšėjo 
papliauškomis — ir visi tirštai grūdosi aplinkui Juodanglį 
ir Sniegulę. Princui mažiausiai dešimt kartų teko pasa- 


koti, kaip buvo užkerėtas, o paskui - išlaisvintas. 


Šitaip visi pulku ir pasiekė properšos kraštą. Plyšys 


buvo maždaug tūkstančio pėdų ilgio ir gal dviejų šimtų — 
pločio. Keliautojai nusėdo nuo žirgų, prisiartino prie pat 
briaunos ir pažvelgė žemyn. Tiesiog jiems į veidus smogė 
karščio banga, persismelkusi sodriu, jiems visai nepažįs- 
tamu kvapu. Nuo to tiršto, aštraus, kvaitinančio kvapo 
juos suėmė čiaudulys. Plyšio dugnas tvieskė taip skais- 
čiai, kad apžilpusiomis akimis keliautojai iš pradžių išvis 


nieko nematė. Kai akys kiek apsiprato, įžiūrėjo kažką pa- 

našaus į grynos ugnies upę, o jos krantuose driekėsi tary- 
tum ir laukai, augo giraitės, ir viskas žaižaravo karštu, ne- 
pakeliamu tviskesiu — ir vis dėlto, palyginti su pačia upe, 
net jie atrodė gana blausūs. Ryškiai raudonos, mėlynos, 
žalios ir baltos dėmės, sumaišytos ir išbarstytos - pana- 
šiai atrodytų nebent ryškiaspalvis vitražinis langas, kai 
patį vidudienį tiesiog į jį spindulius žeria atogrąžų saulė. 
Įtrūkių išvagotais plyšio krantais žemyn skubomis ropš- 
tėsi šimtai žeminių — to akinančio tvaskesio nušviesti jie 
buvo panašūs į juodas ropojančias muses. 

— Garbiausieji, - prabilo Golgas (visi atsigręžė ir su- 
žiuro į jį, bet geras kelias minutes nematė nieko, tik juo- 
dumą, nes akys buvo visai apraibusios). - Garbiausieji, 
kodėl jums nepatraukus drauge su mumis į Bismą? "Te- 
nai gyvensite nepalyginamai laimingesni nei tuose šal- 
tuose, nepridengtuose, plikuose tyruose viršuje. Jei ir ne 
suvisam — bent apsilankykite! 

Džilei atrodė savaime suprantama, kad tokio pasiūly- 
mo niekas nesiims net svarstyti. Tad galite įsivaizduoti, 
koks siaubas ją apėmė, kai išgirdo princą sakant: 

— Išties, bičiuli Golgai, jau bemaž gundausi keliauti 
drauge su tavim žemyn. Nuostabus tatai būtų nuotykis; 
juk iki šiol veikiausiai dar nė vieno mirtingojo akims ne- 
teko Bismo išvysti, o ir ateity vargu ar kam dar pasitaikys 
tokia proga. Anei pats nežinau, kaip, metams bėgant, pa- 
tverčiau atmindamas, kad sykį man buvo valia įžengti į 


giliausiąją žemės gelmę, tik nuotykį, ką patirti galėjęs, pats 


+ 216 


+ PASAULIO DUGNAS + 


atstūmiau šalin lengva ranka. Tiktai ar gali žmogus ten 
išgyventi? Juk turbūt neplaukiojate toje ugnies upėje? 

— O ne, garbiausiasai. Mes - ne. Vien tiktai salaman- 
dros gyvena pačioje ugnyje. 

— O kokios rūšies gyvis yra tosios jūsų salamandros? — 
parūpo princui. 

— Jų rūšį nusakyt nelengva, garbiausiasai, — atsakė 
Golgas. - Pernelyg skaisčiai tvieskia baltu karščiu, kad 
galėtum tiesiai žiūrėti, bet mažne labiausiai primena 
mažulyčius drakonus. Jos sa mumis kalbasi iš tos ugnies. 
Nuostabios išminties būna jų šnekos, jos visad sąmojin- 
gos ir iškalbingos. 

Džilė skubomis paskersakiavo į Eustacijų. Nė ne- 
abejojo: perspektyva rabždintis gilyn į tą properšą jį 
turėtų masinti dargi mažiau nei ją pačią. Bet tuojau 
net širdis į kulnus nusirito: mergaitė išvydo, koks per- 
simainęs jo veidas. Dabar jis gerokai labiau panėšėjo į 
princą nei į senąjį Ražą iš Eksperimentinės mokyklos. 
Jis vėl gyvai prisiminė senuosius nuotykius, atgijo anos 
dienos, kuomet jis plaukė jūromis drauge su karaliumi 
Kaspianu. 

— Jūsų aukštybe, — tarė Eustacijus, - jei mano senas 
bičiulis, pelė Ripičipas, būtų čia, jis būtinai pasakytų, 
kad atsisakydami kelionės į Bismą mes nedovanotinai 
suterštume savo garbę. 

— Ten, gelmėse, - įkalbinėjo Golgas, - parodyčiau 
jums tikrą auksą, tikrą sidabrą, tikrus deimantus. 

— Nesąmonės! — šiurkščiai atrėžė Džilė. - Tarsi neži- 
notume, kad jau dabar esame atsidūrę giliau už giliausią 
kasyklą. 

— Taip, - sutiko Golgas, - teko girdėti apie tuos men- 
kus paviršinius įbrėžimus, kuriuos jūs, viršaus gyven- 
tojai, vadinate kasyklomis. Tik iš ten semiate negyvą 
auksą, negyvą sidabrą, negyvus deimantus. Bisme visa 
tai gyva, auga. Ten jums priskinčiau rieškučias rubinų — 
juos galima valgyti, galima prisunkti ir puodelį brang- 
akmenių sulčių. Jums neberūpės nė liesti šaltų ir negyvų 
brangenybių iš jūsiškių seklių kasyklų, kai Bisme būsite 
paragavę gyvų. 

— Mano tėvas buvo nukeliavęs į pasaulio kraštą, - su- 
simąstęs tarė Rilianas. - Argi nebūtų nuostabu, jei jo 
sūnus nukeliautų į pasaulio dugną? 

— Jei jūsų aukštybė geidauja išvysti tėvą dar gyvą, o 
manau, kad toks ir yra jūsų didžiausias troškimas, - pa- 
sakė Balaniūra, - manau, mums jau pats laikas traukti 
naujuoju tuneliu į paviršių. 

— Aš į tą skylę nelįsiu, nesvarbu, kas ir ką šnekėtų, — 
parėmė jį Džilė. 

— Na, jei jūs, garbiausieji, tikrai nuomonės nepakeisit 
ir trauksite į Viršutinį pasaulį, — tarė Golgas, - tuomet 
žinokit: viena kelio atkarpėlė grimzta dargi žemiau, nei 
esame dabar. O jeigu antplūdžio vandenys vis dar kyla... 

— Ak, jokime! Greičiau iš čia, greičiau, greičiau! — 


ėmė melsti Džilė. 

— Kad ir dideliai dėl to liūdna, šitaipos turės būti, - 
nusileido princas ir giliai atsiduso. - Betgi dalelė mano 
širdies palieka Bismo šalyje. 

- Jau jokime, prašau, - meldė Džilė. 

— Kurgi tas kelias? - paklausė Balaniūra. 

— Palei visą kelią šviečia žibintai, - tarė Golgas. - 
Garbiausiasai gali regėti kelio pradžią antai ten, anapus 
plyšio. 

— Kažin, kiek laiko dar švies tie žibintai? - susirūpino 
Balaniūra. 

Tą akimirksnį iš pačių Bismo gelmių atšniokštė tvil- 
kantis, šnypščiantis balsas, sakytum, pati ugnis būtų 
prašnekusi (vėliau keliautojai nusprendė, kad balsas, ko 
gero, galėjo būti salamandros): 

— Greičiau! Greičiau! Greičiau! Ant uolų, ant uolų, 
ant uolų! Plyšys jau užsiveria. Jis veriasi. Jis veriasi. Grei- 
čiau! Greičiau! 

Tuojau pat nuo klaikaus gergždesio ir treškesio net 
užgulė ausis ir sujudėjo uolos. Plyšys siaurėjo tiesiog be- 
žiūrint. Į jį iš visų pusių skuto susivėlinę gnomai. Nė ne- 
besivargino kopti skardžiu žemyn. Jie stačia galva šokda- 
vo į properšą, bet nekrito žemyn kaip akmenys - galbūt 
dėl plūstančios iš apačios karšto oro srovės, o gal ir dėl 
kokios kitos priežasties leidosi lėtai, lyg rudeniniai lapai. 
Plyšyje jų plūduriavo vis tirščiau ir tirščiau, galiausiai 
juodas jų debesis beveik visai užstojo akinančią upę ir 


vaismedžių, nokinančių gyvus brangakmenius, sodus. 

— Sudie, garbiausieji! Jau lėksiu! - šūktelėjo Golgas ir 
nėrė žemyn. Gnomų liko vos keletas, ir tie skubėjo šokti 
į skylę. Properša jau buvo ne platesnė už upokšnį. Pas- 
kui tapo pašto dėžutės angos platumo. Ir tuojau pat liko 
tik švytintis siūlas. Galiausiai nugrumėjo toks dundesys, 
lyg į buferius būtų trenkęsi tūkstantis prekinių vagonų, 
ir uolienos suvis susiglaudė. Mažne išsyk išsivadėjo ir 
karštas, kvaitinantis kvapas. Keliautojai liko vieni Apa- 
tiniame pasaulyje, kuris dabar atrodė dar juodesnis nei 
anksčiau. Vien tik blyškūs, apsiblausę, niaurūs žibintai 
ženklino kelio kryptį. 

— Statau dešimt prieš vieną, kad užsibuvome, - pa- 
reiškė Balaniūra, - bet pamėginti vis tiek verta. Tie ži- 
bintai ims ir užges po penkių minučių — anei kiek ne- 
nustebčiau. 

Jie paragino žirgus ir risčia šauniai nudundėjo apy- 
blandoje grimztančiu keliu. Bet šis beveik iš karto ėmė 
leistis žemyn. Jau būtų įtarę, kad Golgas apgavo juos ro- 
dydamas kryptį, bet kitapus slėnio įžvelgė žibintų vir- 
tinę, nusidriekusią tolyn ir aukštyn, kiek akys aprėpė. 
Tačiau slėnio vidury žibintų šviesa jau mirguliavo riban- 
čiame vandenyje. 

— Greičiau! — suriko princas. 

Jie nušuoliavo šlaitu žemyn. Dar penkios minutės, ir 
įveikti slėnio gilumą būtų buvę išties keblu, mat potvynio 
vanduo kliokė aukštyn lyg malūno ratą sukanti srovė; jei 
būtų tekę plaukti, kažin, ar žirgams būtų pakakę jėgų ga- 

lynėtis su plūstančia tėkme. Bet kol kas srautas buvo vos 


pėdos ar dviejų gylio; tiesa, baugu buvo žiūrėti, kaip pla- 
kasi į žirgų kojas, bet abu sėkmingai perbrido į kitą pusę. 

Čia prasidėjo ilga ir varginanti kelionė aukštyn; prie- 
kyje nebuvo matyti nieko, tik blausūs žibintai, vienas 
paskui kitą kopiantys viršun, kiek siekė akys. Atsigręžę 
atgal keliautojai kaskart išvysdavo vis plačiau išsiliejan- 
čius vandenis. Apatinio pasaulio aukštumos jau buvo 
virtusios salomis, ir tik tose salose tebespingsojo žibu- 
riai. Mažne kas akimirką tolumoje užgesdavo viena ar 
kita švieselė. Buvo aišku, kad jau labai greit juos užlies 


aklina tamsa, liks švytėti tik leisgyviai kelio žibintai, o 

už nugaros likusiame duburyje žibintai, nors dar neap- 
semti, dar neužgesę, liejo drumzliną šviesą į vandenį. 

Nors jie ir turėjo itin svarių priežasčių skubėti, žirgų 
negalėjo varyti visai be poilsio. Tad galiausiai sustojo at- 
sikvėpti; tyloje aiškiai išgirdo vandens pliuškenimą. 

— Kažin, ar tasai... kuo jis vardu? Tėvas Laikas?.. Tai- 
gi, kažin, ar jis jau užlietas? —- pratarė Džilė. — Ir visi tie 
keisti miegantys gyvūnai? 

— Man rodos, jie gerokai aukščiau nei mes dabar, — 
atsakė Eustacijus. — Prisimeni, kaip žemai teko leistis, 
kol pasiekėme Besaulę jūrą? Tėvo Laiko urvo vanduo, 
ko gero, dar neapsėmė. 

— Galir tiesą sakai, - atsiliepė Balaniūra. - Bet man labiau 
rūpi šitie kelio žibintai. Atrodo labai jau blausūs, ar ne? 

— Visąlaik taip ir atrodė, - pasakė Džilė. 

— Gal, - sutiko Balaniūra. - Ber dabar jie lyg ir žalzgani. 

— Turbūt nenori pasakyti, kad jau visai gęsta? — sušu- 
ko Eustacijus. 

— Na, kad ir koks įtaisas juose veiktų, juk negali tikė- 
tis, kad taip ir švies amžinai, - pareiškė liūnarangis. — 
Bet nenukabink nosies, Ražai. Užmečiau akį ir į vande- 
nį. Manding, jis nebekyla taip sparčiai, kaip anksčiau. 

— Anokia paguoda, bičiuli, — tarė princas, - jeigu 
mums nepavyks rasti angos išorėn. Meldžiu jūsų visų 
man atleisti. Man vienam tenka kaltė puikybės, kad dėl 
savų svajų visus mus užlaikiau prie properšos į Bismo 
šalį. O dabar jokime toliau. 

Paskui kokią valandą Džilė retsykiais pamanydavo, kad 

Balaniūra sakė tiesą apie žibintus, bet paskui nutardavo, 
kad pačiai tik rodosi akyse. O aplinkinis kraštas tolydžio 
keitėsi. Apatinių žemių lubos buvo jau taip arti, kad net 
ir murkšlinos apyblandos pakako aiškiai joms įžiūrėti. 
Taip pat buvo matyti, kad iš abiejų pusių vis labiau artė- 
ja raižytos, aptrupėjusios Apatinio pasaulio uolų sienos. 
Kelias iš tiesų niro į gana statų tunelį. Netrukus jie ėmė 
rasti ir išmėtytų daiktų: kirtiklių, kastuvų, karučių; apti- 
ko ir kitų ženklų, bylojančių, jog čia visai neseniai dirbta 
kasėjų. Jei tik būtų tikrai žinoję, kad tunelis išves pavir- 
šiun, tai būtų jiems labai pataisę ūpą. Vis dėlto mintis, 
kad lenda į ankštą plyšį, kuris vis labiau siaurėja, tad pri- 
reikus ir apsisukti būtų sunku, nebuvo maloni. 

Galiausiai Balaniūra ir princas net kaukštelėjo viršu- 
galviu į lubas, tokios jos buvo žemos. Raiteliai nulipo že- 
mėn ir toliau vedėsi žirgus už pavadžio. Takas čia buvo 
nelygus, reikėjo žiūrėti, kur statai koją. Šitaip Džilė ir 
atkreipė dėmesį į tirštėjančią tamsą. Dėl to neliko jokių 
abejonių. Bendražygių veidai tame žalzganame švytėjime 
atrodė gana vaiduokliškai. Staiga Džilei išsprūdo šūksnis 
(niekaip nespėjo jo užgniaužti). Mat artimiausias žibintas 
tiesiog priešais apsiblausė ir visai užgeso. Tuoj pat - ir dar 
kitas. Akimirka — ir aplinkui įsiviešpatavo aklina tamsa. 

— Narsos, bičiuliai, - atsklido princo Riliano balsas. — 
Ar gyvensime mes, ar pražūsime, Aslanas visad bus mūsų 
gerasai viešpats. 

— Visai teisingai, prince, - atsiliepė Balaniūros bal- 
sas. - Ir dar derėtų neužmiršti, kad šį tą gero pešime net 
amžinai čia įstrigę: bus sutaupytos laidotuvių išlaidos. 

Džilė nurylėjo. (Jei nenori, kad kiti suprastų, kaip tau 
baisu, protingiausia yra prikąsti liežuvį, mat balsas, ne 
kas kita, labiausiai ir išduoda.) 

— Koks skirtumas, ar stoviniuosime, ar mėginsime eiti 
pirmyn, tad galime ir eiti, - tarė Eustacijus; išgirdusi, 
kaip virpa jo balsas, Džilė iškart suprato ne be reikalo 
nepasitikėjusi savuoju. 

Balaniūra su Eustacijumi ėjo pirmi, ištiesę priekin 
rankas, kad į ką nors neįsirėžtų; Džilė ir princas, vedini 
žirgais, sekė iš paskos. 

— Klausykit, - po kurio laiko pasigirdo Eustacijaus 
balsas, - ar man jau tavaruoja akyse, ar ten, aukščiau, ti- 
krai matyti šviesos lopinys? 

Niekam nespėjus atsakyti, Balaniūra šūktelėjo: 

— Stop! Kelias čia baigiasi. Bet prieky - žemių siena, 
ne uola. Ražai, ką tu sakei? 

— O, vardan liūto, - šūktelėjo princas, - ogi Eustaci- 
jaus tiesa! Ten iš tikrųjų lyg ir... 

— Bet tai ne dienos šviesa, - pasakė Džilė. - Ji melz- 
gana... šalta. 

— Vis geriau negu nieko, - pareiškė Eustacijus. - Ka- 
žin, ar įmanoma iki jos užsiropšti ? 

— Toji dėmė - ne tiesiai virš galvos, - pranešė Bala- 
niūra. - Taip, viršum mūsų, bet ne lubose, o toje sienoje, 
kuria baigiasi kelias. Klausyk, Poul, o ką, jei užsiliptum 
man ant pečių - galbūt pasiektum dirstelėti, kas ten? 


15 SKYRIUS 


— 5 7 -—-— 


Džilė pradingsta 


Šš bs šviesus lopinys nėmaž neprasklaidė tamsos apačio- 
je, tad kiti nieko nematė, tik girdėjo Džilės pastangas 
užsiropšti liūnarangiui ant pečių. Kitaip tariant, girdėjo, 
ką sako jis: „Visai nebūtina durti pirštu man į akį!“ Paskui: 
„Koja taikytis į burną - irgi!“ Paskui: „Na štai, šitaip jau 
geriau. Ir galiausiai: „Dabar aš tvirtai laikysiu tave už kojų. 
Tuomet tavo rankos bus laisvos, galėsi jomis atsiremti. 

Visi sužiuro aukštyn ir netrukus šviesiame lope išvy- 
do juodą Džilės galvos kontūrą. 

— Na? - nekantraudami šūktelėjo visi trys. 

— Čia skylė! - atsiliepė Džilės balsas. - Jei būčiau vos 
vos aukštėlesnė, galėčiau ir pralįsti! 

— O ką pro ją matai? —- paklausė Eustacijus. 

— Kol kas - ne kažin ką, - atsakė Džilė. - Klausyk, 
Balaniūra, paleisk mano kojas. Užuot sėdėjusi tau ant 
pečių, pamėginsiu ant jų atsistoti. Už skylės krašto pui- 
kiausiai galiu pasilaikyti. 

Visi išgirdo ją judant, o paskui lopinio pilkume išniro 


jau daugiau jos silueto - iki juosmens. 

— Klausykite... — ištarė Džilė, bet čia staiga riktelėjo 
ir nutilo. Tiesa, tai buvo veikiau slopus goktelėjimas nei 
riksmas, tarsi kas būtų užspaudęs ar užkimšęs jai burną. 
Vis dėlto netrukus atgavusi balsą ji, regis, ėmė plyšoti iš 
visų plaučių, tik bendražygiai nesuprato žodžių. O tada 
nutiko du dalykai. Akimirką šmėksančią šviesos dėmę 
kažin kas visiškai užstojo, pasigirdo brūkščiojimas ar če- 
žėjimas, lyg ir trumpų grumtynių triukšmas, ir tuo pat 
metu — išgąstingas liūnarangio balsas: 

— Greičiau! Padėkite! Laikykit ją už kojų! Kažkas ją 
traukia tenai! Štai čia! Ne, čia! Vėlu! 

Šaltos šviesos užlieta anga jau vėl bolavo visiškai aiš- 
kiai. Džilė pradingo. 

— Džile! Džile! - pratrūko rėkauti kiti, bet atsakymo 
nesulaukė. 

— Po paraliais, negi negalėjai nulaikyti jos už kojų! — 
suspiegė Eustacijus. 

— Pats nežinau, - suvaitojo Balaniūra. - Turbūt aš 
apsigimęs nenusisekėlis, kur aš — ten ir nelaimės, nėra 
ko stebėtis! Tokia lemtis! Pasmerktas pražudyti Poul, 
kaip buvau pasmerktas valgyti kalbančio elnio mėsą 
Harfange. Žinoma, ir pats kaltas, nenoriu pasakyti, kad 
yra kitaip! 

— "Tai yra dideliausia gėda ir širdperša, kokia tik galėjo 
mus ištikti, - pasakė princas. - Narsiąją damą mes pa- 
siuntėme pražūčiai į priešo rankas, o patys likome tūno- 


ti saugioje užuoglaudoje. 

— Pernelyg niūriai viską vaizduoji, prince, - tarė Ba- 
laniūra. - Užuoglauda ne tokia jau saugi, čia mūsų tyko 
bado mirtis. 

— Kažin, galbūt ir aš pakankamai smulkus, kad pra- 
tilpčiau pro tą skylę, kaip ir Džilė? - susimąstė Eusta- 
cijus. 

O štai kas iš tikrųjų nutiko Džilei. Vos iškišusi galvą 
pro skylę, ji sumojo žvelgianti žemyn, tarsi pro viršuti- 
nio aukšto langą, o ne aukštyn, lyg atkėlus dangtį - pro 
rūsio angą. Tiek laiko praleidusi visiškoje juodybėje, ji 
iškart nė nesusigaudė, ką reginti, aišku buvo viena - ti- 
krai ne saulės spindulių užlietą šviesų pasaulį, kurį taip 
troško išvysti. Ji pajuto stingdantį šaltį, o šviesa buvo vi- 
sai blyški, melzgana. Išgirdo ir triukšmą, ir tuoj pat pa- 
stebėjo ore skraidant daugybę baltų kamuolių. Tada ir 
šūktelėjo Balaniūrai norinti atsistoti jam ant pečių. 

Išlindusi pro skylę iki juosmens, žvilgsniu ji aprėpė jau 
kur kas daugiau, geriau buvo ir girdėti. Garsai, pasirodo, 
buvo dviejų rūšių: ritmingas daugybės kojų trepsėjimas 
ir muzika, tarytum griežė smuikai, jiems antrino fleitos 
ir būgnas. Be to, dabar Džilė aiškiai suprato ir savo pa- 
čios padėtį: ji kyšojo pro skylę stačiame šlaite, kuris dar 
kokias keturiolika pėdų leidosi žemyn, iki lygumos. Vis- 
kas aplinkui buvo balta balta. Ir toje baltumoje judėjo 
krutėjo daugybė žmogeliukų. Staiga Džilė aiktelėjo! Tie 
judantys žmogeliukai, pasirodo, buvo mažučiai, dailučiai 


faunai ir driadės su lapų karūnomis ir plazdančiais plau- 

kais. Valandėlę atrodė, kad jie bruzda be jokios tvarkos, 
bet netrukus Džilė sumojo reginti šokį, tik labai sudė- 
tingą, su begale įvairiausių žingsnelių ir figūrų, - todėl 
jai ir prireikė šiek tiek laiko perprasti, ką iš tikrųjų mato. 
Ir tuomet staigus suvokimas vožtelėjo lyg perkūnija: juk 
blyškioji melzgana šviesa — ne kas kita, o mėnesiena, 
o toji baltuma aplinkui — sniego paklotė. Na, žinoma! 
Juodame, lyg apšarmojusiame danguje virš galvos sping- 
sojo žvaigždės. O tie juodi aukštaūgiai pavidalai šokėjų 
užnugary — paprasčiausi medžiai! Vadinasi, jie ne tik 
galų gale išsikapstė į Viršutinį pasaulį — išniro iš pože- 
mio tiesiog vidur Narnijos! Džilei apsvaigo galva, mer- 
gaitė pajuto tuojau nualpsianti iš džiaugsmo; džiaugs- 
mingą kvaitulį dar labiau sustiprino muzika - pašėlusi, 
melodinga, bet kartu gal truputytį ir bauginanti, kupina 
gerosios magijos — taip pat, kaip raganos stygų brązgini- 
mas audė pragaištinguosius apžavus. 

Papasakoti apie tai užtrunka, o štai viską aprėpti 
žvilgsniu Džilė suskubo labai greitai. Beveik iškart ir 
grįžtelėjo sušukti kitiems: „Klausykite! Viskas gerai! Tai 
anga išorėn, mes namie!“ Tačiau ištarti spėjo tik: „Klau- 
sykite!“ — ir štai kodėl. Aplinkui šokėjus nenutrūkstan- 
čiu žiedu sukosi virtinė išsipuošusių nykštukų, daugu- 
ma - pasidabinę tamsraudoniais apsiaustais su kailiu 
apkraštuotais gobtuvais ir auksiniais spurgais, apsiavę 
aulinius batus su kailiniais atvartais. Krypuodami ratu, 


jie uoliai svaidė sniego gniūžtes. (Tai ir buvo tie balti 

skraidantys kamuoliai, kuriuos spėjo pastebėti Džilė.) 
Tik taikėsi ne į šokėjus, kaip gal būtų darę paiki ber- 
niūkščiai Anglijoje. Gniūžtes svaidė į šokėjų būrį, bet nė 
kiek neatsilikdami nuo muzikos ritmo ir itin taikliai, tad, 
jei šokėjas tą akimirksnį atsidurdavo tiksliai jam numa- 
tytoje vietoje, niekam gniūžte ir nekliūdavo. Ši pramoga 
vadinama Didžiuoju Sniego Šokiu ir rengiama Narni- 
joje kasmet, pirmąją mėnesėtą naktį sniegui užklojus 
žemę. Savaime aišku, šis šokis yra ir žaidimas, nes vienas 
ar kitas šokėjas protarpiais truputytį atsilieka ar žingteli 
į šalį - tuomet gniūžtė šlepteli jam tiesiai į veidą, ir visi 
leipsta juokais. Tačiau rinktinė grupė šokėjų, nykštukų 
ir muzikantų gali smagintis ištisas valandas, išvengdami 
net ir vieno vienintelio taiklaus šūvio. Štai tokią giedrą 
mėnesėtą naktį, kai šaltis ir būgno dundėjimas, ir pelėdų 
ūbavimas, ir mėnulio sidabras prasismelkia į pačias miš- 
ko gyventojų gyslas, priversdamas dar pašėliau sroventi 
kraują, jie šokdami sulaukia ir brėkšmos. Kaip gaila, kad 
jūs negalite išvysti to savo akimis. 

Taigi, Džilė teištarė: „Klausykite..., ir tuomet, iš kitos 
rato pusės nykštuko paleista, per šokėjų būrį atskrieju- 
si didžiulė minkšta gniūžtė pataikė jai tiesiai į veidą, ir 
sėkmingai užlipdė burną. Bet Džilei buvo nė motais; 
tą akimirksnį nė dvidešimt sniego gniūžčių nebūtų 
apkartinusios jai nuotaikos. Vis dėlto, kad ir kaip nuo- 
širdžiai džiaugtumeis, kalbėti su pilna burna sniego vis 


tiek nevalioji. O kol išspjaudė sniegą ir atlaisvino burną, 


+ 229. 


+ SIDABRINIS KRĖSLAS + 


susijaudinusi Džilė visai užmiršo, kad bendražygiai, lin- 
dintys tamsiame urve jai už nugaros, taip ir nesulaukė 
geros žinios. Mergaitė kiek įmanydama toliau išsisvėrė 
per skylę ir iš visų plaučių prapliupo gerkloti šokėjams: 

— Padėkite! Padėkite! Mes čia, kalvoje, užversti žemė- 
mis! Ateikite mūsų iškasti! 

Narnai, iki šiol nė nepastebėję nedidelės kiaurymės 
kalvos šlaite, savaime aišku, apstulbo ir suskato dairytis į 
visas puses, kol galiausiai susigaudė, iš kur sklinda balsas. 
Bet, vos jų akys užkliuvo už Džilės, visi tekini nuskubėjo 
pas ją, mitriausieji ėmė ropštis kalvos šlaitu aukštyn ir 
po akimirkos dešimt ar dvylika rankų jau tiesėsi jai pa- 
dėti. Jos sugriebė Džilę už rankų, ir mergaitė, ištraukta 
iš skylės, galva žemyn nuslydo šlaitu, o pasiekusi papėdę 
pašoko ir sušuko: 

— Ak, prašau, paskubėkite, iškaskite ir kitus! Ten liko 
trys mano draugai ir dar pora žirgų. Vienas iš jų - prin- 
cas Rilianas! 

Kai ji tai pranešė, aplink jau grūdosi ištisa minia, mat 
sulėkė ne tik šokėjai, bet ir visokio plauko žiūrovai — jų 
Džilė tiesiog nebuvo pastebėjusi. Iš medžių pabiro tuntai 
voverių, atšlumšėjo pulkas pelėdų. Ežiai turseno artyn, 
kiek tik trumpos jų kojos nešė. Šiek tiek lėčiau atšlium- 
pino lokiai ir opšrūs. Paskutinė prie draugės prisijungė 
didžiulė pantera, jaudriai šmaukščiodama uodega. 

"Tačiau vos suvokę, ką Džilė sako, visi tučtuojau suju- 


do sukruto. 

— Kirtiklių ir kastuvų, vyručiai, kirtiklių ir kastuvų! 
Bėgte - parsinešti įrankių! — Ir nykštukai kiek kojos 
įkerta nukūrė į mišką. 

- Žadinkite kurmius, tie — tai bent kasėjai! Ne pras- 
tesni už nykštukus, - ragino vienas balsas. 

— Kąjji ten sakė apie princą Rilianą? — nerimo kitas. 

— Tylos! - sudraudė visus pantera. — Vargšas vaikas 
visai apdujęs, ir nieko nuostabaus; ką sau manote - pa- 
klysti kalvos gelmėse. Pati nesižino, ką šneka. 

— Tiesą sakai, - sutiko senis lokys. - Juk ji pasakė, kad 
princas Rilianas — Žirgas! 

- Visai ji taip nesakė! - smagiai sučiauškėjo voverė. 


— Tikrai taip ir pasakė! — užginčijo kita, dar smagiau. 


šos! - Džilė jau kaleno dantimis nuo šalčio. 

Viena driadžių tuojau pat užmetė jai ant pečių kaili- 
nį apsiaustą, kurį paliko vienas iš nykštukų, skuosdamas 
pasiimti kasimo įnagių, o paslaugus faunas nutrepsėjo 
tarp medžių ten, kur Džilė įžiūrėjo urvo angoje degantį 
laužą, atnešti jai karšto gėrimo. Bet jam dar nespėjus su- 
grįžti, prisistatė nykštukai su kastuvais bei kirtikliais ir 
nedelsdami siūbtelėjo kalvos šlaitu aukštyn. Staiga Dži- 
lė išgirdo šauksmus: 

— Sveikutis! Ką tu darai? Nuleisk tą kardą! 

— Nagi, jaunuoli, šitaip tikrai nereikia! 

Ir dar: 


— O šitas labai jau nirtus, ką? 

Džilė galvotrūkčiais nubėgo prie angos ir pati nebeži- 
nojo, juoktis ar verkti, išvydusi Eustacijaus veidą - labai 
išblyškusį ir purviną, boluojantį angos tamsoje. Eustaci- 
jus buvo iškišęs laukan galvą ir vieną ranką su kardu — 
šiuo ir švytravo kiek pajėgdamas, niekam neleisdamas 
prisiartinti. 

Dera priminti, kad Eustacijui kelios pastarosios minu- 
tės buvo visai kitokios nei Džilei. Jis girdėjo, kaip Džilė 
riktelėjo, o paskui matė ją pradingstant nežinomybėje. 
Kaip ir princas, kaip ir Balaniūra, Eustacijus net nesu- 
abejojo, kad ją bus pastvėrę kokie nors priešai. Iš tunelio 
nebuvo įmanoma įžiūrėti, kad toji blyški melzgana švie- 
sa yra mėnesiena. Eustacijus pamanė, kad anga išveda į 
kokį nors kitą koridorių, užlietą vaiduokliško švytėjimo 
ir apniktą galaižin dar kokių pragaištingų Apatinio pa- 
saulio padarų. Tad kai, paprašęs Balaniūros jį kilstelėti, 
su apnuogintu kardu rankoje iškišo pro skylę galvą, jis 
pasielgė išties labai narsiai. Abu bendražygiai būtų pa- 
sielgę taip pat, ir dar pirma jo, bet pro tokią siaurą angą 
nei vienas, nei kitas nebūtų pralindę. Eustacijus buvo 
šiek tiek stambesnis už Džilę ir toli gražu ne toks vikrus, 
tad kišdamas galvą viršugalviu užkliudė skylės briauną, 
ir nedidelė sniego griūtis siūbtelėjo jam tiesiog į veidą. 
O vos spėjęs prasimarkstyti, Eustacijus išvydo bent ke- 
lias dešimtis tamsių pavidalų, iš visų jėgų skutančių ar- 
tyn. Taigi visai nenuostabu, kad pirmiausia stengėsi nuo 


jų atsimušti. 

— Liaukis, Eustacijau, liaukis! - pratrūko Džilė. - Visi 
jie - draugai! Negi dar nematai? Išlindome tiesiog Nar- 
nijoje! Viskas gerai! 

Atitokęs Eustacijus savo akimis įsitikino, kad ji sako 
tiesą, ir tuojau atsiprašė nykštukų (nykštukai savo ruož- 
tu patikino, kad nutikimo neverta nė prisiminti), o šie 
sukibo į jį savo storomis plaukuotomis rankomis ir išlu- 
po iš skylės taip par, kaip prieš keletą minučių - Džilę. 
Užsiropštusi šlaitu iki angos, Džilė kyštelėjo galvą vidun 
ir pranešė džiugią žinią tamsoje likusiems belaisviams. 
Tačiau nusigręždama išgirdo, kaip Balaniūra suniurnėjo 
sau panosėje: 

- Vargšelė Poul. Šito jai, regis, buvo jau per daug. Su- 
sijaukė galvelė, ko ir stebėtis. Vargšiukei jau vaidentis 
pradėjo. 

Džilė jau nuskubėjo pas Eustacijų; abu širdingai pa- 
kratė kits kitam rankas, pilna krūtine gerdami į save 
gaivų vidunakčio orą. Eustacijui tuojau buvo atneštas 
šiltas apsiaustas ir karšto gėrimo — abiem. Dar nė ne- 
baigus gurkšnoti, nykštukai jau buvo nuvalę sniegą ir 
velėnos sluoksnį nuo geroko sklypo aplinkui angą, ir 
dabar sušmėžavo kirtikliai ir kastuvai, taip pat smagiai, 
kaip prieš dešimtį minučių - šokančių faunų ir driadžių 
kojos. Vos dešimt minučių! Bet Džilei ir Eustacijui jau 
dabar rodėsi, kad visi tamsoje ir karštyje patirti pavojai, 
pati dusinanti požemių troškuma — visa tai buvo vien 


sapnas. Cia, šaltyje ir atviroje erdvėje, kur danguje švie- 

čia mėnulis ir didžiulės žvaigždės (Narnijoje žvaigždės 
didesnės ir ryškesnės nei mūsų pasaulyje), kur iš visų pu- 
sių supa linksmi ir draugiški veidai, Apatinio pasaulio 
tikrumu išvis nelengva patikėti. 

Vaikams bebaigiant tuštinti gėrimo puodelius, prisi- 
statė ir kokių dvylikos kurmių pulkelis: ką tik pažadinti, 
jie buvo dar visai mieguisti ir, aišku, nelabai patenkinti. 
Bet, vos susigaudę, dėl ko buvo iškviesti, suskato triūsti 
net labai energingai. Pravertė ir faunų paslaugos: mažy- 
čiais karučiais jie vežiojo žemes. Netverdamos jauduliu, 
tai šen, tai ten be paliovos liuoksėjo voverės, tik Dži- 
lei taip ir nepavyko perprasti, ką jos manėsi darančios. 
Lokiai ir pelėdos tenkinosi dalydami patarimus, be to, 
vis klausinėjo vaikų, ar šie nenorėtų užsukti į urvą (ten 
Džilė ir buvo pastebėjusi laužo liepsną), sušilti ir pava- 


karieniauti. Bet vaikai nenorėjo apie tai net pagalvoti, 


kol neįsitikins, kad iš požemio išlaisvinti ir jų draugai. 

Mūsų pasaulyje niekas nesugebėtų su tokia užduoti- 
mi susidoroti geriau nei Narnijos nykštukai ir kalbantys 
kurmiai; kita vertus, kurmiai ir nykštukai nė nelaiko to 
sunkiu triūsu. Kasti jiems patinka. Tad ilgai jie neužgai- 
šo — netrukus kalvos šlaite atsivėrė didelė juoda kiau- 
rymė. O tada iš juodumos į mėnesieną išniro — reginys 
būtų rimtai išgąsdinęs ne vieną, jei visi nebūtų iš anksto 
žinoję, ko laukti, - liūnarangis: perkaręs, laibas, ilgakojis 
pavidalas, užsivožęs smailiaviršūnę skrybėlę, o paskui jį, 
dviem žirgais vedinas, ir patsai princas Rilianas. 

Vos Balaniūrai išsiropštus paviršiun, aplinkui suskar- 
dėjo šauksmai: 

- Žiūrėkite, juk tai rangis! Nagi, tai senasis gerasis 
Balaniūra! Ogi tikrai - senis Balaniūra iš Rytinių pelky- 
nų! Ir ką gi tu veikei, Balaniūra? Žinok, paieškos grupės 


traukė tavęs ieškoti!.. Lordas Trumpkinas paskleidė ži- 


nią!.. Ner atlygis siūlomas tam, kas tave suras! 

Tačiau kaip pratrūkę, taip pat staigiai riksmai ir nuti- 
lo, visi iš karto, panašiai kaip akimoju nutyla triukšmas 
pensiono miegamajame, mokyklos direktoriui netikėtai 
pravėrus duris. Stojo mirtina tyla. Mat galiausiai visi iš- 
vydo ir princą. 

Niekam nekilo nė menkiausios abejonės, kas čia toks. 
Tarp susirinkusiųjų buvo daugybė žvėrių ir driadžių, ir 
nykštukų, ir faunų, vis dar prisimenančių princą iš anų 
laikų prieš pagrobimą. Keletas pačių vyriausiųjų netgi 
prisiminė, kaip, jaunas būdamas, atrodė jo tėvas, karalius 
Kaspianas, ir be vargo įžvelgė panašumą. Vis dėlto spėju, 
kad princą jie būtų atpažinę bet kuriuo atveju. Nors ir 
buvo labai išblyškęs po ilgo kalinimo Gelmių viešpatijo- 
je, nors apsirengęs juodais drabužiais, visas dulkėtas, su- 
sitaršęs, išvargęs, vis dėlto tiek jo veide, tiek laikysenoje 
buvo kažkas, kas nebūtų leidę kitiems suklysti. Ta pačia 
žyme paženklinti visų tikrųjų Narnijos karalių veidai — 
karalių, valdančių Aslano valia, sėdinčių Didžiojo Ka- 
raliaus Piterio soste Kair Paravelyje. Tą pat akimirksnį 
visi, kas buvo kepurėti, nusiėmė kepures, visi priklaupė 
ant vieno kelio, o paskui pratrūko džiaugsmingi šūks- 
mai ir valiavimas, visi, netverdami laime, pašėlo šokti ir 
šokinėti, visi glėbesčiavosi su visais, bučiavosi ir spaudė 
rankas - džiūgavimas buvo toks, kad Džilei akyse ėmė 
tvenktis ašaros. Šitai atpirko visus vargus, viską, ką jiems 


teko iškęsti, kol įvykdė užduotį. 

— Malonėk, jūsų aukštybe, - prašneko seniausiasis iš 
nykštukų. - Antai ten, urve, laukia šiokia tokia vakarie- 
nė, paruošta išalkusiems po ilgo Sniego Šokio... 

— Su didžiausiu malonumu pavakarieniausime, tėtu- 
ši, - atsakė princas. - Mat neatrasi kito tokio princo, 
riterio, didiko ar lokio, kurio skrandis širokius maršus 
grotų, kaip šiąnakt mūsų, keturių klajūnų. 

Visa minia pajudėjo per miškelį urvo linkui. Džilė 
nugirdo, ką šneka Balaniūra susigrūdusiems aplink jį: 

— Ne, ne, mano istorija palauks. Man nenutiko nie- 
ko, apie ką vertėtų pasakoti. Pirmiausia aš noriu išgirsti 
naujienas. Tik jau nesukit galvos, kaip jas pateikti kuo 
švelniau, — klokite viską iš karto. Bene sudužo karaliaus 
laivas? Miškuose įsiplieskė gaisrai? Ar kautynės - Ka- 
lormeno pasienyje? Spėju, pasirodė bent keletas drako- 
nų - štai dėl šito tikrai nenustebčiau. 

Visi jį supantys padarai prapliupo garsiai juoktis, ir 
kažkas pasakė: 

- Štai kur tikrų tikriausias liūnarangis! 

Abu vaikai iš nuovargio ir alkio jau vos laikėsi ant 
kojų, bet urve tvyranti šiluma ir vien jau pats reginys: 
liepsnos atšvaitai, šokantys ant urvo sienų, staliukai ant 
lygių akmeninių grindų, apkrauti puodeliais, lėkštutė- 
mis ir dubenėliais, visai kaip kokioje kaimo virtuvėje — 
šiek tiek juos atgaivino. Ir vis tiek abu kietai sumigo, 
nė nesulaukę vakarienės pabaigos. O kol jiedu miego- 


jo, princas Rilianas kalbėjosi apie viską, kas nutiko, su 

vyriausiais ir išmintingiausiais žvėrimis bei nykštukais. 
Dabar jau visiems atsivėrė akys, jie perprato, kas iš tikrų- 
jų nutiko: pragaištingus planus sukurpė piktoji ragana 
(be jokios abejonės — tos pačios padermės kaip ir Balto- 
ji Ragana, senų senovėje užleidusi ant Narnijos amžiną 
žiemą) — tai ji nužudė Riliano motiną ir apkerėjo patį 
Rilianą. O paskui pasikasė po Narnija: čia ketino išsi- 
veržti paviršiun, užimti kraštą ir valdyti jį Riliano ranko- 
mis; pats Rilianas nė sapne nesapnavo, kad šalis, į kurios 
sostą ragana ketina jį pasodinti (viešai jis būtų paskelb- 
tas karaliumi, bet iš tikrųjų liktų jos amžinu vergu), yra 
jo gimtoji šalis. O tai, kas anksčiau nutiko Balaniūrai ir 
vaikams, atskleidė, kad ragana bičiuliavosi ir veikė išvien 
su pavojingaisiais Harfango milžinais. 

— Iš viso šito išvada bus tokia, jūsų aukštybe, - galiau- 
siai tarė senolis nykštukas. - Visų tų raganų iš šiaurės 
tikslas vienokis, bet kiekvienam amžiuje jos sukurpia vis 


kitokį planą pastverti, ko geidžia. 

itą rytą pabudusi ir susivokusi esanti urve, Džilė 
Ki gyslose kraują stingdančią akimirką pama- 
nė vėl prasmegusi į Apatinį pasaulį. Bet tuojau susi- 
zgribo gulinti minkštame viržių guolyje, užklota kailine 
skraiste, išvydo akmenimis apdėtą ugniavietę, kurioje 
smagiai spragsėdama ūžė ugnis (lyg neseniai užkurta), 
o kiek tolėliau — ir pro olos angą vidun srūvančią die- 
nos šviesą. Ir iškart prisiminė, kaip laimingai viskas bai- 
gėsi. Tame pačiame urve jie ir vakarieniavo, susigrūdę 
visi drauge, ir vakarienės būta išties nuostabios, nors į 
pabaigą jau nepakeliamai lenkė miegas. Džilė miglotai 
prisiminė aplink ugnį susispietusius nykštukus su kep- 
tuvėmis, bene didesnėmis už juos pačius, šnypštimą ir 
seilę sunkiantį dešrelių kvapą. Dešrelių buvo daug, ir ne 
šiaip kokių apgailėtinų, prikimštų duonos bei sojų, o iš 
tikros mėsos, aštrių, riebių ir labai karštų, įtrūkusių ir 
vos vos apskrudusių. Be to, jie gavo po dideliausią puo- 
delį karšto, burbuliuojančio šokolado, skrudintų bulvių 


ir riešutų, keptų obuolių išimtomis sėkliukėmis ir į jų 

vietą prikimštų razinų, o galiausiai — ir ledų atsigaivinti 
po visų karštų valgių. 

Džilė atsisėdo ir apsidairė. Balaniūra ir Eustacijus gu- 
lėjo netoliese, abu pūtė į akį. 

— Ei, judu du! - suriko jiems Džilė. - Ar jau išvis ne- 
beketinate keltis? 

— Ša, tu-ū, tylu, tylu-ū! — suūkė mieguistas balsas kaž- 
kur jai virš galvos. - Tūpti metas, tu-ūū! Snūski jau ir 
tu-ūū. Nebereikia tų triukšmų-ūū. U-ūū! 

— O, kad tave! - šūktelėjo Džilė, dirstelėjusi aukštyn, 
į baltą pasišiaušusį plunksnų kamuolį, įsitaisiusį ant se- 
nolio laikrodžio urvo kertėje. - Kaip kažin ką, juk tai 
Šviesiaplunksnis! 

— Ogi iš tiesų-ū, tiesą sakai tu-ū, - suūbavo pelėda, 
iškėlusi galvą ir atmerkdama vieną akį. - Atskridau čion, 
atnešiau princui žinių-ū. Mums gerąją naujieną prane- 
šė voverės. Princui - žinių-ū. Princas jau išvykęs, u-ūū. 
Jūs iš paskos jam seksit abu-ūū. Labadien! - plastelėjo 
sparnais. 

Regis, išpešti daugiau informacijos iš pelėdos nebuvo 
jokių vilčių, tad Džilė ėmė dairytis, ar nepavyktų nusi- 
prausti ir susiveikti ko nors pusryčiams. Bet taip nieko 
ir nespėjo: beveik iškart, skardžiai kaukšėdamas kano- 
pėlėmis į akmenines grindis, urvan įrisnojo nedidukas 
faunas. 

— Aha! Pagaliau pabudai, Ievos dukra, - prašneko. — 


Būtų geriausia, jei pasižadintum ir Adomo sūnų. Jums 

po kelių minučių reikėtų iškeliauti, o du kentaurai ypač 
maloningai sutiko nunešti jus ant savo nugarų iki pat 
Kair Paravelio. - Kiek prislopinęs balsą jis pridūrė: — 
Nėmaž neabejoju, kad suprantate, kokia tatai yra ypa- 
tinga ir neregėta negirdėta garbė - joti kentauru! Nesu 
girdėjęs, kad koks kentauras lig šiol kada būtų užsiso- 
dinęs ant nugaros kokį raitelį. Tad nieku gyvu nedera 
versti jų laukti! 

— O kurgi princas? — vos pažadinti, tiek Eustacijus, 
tiek Balaniūra pirmiausia paklausė to paties. 

- Jis išskubėjo į Kair Paravelį pasitikti savo tėvo ka- 
raliaus, - atsakė faunas, vardu Orunas. - Jo didenybės 
laivas bet kurią akimirką gali parplaukti į uostą. Regis, 
karalius dar nebuvo spėjęs toli nuplaukti, kai sutiko 
Aslaną, - nežinau, ar akis į akį, ar tai buvusi vizija, — ir 
Aslanas jį prikalbinęs sukti atgal, pasakęs, kad, vos pa- 
siekęs Narnijos krantus, rasiąs ten laukiantį sūnų pra- 
žuvėlį. 

Eustacijus irgi jau buvo atsikėlęs, ir abu su Džile kibo 
talkinti Orunui ruošti pusryčius. Balaniūrai buvo prisa- 
kyta likti guolyje. Kentauras, vardu Debesietis, pagarsė- 
jęs gebėjimu gydyti („gyduolis“, kaip jį pavadino Oru- 
nas) žadėjo ateiti apžiūrėti jo apdegusios kojos. 

— Ak, - atsiduso Balaniūra kone su pasitenkinimu, — 
nė truputėlio nenustebsiu, jeigu jis pasakys, kad koją bū- 
tina amputuoti aukščiau kelio. Paminėsit mano žodį. — 


Vis dėlto jis, regis, tik džiaugėsi, kad nereikia keltis. 

Pusryčiams jie gavo plaktos kiaušinienės su skrebu- 
čiais, ir Eustacijus šlavė ją taip, tarsi nė nebūtų iki soties 
prisikirtęs vidury nakties. 

— Klausyk, Adomo sūnau, - pratarė faunas, kone bau- 
giai žvelgdamas į Eustacijų, kemšantį stačiais kąsniais. — 
Na, si/aip siaubingai skubintis, ko gero, nereikia. Ken- 
taurai dar patys nebaigę pusryčiauti. 

— Tikriausiai jie irgi gerokai pamigo, - pratarė Eusta- 
cijus. - Kaip kažin ką, dabar jau po dešimtos. 

— One, - atsakė Orunas. - Atsikėlė jie dar neišbrėškus. 

— Tuomet visą amžių gaišavo nepusryčiavę, - spėjo 
Eustacijus. 

— Ne, ne, - tuojau paneigė Orunas. - Valgyti jie pra- 
dėjo vos pabudę. 

— Čia tai bent! — šūktelėjo Eustacijus. — Tai kiek jie 
sudoroja pusryčiams? 

— Ak, Adomo sūnau, negi nesupranti? Kentauras turi 
du skrandžius: vieną žmogaus ir vieną — arklio. Ir abu, 
savaime aišku, geidauja būti prikimšti. Tad pirmiausia 
kentauras valgo košės ir žuvies, inkstų ir kiaušinienės su 
kumpiu, ir šalto kumpio, taip pat skrebučių ir marmela- 
do, geria kavos ir alaus. O paskui turi pasirūpinti ir ar- 
kliškąja savo kūno dalimi: kokią valandą ganosi, o baigia 
pusryčius karštu ėdalu, avižomis ir maišu cukraus. Štai 
kodėl pasikviesti kentaurą savaitgaliui — išties rimtas rū- 


pestis. Netgi labai labai rimtas rūpestis. 

"Tuojau pat į akmenis prie urvo angos sucaksėjo arklių 
kanopos, ir abu vaikai pažvelgė ten link. Jųdviejų jau 
laukė du kentaurai, vienas - su juoda, kitas - su auksine 
barzda, vilnijančia plačia nuoga krūtine; šiek tiek palen- 
kę galvas jiedu žvelgė į olą. Vaikai tuoj pat prisiminė turį 
elgtis mandagiai ir paskubomis baigė pusryčiauti. Išvy- 
dus gyvą kentaurą, niekam ir į galvą neateitų juoktis iš jo 
išvaizdos. Jie yra labai orūs ir didingi, kupini senovinės 
išminties, kurios mokosi iš žvaigždžių; juos sunku tiek 
pralinksminti, tiek supykdyti, bet, jeigu jau supyksta, jų 
pyktis būna negailestingas kaip potvynio vandenys. 

— Lik sveikas, mielasis Balaniūra, - pratarė Džilė pri- 
siartinusi prie liūnarangio guolio. - Atleisk, kad vadino- 
me tave nuotaikos gadintoju. 

— Ir aš atsiprašau, - paantrino Eustacijus. - Tu buvai 
pats geriausias draugas pasaulyje. 

— Nuoširdžiai tikiuosi, kad dar kada nors susitiksi- 
me, - pridūrė Džilė. 

— Tokia tikimybė, sakyčiau, visai menka, net neįžiū- 
rima, — atsiliepė Balaniūra. - Nesitikiu darsyk išvysti ir 
savo senosios palapinės. O tasai princas... na, taip, mielas 
vyrukas... kaip manote, ar jis jėgingas? Šitiek požemiuo- 
se išgyvenus, nėmaž ne keista, jei organizmas nusilpęs. 
Matysite, nutiks dar taip, kad ilgai netrauks. 

— Balaniūra! - sušuko Džilė. - Ak tu, užkietėjęs apsi- 
metėli! Kalbi graudulingai lyg per pakasynas, o juk pli- 
ka akim matyti, koks esi laimingas. Ir dar šneki taip, lyg 

netgi savo šešėlio bijotum, o juk žinau, kad iš tikrųjų esi 
drąsus kaip... liūtas! 

— Na, jei jau užsiminei apie pakasynas... — pradėjo 
Balaniūra. Bet Džilė, išgirdusi, kaip jai už nugaros ne- 
kantriai trypčioja kentaurai, jį tiesiog apstulbino: abiem 
rankomis apsivijo laibą jo kaklą ir skambiai pakštelėjo į 
dumbluotą veidą, Eustacijus tuo metu spaudė jam ran- 
ką. Tada abu vaikai išskubėjo pas kentaurus, o liūnaran- 
gis, sudribęs atgal į guolį, tarstelėjo pats sau: 

— Ką gi, nebūčiau nė sapne susapnavęs, kad ji gali /aip 
pasielgti. Nors iš tikrųjų aš - visai patrauklus vaikinas. 

Joti kentauru, suprantama, yra didžiulė garbė (ir, 
išskyrus Džilę bei Eustacijų, vargu ar kam nors iš šiuo 
metu pasaulyje gyvenančiųjų tekusi), bet malonumas 
menkas, mat tai labai nepatogu. Niekas, kam gyvybė 
brangi, nesiryžtų net siūlyti kentauro pabalnoti, o joti 
be balno - išties ne pyragai, ypač jei, kaip Eustacijus, 
niekada nesimokei jodinėti. Kentaurai buvo labai man- 
dagūs, bet orūs ir maloningi, kokie būna mandagūs su- 
augusieji; risnodami per Narnijos girias jie kalbėjo, ne- 
pasukdami galvos - pasakojo vaikams apie naudingąsias 
žolių ir šaknelių savybes, aiškino planetų sąveiką, taip 
pat devynių Aslano vardų reikšmes ir dar daug panašių 
dalykų. Vis dėlto, kad ir kaip sukratyti buvo abu vaikai, 
kad ir kaip jiems maudė visą kūną, dabar jie atiduotų 
viską už galimybę iš naujo pakartoti tą kelionę: dar sykį 


išvysti laukymes ir šlaitus, žaižaruojančius vakarykščiai 

iškritusiu sniegu, pakeliui susitikti triušių, voverių ir 
paukščių, linkinčių labo ryto, vėl įkvėpti Narnijos oro, 
išgirsti Narnijos medžių balsus. 

Jie pasiekė upę, plukdančią žydrus ir spindinčius, 
žiemos saulės nušviestus vandenis, bet gerokai žemiau 
paskutiniojo tilto (kuris yra jaukiame, mažyčiame rau- 
donstogiame Berunos miestelyje), tad į kitą krantą luo- 
tu juos perkėlė keltininkas — šis buvo liūnarangis, mat 
daugumą su vandeniu ar žuvimis susijusių darbų Narni- 
joje nudirba būtent liūnarangiai. O paskui, persikėlę per 
upę, jie traukė pietiniu krantu, kol prijojo Kair Paravelį. 
Ir čia iškart išvydo tą patį ryškiaspalvį laivą, kurį vaikai 
jau buvo matę, vos pirmąsyk įkėlę koją į Narniją. Lai- 
vas slydo upe prieš srovę lyg koks milžiniškas vandens 
paukštis. O pievoje, skiriančioje pilį nuo prieplaukos, 
vėl buvo susirinkęs visas dvaras, šįsyk — sutikti grįžtan- 
čio karaliaus Kaspiano. Rilianas, juoduosius drabužius 
pakeitęs sidabrinėmis žiedmarškėmis ir purpuriniu ap- 
siaustu, laukė tėvo stovėdamas prie pat vandens; greta, 
asiliuko traukiamame vežimaityje, sėdėjo nykštukas 
Trumpkinas. Vaikai sumojo, kad prisibrauti iki princo 
per visą tą minią — tiesiog neįmanoma, be to, jiems buvo 
ir truputį drovu. Tad paklausė kentaurų, ar neleistų dar 
kiek pasėdėti jiems ant nugarų, kad viską galėtų matyti 
per dvariškių galvas. Kentaurai neprieštaravo. 

Laivo denyje suskardėjo sidabro trimitai, virš vandens 


nusirito fanfarų gausmas; jūrininkai sviedė virvę, o žiur- 

kės (savaime aišku, kalbančios žiurkės) ir liūnarangiai 
patikimai pririšo ją krante ir suskato traukti laivą artyn. 
Muzikantai, pasimetę kažkur minioje, užgrojo iškil- 
mingą triumfo maršą. Netrukus karaliaus laivas bortu 
dunkstelėjo į krantinę, ir žiurkės užkėlė trapą. 

Džilė tikėjosi tuojau išvysianti trapu nulipantį senąjį 
karalių. Bet, regis, iškilo kažkokia kliautis. Į krantą ar- 
skubėjo pabalęs lordas ir suklupo ant kelių greta princo 
bei Trumpkino. Visi trys, sukišę galvas, kelias minutes 
kuždėjosi, bet niekas nenugirdo nė žodžio. Vis dar tren- 
kė muzika, bet buvo aiškiai justi, kad visus ima kausty- 
ti nerimas. O paskui laivo denyje pasirodė keturi rite- 
riai - kažkuo nešini, jie ėjo labai lėtai. Tik tuomet, kai 
užlipo ant trapo, susirinkusieji išvydo, ką jie neša: tai 
buvo lova, o joje gulėjo senasis karalius, labai išblyškęs, 
nejudrus. Jie pastatė lovą ant žemės. Princas atsiklaupė 
šalia, apkabino tėvą. Visi matė, kaip karalius Kaspianas 
kilstelėjo ranką laimindamas sūnų. Minia pratrūko va- 
liuoti, bet džiaugsmingi šūksniai strigo gerklėse — visi 
jautė, kad vyksta kažkas negero. Staiga karaliaus galva 
loštelėjo ant pagalvių, muzika nutrūko, stojo gūdi cyla. 
Princas, klūpąs prie karaliaus lovos, nuleido galvą ant jos 
ir pravirko. 

Minia suošė, visi ėmė kuždėris, bruzdėti, kažkas blaš- 
kėsi tai šen, tai ten. Staiga Džilė pastebėjo, kad visi, buvę 
su skrybėlėmis, kepurėmis, šalmais ar gobtuvais, nusiima 


nuo galvos apdangalus — taip pat pasielgė ir Eustacijus. 

O paskui virš pilies kažkas sušnarėjo, suplazdėjo; atsigrę- 
žusi mergaitė pamatė, kad iki pusės stiebo nuleista didžio- 
ji vėliava su auksiniu liūtu. Tada lėtai, negailestingai, vėl 
užgrojo muzikantai: suaimanavo stygos, nepaguodžiamai 
sugaudė ragai — nuo šios melodijos tiesiog plyšo širdis. 

Vaikai nejučia nusliuogė nuo kentaurų žemėn (šie nė 
nepastebėjo). 

— Kaip aš norėčiau namo, - ištarė Džilė. 

Eustacijus tik linktelėjo tylėdamas ir prikando lūpą. 

— Aš atėjau, - jiems už nugarų ištarė gaudus balsas. 

Grįžtelėję vaikai išvydo liūtą - tokį tikrą ir galingą, ir 
švytintį, kad visa kita greta jo iškart ėmė atrodyti blanku 
ir pilka. Ir tuojau pat, nespėjusi net atsikvėpti, Džilė už- 
miršo ką tik mirusį Narnijos karalių — atmintyje išliko 
tik tai, kaip dėl jos kaltės Eustacijus nusprūdo nuo uolos, 
kaip ji pražiopsojo kone visus ženklus, kiek sykių buvo 
užsiplieskusi ar įsivėlusi į kivirčus. Ji netroško nieko kita, 
tik atsiprašyti, bet neįstengė pralementi nė žodžio. Bet 
čia liūtas žvilgsniu prisitraukė juos abu artyn, pasilenkęs 
lyžtelėjo pabalusius jų veidus ir tarė: 

— Nebegalvokit apie tai. Aš anaiptol ne visada tik ba- 
ruosi. Užduot, dėl kurios kviečiausi jus į Narniją, jūs 
atlikote. 

— Aslanai, prašyčiau, - ištarė Džilė. - Gal mes jau ga- 
lėtume keliauti namo? 

— Taip. Aš ir atėjau grąžinti jūsų namo, - atsakė 


Aslanas. Tuomet plačiai pražiojo nasrus ir pūstelė- 

jo. Bet šįsyk vaikai nepasijuto skrendą, priešingai, jie, 
regis, nekrustelėjo iš vietos, bet Aslano kvėpsnis nu- 
pūtė tolyn laivą ir mirusį karalių, ir pilį, ir sniegą, ir 
žiemišką dangų. Visa tai ištirpo ore lyg dūmų sruogos, 
o jie susizgribo stovį vidurvasario saulėkaitoje, ryškios 
šviesos nutvieksti, ant lygios velėnos tarp galingų me- 
džių, sravaus ir tyro upokšnio pakrantėje. Vaikai susi- 
vokė vėl atsidūrę ant Aslano Kalvos, aukštai aukštai 
viršum to pasaulio, kuriame plyti Narnija, ir anapus 
jo krašto. Vis dėlto, kad ir kaip keista, gedulinga ka- 
raliaus Kaspiano laidotuvių muzika nenutilo, nors, iš 
kur ji sklido, — šito jie negalėjo įspėti. Vaikai žingsnia- 
vo upokšnio pakrante, o pirma jų žengė liūtas: jis tapo 
toks gražus, o muzika — tokia persmelkta nevilties, kad 
Džilė pati nebesusivokė, ar dėl vieno, ar dėl kito akys 
pasruvo ašaromis. 

Galiausiai Aslanas sustojo, ir vaikai sužiuro į upokšnį. 
O ten, ant auksinio dugno žvyro, gulėjo velionis kara- 
lius Kaspianas, vanduo tekėjo viršum jo it skystas stiklas. 
Žila jo barzda, srovės skalaujama, siūbavo lyg vanden- 
žolių kuokštas. Visi trys parimo ant kranto ir apsiver- 
kė. Net liūtas verkė, jam iš akių riedėjo didžiulės ašaros, 
ir kiekviena jų buvo brangesnė už deimantą, net jei jis 
būtų visos Žemės didumo. Džilė atkreipė dėmesį, kad 
Eustacijus atrodo ne kaip verkiantis vaikas ir ne kaip pa- 
auglys, trokštantis trūks plyš nuslėpti ašaras. Jis atrodė 
kaip pravirkęs suaugęs vyras. Ar bent jau toks jai susida- 

rė įspūdis, bet iš tikrųjų, kaip tvirtino pati, amžius ant to 
kalno nieko nebereiškia. 

— Adomo sūnau, - prakalbo Aslanas, - nueik tenai, į 
antai tą tankumyną, suradęs nulaužk vieną spyglį ir at- 
nešk man. 

Eustacijus pakluso. Spyglys buvo beveik pėdos ilgio, 
aštrus kaip rapyra. 

— Smeik jį į mano leteną, Adomo sūnau, — paliepė 
Aslanas, tiesdamas jam didžiulę dešiniąją priekinę leteną. 

— Ar būtinai reikia? - paklausė Eustacijus. 

- Taip, - patikino Aslanas. 

Sukandęs dantis Eustacijus suvarė dyglį liūtui į lete- 
ną. Ir dūrio vietoje ištryško didžiulis lašas kraujo, tokio 
raudono, kokio jums neteko nei regėti, nei įsivaizduoti. 
Lašas nutiško į upokšnį, tiesiog viršum velionio kara- 
liaus kūno. Tą pat akimirksnį nutilo gedulinga muzika. 
O numirėlis pradėjo mainytis. Baltutėlė jo barzda nu- 
pilko, paskui nusidažė gelsvai, ėmė vis labiau trumpėti, 
kol su visai išnyko; įdubę skruostai suapvalėjo ir nurau- 
do, išsilygino raukšlės, akys atsivėrė; tada jis nusišypsojo 
tiek lūpomis, tiek akimis, staiga pašoko ir stojo priešais 
juos — dar jaunas vyras, gal net jaunuolis. (Šito Džilė ne- 
galėjo tikrai pasakyti, mat Aslano šalyje žmonės nebūna 
kokio nors konkretaus amžiaus.) Jis tekinas pribėgo prie 
Aslano, kiek pasiekdamas apglėbė jo kaklą abiem ranko- 
mis ir apibėrė jį galingais karališkais bučiniais, o Aslanas 


atsakė pašėlusiu liūto bučiavimu. 

Paskui Kaspianas atsigręžė į vaikus. Ir džiaugsmingai 
nusijuokė netverdamas nuostaba. 

— Čia tai bent! Eustacijus! — sušuko. — Eustacijus! 
Vadinasi, vis dėlto pasiekei pasaulio galą! O kaip man 
atlyginsi už vieną geriausių mano kardų, kurį sulaužei 
kapodamas jūrų gyvatę? 

Eustacijus žingtelėjo jo link išskėtęs rankas, bet staiga 
išgąstingai atšlijo. 

— Klausyk... na... - bandė ištarti kliūvančiu liežuviu. - 
Viskas labai gražu ir gerai... bet... Argi tu ne... Juk tu... 

— Nagi, nebūk toks asilas, - pertarė jį Kaspianas. 

— Bet... - neatlyžo Eustacijus, dabar jau žvelgdamas į 
Aslaną. - Argi jis - na... nenumirė? 

— Taip, - atsakė liūtas labai tykiai, tarsi (kaip pasiro- 
dė Džilei) juokdamasis. - Jis numirė. Daugumai, tiesą 
sakant, tenka mirti. Aš ir pats esu miręs. Labai nedaug 
esama tokių, kuriems niekad neteko. 

— O, - ištarė Kaspianas. - Dabar supratau, kas tave 
baugina. Manai, kad aš - šmėkla ar dar kokia nesąmo- 
nė. Bet nejau nesupranti? Taip, aš būčiau vaiduoklis, jei 
dabar pasirodyčiau Narnijoje, nes mano laikas ten jau 
baigėsi. Bet savojoje šalyje būti šmėkla niekaip negaliu. 
Gal būčiau, jeigu pakliūčiau į jūsų pasaulį. Aš nežinau. 
Bet spėju, kad anas pasaulis - irgi nebe jūsų, jeigu jau 
atsidūrėte Čia. 

Didi viltis įsižiebė vaikų širdyse. Bet Aslanas papurtė 
gauruotą galvą. 

— Ne, mano brangieji, - tarė. - Kai sutiksite mane čia 
kitą kartą, jau būsite atvykę su visam. Ber dar ne dabar. 
Dabar jums dar kuriam laikui teks grįžti į savąjį pasaulį. 

— Pone, — tarė Kaspianas, - aš seniai trokštu nors 
akies kraštu dirstelėti į jy pasaulį. Ar tai netikęs noras? 

— Dabar, kai tu jau miręs, sūnau, jokių netikusių norų 
nebegali būti, - pasakė Aslanas. - Taip, tu pamatysi jų 
pasaulį - penkias minutes jy laiku. Ilgiau nė neužtruksi, 
kol sutvarkysi ten, ką dera sutvarkyti. 

Tai taręs, Aslanas paaiškino Kaspianui, kas laukia grį- 
žusių Džilės ir Eustacijaus Eksperimentinėje mokyklo- 
je, - atrodė, kad padėtį ten jis žino ne prasčiau nei jie 
patys. 

— Dukra, - tarė Aslanas Džilei, - nulaužk vytelę nuo 
antai to krūmo. 

Taip ji ir padarė; vos atsidūrusi jos rankoje, šakelė vir- 
to naujutėliu raitelio šmaikščiu. 

— O dabar, Adomo sūnūs, išsitraukite kardus, - palie- 
pė Aslanas. - Tik nepamirškite: nekirskite ašmenimis, 
pasinaudokite vien plokštuma, nes mano siunčiami sto- 
site ne prieš karius, tik prieš bailius ir vaikus. 

— Tu irgi eisi sa mumis, Aslanai? - paklausė Džilė. 

— Jie pamatys tik mano nugarą, - atsakė Aslanas. 

Jis skubiai nusivedė juos per mišką, bet nuėjo jie ne- 
toli: netrukus tiesiog priešais išdygo Eksperimentinės 
mokyklos tvora. Aslanas užriaumojo taip, kad pati saulė 


sudrebėjo danguje, ir čia pat išgriuvo bene trisdešimties 

pėdų ilgumo tvoros luistas. Visi sužiuro pro atsivėru- 
sią kiaurymę - į krūmokšnius mokyklos teritorijoje, į 
sporto salės stogą; viską gaubė toks pat apsiūkęs rudens 
dangus, kokį vaikai regėjo prieš leisdamiesi į nuotykius. 
Aslanas pasisuko į Džilę ir Eustacijų, kvėptelėjo į juos, 
lyžtelėjo kaktas. Tada pats atsigulė išgriautos sienos 
kiaurymėje ir atsuko auksinę nugarą Anglijai, o didingą 
galvą atgręžė į savuosius kraštus. Tą pat akimirksnį Dži- 
lė išvydo net pernelyg gerai pažįstamus pavidalus — šie 
bėgte per krūmus skubinosi jų link. 

Juos pulti kėsinosi bemaž visa gauja: Adela Penifater 
ir Čolmondelis Meidžoras, Edita Džakl, „Spuogius“ 
Sorneris, dičkis Banisteris ir bjaurybės dvyniai Garetai. 
Bet staiga visi sustojo it nudiegti. Veidai akimoju pasi- 
keitė: pagiežingumą, pasipūtimą, žiaurumą, niekingu- 
mą juose bemaž visiškai užgožė viena vienintelė — siau- 
bo - išraiška. Mat jie išvydo įgriuvusią tvorą ir įgriuvoje 
gulintį liūtą didumo sulig jaunu drambliu, negana to, 
juos puolė trys karžygiai žaižaruojančiais drabužiais, su 
nuogais ginklais rankose. Aslano galios sustiprinta Džilė 
šmaikščiu kibo pliekti mergaites, o Kaspianas ir Eustaci- 
jus kardų plokštuma - vanoti berniukus, tad nepraėjus 
nė porai minučių visi mokyklos mušeikos jau skuto kiek 
kojos įkerta, žviegdami visa gerkle: 

- Žudo! Fašistai! Liūtai! Šitaip 2esąžininga! 

Kilus didžiausiam sąmyšiui, mokyklos direktorė 


(taip, tai buvo moteris) atskubėjo pažiūrėti, kas deda- 

si. Išvydus liūtą ir išgriautą tvorą, ir Kaspianą, Džilę bei 
Eustacijų (jų ji nė neatpažino), direktorę ištiko isterijos 
priepuolis — parlėkusi į kabinetą, ji puolė skambinti į 
policiją ir tuojau paplūdo istorijomis apie liūtus, pabė- 
gusius iš cirko, ir galvažudžius - iš kalėjimo; šie, pasak 
jos, išgriovę mokyklos tvorą ir švaistąsi ginklais. Pasinau- 
doję sumaištimi, Džilė su Eustacijumi patyliukais smu- 
ko vidun ir skubiai persirengė kasdieniais drabužiais, o 
Kaspianas grįžo į savąjį pasaulį. Aslanui tarus žodį, tvora 
vėl stojo, kokia buvusi. Atvykusi policija neberado nei 
liūtų, nei išgriautos tvoros, nei siautėjančių galvažudžių, 
tik paklaikusią mokyklos direktorę, bet tyrimo mokykla 
neišvengė. Taigi į dienos šviesą iškilo daugybė negražių 
dalykų, todėl gal dešimčiai Eksperimentinės mokyklos 
auklėtinių buvo parodytos durys. O direktorės draugai 
įsitikino, kad kaip direktorė ji - visai niekam cikusi, tad 
paskyrė ją mokyklų inspektore ir pasiuntė šniukštinėti 
kitų mokyklų direktorių. Bet su šiuo darbu ji irgi nesu- 
sidorojo, tada draugai įtaisė ją į parlamentą, ir jau ten ji 
gyveno ilgai ir laimingai. 

Eustacijus tą pat vakarą slapčia užkasė prašmatniuo- 
sius pašvitus mokyklos teritorijoje, tačiau Džilė savuo- 
sius išsaugojo, nemačiomis parsivežė namo ir per kitas 
atostogas apsivilko eidama į kaukių balių. Nuo tos die- 
nos Eksperimentinėje mokykloje daug kas ėmė keistis į 
gera, ir ilgainiui ji tapo visai nebloga mokykla. Džilė ir 


Eustacijus liko geri draugai. 

O tolimojoje Narnijoje karalius Rilianas palaidojo 
savo tėvą, Kaspianą Jūrininką, dešimtąjį tuo pat vardu, 
ir dar ilgai jo gedėjo. Jis valdė Narniją dorai ir teisingai, 
ir jo laikais tai buvo išties laiminga šalis, ir tiktai Bala- 
niūra (kurio koja per tris savaites visiškai sugijo) nepra- 
leisdavo progos visiems priminti, kad po saulėto ryto 
dažniausiai stoja lietinga popietė, o jei sulauki gerų lai- 
kų, nėra ko tikėtis, kad jie tęsis ilgai. Anga kalvos šlai- 
te taip ir liko neužtaisyta; karštomis vasaros dienomis 
narnai dažnai traukia tenai su žibintais, nuleidžia valtis 
į vandenį ir dainuodami plaukioja po vėsią, tamsią po- 
žeminę jūrą ir porina vieni kitiems istorijas apie gelmė- 
se nugrimzdusius miestus. Jeigu jums kada nusišypsotų 
laimė nukeliauti į Narniją, neužmirškite apsižvalgyti ir 
tuose urvuose. 

PRINCAS NELAISVĖJE - 

